
СЕРІК ШӘКІБАЕВ 


ҮЛКЕН 
ТҮРКСТАННЫН 

Серік Шәкібаевтың бұл тұңғыш еңбегі деректерге 
құрылған, белгілі оқиғаны баяндап беретін туынды. Шы- 
ғарма желісіне, негізінен, герман фашистерінің тылында 
болған оқиға алынғанмен, мұнда өз елінің шын патриот- 
тары кеңінен сөз болады. Советтік разведка қызметкер- 
лерінің қырағылығы үлгі ретінде суреттелінеді. 

Жас жазушының тұңғыш документальды повесі оқиға 
қоюлығы, тартымдылығымен оқушыны еліктіріп отырады, 

1. Тұтқын хатты өзін таныстырудан бастапты. Ол 

байдың баласы. Ұлы атасы Қоқан ханының іс жүр- 
гізушісі, өз әкесі би болған. Ресейде революциялық қоз- 
ғалыс өрлей бастаған шақта, өзі Керенскиймен бірге Пе- 
тербург университетінде оқып жүріп, эсерлердің үйірме- 
сіне кіреді. Университеттің заң факультетін бітіріп, 
Түркстанға барады. Империалистік соғыс басталысымен, 
қазақ интеллигенттерінің ішінен әсерлердің программг- 
сына сәйкес жасырын үйірме ұйымдастырып, большевик- 
терге қарсы күрес жүргізуге дайындалады. Февраль ре- 
волюциясынан кейін Шоқаев Түркстан өлкесін басқара- 
тын «Уақытша үкіметтің» уәкілі болып тағайындалады. 
Осы қызметті істеп жүріп, ол, үйірме мүшелері және 
молдалар арқылы ТГүркстанды Ресейден бөлу, мұсылмандар- 
дың автономиялы республикасын құру жөнінде үгіт жүргізеді. 
«Бірлік туы» деген газет шығарады. «Уақытша үкімет» құла- 
ғаннан кейін, Шоқаев Қоқанда ашылған буржуазиялық ұлт- 
шылдар ұйымдарының сьезіне қатысады. Сьезд «/Автономия- 
лық Қоқан» үкіметін құрады, ал «үкіметтің» басына Шоқаев- 
ты қояды. Бірақ, үш айдай өмір сүріп «Қоқан үкіметі» құлай- 
ды. Түркстанда Совет өкіметі орнайды. Шоқаев большевик- 
терден қашып Түркияға кетеді, одан Парижге келеді. Кейінгі 
кезде Франция, Германиядағы Түркстан ақәмигранттарының 
басын қосып «Яш Түркстан» деген журнал шығарады. Осы 
журнал арқылы Шоқаев ақэмигранттарды Совет үкіметін құ- 
латуға, Гүркстанда мұсылмандардың бөлек мемлекетін құру- 
ға үгіттеп бағады... 

Хатында өзінің өмірбаяның толық жаза келе, Совет үкіме- 
тінің ұлт мәселесі жөніндегі саясатын әшкерелемек болады. 
Әсіресе, ГТүркстанда қазақ, қырғыз, өзбек, тәжік, түркмен ұлт 
республикаларының құрылуын, большевиктердің отаршылдық 
саясатының нәтижесі деп көрсетеді. Қазақстан және Орта 
Азиядағы үлт республикалары біріктіріліп, онда мұсылман- 
дардың «Түркстан» атты өз алдына бөлек мемлекеті құрылу- 
ға тиіс екендігін білдіреді. Мұсылмандарға тек Германия ғана 
көмек бере алатындығын айтады. Осыған байланысты тұтқын 
совет әскерлерінің ішіндегі, мұсылмандардан жаңа армия құр- 
ғысы келетінін, сөйтіп Қазақстанда, Орта Азияда Совет өкіме- 
тін құртуды өз қолына алғысы келетінін ашық айтып жазады. 

Розенбергті қызықтырған, біріншіден, Шоқаевтың боль- 
шевизмге өзі сияқты қас екендігі, тіпті ақырғы демі біткенше 
большевизммен күресуге бел буғандығы болса, екіншіден, гер- 
ман империясының көмегімен «Түркстан мемлекетін» орнату 
туралы қойып отырған ұсыныстары еді. 


БІРІНШІ ТАРАУ 


Фюрердің «Барборос» атты құпия жоспары бойынша со- 
ғысқа дайындықтар қызу жүріп жатқан кезде, Советтер елін 
басып алғаннан кейін меңгеру мәселесі Розенбергті қатты шұ- 
ғылдандырған болатын. Ол, Герман армиясы Эстонияны, Лат- 
вияны, Литваны, Белоруссияны жаулап алғай соң, осы төрт 
республиканың территориясын «Остланд» облысы деп атап, 
бұл облысты басқаруға Генрих Лозені жіберді. Украинаның 
территориясын басқаруға империялық комиссар және. обер- 
президент қып Әрих Кохты отырғызды. Осы комиссарлары 
арқылы Розенберг жаулап алынған совет аудандарын Герма- 
нияның колониясына айналдыру саясатын, совет адамдарын 
қанау, талан-таражға түсіру, Германияға каторгалық жұмысқа 
айдау әрекеттерін жүргізіп жатты. Сөйтіп, өзі басқарған Шы- 
ғыс Министрлігінің орнағанына аз уақыт болса да, фашистер- 
ге біртіндеп жеміс бере бастағаны Розенбергті қатты қуантты. 
Ол ол ма! Герман армиясы Москваға қарай тоқтамастан кетіп 
барады. Жақын арада жаулап алынатын жерлерде тағы да 
бірнеше империялық комиссариат құратынына Розенберг ә6- 
ден сенеді. Шоқаевтың ұсынысын қабылдап, оған әскери тұт- 
қындардан армия құруға мүмкіндік берсе, Қазақстан мен Ор- 
та Азияны да Германияның колониясына айналдырар едік 
деп жобалайды. Сонда өз колонияларынан түсетін металл, мұ- 
най, ет, май, жүн, астық Германияның күшін арттырып, ежел- 
гі жауы Англияны жеңуге жол ашар еді деп түйді ойын Ро- 
зенберг. 

Іштей шешіміне берік Розенберг столындағы кнопканы ба- 
сып қалды. қ 

-- Профессор Фон Мендені шақырыңыз! -- деді ол кеңсе- 
сіне кіріп келген секретарына. 

Рейхслейтер ! шақырады деген соң Фон Менде Фозенберг- 
тің кабинетіне тез жетіп келді. 

-- Отырыңыз, профессор! -- деді Розенберг қол астында- 
ғы министрліктің бөлім бастығына.-- Мына хатты оқып шы- 
ғыңыз! Сонан соң кеңеселік. 

Фон Менде қалтасынан көзілдірігін алып киді де Шоқаев- 
тың хатын оқи бастады. Хаттың қызметкеріне қандай әсер 
ететінін білгісі келген Розенберг, сигарын шеге отырып, Фон 
Мендеге қайта-қайта көзінің астымен астыртын қарап қояды. 
Фон Менде хатты оқып шығып, көзілдірігін қолына алған 
кезде Розенберг басын көтерген болды. 


1 Рейхслейтер -- фашистер партиясының басшыларына берілген ең 
жоғарғы атақ, 

-- Иә, қалай екен? -- деді ол қызметкерінің пікірін асыға 
күтіп. 

-- Ойлануға тұрарлық нәрсе екен!..-- деді Фон Менде 
ойына келген күдігін бірден айтуға бата алмай. 

ЖҚызметкерінің бұл сөзі бозенбергке өз ойын мақұлдаған- 
дан болып естілді. 

-- Мен Шоқаевтың тілегін орындағым келіп отыр,-- деді 
ол қызметкеріне әлде бір сырмен қарап қойып.-- Сіз қалай 
көресіз? 

-- О, о! Батыл шешім, қымбатты рейхслейтер. Егер фю- 
рер қарсы болмаса, бір үлкен іс істедім деп есептей беруіңізге 
болады. 

-- О не дегеніңіз? Әлде сіз фюрерді бұған қарсы шығады 
деп ойлайсыз ба? 

-- Жоқ, қымбатты рейхслейтер. Сіздің фюрермен келісім 
таба алатындығыңызға мен ешуақытта күмәнданбаймын. Тек 
айтайын дегенім, фюрер өзінің «Барборос» жоспарында Со- 
веттік Ресейге қарсы соғыстың түпкі мақсаты -- Волгаға дейін 
жетіп, ресейлік азиядан бөлектену деп еді ғой. Олай болса, 
Қазақстан мен Орта Азияға кіру мәселесіне фюрер қалай қа- 
рар екен? 

-- Оған қарайтын дәнеңе жоқ. Егер Шоқаев арқылы Қа- 
зақстанда, Орта Азияда бүлік ұйымдастыра алсақ, Ресейдің 
айналасындағы басқа ұлттар Совет үкіметін жек көреді деп, 
Советтер Одағы ішінен ыдырап жатыр деп дауыс көтермейміз 
бе? Сөйтіп, большевизмді дүние жүзіне, әсіресе Ресейдегі 
орыс емес халықтарға хауіпті деп көрсетпейміз бе? Олай бол- 
са, Ресейге агрессиялық мақсатпен тигеміз жоқ, тек өз ішінен 
ыдыраған халықтарды большевизмнен арашалап қалу үшін 
әділеттік соғыс жүргізіп жатырмыз деп өзімізді ақтауға қан- 
дай жақсы. Ұқтыңыз ба, профессор? Мұнда үлкен саясат 
бар! ; 

Розенбергтің бұл жауабы Фон Мендеге ұнап кетті. 

-- Иә, иә. Шынында да бұл үлкен мәселе екен-ау. Өте 
дұрыс айттыңыз, рейхслейтері! -- деп ол бастығының алдында 
қалбалақтап қалды. 

Профессордың мына кейіпін көргенде, мақтан сүйгіш Ро- 
зенберг жадырап, көңілі жай тапты. 

-- Ал, енді қандай күдігіңіз бар? 

-- Күдік деуге болмас,-- деді Фон Менде күмілжіп,-- бі- 
рақ әлі де анықтай түсетін тағы бір ой туып отыр. Өзіңізге 
аян, Жапониямен одақтас боларда біз оның Азияда үстемдік 
жасап, онда жаңа тәртіп орнатуын қолдаймыз деп. едік қой. 
Егер біз Қазақстан мен Орта Азияны жаулап алып, өзіміз- 

дің колониямызға айналдырсақ, мұны самурайлар өдақтық 
шартты бұзғандық деп санамас па екен? 

-- Ой, тәйірі-ай, олардың сөзі кім, өзі кім! Сосын біз са- 
мурайларға тек Шығыс Азияны ғана ала бер дедік емес пе, 
Орта Азияда олардың қанша шаруасы бар. Бұл бір. Екінші- 
ден, Қазақстан мен Орта Азияда большевизмге қарсы ұлт 
азаттық қозғалысы басталды-мыс, «Түркстан үкіметі» бізден 
жәрдем сұрады-мыс, сонан соң біз оларды большевиктерден 
қорғап қалу ісіне араластық десек, бізде кімнің дауы болмақ. 

оқ, жоқ, профессор, бұған бекер күдіктенесіз. 

-- Кешіріңіз, қымбатты рейхслейтер, самурайларды солай 
деп жұбатуға болар. Ал, Шоқаевты Гиммлер оп-оңай босатар 
ма екен? Өзінің хатына қарағанда, ол «Интеллидженс Сер- 
виспен» байланысты болған адам көрінеді ғой. Егер Гиммлер 
босатқан күнде де ондай адамға сену хауіпті болмас па екен?! 
Менің күмәнім осы бір жерінде болып тұр. 

Розенбергті бағанадан бері ойға қалдырып отырған мәсе- 
ленің бірі осы бір ілгешек еді. Шоқаевтың хатын оқытуға, Я 
өзінің шешімін мақтаныш етуге ғана шақырған жоқ еді ол бө- 
лім бастығын. Шоқаев туралы ойына келген күдігін қызметке- 
рінің аңдар-аңдамасын, Шоқаевтың өзі және ұсынысы туралы 
оның пікірін білмек мақсатпен Фон Мендені шақырып, өзінің 
шешімінің дұрыс-бұрысын байқап көрмек еді. Фон Менде өз 
ойының дәл үстінен түскенде, сыр білдіргісі келмей Розенберг 
іштей тына қалды. 

-- Оны мен де ойладым, профессор,-- деді Розенберг бір 
бетінен қайтқысы келмей.-- Есіңізде болсын, Шоқаев «пре- 
вентивтік қамауда» отыр. Өзіңіз білесіз, әлбетте, гестапо мұн- 
дай қамауға қылмысы дәлелденбеген адамдарды, тек күдік бо- 
йынша, сақтану шарасы ретінде ала береді. Олай болса, Шоқа- 
ев біз үшін хауіпті адам бола қоймас деп ойлаймын. Шоқаев- 
тан артық советке қас адам табыла бермес. Ондай адамды дер 
кезінде пайдаланып қалған жөн. 

Айтуын айтса да істің түбі немен бітетініне Розенбергтің 
көзі әзірше жетіңкіремеді. Гиммлермен ақылдасу керек екен 
деген ой келді оған. 


2. МИ»мперия хауіпсіздік бас басқармасы (РСХА !) Шоқаев- 
тың тағдырын шешуді штандартенфюрер «СС» ? доктор 
Байнп Грефеге тапсырды. 


1 РСХА--Райхсзихерхайтсхауптамп -- Империя Хауіпсіздік бас 
басқармасы. 
2 Штандартенфюрер «СС»-- полковник атағымен тең. 


Грефе атышулы разведкалық алтыншы басқармада 6-Ц 
бөлімін басқарады. 6-Ц бөлімі -- Шығыс елдерінде, Советтер 
Одағында шпиондық іе жүргізетін негізгі бөлім. Ал Грефе 
болса, көп жыл герман разведкасында еңбек етіп ысылған, 
белді чиновник, 

Рейхсфюрердің жауапты тапсырмасын орындауға Грефе 
құлшына кірісті. Архивте жатқан Шоқаевтың ісін көтеріп, та- 
нысып, концлагерьден тұтқынды жауапқа алдыртты. 

Әншейінде жауапты «Фамилияң кім?» деп бастайтын Гре- 
Фе, тұтқынның ұзын бойы, толық денесі, мұрты столдың 
үстінде жатқан істің ішіндегі суретке сай келіп тұрған соң, 
бұрын көрмесе де өзінің тұтқынды жақсы білетіндігін аңғарт- 
қысы келді. 

-- Иә, халыңыз қалай, Шоқай мырза? -- деді ол таза 
орыс тілінде, тұтқыннан көзін алмай. 

Тұтқын мұның шын ниетімен хал сұрап тұрғанын, әлде 
кекесін бө дегендей күдік алып, «жаман емес» дей салды. 

-- Олай болса, іске кіріселік,- деді штандартенфюрер, 
сигаретінің қалдығын күл түсіргішке тастай беріп. 

Тұтқын құлағын түре қалды. 

-- Сіз, Париж түрмесінде жатқанда Герман империясына 
қарсы жасаған қылмыстарыңызды мойыныңызға алмаған 
екенсіз. Сіздің онда берген жауаптарыңыз міне, менің алдым- 
да жатыр. Гестапоның басқа тығыз жұмыстары сіздің ісіңіз- 
бен шұғылдануға мүмкіндік бермеген соң тергеу уақытша тоқ- 
татылып қалса керек. Содан бері бір жылдан аса уақыт өткен 
көрінеді. 

Енді сіздің істі тергеу біздің үлесімізге тиіп отыр. 
Сізге қойылатын басты тілек: Германияға қарсы істеген әре- 
кеттеріңізді жасырмай толық айтып беріңіз. Сіздің тағдыры- 
ңызды жауабыңыз шешеді. 

Шоқаевтың күткені бұл. емес еді. Соңғы кезде ол өзінің 
Бозенбергке жазған хатына күн сайын жауап тосып жүретін. 
Бүгін, таң ата, тұтқындар лагерінен Берлинге алып келгенде 
оның жүрегі лүпілдеп, жиырма жылдан астам күткен күні ен- 
ді алдынан шыққандай болып еді. Гүрмеден Герман империя- 
сының хауіпсіздік басқармасына алып келгенде, жазықсызды- 
ғын айтып жарыққа босататын шығар деп ойлаған. Ал, мына 
нацистің айтуына қарағанда, бұл үмітінің іске асатын түрі жоқ 
сияқты. «Не болды маған? Не істеу керек?» деген сұрақтар 
Шоқаевты қинай бастады. 

-- Тергеуші мырза!-- деді ол сәл ойланып.-- Егер сенсе- 
ңіз, мен Германияға қарсы бірде-бір әрекет жасаған емеспін. 
Өзімнің барлық саналы әмірімді тек Советтермен күресуге 


7 


жолдаған адаммын. Бұл туралы, керек болса, көптеген дәлел- 
дер келтіруге болады. 

-- Сіздің Советтерге қарсы істеген еңбектеріңізді біз жақ- 
сы білеміз. Қазір ол туралы айтудың қажеті жоқ. Сіз «Ин- 
теллидженс Сервистің» агенті екендігіңізді ұмытпаңыз. Ағыл- 
шындардан герман империясына қарсы қандай тапсырма ал- 
ғаныңызды айтыңыз!-- деді Грефе өзінің алғашқы сұрағын 
айқындай түсіп. 

-- «Интеллидженс Сервиспен» байланысты болғаным рас. 
Бірақ, ағылшындардан Германияға байланысты ешқандай тап- 
сырма алғаным жоқ. Сеніңіз, мен шын айтып отырмын,- деді 
Шоқаев кідірместен. Даусында арбасу басым. 

-- Шоқай мырза! -- деді Грефе даусын көтеріңкіреп,-- сіз 
әлде өзіңізден басқаны ақымақ деп санайсыз ба! Өтірік пен 
шындықты біз айыра білеміз. Англияның Германиямен соғы- 
сы әлі біткен жоқ. Олай болса «Интеллидженс Сервис» өзінің 
агентурасын герман империясына қарсы жұмсамады дегенге 
кім сенеді? Қанша қиын болса да қылмысты мойынға алған 
жөн болар деймін. 

-- Сұрағыңыз өте қисынды, тергеуші мырза. Бірақ мен 
Герман үкіметінің алдында айыпты емеспін. 

Осы жерде Грефе ашуланыңқырап орнынан атып тұрды да 
Шоқаевтың жанына келді. 

-- Егер сіз Германияға қас болмасаңыз, «Интеллиджене 
Сервиспен» неге байланыстыңыз, ә? Соны айтыңызшы! -- де- 
ді ол зіркілдеп. 

Шоқаев не айтарын білмей аңырып қалды. Байқаса алдын- 
дағы адам өзінен әлде қайда жас екен, отыздың ортасына әлі 
жетіңкіремеген сияқты. 

-- Неге үндемей қалдыңыз? -- деп, тағы да зірк ете түсті 
Грефе. 

-- Не дейін сізге! -- деді Шоқаев,-- мен Англияның раз- 
ведкасымен тек большевиктерге қастығымнан байланысқап бо- 
латынмын. Ағылшындардың көмегімен Гүркстанды, халқым- 
ды большевиктерден босатып алмақ едім! 

«Ағылшындардың көмегімен» деген сөзді естігенде тұт- 
қынды қағатын жерім енді келді дегендей Грефе ішінен күліп 
жіберді. 

-- Сіздің большевиктерден алатын өшіңіз бар екеніне мен 
күмәнданбаймын. Бірақ сол өшіңізді «ағылшындардың көме- 
гімен» алғыңыз келетіні өте күлкілі нәрсе екен! 

Нацистердің ағылшындарды күлкі қылғаны бұдан бір жыл 
бұрын болса Шоқаевты зақорландыратын еді. О кезде, ІШоқа- 

евтың пікірі бойынша, Советтерге қарама-қарсы тұра алатын 
мемлекеттер Англия мен ООранция болатын. Англия мен 
Францияның капиталдары Ресейдің 72 процентке дейін көмі- 
рін, темірін, құрышын және 20 процентке жуық мұнайын пайда- 
ланып келгенін Шоқаев жақсы білетін. Әсіресе, Қазақстанның 
Қарағанды, Екібастұз, Жезқазған, Риддер сияқты көмірге, 
мысқа, қорғасынға бай өндірістерін ағылшындардың атақ- 
ты архимиллионері Лесли Уркварт көп жылдар бойы иеленіп 
келгеніне Шоқаев өте қанық. Октябрь революциясының сал- 
дарынан айрылып қалған байлықтарын қайтару үшін, ағыл- 
шындар мен француздардың Колчакті, Юденичті, Деникинді, 
Пилсудскийді, Врангельді мұздай қаруландырып, жас Совет 
республикасына айдап салғаны Шоқаевтың есінен кетер емес. 
Олардың Совет өкіметіне қарсы соғысқа жан-тәнімен қатыс- 
қанын, әсіресе тек бір Деникиннің армиясын жабдықтау үшін 
Англияның жүз миллионға жуық фунт стерлинг жұмсағанын 
Шоқаев батырлық, адамгершілік деп ұғатын. 1917 жылы ағыл- 
шындар Шоқаев бастаған «Қоқан автономиялы үкіметімен» 
катынас жасап, оны қостап, жабдықтап, Түркстанда интер- 
венция ашқаны мәңгі есінде сақталып қалған сияқты. Ағыл- 
шындарды Шоқаев Түркстан халқының қамқоры деп есеп- 
тейтін. Олардың Қызыл Армиядан жеңіліп қалғанына Шоқа- 
ев қатты қынжылатын. Бірақ, жеңіЛген жалғыз ағылшындар 
емес, Советтік Ресейге қарсы шыққан 14 мемлекеттің бәрі той- 
тарылғандығы Шоқаевты аздап жұбатқандай болатын. Ағыл- 
шындардың жеңілгеніне қарамай, келешекте Кавказ мүнайын 
қолға түсіруді, Прибалтиканы бақылап отыруды, мүмкін бол- 
са Түркстандағы өндірістерді қайтарып алуды әлде де болса 
көксейтіні Шоқаевқа дем беріп, бір нәрседен үміттендіретін. 
Сол себептен ол «Интеллидженс Сервиспен» байланысып, 
оның қаржысымен Советтерге қарсы екпінді түрде қызмет іс- 
теп келді. Ағылшындардың советтерге соғыспен барамыз, 
Түркстанды большевиктерден босатып береміз дегеніне Шо- 
қаев сенетін. Сол көмегі үшін Қарағанды, Жезқазған сияқты 
бұрынғы концессияларын қайтарып беруге астыртын келісім 
жасап қойған болатын. Одан бері көп жылдар өтті. Франция 
болса Германиядан жеңіліп қалды, оған арқа сүйеуге болмай- 
тынын Шоқаев түсінді. Англия болса, нацистердің бомбала- 
рынан өз басын әрең сауғалап жүр. Ендігі күш Германияда!.. 
Ойдың түйіні осыған кеп тоқтағанда, нацистердің ағылшын- 
дарды күлкі қылғаны енді Шоқаевты ызаландырмайтын 
болды. 

-- Оныңыз рас, тергеуші мырза. Бір кезде ағылшындарға 
сендік. Бірақ, кеш болса да, өзімнің ағаттық жасағандығымды 

ұқтым. Қалған өмірімді Герман империясымен бірге больше- 
виктерге қарсы күреске жұмсағым келеді. 

ұтқынның ойы, берген жауабы тап ойынан шыққан соң 
Грефе ішінен разы болып, орнына барып отырды. Дегенмен, 
жауап шындығына көзін жеткізе түсу үшін ол тағы бірнеше 
сұрақтар қойып, сынап байқауды жөн көрді. 

--- Бұл сөзіңіз маған түсініксіздеу, Шоқай мырза. Жеткі- 
лікті біліміңіз және өмірлік тәжірибеңіз бола” тұра, жолыңыз 

ерман империясымен бір екенін қалайша кеш ұғынып қалды- 
ңыз?! Тым алысқа кетпей-ақ, соңғы бір-екі жылда болған ха- 
лықаралық оқиғаларды есіңізге алыңыз! герман армиясы 1939 
жылы март айында ешбір шығынсыз Чехияны басып аляп, 
сентябрь айында Польшаны өзіне қаратып еді ғой. Англия 
мен Францияның жариялаған соғысына жауап бере отырып, 
біздің армия 1940 жылы апрельдің тоғызы күні Данияны бір 
күн ішінде ешбір қарсылықсыз бағындырғаны қайда! Май 
айында Голландияңы, Бельгияны, Люксембургты, ал июньде 
Норвегияны, Францияны жаулап алды емес пе? 1941 жылдың 
май айында Болгарияны, апрельде Югославияны басып алдық. 
Англияға соққы бере отырып, 22 июнь күні Советтерге тап бер- 
дік. Қазір жеңімпаз армиямыз Москваға таяп қалды... Осы 
оқиғаларды естіген адам, кімнің әлсіз екенін, кімнің қайда ке- 
тіп бара жатқанын баяғыда сезген болар еді, ал сіз осы күнге 
дейін мұны ұқпадым деген боласыз. Германияның большеви- 
эмді жойып, сонан соң Англияны құртып, бүкіл Европада 
«жаңа тәртіп» орнатқысы келетінін білмейтін кісі жоқ. Ағыл- 
шындардың, сізге көмек бергенді былай қойып, біздің бомба- 
лардан өз отанын қорғай алмай, есінен айырылып жүргенін 
түсіну қиын ба еді? Өзгені қойып, осыларды еске алғанда, сіз- 
дің «Интеллидженс Сервистен» бас тартып, Герман империя- 
сымен бірге большевизмге қарсы қызмет істеймін деуіңіз адал 
сөзге ұқсамайды. 

Нашцистің мұндай сенімсіздік білдіргені Шоқаевқа қатты 
тиді. «Егер мен алдымда тұрғанның күдік ойларын ыдырата 
алмасам, мақсатыма жете алмай қалуым мүмкін» деп зәресі 
ұшты. 

-- Тергеуші мырза! Европадағы негізгі күш Германия еке- 
нін мен ертеректен-ақ түсінген едім. Бірақ, өздеріңіз Парижге 
келісімен-ақ менің, достық қолымды қағып тастап, Германия- 
ның жауы деп түтқынға алдыңыздар ғой. Мен сіздерге қас 
емеспін, большевизмнің дұшпанымын дегеніме сенбей, қонцла- 
герьге отырғызып қойдыңыздар емес пе? Не істерімді білмей, 
қамауда жатып ашындым. Әбден торығып, зарыққан соң, өмі- 
рімді, ойымды, тілегімді айтып Розенберг мырзаның атына 

хат жазып жібердім. Бірақ әлі күнге дейін маған ешкім жауап 
бермеді. Енді не істе дейсіз, мырза? «Интеллидженс Сервис- 
тен» мен баяғыда қол үзгем. Менің басым да, жүрегім де, қуа- 
тым да сіздердікі. Мен сіздердің досыңызбын. Өз елімнен 
кеткелі жиырма үш жыл болса да большевизмге деген өшпенді- 
млігім әлі баяғыдағыдай. Қайта сіздер Ресейге тап бергелі, ме- 
нің өшпенділігім онан сайын өршіп, лаулап барады. Сеніңіз, 
мырза. Әмір етсеңіз, адал жүрегімді ақтарып тастаймын, ар- 
жағын өзіңіз білесіз... 

Шоқаев осыдан әрі сөйлей алмады. Түршіккен түрін на- 
цистен жасырғысы кеп, екі тізесіне тіреніп тұқыра қалды. 
"Тұтқынның бұл қалын байқаған Грефе, оның Герман импе- 
риясы алдында айыпты емес екендігін жете сезді. Ол, жауап- 
ты сыртынан батыл алып отырғанмен, қойған сұрақтарының 
жорамалдан шыққандығын, тергеу қолынба Шоқаевтың Гер- 
манияға қарсы істеді дерлік қылмысы жөнінде ешқандай дә- 
лел жоқ екендігін жақсы білетін. Гек Розенбергтің сұрауы 
бойынша Гиммлердің тапсырмасы бар деген соң, сұрақ үстіне 
сұрақ қойып байқап отырған еді. Енді Шоқаевтың «Интел- 
лидженс Сервистен» бас тартып, Германиямен бірге больше- 
визмге қарсы күреске даяр екеніне көзі жеткенде, жауапты 
доғаруды ұйғарды. 

-- Айтпақшы, сіздің Розенбергке жазған хатыңызды мен 
оқыдым,-- деді Грефе қуланып.-- Хатта ойлануға тұратын 
мәселе көтерген көрінесіз. Дегенмен... 

Келешек өмірден күдер үзе бастаған Шоқаев, нацистің бұл 
сөзін естігенде аңырып қалды. «Осы не деді! Мен дұрыс есті- 
дім бе?» деген кісідей, нацистен көзін айырмай, сөзінің артын 
күткен болды. Мұны сезген Грефе: 

-- Хатты шын көңілмен жазған болсаңыз, ұсынысыңызды 
аяқ астында қалдырмаспыз,-- деді сәл кідіріңкіреп. 

Ібқаев қуанып қалды. 

-- Тергеуші мырза! -- деді ол тұтығып,-- мен сізге бар 
шынымды айттым. Енді не бұйырсаңыз соны істеуге дайын- 
мын. 

Мұстафа түрмеден шығысымен қалалық моншада емін-ер- 
кін шомылып, Берлиннің дүкендерінен сатып алған жаңа киім- 
дерін киіп, мұртын бастырып, бой жазып қалды. 


3 Мұстафаның қуанышы қойынына сыймады. 23 жыл бо- 

Йы аңсаған күресіне жол ашылды. «Герман разведкасы- 
ның басшылығымен, большевизмге қарсы күреске бар жаным- 
ды, күшімді, уақытымды аямай еңбек етемін!» деп Грефеге 

берген міндеттемесі оны жігерлендіре түсті. Герман разведка- 
сы басшылық көрсетіп қана қоймай, тиісті көмек беретінін де 
Мұстафа білді. Әсіресе осы жері оған дем берді. 

сті-басын жөндеп алған соң Мұстафа «Френкишер Гоф» 
мейманханасына келді. Грефе айтқандай-ақ, «Мен Шоқаев- 
пын!» -- деп еді, мейманхананың қожасы сөзге келмей оны 
бір номерге алып барды. 

-- Сізге ұнайтын болар бұл номер! -- деді мейманхананың 
иесі соңына еріп келген мырзаға қарап. 

Бөлме іші Мұстафа есіктен кірісімен-ақ бірден ұнай кетті. 
Жарқыраған жұмсақ кровать, диван, ақ дастарханды дөңгелек 
стол, айналы шифоньер, телефон, радио, қабырғадағы сурет- 
тер, еденге төселген әдемі кілемдер шынында да көз тартып, 
бөлмені сәулеттендіріп тұрғандай. 

-- О, о, әлбетте, әлбетте! -- деді Мұстафа. 

-- Олай болса рахым етіңіз, орналасыңыз. Бір нәрсе ке- 
рек болса айтарсыз. Егер ауқаттанғыңыз келсе, ресторан осы 
мейманхананың ішінде,-- деп жалмаңдап, еңкейе-еңкейе бас 
изеп мейманхананың иесі шығып кетті. 

Мұстафа орнынан қозғалмастан бөлмені көзімен тағы бір 
шолып шықты да айнаның жанына келді. Өз түріне, үстіндегі 
киімдеріне айнадан құмарта қарап тұр. Айна арқылы сырт 
жағында тұрған жұмсақ кроватьқа көзі түсті. «Әлде жатып 
дем алсам ба екен!» -- деген ой келе қалды оған. «Жоқ, жоқ, 
ұйқыны қоя тұр, 23 жыл бойы ұйықтаған ұйқың да жетер, 
оян Мұстафа, алда үлкен күрес бар!» деген басқа бір ой ал- 
ғашқы ойды қағып тастағандай болды. Есіне енді Парижде 
қалған әйелі-- Мария Яковлевна түсті. «Бишара! Қандай 
халде отыр екенсің, қайтіп күн көріп жүр екенсің! ?» Оған осы 
кезде әйелі дүниеде ең қымбат, жақын адам болып көрінді. 
Сонау 1918 жылы Түркстаннан шет елге қашуға бас себепкер 
болған осы әйелі еді. Кейбір жолдастары: «Сен шын ұлтшыл 
болсаң орыс әйелін неге алдың?» деп мазаласа да, Мұстафа 
сол әйелін тастамаған болатын. Әйелінің тілін алып шет елге 
келгені, кейін қанша азап көрсе де, енді бақыт алып бергелі 
тұрған жоқ па!? Сондай әйелді сүймеуге, аямауға бола ма... 

Мұстафа отыра қалып әйеліне хат жаза бастады. Аманды- 
ғын, тұтқыннан босағандығын, алда үлкен еңбек тұрғандығын, 
жуырда көрісетіндіктерін қысқаша айта келіп, кездесу мерзі- 
мін ертең министр Розенбергпен сөйлескен соң қосымша ха- 
барлайтынын және ақша жіберетіндігін білдірді. 

Хатты жазып болғанда үстінен ауыр жүк түскендей сер- 
гіп Мұстафа өзінің аш отырғанын сезді. Бөлмесінен шығып, 
жазған хатын почта жәшігіне салып, ресторанға кірді. Бұл кез- 

де ресторанда кісі аз еді. Даяшылар топтанып, жайбарақат 
әңгімелесіп отыр екен. 

-- Мұстафа бек! -- деді даяшылардың жанында отырған 
қара костюмді бір адам. 

Мұстафа дауыстың қай жағынан шыққанын аңғара алмай 
аң-таң боп тұрғанда, орталыдан бойы жоғары, кең иықты, жі- 
ңішке, отыз жетілер шамасындағы сымбатты бір жігіт жаны- 
на жетіп келді. Дөңгелек ақшыл бетіне қара шашы, қара қасы, 
қара көзі жараса кеткен. 

-- Мұстафа аға! Есенсіз бе? Қайдан келіп қалдыңыз?,-- 
деп жармасып жатты ол. 

-- Өй, сен Валимісің? -- деді Мұстафа да оны тани кетіп. 

-- Дәл өзі, Мұстафа аға! 

Мұстафаның алдында елінең безген Тәшкенттің өзбегі Ва- 
лан Каюм тұр еді. 

Ол 1922 жылы, он сегіз жасында, жетпіс шақты жас бала- 
лармен бірге пантуркист Идрисов Галымжанның басшылығы- 
мен Германияға оқуға келген. Берлиннің заң институтына түс- 
пек болады. Бірақ емтиханда құлап институтқа түсе алмайды. 
Осыдан кейін жанталасып жүріп Берлин университетінің ауыл- 
шаруашылық факультетіне түседі. 

1926--1927 жылдары оқуларын бітірген соң, Каюммен бір- 
ге келген жігіттердің бірсыпырасы еліне қайтып кетеді, ал кей- 
біреулері, соның ішінде Каюм да, еліне қайтудан бас тартып 
Берлинде қалып қояды. Германияның азаматы болады. Осы 
кезде Каюм Мұстафамен танысып, оның «Яш Түркестан» жур- 
налын шығару жұмысына көмек көрсетеді. 

-- Міне қызық! -- деді Мұстафа оның қолын қысып жа- 
тып,- «Жолы болар жігіттің жеңгесі шығар алдынан» деген 
қазақтың мақалын білуші ме едің?.. 

-- Білгенде қандай! 

-- Білсең сол, жақсы кездестің, жүр отырайық! 

Валиді ертіп Мұстафа терезенің қасында тұрған бос үстел- 
ге барып отырды. Өздеріне қарай келе жатқан даяшыны көр- 
ді де: 

-- Ал, егер ешқайда асықпасаң біраз отырып бірге ауқат- 
танайық, әңгімелесейік. Қалай қарайсың оған? 

-- Еркіңіз білсін, Мұстафа аға. Мен ешқайда асықпай- 
мын, бүгін боспын. 

-- Тіпті жақсы болды. 

Келген даяшыға керек асын, шарабын жаздырып жіберді 
де Мұстафа әңгімеге кірісті. 

-- Иә, Вали, халың қалай? Қайдасың? Не істеп жүрсің? 
Айта бер жайыңды! 

-- Мақтанарлық хал жоқ, Мұстафа аға. Мен сол Насихат 
министрлігінің Шығыс бөлімінде қызмет істеп жүрмін. Бүгін 
бос күнім еді. Еріккен соң мына жолдастардың жанына кеп 
отыр ем, ойда жоқ жерден мінекей сізбен кездесіп қалдым. 

-- Солай де, балақай. 

-- Өзіңіздің халыңыз қалай, ағай. Қайдан жүрсіз? -- деп 
абайлап сұрақ қойды Вали осы кезде. 

-- Е, бала! -- деді Мұстафа күрсініп,- менің басыма түс- 
кен халды құдай саған бере көрмесін. Ана дүниеге кетіп қала 
жаздап әрең қайттым. 

-- не дегеніңіз, Мұстафа аға. Әлде науқастанып па еді- 
ңіз? -- деді Каюм қуланып, ештеңе білмеген кісідей. 

-- (Жай науқас болса түк емес қой, онан да жаман болды, 
қарағым. Бір жылдан астам гестапоның тұтқынында болып 
келдім. 

-- Астағыпыралда! Құдай өзі сақтасын! Не үшін олар 
сізді тұтқынға алып жүр? 

-- Е, е. Не үшін дерің бар ма. Құдай басқа жазған соң 
құтыламысың одан. Әйтеуір, бір жақсысы, ақталып шықтым. 
Түсінбестік болса керек. 

-- Бәсе, солай деңізші. Германияның заңын қалайша бұз- 
ды екен деп тіпті таңданып қалған едім. 

Осы екі арада қолында подносы бар даяшы келе қалды. 
Ол әрқайсысының алдына тағамын қойып, кішілеу графиндегі 
шарабын рюмкелерге құйып берді де, сөздерін бөлмейін деген 
кісіше, тез қайтып кетті. 

-- Кел, Вали! -- деді Мұстафа, даяшы кетісімен рюмкені 
қолына алып жатып.-- Германияның заңы біз үшін бұйрық. 
Фіорердің денсаулығына ішіп жіберейік! 

Ішу жөнінен Вали жалындыратын кісі емес еді. Рюмкені 
қағып салды. 

-- Ғалымжан бар ма мұнда, көрісіп тұрасыңдар ма? - 
деді Мұстафа асты жей отырып. 

-- Бар..Ол бұрынғыша, сол сыртқы істер министрлігі- 
нің системасында қызмет. істеп жүр. Анда-санда көрісіп 
тұрамыз. 

-- Оның қызметін қойшы. Басқадай бітіріп жүрген бірде- 
мелері бар ма екен? 

-- Ештеңесі жоқ, Мұстафа аға! -- деді Каюм абыржып.-- 
Ұят болса да. айтайын, өзіңізден хабар болмай кеткелі Түр- 
кстан эмигранттарынан ешкім ешқандай жұмыс ұйымдастыр- 
ған емес. Өзі азын-аулақ кісі еді, бытырап быт-шыт боп 
кетіпті. Кімнің қайда жүргені белгісіз. Жақында Ғалым- 
жанды көшеде кездестіріп, не істенміз десем, ол да жарытып 

ештеме айта алмады. Сөйтіп, әйтеуір, құдай деп жүріп жа- 
тырмыз, 

--- Әй, сендерді қой,- деді Мұстафа ренішті.--- Сезіп едім, 
қолдарыңнан түк келмейтінін. Мен болмасам, өстіп жүре бе- 
ретін сияқтысыңдар ғой. 

-- Енді қайтеміз, Мұстафа аға-ау, біздің қолымызда не 
түр. 

-- ШЖШыламаған балаға емшек беруші ме еді. Еңбек етпей 
саған Гүркстанды кім беріп қоймақшы. Немістер Москваны 
алар, Түркстанға дейін де жетер, ал Түркстанды кім алмақ? 
Неміс алса-- Түркстан немістікі, немістің көмегімен біз ал- 
сақ -- Түркстан біздікі. Айырасың ба, сен екі арасын? 

-. Түсініп тұрмын, Мұстафа аға. 

үсінсең неге отырсың қимылдамай? Ғалымжан қар- 
тайдым дейтін шығар, ал, сен ше? Саған не жетпейді? 

Каюм оқытушының алдында отырған айыпты шәкірттей, 
ұялғанынан қызарып ештеме айта алмай қалды. 

- Жарайды, әйтеуір, мен тірі қалдым,- деді Шоқаев 
рюмкелеріне шарап құйып жатып.-- Егер мен өліп кетсем, 
Түркстанның қамын ойлайтын пенде табылмайды екен-ау. 

Аяқ астынан келе қалған ренішті созбай Шоқаев қайта- 
дан жарқырай қалды. 

-- Вали! Жә, ұста мынаны, ішіп қоялық! -- деді ол рюм- 
кені көтеріп, күлімсіреп. 

-- Не үшін ішеміз, аға9 -- деді Каюм да жадырай түсіп. 

-- Не үшін деймісің? -- деді Мұстафа кідіріңкіреп,- ме- 
нің жоспарымның сәті түсіп іске асуы үшін ішіп қоялық. 

-- Ол қай жоспар, аға? 

-- Мен, немістің қолына түскен совет әскерлерінен Түр- 
кстан армиясын құрмақпын, сөйтіп Тұркстандағы большевик- 
терге соғыс жарияламақпын, ұқтың ба? Менің жоспарым осы. 
Ол жоспарды герман үкіметі қабылдап отыр. 

-- Ой, ағатайым-ау. Бағанадан бері мұны неге айтпай 
втырғың- Құттықтаймын! Жоепарыңыздың жолы үшін, Мұс- 
тафа аға! - Каюм рюмкасын көтеріп қағып жіберді. 

Сырттай қуанған Каюмды Шоқаевтың бұл хабары іштей 
уайымға түсірді, Қуантқаны -- большевизммен күресуге мүм- 
кіндік алу болса, налытқаны -- осы ой өзіме неге бұрын кел- 
меді екен, герман үкіметінің алдында ұсынысты өзім неге кір- 
гізбедім екен деген күншілдіктің салдары. 

-- Жоспарыңызды орындауға қашан кіріспексіз? -- деді 
Каюм шыдамсызданып. 

-- Ертең министр Розенберг мырза қабылдап, қолыма 
мандат бермек. Кірісті деген сол. 


-- Сонда сол жоспарды жалғыз өзіңіз жүргізбексіз бе? 

-- Е, жоға. Көмекшілер табылар. 

-- Мұстафа аға! Мені алыңыз! Баяғыда «Яш Түркстан» 
журналын шығаруға көмектескендей қолымнан келгенін ая- 
маспын,-- деді Каюм зәресі үшқан кісідей алқына сөйлеп. Ең 
болмағанда бүл іске іліге кетейін деген ой еді Каюмды аласұр- 
тып тұрған. 

ұның түріне Шоқаевтың күлкісі келді. 
-- Жарайды, көре жатармыз,-- деді ол көзін қысып, 


1. Ертеңіне Шоқаевты ертіп алып Грефе Гегель ала- 
ңындағы Шығыс Министрлігіне келді. Шоқаевты 
секретарь отырған қабылдау бөлмеде қалдырды да өзі 
Розенбергтің кабинетіне кіріп кетті. «Отыра тұр, керек 
кезінде шақырамыз» деді Грефе, Розенбергке кіріп бара 
жатып. Отыруын отырса да, Розенбергтің шақыруын 
асыға күтіп, сабырсызданып Шоқаев тиыш таппады. 
Ұзамай қоңырау шылдыр ете түсті. Секретарь да, Шо- 
қаев та орындарынан атып тұрды. Розенбергтің кабине- 
тіне кіріп қайта шыққан секретарь телефонға жар- 
масты. 
-- Алло! Профессор мырза! Сізді рейхслейтер ша- 
қырады,-- деді ол сыпайы түрде. 
Өзін шақырып жатыр ма екен деп ойлап қалған Шоқаев, 
мұны естігенде онан бетер сабырсыздана түсті. Біраздан соң 
шірене басып Розепбергтің кабинетіне жасы қырықтың орта- 
сына келіп қалған, бойы ортадан жоғары, ақсары, жіңішке не- 
міс кіріп кетті, «Ойбай, Розенбергті мынау тағы бірталай ұс- 
тайды екен ғой!» деп кейіді Шоқаев. 
-- Сұрауға рұқсат бола ма9 -- деді ол секретарьға. 
-- Нені? Сұраңыз,-- деді секретарь қабағын көтеріп. 
-- Жаңағы Министрге кіріп кеткен кім? 
-- Ол, бөлім бастығы -- профессор Фон Менде. 
Сұрағына жауап бергені үшін секретарьға рахмет айтып, 
өзін Розенберг енді тез шақыра қоймайтынын білгендей, Шо- 
қаев жұмсақ дивапға жайласып отыра бастады. 1917 жылы 
февраль революциясынан кейін Түркстаннан Петербургке ке- 
ліп, досы Керенскийге кіргені есіне түсті. Аз болсын, көп бол 
сын, жаман болсын, жақсы болсың, әйтеуір үкімет басында өз 
досы отыр еді ол кезде. Керенский онда Мұстафаны мынадай 
көп тостырып қоймаған болатын. Дереу қабылдап, құшақ жа- 
йып қарсы алып, қуанып қалған еді Мұстафаның келгеніне. 
«Менің «Уақытша үкіметімнің» Заң Министрі бол!» деген еді 
Керенский көп сөзге келмей-ақ. «Болар едім, бірақ сенің үкі- 
метіңнің «Уақытша деген аты жаман екен» деп айтып салған 
Мұстафа қалжыңдап. Дос болса да Керенский бұған өкпелеп 
қала жаздаған. «Енді кім болғың келеді, қарағым-ау!» деген 
еді ол. «Түркстан өлкесін басқарғым келеді» деген сонда Мұс- 
тафа. Шегі түйілгенше қарқылдап тұрып күліп алған еді бұғал 
Керенский. «Тілегенің болсын,-- деген ол күлкісін жинап 4л- 
ған соң.-- Бүгіннен бастап Түркстан өлкесін басқаратын /Уа- 
қытша үкіметтің» уәкілі етіп сені тағайындаймын». Қолына 
мандат беріп жатып «Қанша жаман десең де бәрі: менің 
«Уақытша үкіметімнің» уәкілі болдың ғой» деп күлҙя еді Ке- 

ренский... Өмірінің осы бір эпизоды есіне түскенде «Ей, заман, 
заман-ай!» деп күрсінді Мұстафа Розенбергтің оны қалай қар- 
сы аларын кім біледі, Керенский сияқты «Мә, Министр бола 
қой!» -- демес... 

Шоқаевтың ойын шылдырлаған қоңырау дауысы бөліп кет- 
ті. Есінеп, іссіз отырған секретарь, атып тұрып Розенбергтің 
кабинетіне енді де іле-шала қайта шықты. 

-- Кіріңіз, сізді рейхслейтер шақырады,-- деді ол Шоқа- 
евқа. 

Батыл басып. Шоқаев Розенбергтің кабинетіне кіріп келді. 
Кең, жарық, қымбат кілемдер төселген бай кабинеттің ішінде 
айдалада қалып қойған шөмеледей үш кісі шошайып отыр еді. 

оқаевтың көзі ең төрде отырған сымбатты денелі, қоңыр 
шашты, беті бордай аппақ, ерні жіп-жіңішке, өңі түнерген кі- 
сіге түсті. Бұ кісінің Розенберг екенін Шоқаев бірден сезе 
қойды. 

-- Шоқай деген осы кісі,- деді Грефе, Розенберг пен Фон 
Мендеге кезек-кезек қарап қойып. 

Розенберг отырған қалпында басын болар-болмас изеп, 
Шоқаевқа «осы жерге отыр!» дегендей, қолын оң жағындағы 
креслоға ұсынды. 

-- Біз сіздің хатыңызды оқып шықтық,-- деп бастады сө- 
зің Розенберг, Шоқаев орналасып бола бергенде.-- Өмір тари- 
хыңызға да, Герман үкіметінің алдына қойып отырған ұсыны- 
сыңызға да әбден қанықпыз. Қазір оларды қайталап жату- 
дың қажеті жоқ. Гоқ етері былай: шынын айтқанда, егер заң 
жүзімен келсек, сіз ағылшындармен шатасқаныңыз үшін тұт 
қыннан босауға тиісті емес екенсіз. Бірақ, сіздің ежелгі арма- 
ныңыз-- большевизммен күресу болған соң, гумандық жол- 
мен, тәуекел деп түрмеден босаттырып, ұсынысыңызды іске 
асыруға мүмкіндік беріп отырмыз, Байқаңыз, ақтайтын болы- 
ңыз біздің сенімімізді! 

Розенбергті азатшысындай, көсеміндей көріп құмартып 
отырған Шоқаев орнынан атып тұрды. 

-- Құрметті министр! Сіз маған көп жақсылық істедіңіз, 
сізге өте ризамын. Сеніміңізді ақтау үшін бар күшімді аямай 
қызмет істеуге, тұсыңыздағы фюрердің суреті алдында ант 
етемін. Сіздің арқаңызда, көп ұзамай-ақ болашақ Түркстан 
мемлекетінің армиясы құрылатынына, сонда армия да, Түр- 
кстаң халқы да тарихи қамқорлығыңызға зор алғыс айтаты- 
нына ешбір күмәнім жоқ!.. 

Мақтан сүйгіш Розенберг, Шоқаевтың бұл сөздерін ішінен 
жаратып қалса да, сыртынан әлденеге тыжырынып қойды. 

-- Шоқай мырза!-- деді ол маңғаздана сөйлеп.-- Менің 


істеп отырған қамқорлығымды дұрыс ұғатын болыңыз. Ай- 
бынды герман армиясы бір жағынан Англиямен шайқаса 
отырса да»советтерді құрту жолында ешкімнен көмек сұра- 
майды. Қайта, керек болса, өзі біреуге көмек беруге дайын. 
Жоспарыңыз бойынша қызмет істеп көріңіз. Керек көмекті 
көрсетейік. Егер ісіңізден бірдеме шығатын болса большевик- 
терден Түркстанды тартып алуға мүмкіндік берерміз. 

-- Өте жақсы, министр мырза. Мен өзім де солай ойла- 
ған едім. 

-- Онда жөн! Отырыңыз! -- деді Розенберг қақиып тұр- 
ған Шоқаевқа.-- Егер ұсынысыңызға байланысты қосымша 
ойларыңыз болса айтыңыз, тыңдап көрейік. 

Әрі қарай қалай сөйлеп кетудің жөнін таба алмай тұрған 
Шоқаев, бұл мүмкіншілікке шап беріп жабыса кетті: 

-- Сіздің талқыңызға салатын кейбір нақтылы мәселелер 
бар, министр мырза. Оның бірі мынау: Түркстан армиясын 
ұйымдастыру мәселесін мен өз мойныма аламын. Әрине, сіз 
беретін мандаттың көмегімен. Ал, жаңа армияны киіндіру, та- 
мақтандыру, қаруландыру менің қолымнан келмейді. Бұл жө- 
нінде сіздердің тарапыңыздан тиісті көмек болатын шығар 
деп ойлаймын. 

- Ол туралы қам жеудің керегі жоқ. Мен айттым ғой жа- 
ңа ғана, ісіңізден бірдеме шығатын болса тиісті көмекті ая, 
майық деп, ол өзіңізге байланысты,-- деді Розенберг онша 
ұнатпаған пішінмен. 

-- Ұқтым, министр мырза, ұқтым. Енді осыған жалғас 
тағы бір маңызды мәселе бар. Түркстан армиясы жауынгер 
болу үшін, түркстандықтардың өз ішінен командирлер дайын- 
дап шығарған жөн болама деп ойлаймын. Екіншіден, Түркс- 
танды жаулап алысымен елді меңгеруге бірден араласып кете- 
тін, герман мемлекет құрылысымен таныс саяси қызметкерлер 
болса да теріс болмас еді. Әрине, осындай командирлер мен 
саяси қызметкерлер болуға лайықты кісілерді түркстандық- 
тардың ішінен біз, сөзсіз, тауып аламыз. Әңгіме онда емес, 
Әңгіме, солар үшін белгілі бір курстар ашылып, национал-со- 
циалистік тәрбие берілсе, келешек ісіміз жемісті болар еді де- 
ген ойда жатыр. 

-- О, мұныңыз дұрыс! -- деді Розенберг қабағын ашып, 
жадыраңқырап.-- Фашистік тәрбие алмаған армия жеңімпаз 
болмайды. Оған герман армиясы дәлел. Гүркстан армиясы- 
ның командирлері мен мемлекеттік саяси қызметкерлері тү- 
гелімен национал-социалистер партиясының мектебінен өтуге 
міндетті. 

-- Рахмет, министр мырза! -- деді Шоқаев басын иіп, өз 
ойы қабылданғанына қуанып. 

-- Тағы неңіз бар? -- деді Розенберг. 

-- Тағы бір пісіріп алатын сөз бар. Ол, Түркстан армия- 
сын соғысқа енгізу мерзімін белгілеу туралы. Өзіңіз білесіз, 
армияны құру, үйрету істері әжептәуір уақыт керек етеді. Сон- 
дықтан, герман армиясы Түркстан территориясына жеткенше, 
менің армиям соғысқа кірмей, дайындала тұрса жөн болар еді. 
Герман армиясы Түркстан территориясына жете бергенде ме- 
нің армиямды қоя берсеңіз, ол өзі-ақ Гүркстанды большевик- 
терден босатып алады. Тек Түркстан территориясына жаңа 
Түркстан армиясы кірді деген сөздің өзі, жиырма шақты жыл- 
дай большевизмнің идеясымен уланып қалған халықты жазып 
алатындай насихатшылық мәні бар күшті дәрі болар еді. 

-- Қарсылығым жоқ.-- деді Розенберг жымиып.-- Бірақ 
герман армиясы Түркстан территориясына жеткенше сіздің 
істең нәтиже шыға қояр ма екен... 

-- Тырыссақ бірдеме шығар, министр мырза,-- деді Шо- 
қаев, Розенберг осы бір сөзді қайта-қайта айта берген соң, 
күдігін тарқатқысы келгендей. 

Бағанадан бері үндемей, тек блокпотына әлденені түртіп 
қойып отырған Фон Менде Розенбергтің ашылып сөйлеп отыр- 
ғанын көрген соң, бастығына жағымпазданғысы келді. 

-- Менің байқауым бойынша,-- деді ол күле сөйлеп,- 
Шоқай мырза өз ісінен нәтиже шығатынына сенетін сияқты. 
Сірә, үміт күтуге болар. 

-- Оны көре жатармыз,-- дей салды әңгімені осымен қыс- 
қартуға бет алған Розенберг.-- Енді айтарыңыз бар ма? 

-- Рұқсат болса, министр мырза, тағы бір минут уақыты- 
ңызды алайын. Эмигранттардың ішінен өзіме көмекші болар- 
лықтай герман үкіметіне берілген бір адам тауып алып пайда- 
дануға сіздің келісіміңізді сұрамақпын. 

-- Ә, ол сияқты мәселелерді мына менің уәкілім профес- 
сор Фон Менде шешеді. Келешекте істеген істеріңіз туралы 
профессор мырзаға есеп беріп, тиісті нұсқау алып тұратын 
болыңыз, Басқа айтарыңыз болмаса, хош!-- деді Розенберг 
сол қалпынша орнынан қозғалмастан, енді әңгіме бітті деген 
кісідей. 

Шоқаев түрегеліп басын изеді. 

-- Сіз маған ертең келіңіз! -- деді оғап Фон Меңде. 

Шоқаев Бозенбергтің кабинетінен шығып кетті. Біраздан 
соң Розенберг, бон Мендемен қоштасып. Грефе де шықты. 

-- Бұл Шоқайды осы бастан тартыңқырап қойса қайтер 
еді? -- деді Фон Менде Розенбергке, есік жаққа қарай басын 

шұлғып. Тіпті іске кіріспей жатып «Менің армиям» деуін бай- 
қадыңыз ба. 

-- Еркіңіз, профессор. Ешқашанда тәуелсіз Түркстан ар- 
миясы да, мемлекеті де болмақ емес. Түркстан тек Германия- 
ның колониясы болады. Оны Шоқай мырзаның есіне алдын 
ала салып қойған жөн. 


2. Шоқаев Шығыс министрлігінен қуана шыққанда түс мез- 
гілі еді. Көше толған халық. Берлиннің төрт миллионнан 
астам тұрғындары бүгін түгел көшеге шыққандай-ақ Лек-легі- 
мен сапырылысып жатыр. Жол берем деп әлсін-әлсін іркілген 
халық, машиналар өтісімен толқынша толқып кете барады... 

Гегель алаңында осы бір көрініске мәз боп, көңілі шалқып 
түрған Мұстафа, сапырылысқан елге араласып жүріп кетті. 

яңдап келе жатып: «Істің беті оңға бұрылды, Розенбергпен 
келісім жасалды, күреске жол ашылды»,-- деп соңғы бір-екі 
күнде істелген істерін ішінен қорытқан болды. Көңілінің лепір- 
гені сонша! «Енді не керек саған?» -- деген сұрақты өзіпе және 
қойды. Енді ме? Енді... Оңаша жерде отырып ойлануды тіле- 
ген көңіл Мұстафаны мейманханаға алып келді. 

«Шіркін, осындайда Эәки болса ғой!» -- деп бір күрсініп 
алды Мұстафа бос тұрған бөлмеге кіріп, диванға жантая бер- 
генде. Үлкен іске жол ашылып, құлаш сермегелі тұрғанда 
Мұстафа есіне Валидов Эакиді текке түсірген жоқ-ты. Өзін 
Түркстан халқының көсемі деп санаса, Валидовты башқұрт 
халқының көсемі деп есептейтін де, келешекте сонымен бірле- 
сіп Совет өкіметіне қарсы күресуді аңсайтын. Енді міне күрес- 
ке жол ашылды, ал жанында Валидов жоқ, алыста -- Гүркия- 
да жатыр. Түбінде Валидовпен кезігетініне сенгенмен, бәрібір 
оны ертең Фон Мендеге барғанша көре алмайтынын білген 
Шоқаевтың ойы тым ілгерілемей өткен бір өмірге сырғып тү- 
се берді. 

..Өзі «Қоқан автономиясын» орнатып, әбігер болып жүр- 
ген күндері, Валидов Дутовпен одақтасып Шығыс Башкирия 
жерінде Кіші Башқұрт буржуазиялық автономиясын құрған 
болатын. Бірақ Валидов арқа сүйеген Дутов армиясы ұзамай 
Қызыл гвардиядан жеңіліп қалды, Дутов қашып кетті. Вали- 
дов бастаған «Башқұрт үкіметі» басшылары большевиктердің 
қолына түсті. 

Осыдан төрт жыл өткен соң ойламаған жерден бір күні 
Валидов Парижде орналасқан Мұстафаның үйіне кіріп келді. 
«Мынау марқұмның аруағы болар!» деп ұйғарған Мұстафа, 
тілі күрмеліп сөйлей алмай қалды. «Өмірің ұзақ болады екен. 

Мен сені большевиктердің қолына түсті деп естіген соң қаза 
тапқан шығарсың деп жүруші едім» деп еді Мұстафа есін жи- 
нап алғансын. 

Өзі әрең күн көріп жүрген Мұстафаның ауыр тұрмысы, 
қонақ күтіп жатуды көтермеді. Мұстафа қысылды. Париждық- 
тар Закидің жүнді малақайы мен үлкен киіз байпақты етігіне 
таңдана қарап тұра қалатын болды. Мұстафа ұялды. 

-- Сен, Эәки, Берлинге бар. Онда Ғалымжан бастаған бір 
топ түркстандықтар оқуға келіп жатыр. Елден қаражат алып 
тұратын көрінеді. Саған қарасар солар,-- деді. 

Мұстафаның тұрмысын өз көзімен көріп, қысылғанын сез- 
ген Валидов, Берлинге кете барды. Онда Ғалымжан екеуі 
Түркстан жастарын Совет өкіметіне қарсы күреске пайдалану- 
ды ойластырды. Мұстафа мұны мақұлдап, Орта Азия ұлт- 
шылдарының ұйымын құруды тілек етеді. Осы кезде ағыл- 
шын разведкасымен байланысып, қаржы алып, Валидов, Ид- 
рисовтардың көмегімен Мұстафа Берлинде «Яш Түркстан» 
журналын шығара бастайды. Кейін Валидов Константинополь 
университетінде түрік-татар тарихының кафедрасын басқару- 
ға Гүркияға ауысып кетеді. Онда өз алдына «Түркстан» атты 
ғазет шығарады. «Яш Түркстан». журналы арқылы Шіоқаев 
Түркстанда Англия қамқорлығымен мұсылман мемлекетін 
құруды көксесе, «Түркстан» газеті арқылы Валидов түрік тек- 
тес халықтарды Гүркияның маңына топтастыруды көздейтін 
болды. Мұстафа Англияға жүгінсе, Зәки Түркияға бас иіп, 
екеуі екі жаққа қарай қалды. Содан бері көп уақыт өтті. Ха- 
лықаралық жағдай әжептәуір өзгерді. Кеудесін соғып герман 
фашизмі алға шықты, Гестапоның түрмесін, концлагерін ба- 
сынан өткізген Мұстафаның ағылшын қамқорлығы жөніндегі 
көзқарасы да өзгеріп кетті. Кім біледі Валидовтың қазір не 
ойлап жүргенін, мүмкін оның да Гүркия қамқорлығы туралы 
көзқарасы өзгерген болар? Қазір Германияның күшін пайда- 
ланып Түркстанды большевиктердеп босатып алғаннан артық 
не бар. Маған қолқабыс жасап, болашақ Түркстан үкіметінен 
орын алса, Эәкиге жаман болмас еді деп түйді ойын Мүс- 
тафа... 


3. ЖЗәкидің өткен өміріне әрі-бері ой жүгіртіп, оның басы- 

нан кешкен кедір-бұдыр оқиғаларына малтығып, күйінер 
жеріне күйініп, сүйінер жеріне сүйініп, ойға шомып отырған 
Мұстафа диван үстінде жантайып жатқан бойы қалғып кет- 
кен еді. Ояна келсе, чиновниктердің қызметтен шығатын уа- 
қыты болып қапты. Мұстафа бірдемеден қалып бара жатқан- 

дай диваннан атып түре кеп, салқын сумен бетін шайды да 
көшеге шықты. Күн әжептәуір еңкейіп қалған екен. Бой жаз- 
бақшы боп мейманхананың алдында әрі-бері жүрді. Тосқан 
уақыты жеткендей, көшедегі елге араласып ол да жылжи 
берді. 

Берлинерштрассе кәшесіне жетіп, 146 санды үлкен үйді 
көргенде, Мұстафаның жүрегі жиі-жиі соға бастады. Төртін- 
ші қабатқа көтеріліп, солға бұрылып еді, есікте «профессор 
Идриси» деген жазуы бар таныс жез қаңылтыр көзіне түсе 
кетті. «Бұрынғы пәтерінде екен ғой әлі» деп бір күрсініп алды 
да Мұстафа есік қақты. 

-- КімЗ -- деп немісше сөйлеген баланың даусын естіді. 

-- Бұл мен, ағаң. Аш! -- деді Мұстафа да әдейі немісше 
жауап беріп. 

Мұстафа ойлағандай-ақ,-есікті Ғалымжанның үлкен бала- 
сы Ильдар ашты. Ол Мұстафаны бірден тани кетті. 

-- Ах, аби! -- деп, бала табалдырықтан мысықша қарғып 
өтті де, бас сап Мұстафаны құшақтай алды. 

Бір қонақтың келгенін сезіп, жасы алпыстан асқан, аласа 
бойлы, арық, самайы ағарған, мұрнының астын ғана жауып 
тұрған кішкене ағылшын боз мұрты бар, үй иесі коридорға 
шықты. 

-- Ассалаумағалайкүм, Ғалеке! -- деді Мұстафа екі қолын 
ұсына есіктен кіріп келе жатып. 

-- Жаным-ау, Мұстафамысың?! -- деді Ғалымжан абыр- 
жып, амандасудың орнына. Содан кейін молдалығын жасап, 
Мұстафаның мойнына жабысып ап еңіреп көрісті-ау кеп, Ға- 
лЛымжанның дене түршіктірер шымырлаған сөздері, солқыл- 
дап, дірілдеген дауысы, оның зәлімдігін білетін Мұстафаға он- 
ша әсер ете қоймады. 

-- Житер инді, әтисі, житер. Көршілер ишітіп қойса ұят 
бола бит!-- деп, ішкі бөлмеден шыға келген әйелі Шамсуль- 
банат жалақтап киліге кетпегенде Ғалымжанды Мұстафа 
оңайлықпен тоқтата алмайтын сияқты еді. 

Әйтеуір бір кезде Мұстафаның мойнына жабысқан қолда- 
рын босатып, тиышталғандай болды Ғалымжан. 

-- Кірігіз тігі Йаққа! -- деп Шамсульбанат есік ашып, қо- 
наққа жол берді. 

Шамсульбанаттың бұл сөздері мен қимылы Мұстафаның 
тез есін жинап алуына көмек бергендей болды. 

-- Иә, доктор ханым, есенсіз бе? -- деді Мұстафа Ғалым- 
жаннан босап, өзгелерімен амандасуға мүмкіншілік тиген соң. 

Шамсульбанаттың қолын алып, әкесін қоршап тұрған ба- 
лалардың бастарын сипап Мұстафа төр бөлмеге кірді. 

-- Жолың болсын, қарағым, қашан босап шықтың) -- деді 
Ғалымжан орналасып отырған соң. 

Бұл сұрақтан өзінің тұтқында болғаны Ғалымжанға белгі- 
хі екені аңғарылып қалды. «Қайдан білді екен оны бұ қу 
шал» деп ойлап қойды ішінен Мұстафа. 

-- Кеше, Ғалеке! -- деді ол сейтсе де. 

-- Әйбет болған икон. Алланың әмірі шығар, қайтеміз. 
Аман-сау шыққаныңа шүкірлік. Үсті-басың бүтін, тіпті әсем 
көрінеді. Тұтқыннан босаған кісіге ұқсайтын емессің. Соның 
өзіне қатты қуанып қалдым ғой. Жақсылыққа болсын,-- деп 
төгіп сап жатты Ғалымжан. 

Әңгімелесе келе, Ғалымжан Париж құлаған соң амандық 
біле “жазған хатына Мария Яковлевнадан жауап алғанып 
айтты. Сол жауаптан Мұстафаның айдалып кеткенін білген 
екен. 

-- Тү, туыстарымды көргендей бір қуанып қалдым ғой,- 
деді ол Мұстафадан көзін алмай, жаңалық хабар естігісі 
келіп. 

Шалдың ынтасын сезген Мұстафа сөзді алыстан бастады. 

-- Жасымда бір келіп, ұшып кеткен сұлтандық, қартайған 
кезімде қолыма қайта қона ма деген үмітім бар,-- деді ол, бір- 
аз үндемей отырған соң. 

-- Е, бәрекелді. Құдай жолыңды оңғарсын. Сен сұлтан 
болсаң. бізге де жаман болмас,-- деді Ғалымжан бір жақсы- 
лықтың болғалы тұоғаныпн сезіп.-- Солай емес пе? Хе-хе-хе! 
Ал, білгеніңді айтып шалыңның көңілін аша бер. 

Бағанадан бері әрең ұстап тұрған хабарын Мұстафа айта 
бастады. Өзінің Розенбергке хат жазғанын; ұсынысы қабыл- 
данып, Грефенің алдында сыннан өтіп, тұтқыннан босағанын; 
Бозенбергпен келісім жасағанын: ертең профессор Фон Мен- 
деге барып, қалған ұсақ-түйек мәселелерді шешкелі тұрғанын 
Ғалымжанға қысқа түрде баяндап берді. Тек айтпай қалған 
бір жері -- герман разведкасына ерекше еңбек ету туралы ал- 
ған Міндеттемесі ғана еді. 2 

-- Сөйтіп, жолым ашылып тұр. Шайтан түртіп жібермесе 
Түркстан армиясын құратын шығармын деп отырмын. Сіз де 
қарап отырмассыз. Әскери тұтқындар ішінде қызмет істеп 
алған мол тәжірибеңізді пайдалана отырып, маған жәрдем жа- 
сау қолыңыздан келер деймін, ә, Ғалеке. Солай емес пе? 

-- Әбден, қарағым, әбден. Қолымнан келгенін аямаспын. 
Өзге жетпесе де тәжірибе жетеді ғой. 

Мұстафаның «мол тәжірибеңіз» деуінен бе, қалай, әйтеуір 
Ғалымжанпың көз алдынан өткен өмірінің бір кезеңі тізбек- 
теліп өте бастады. Стамбул діни Академиясы, Брюссель уни- 

верситеті -- сол «тәжірибеге» жол салған көпірлер сияқты; 
бірінші дүниежүзілік соғыс -- «тәжірибеге» кірер ауыр қақпа 
тәрізді еді. Соғысқа байланысты Ғалымжан Брюссель универ- 
ситетіндегі оқуын тастап, Түркияға қайтып, түрк армиясы- 
ның полктық молдасы боп тағайындалады да, Түркия Соғыс 
министрлігінің тапсырмасымен Германиядағы әскери тұтқын- 
дардың лагерьлеріне жіберіледі. Лагерьлерді аралап жүріп, 
мұсылман тұтқындардың ішінде ланисламистік және пантюр- 
кистік үгіт таратады, сөйтіп мұсылмандарды түрк армиясы- 
ның қатарына тартады. Түрк армиясына түскісі келмеген мұ- 
сылмандарды, Рур облысына, я Жоғарғы Селезияға көмір 
қаздыруға жіберіп, немесе онсыз да нашар тұрмыстарын тө- 
мендетіп зорлық жасайды. Түркия соғыс Министрлігінің тап- 
сырмасын орындаумен бірге Ғалымжан Германияның сыртқы 
істер және Соғыс Министрліктерімен қызмет істеседі. Неміс- 
тер Ғалымжанның кайзер Вильгельмді жақтайтынын көреді 
де, оны 1916 жылы герман командованиясы бас штабының 
жанында әскерлік молда ғып тағайындайды. Ресейде. азамат 
соғысы басталған соң, герман командованиясының ұйғаруы 
бойынша Ғалымжан «Ресей мұсылмандарының Комитетін» 
құрып, басқарады. Татар, башқұрт, қырғыз, қазақ, өзбек, ал- 
жир мұсылман әскери тұтқындардан ұлтшыл отряд ұйымдас- 
тырып, сол отрядты советке қарсы шығару үшін Кавказ, Түр- 
кстанға жөнелтуге көп күш жұмсайды... 

Ғалымжанның ойын Шамсульбанат бөліп кетті. 

-- Әтисі, қолдарыңызды жуыңыз. Тамақ дайын. Мин тиз 
үстөл иасап жібәрәйін,-- деді ол үстел үстін қолындағы шү- 
берегімен сүртіп жатып. 

Мұстафа мен Ғалымжан кухняға шығып, қолдарын жуып, 
сүртіп, балалардың хал-жайын сұрасқанша, Шамсульбанат 
Үстел үстін жасап та үлгіріпті. Қонақты ортаға алып, үй іші 
түгелімен үстелді жағалай отырды. Ғалымжан ром құя бас- 
тады. 

-- Ал, қарағым Мүстафа, кел, мынаны -- жолың боп, ісің 
оңға басу үшін ішіп қояйық! 

-- Ғалеке! Маған керегі сіздің таза батаңыз еді. Мына көк 
су араласқан жерде бата иманды болар ма екен? -- деді Мұс- 
тафа шын-қалжыңын араластыра жымиып. 

-- Е, қайтер дейсің,-- деп Ғалымжан сәл абыржып қал- 
ды. Батамды бағана беріп қойып едім ғой. Мынау тек шарап 
ішудің салты емес пе? 

Шалының абыржып қалғанын сезген Шамсульбанат: 

-- Ашағыз, ашағыз! -- деп, үстел ортасында тұрған бір 
тарелке толы пельменді көзімен көрсетіп, шай құюға кірісті. 

-- Ой, жарықтық шай-ай! Мұндай самауырдан шай ішпе- 
гелі қай заман! -- деп өткен күндерге тағы бір ой тастап жі- 
берді Мұстафа. 

алымжанның есіне 1921 жылы Германиядан Бұхараға ба- 

рып қайтқан сапары түсті. Ол жолы Қазан қаласына тоқтап, 
Татар АССР Халық Комиссариатына кіріп, Германияда оқып 
жатқан татар жастарының жағдайларын айтып, «Татар 
АССР-ның Германиядағы мәдениет істері жөніндегі уәкілі» де- 
ген мандат алады. Мұның тегін келмегенін сезіп, ОГПУ-дың 
Шығыс бөлімі Бұхараға кетіп бара жатқан Ғалымжанды жол 
үстінде ұстайды да, Бутыр түрмесіне алып келеді. Бутыр түр- 
месінде бір жыл отырып қалды. Басмашылар құртылып, Со- 
вет үкіметінің ішкі-тысқы ашық жаулары жеңілген соң, 1922 
жылы ОГПУ Ғалымжанды босатып қоя берді. Ғалымжан Бұ- 
хара, Ташкент келіп, Бұхар халық республикасының Герма- 
ниядағы мәдени істері жөніндегі уәкілі болып алады. Бұхар, 
Түркстан республикаларының халық шаруашылығына керекті 
мамандар дайындатқызамыз деп, жетпіс шақты жастарды, 
солардың ішінде Каюмов Валиді, ол кезде жас қыз-- Шам- 
сульбанатты Берлинге оқуға алып кетеді. Шынында, маман- 
дар дайындатқызу керек деген сөзді Ғалымжан сылтау есе- 
бінде пайдаланып кеткен еді. Ол, Совет үкіметінің өсіп, 
көркеюін тілемеген, қайта қолынан іс келетін жастарды Гер- 
манияға алып кетіп, пантюркизм рухында тәрбиелеп, келешек- 
те Совет өкіметімен күресетін кадр дайындауды көздеген. 
Татар буржуазиялық ұлтшылдарының бір лидері, ақәмигрант 
Гаяз Исхаковпен бірлесе отырып, Ғалымжан Германиядағы 
татар жастарын «Еділ-Орал» атты ұлтшыл ұйымға тартады. 
эдени комиссияның председателі болғандықтан Ғалымжан 
әрқашан ақшалы да, студенттер арасында Исхаковтен гөрі бе- 
делді де боп жүрді. Осы бір жағдайды көре алмаған Исхаков, 
Ғалымжанды совет агенті деп лақап таратып жібереді. Бұл 
лақап герман мемлекеттік органдарына да жетсе керек. Бір 
күні Ғалымжанды гестапо шақырып алып: «Советтің агенті 
екендігіңді мойныңа аламысың?» деп қинайды. Бұдан бас 
тартқысы келген Ғалымжанға: «ГПУ сені не үшін қамады?»- 
деп тап берді гестапо. «Германиядан Совет республикасына 
қарсы әрекет жүргізуге келдің деп айыптамақшы болған еді 
ГПУ»,-- деді Ғалымжан. «Жә, Совет үкіметіне қарсы әрекет 
жүргізуге барғаның рас па еді?» «Рас. Совет үкіметінің жауы 
болғандықтан қарулы күрес ұйымдастырмақшы боп барғам». 
«Олай болса көп сөзді қой, шыныңды айт, неге сені ГПУ сот- 
тамай қоя берді, ә!» -- деп жабыса кетті гестапо. «Ойбай-ау 
мен мойныма ештеме алмадым ғой, қайтып соттасын, қолда- 

рында ешбір айғағы жоқ»,-- деп тыпыр қақты Ғалымжан. 
«Қой, қой, өтірікті. Жауын беталды қоя беретін ГПУ ақмақ 
емес. Ол, не соттау керек, не өзіне қызмет істейтін ғып шыға- 
оу керек. Сені соттамағаны қақ. Ендеше сен бізге шпион боп 
қайттың. Айт жөніңді!» -- деп маза бермеді гестапо. Қисыны 
келіп-ақ тұр. Олай емес дегенге гестапо сенбейді, дәлелі жоқ- 
тың қасы. Енді не істеу керек. Әйтеуір, қойшы, ақыры геста- 
по босатты-ау Ғалымжанды. 

Болашағы ойына түскенде Ғалымжан осы бір оқиғаны да 
есіне алып, түбінде сол кедергі болмаса игі еді деп хауіптене- 
тін-ді. Болашақ Түркстан үкіметіне өзінің керектігін білгенде 
де Ғалымжан осы бір жағдайды еріксіз есіне алып түршігіп 
қалды. Бұл хаупін шет жағалап Мұстафаға да айтты. 

-- Ештеме етпес, Ғалеке. Осыған да шүкірлік. Егер ме- 
нен, сіз айтқандай, жауап алып, қоя берсе тәуба айтар едім 
ғой. Болымсыз нәрсе үшін мені де жауып қойды емес пе! Ал 
сізді ше? Құдай өзі сақтап, босатып қоя бермеп пе еді. Енді 
не істер дейсіз. Ақтығыңызға көздері жететін уақыт болған 
шығар. Егер жетіңкіремесе осы жолы жеткізу керек,- деді 
Ғалымжанның көңілін аулаған Мұстафа. 

Көңілсіз ойды итеріп тастап Ғалымжан алғашқы қуаныш- 
ты түріне келе бастады. 

-- Уәде!-- деді ол құюлы тұрған рюмканы көтеріп жа- 
тып.-- Егер үкімет органдары кедергі жасамаса; мені көмек- 
шілеріңнің бірі деп есептей бер. 

Мұстафаға керегі осы бір сөз еді. 


1. ШІИоқаев профессор Фон Менденің алдында Ғалым- 
жан Идрисиды да, Вали Каюмды да көмекшілері 
ретінде сапарға ала жүргісі келетіндігін айтты. Тұтқын- 
дардан легион құруға рұқсат беріп тұрғанда, екі кісіні 
көмекші қып алуға қарсы бола қоймас деп ойлаған еді 
оқаев. Мен -- қазақпын, Идриси -- татар, Каюм -- өз- 
бек, үшеуіміз үш ұлттың өкіліміз, үш тілде сөйлесе ала- 
тын боламыз. Тұтқындарға мен саяси ықпал :сасасам, 
Идриси діни ықпал жасай алады деді Шоқаев Фон Мен- 
деге. Бұл ұсынысты Фон Менде дұрыс деп тапты. 

Қолдарына Шығыс министрлігінен куәлік, қаржы 
алып, Шоқаев, Идриси, Каюмдар тұтқын совет жауын- 
герлері жатқан лагерьлерді аралап қайту үшін Польшаға 
жүріп кетті. Істің басын олар Сувалка лагерінен бастады. 

Сувалка лагері ашық далада тікенек сыммен қоршалған 
үлкен бұғау еді. Жауын-шашыннан паналайтын таса таба ал- 
май үсті-басы жыртылған, кірлеген, арып-жүдеген тұтқындар 
әдемі киінген Шоқаев пен оңың жолдастарына таңдана қарай- 
ды. «О, заман! Бір кезде өзім де концлагерьде жаттым-ау»,-- 
деп есіне алып қойды Шоқаев жақында басынан кешкен бұл 
өмірді. «Бірақ, мен жатқан лагерь мынаның қасында жұмақ 
еді». 

Лагерьді аралап шыққан соң тұтқындарды алаңға жинау 
туралы бұйрық берілді. Азан-қазан боп шуылдап, мылтықтың 
дүмімен төмпештеп неміс солдаттары тұтқындарды бес-алты 
қатар сапқа тұрғызды. 

агерь коменданты саптағы тұтқыпдарды бір шолып шық- 
ты да, енді сөйлей беріңіз дегендей Шоқаевқа ым қақты. 

-- Біз түркстандықтармен сөйлеспекші едік,-- деді Шо- 
қаев, комендантпен сыбырласып алған соң тұтқындарға қа" 
рап.-- Гүркстандықтардың саптан үш адым алға шығуын сұ- 
раймыз. 

Жалпы саптан бөлініп алты адам алға шықты. Басқалары 
орындарынан қозғалмады. Сексен мың тұтқынның ішінде қа- 
лайша алты-ақ мұсылман болды екен деп таңырқаған Шоқаев 
саптың алдынан әрі-бері жүріп еді, бірталай қазақтарды, қыр- 
ғыздарды, өзбектерді, түркмендерді көзі шалды. 

-- Сіз қай жердікісіз, бауырым? -- деді Шоқаев, алға 
шыққан алты адамның шеткі біреуіне. 

-- Түркстан қаласыныкімін, 

-- Сіз ше? -- деді ол екіншісіне. 

--- Мен де, осы тұрған алтауымыз да Түркстан қаласынан- 
быз,-- деді екінші біреуі, барлығы үшін жауап беріп. 
-- Ә, ә!-- деді Шоқаев жұмбақтың сырын ашқан кісі 

дей.-- Менің «түркстандықтар» дегенімді сіздер Түркстан қа; 
ласының кісілерін сұрап тұр деп ұғып қалған екенсіздер ғой. 
Жоқ, «түркстандықтар» деп Қазақстанда, Орта Азияда тұра- 
тын қазақ, қырғыз, өзбек, тәжік, түркмен сияқты мұсылман 
балаларын атап тұрмын. Ұқтыңыздар ма? 

Бұған ешкім жауап қатқан жоқ. 

-- Олай болса, түркстандықтар алға шығыңыздар! -- деді 
Шоқаев, енді түсінген шығар дегендей, алғашқы тілегін қан- 
талап. 

Шынында да тұтқындар Шоқаевтың «түркстандықтар!» 
дегенін түсінбей тұр екен. Ұғындырып айтқаннан кейін жалпы 
саптан көп кісі алға шықты. 

Мұны көргенде Шоқаев біраз көңілденіп қалды. Елдің ті- 
лін осылай табу. керек дегендей, жанындағы Каюмға маңғаз- 
данып қарап қойды. 

-- Ал жігіттер! -- деді Шоқаев, саптан бөлініп шыққан 
тұтқындардың алдына келіп,-- сөз бастамас бұрын танысып 
алайық. Мен Шоқаев Мұстафа деген қазақпын. Көрмесеңдер, 
мүмкін, естулерің бар шығар. Ресейде, Гүркстанда ала-сапы- 
ран болып жатқан кезде Қоқанда ашылған сьездің ұйғаруы- 
мен орнаған Түркстан. автономиялы үкімет басшыларының 
бірі мен едім. Онан кейін Орынборда болған сьезде «Алаш» 
атты автономиялы үкіметтің мүшесі етіп сайланғанмын. Бө- 
кейхановтармен бірге «Алаш» үшін еңбек еткем... Ал, менің 
қасымдағы көмекшілерім: молда Ғалымжан Идриси және Ва- 
ли Каюм деген өзбек жігіті... 

Саптағы тұтқындардың таңырқаған пішінін байқаған Шо- 
қаев, өздерін қысқаша таныстыра отырып, ұзақ сөз сөйлеп 
тастады. 

Тұтқындар әлі үндемей тұр. Түрлерінде таңырқаған пішін 
жоғалып, ашу пайда болған сияқты. 

-- Азаматтар! Не айтасыңдар бұған? -- деді бір кезде 
Шоқаев. 

-- Сен Совет үкіметіне пәле жауып тұрсың, оңбаған! -- 
деді бір тұтқын қазақ зілді дауыспен, Шоқаевтың сұрағына 
жауап ретінде. 

-- Елімізді, Отанымызды сата алмаймыз, болмайды ойла- 
ған сұмдығың! -- деп қостады оны тағы бір тұтқын өзбек. 

-- Жоғалт көзіңді! -- деді солардың маңында тұрған бір 
тұтқын тәжік, бүкіл лагерьді күңіренте айғайлап. 

Бұларды қостағандай, саптағы тұтқындардың бәрі шу ете 
түсті. Бағанадан бері не сөйленіп жатқанын жете түсіне алмай 
тұрған алғашқы үлкен саптағы тұтқындар, бір пәленің болға- 
нын сезіп, олар да шу ете қалды. Сасқанынан не істерін біл- 

мей, Шоқаев екі иығын кезек-кезек тарта берді. Гу-шу ұласып 
бара жатқан соң, жәрдем сұраған кісідей ол комендантқа қа- 
рады. 

-- Тоқтат! -- деп ақырып жіберді сол кезде комендант 
көкке қарай бір-екі рет атып жіберіп. Кім жаңағы шуды бас- 
таған? Кім деймін? Шығыңдар бері қарай! 

Бірақ ешкім «мынау еді!» деп көрсетпеді, ешкім бөлініп 
шықпады. 

-- Жаңағы айғайлаған жігіттерді мен көріп тұрмын,-- де- 
ді Шоқаев топқа.-- Егер көрсетсем, мына коменданттан жақ- 
сылық бола қоймас. Бір жолға кешірдім. Большевиктердің 
алдауына иланып қалған шығарсыңдар. Ойланыңдар. 

Коменданттың бұйрығымен топ тарқап жатты. Бұл кезде 
Шоқаев сырттай сыр бермегенмен, іштей күйіп-пісіп тұр еді. 
Өзін лагерьде жауыздықпен қарсы алады деп ойламап еді 
ол. Қайта, тұтқындардың бәрі болмаса да көпшілігі бірінші 
сөзден кейін-ақ соңына еріп кетер деп ойлаған болатын. Олай 
ойлауына бір себеп -- тұтқындардың лагерьдегі аянышты 
ауыр халі еді. Шоқаев және оның көмекшілері лагерьді ана- 
дайдан көргенде-ақ тұтқындардың ашық аспан астында пана- 
сыз, арып-ашып жатқанын байқаған. Бұдан бұрын сөзді де, 
істі де басқаша бастағысы кеп жүрген Шоқаев, тұтқындардың 
халін көрген соң үгіт жұмысын жалпының алдында кең түрде 
жүргізуді ұйғарды. Лагерьдегі мына күйзеліске адам баласы 
көп шыдап отыра алмас, жол көрсете білсең жаны тәтті тұт- 
қындар большевиктерге қарсы еріксіз шығады деп түйген бо- 
латын ойын. Міне, сол ойының ешқайсысы да іске аспай қал- 
ды. Герман армиясының қаншама жеңіске, табыстарға ие бол- 
ғанын көре тұрса да, өздері аш-жалаңаш, ауру, қиын халде 
жатса да тұтқын совет жауынгерлері Шоқаевтың соңына еріп 
кете қоймады. Қайта өзің «оңбағансың», «сұмсың», «жоғалт 
көзіңді» деп табалап кетті. 

Өстіп қиналып тұрған Шоқаевтың алдына тарап жатқан 
топтың ішінен орта бойлы, арықтау, жасы 30-дар шамасында- 
ғы бір тұтқын қазақ келіп тұра қалды. Кішкене қара көздері 
ойнақшып тұр. Кірпігін жиі-жиі қағып қояды. 

-- Аға!-- деді ол сәлем беріп,-- сіздің әлгі айтқан сөзде- 
ріңіз маған өте ұнады. Егер бір ісіңізге жаратсаңыз сізге кө- 
мек беруден тайынбас ем. 

-- Бәрекелді! -- деді Шоқаев риза боп, -- анық қазақтың” 
баласы мұнда жүр екен ғой. Аты-жөнің кім, шырағым: 

-- Қанатбаев Қарыс! -- деді әлгі адам. 

"Шоқаев өздерімен бірге Қанатбаевты комендатураға алып 
кетті. 

Әңгімелесе келе, Қанатбаев өмір тарихын Шоқаевтың ал- 
дына жайып салды. Батыс Қазақстанда туғанын, он бес жасы- 
нан бастап Орынбордың қазақ мектебінде үш жыл оқығанын, 
сонан рабфакта студент боп, кейін Свердлов тау-кен институ- 
тын бітіргенін, Гатария мен Удмурд завод-шахталарында ин- 
женер, болып қызмет істегенін баяндады. 

Қанатбаевты Шоқаев ұнатты. 

Оның жүріс-тұрысы, сөйлеген сөздері -- іскер, еті тірі 
адам екендігін аңғартады. 

-- Айттым ғой, нағыз түркстандықтар табылады деп. 
Мұнда Қарыс жалғыз емес, бұл.сияқты жігіттер әлі бар. 

-- Дәл айтасыз, тілектес кісілерді тауып алуға болады;- 
деді Қанатбаев жағымсынып. 

-- Естідіңіздер ме! -- деп қойды Шоқаев жолдастарына 
көзін қысып. 

Қанатбаев туралы Шоқаев лагерь комендантына айтты, 
Үгітіміз жандану мақсатымен Қанатбаевты көтерсек қайтер еді 
деген ой салды. 

-- Көтеруге болады,-- деді лагерь коменданты сәл ойла- 
нып.-- Түркстандықтардың бәрін лагерьдегі өзге ұлттардан 
бөліп алып жеке блокқа орналастырайық. Солардың үстінен 
бақылайтын полицейлердің шефі етіп Қанатбаевты тағайын- 
дайық. 

-- Жақсы болар еді,-- деді Шоқаев, бұған сенерін де, сен- 
бесін де білмей. 

-- Жақсы болса сөйтейік. Үгіт-насихат үшін бәрін де жа- 
сауға болады! -- деп қарқылдап күлді комендант. Бұл күлкіні 
бәрі де қостады. 

Ертеңіне комендант осы ұсынысты іске асырмақ болып ла- 
герьді сапырылыстыра бастады. 


2. Шоқаев, Идриси, Каһом жандарына неміс полициясының 
формасын киіп алған Қанатбаевты ертіп, жеке блокқа кө- 

шірілген түркстандықтарды аралап кетті. Гоп алдында кешегі 
сөйлеген сөзі сәтсіз болса да, тұтқындардың Түркстан армия- 
сына баратынына Шоқаев күмэнданған емес. Ол ең алдымен 
Түркстан армиясында командир болуға жарайтын білімді 
адамдарды тауып алуды мақсат етті. 

Бұлар кіріп келгенде, отырған тұтқындар тұрып, жатқан- 
дары отырып, бастарын көтерісті. 

-- Қозғалмай-ақ қойыңдар, отыра беріңдер! -- деді Шо- 
қаев, тұтқындарға жаны ашығандай, кезкелген біреуінің жа- 
нына отыра кетіп.-- Иә, халдеріңіз қалай? 

-- Қаліміз жаман, ал сонда не бермексің? -- деді оған бір 
тұтқын ажырайып. 

-- Тоқта, қарағым, асықпа, сабыр ет! -- деп басқан болды 
тұтқынды Шоқаев.-- Іштеріңде интеллигенттерден кім бар? 

Шоқаевтың бүл сұрағына тұтқындар сақтық жасап тез 
жауап бере қоймады. 

-- Сіздің біліміңіз қандай? -- деді Шоқаев жанында отыр- 
ған бір тәжікке, жауапты тездетпек боп. 

-- Екі класс,-- деді тәжік сәл кідіріп, 

-- Не қызмет істеп едіңіз армияға дейін? 

-- Нан пісіруші болғанмын. 

-- Ренжісеңіз де айтайын,-- деді Шоқаев әлгі тәжікке те- 
сіле қарап.-- Сіздің түріңіз, сөзіңіз, қолыңыз интеллигент 
адам екеніңізді көрсетіп тұр. Неге жасырасыз оны? Кеше ме- 
нің сөзімді барлығың дұрыс ұқпадыңдар. Әрине, ол үшін 
айыптауға болмайды, іштеріңде шала сауатты, қараңғы адам- 
дар да бар, оларға менің саяси сөзімді бірден ұға қою қиын. 
Мен енді-іштеріңдегі білімді адамдармен сөйлесіп көрейін деп 
келдім. Бұларың не, сөйлесуден қашқандарың ба? 

Басына төніп тұрған қауіптің жоқ екенін байқаған соң әлгі 
тәжік өтірік айтқандығын мойнына алды. 

-- Мен тұтқынға түскелі,-- деді ол өтірік айтуға мәжбүр 
боЛған себебін баяндап,-- осы лагерьден немістер бірталай 
коммунистерді, комсомол мүшелерін, командирлерді, полит- 
руктарды, еврейлерді ұстап алып кетті. Бірінен соң бірін әке- 
тіп жатқан соң, енді кезек интеллигенцияға келіп қалған шы- 
ғар деп, қорыққанымнан білімімді жасырғаным рас. 

Тәжіктің бұл жауабы маңындағы тұтқындарды еріксізден 
күлдіріп жіберді. Оқығандарды сұраудың себебін білген соң, 
блоктағы жоғарғы, орта білімі бар сауатты тұтқындар Шоқа- 
евтың айналасына жинала бастады. Оларды Шоқаев біртін- 
деп тізімге тізіп ала берді. 

-- Жә!-- деді ол тізімі тола бастаған соң,-- жаңа біреуі- 
ңіз қалымыз жаман, не бермексің сонда дедіңіз. Иә, қалдары- 
ңыз расында да жаман екен. Бұл жаман қалдан құтылып жақ- 
сы өмірге жететін бір-ақ жол бар. Ол -- менің кешегі айтқан 
ұсынысымды қабылдау. Өздеріңіз ойлаңыздаршы, неміс ар- 
миясы аз уақыттың ішінде бүкіл Эстонияны, Латвияны, Лит- 
ваны, Украинаны, Белоруссияны, РСФСР-дың едәуір жерін 
басып алып, Москваға қарай зымырап кетіп барады. Ол ар- 
мияны тоқтататын советте күш жоқ. Москва әлі-ақ құлайды, 
Советтер Одағы жеңіледі, Түркстан немістің қолында қалады. 
Сонда сендер не істемексіңдер, не күн көрмексіңдер? Түрк- 
стан халқының қал-жағдайын ойлап, мен Түркстан армиясын 

ұйымдастыру, оны киіндіру, тамақтандыру, қаруландыру жө- 
нінде герман үкіметімен келісім жасадым. Герман армиясының 
көмегімен Түркстанды большевиктерден босатып алып, ыды- 
раған мұсылмандарды біріктіріп, тәуелсіз мемлекет құрамыз. 
Сол жаман ба? Тіпті біз қатыспаған күннің өзінде де немістер 
Түркстанды басып алмай қоймайды. Онда біз үшін не жеңіл- 
дік болмақ? Ал, егер өзіміз алсақ, еліміздің қожасы өзіміз бо- 
ламыз, халықтың, қатын, бала-шағаның қаны аз төгіледі, ба- 
қытты жаңа тұрмыс жасауға жол ашып аламыз. Осыларды 
кеңінен ойлаған жөн. Бұл айтып отырғаным -- Түркстан ар- 
ммиясын құрудағы түпкі мақсат. Ал, қаӛзір сіздер үшін жаңа 
армияға түсу -- ауыр тұрмыстан құтылу деген сөз. Лагерьден 
босайсыздар, бүтін киім киін, тоқ боласыздар. Лагерьде зары- 
ғып, арып, биттеп отырғаннан гөрі, ол тұрмыс жұмақтай емес 
пе? Әне, өздеріңдей жоғары білімі бар Қанатбаев кешегі менің 
сөзімнен кейін Түркстан армиясында қызмет істеймін деп өзі 
келді. Ешкім оны зорлаған жоқ. Құшақ жайып қарсы алдым, 
және өзінің дәрежесін көтеріп, жақсы тұрмысқа қолын жеткі- 
зіп қойдым. Құдай бұйыртса, Түркстан армиясы құрылған 
кезде ол жігіт бұдан да жоғары дәреже алып, келешек Түрк- 
стан мемлекетінің жауапты бір қызметкері болар деп ой- 
лаймын... 

Әзірше қатаң шара қолдана қоймай, эскери тұтқындарды 
үгіт арқылы тартқысы келген Шоқаев, өзін халық қамын ой- 
лайтын қамқоршы адамдай ғып көрсетуге тырысып бақты. 
Бірақ, әскери тұтқындар оның арам ойын сезіп, үрке берді. 

-- Бұл провакация! Москва құлайды, Советтер Одағы 
жеңіледі дегенге мен сенбеймін, жолдастар,-- деп тұра келді 
бір тұтқын. 

Блоктағы тұтқындардың көпшілігі Шоқаевтың үгітіне на- 
разылық жасап тағы да у-шу боп кетті. 

-- Қысқартыңдар! -- деп бақырды оларға полицейлердің 
шефі Қанатбаев. 

-- Байқаңдар, шырақтарым, ойланыңдар, қапыда қап жүр- 
меңдер,-- деп еркімен көнбейтіндерге түбінде бір күш көрсете- 
тінін сездіріп, Шоқаев көмекшілерімен блоктан шығып кетті. 
Ол, ойлағандай табысқа жетпесе де. мәдениетті, білімді адам- 
дардың тізімін жасап алды. Тұтқындардың ішінде енді бір 
әңгімелессе, соңына еріп кететін азын-аулақ тұрақсыз адамдар- 
дың да бар екенін аңғарды. 

Шоқаев, Идриси, Каюмдар лагерьлерді аралап Польшада 
бір айдай жүріп қалды. Барған лагерьлерінде түркстандық- 
тарды бөлек блокқа шығарттырып, тізімін алып, интеллигент- 
терді белгілеп, үгіт жүргізіп, әжептәуір жұмыс істеп тастады. 

Көп болмаса да, әрбір лагерьлеоде Түркстан армиясына тү- 
суге келісімін берген бірен-сарандар табылып жатты. Оның 
ішінде Идрисидің молдалыққа жаратып, белгілеп қойған адам- 
дары да бар... 

ерлинге қайтып, профессор Фон Мендеге істеген істерін 
баяндаған соң, Шоқаев әрбір лагерьдегі топталған түркстан- 
дықтарды бір жерге жинау, үгіт жұмысын күшейту туралы 
жаңа ұсыныс кіргізді. 

-- Түркстан армиясына түсем деуші әр лагерьде бытырап 
жатқан адамдарды бір жерге жинаса, бір взводқа тақау сол- 
дат боп қалады,-- деді Шоқаев, ұсынысының дұрыстығын дә- 
лелдеп.-- Бір взвод Түркстан солдатын жақсылап киіндіріп, 
тұрмысын оңдап," тәуір сигарет, аздаған марка беріп, лагерь- 
ден еркімен сыртқа шығып жүре алатындай дәрежеге жеткіз- 
сек, мұны көрген басқа түркстандықтардың өздері де шыдап 
отыра алмас. Бір взвод солдаттың өзі-ақ түркстандықтардың 
ішінен жолдастар тауып, оларға немістердің қайырымдылы- 
ғын айтып, біртіндеп қатарларын көбейте береді. 

Фон Менде Шоқаевтың ұсынысына орай жұмыс кеңейе 
бастаған соң, ол ығыс министрлігінің жанынан Түркстан 
бөлімін ашпақшы болды. 

-- Істің беті оңға бұрыла бастады, бала! -- деп қуанып 
қойды Шоқаев, Каюмның арқасынан қағып. 


3. алпы істің беті оңға бұрылғанына разы болса да, сол 

істің басында өзім тұра алмай қалдым-ау деген күншіл- 
дік, қызғаныш Каюмға тыныштық бермеді. Кейде оған неше 
түрлі сұмдық ойлар да келіп жүрді. 

.. Бір күні гестапо қызметкері 1930 жылдан бері үздіксіз 
жалданып келе жатқан агенті Каюмды шақырып алды да: 

-- Шоқасвты ұмытқан жоқсың ба? -- деді қуланып. 

-- Жоға, неге ұмытайын, бірақ оның қазір қайда екенін 
білмеймін. 

-- Олай болса тыңда! Біздің армия Парижды басып алған 
кезде, сенің ертеде берген материалдарың бойынша «Интел- 
лидженс Сервистің» агенті деп Шоқаевты гестапо отырғызып 
қойған болатын. Ұқтың ба? Қазір Шоқаев Герман үкіметіне 
маңызды бір ұсыныс кіргізгендіктен түрмеден босатылмақ. Ер- 
тең ол өзің білетін «ФОренкишер Гоф» мейманханасына орна- 
ласады. Сен сонымен неғылсаң да жолық, әңгімелес, ойын біл. 
Әсіресе, ағылшындар туралы не айтар екеп, соған көңіл бөл. 

Осы тапсырма бойынша Каюм ертеңіне күні бойы тосып 
отырып Шоқаевпен «Френкишер Гоф» мейманханасы рестора- 

нында кезіккен болатын. Сол күні-ақ Каюм: «Шоқаевтың 
армия құрам, Германиямен бірге Советтерге қарсы соғысқа шы- 
ғам» деген сөздері жалған екен, негізінде, ол «/ААңғлияның 
Германияны жеңетін күнін тосып жүр екен» деп гестапоға ха- 
барлағысы келді. Мұстафаны түрмеге қайтадан тықтырып, 
оның ұсынысын өзі пайдаланбақ болды. Бірақ, табиғатынан 
қорқақ Каюмның бұл ойды іске асыруға батылы бармады. 
«Менің бұл хабарыма сенбей жүрсе қайтем?», «Бір менің 
хабарыммен Шоқаевты қамай қояр ма екен!» деген сияқты 
көптеген күдікті ойлар гестапоға жеткізбей, Каюмды тежей 
берді. 

Сөйтіп, не істерін білмей жүргенде, тоқтамастан зымырап 
кетіп бара жатқан Герман армиясы Москва түбінде тойтары- 
лыпты деген сыбыс жетті. Баяғыдан бері ойлап жүрген қулық- 
сұмдығын осы бір сыбысқа орап жандандырсам қайтер еді де- 
ген ой Қаюмға маза бермей, тиышын ала бастады, Күткен кез 
келді деп, тәуекелге бел байлап, ол енді осы ойын гестапоға 
хабарламақшы болды. 

Каюмның ендігі ойы мынадай боп шықты: 

-- Біз, түркстандықтар, герман армиясының Түркстан 
территориясына таяғанын тосып отырмай, Москваны тезірек 
алу үшін немістерге дереу көмек беруіміз керек. Бірақ, Шоқа- 
ев көмек көрсеткісі келмейді. Себебі: ол, екі жақта соғысып 
жатқан Германияның Советтер Одағын жеңетініне сенбейді 
екен. Айтқаным келді деп, герман армиясының Москва түбін- 
де аялдап қалғанына қуанады. Шоқаевша, бұл соғыста Анг- 
лия Германияны жеңбек, сонан соң СССР-ды құртпақ. Розен- 
бергпен жасаған келісіміне сүйеніп, Шоқаев Түркстан армия- 
сын соғысқа кіргізбей ағылшындар келгенше сақтап қалмақ. 
Кейін ағылшындармен бірге Советтер Одағына тап бермек. 
Герман армиясы Гүркстан территориясына жеткенше армия- 
ны үйрете тұрайын деп Шоқаев министр Розенбергті алдап 
кетіпті. Негізінде, Түркстан армиясы соғыс дайындығын өт- 
кен тұтқын совет әскерлерінен құрылмақ қой, олай болса ар- 
мияны қайта үйретіп жатудың қанша қажеті бар! Армияның 
соғыс үстінде шыныққаны жөн емес пе?!. 

Осы жалған ойын қағазға түсіріп, қайта-қайта оқып, қи- 
сынды боп шыққанына Каюм мәз болды. «Енді құрыдың, Шо- 
қаев! Құдай бұйыртса, Гүркстан үкіметінің басында өзім 
отыратын болам»,-- деп, ол онан сайын қуана түсті. 

Алды-артын ойластырып, ойын жақсылап қағазға жазып 
алған соң, Қаюм шыдай алмай гестапоға барды. 

-- Бір тығыз хабар бар еді, тақсыр! -- деді Каюм, қалта- 
сынан бүктеулі қағазды суырып жатып. 

Гестапо қызметкері Каюм берген қағазды ішінен судыра- 
тып бір оқып шықты да, көзіне сеніңкіремеген кісідей, қайта- 
Дан асықпай оқи бастады. 

-- Ух! Иттің баласы! -- деп үстелді қойып қалды ол, қа- 
ғаздағы хабардың мәніне әбден түсінген соң. 

Оның кімді ұрсып тұрғанын жете түсіне алмай, Каюм селк 
ете түсті. 

-- Баяғыдан бері неге үндемей жүрсің, оңбаған!.-- деп 
жармаса кетті гестапо қызметкері. 

-- Жаңа ғана білдім, тақсыр! Москва түбінде аялдап қал- 
ған герман армиясы туралы әңгімелесіп отырғанда Шоқаев- 
Тың өзі айтты осының бәрін,-- деп дір-дір етті Каюм. 

Гестапо қызметкері біраз үндемей отырды да: 

-- Сен Шоқаевтан бір қадам қалушы болма! Оның бар- 
лық ойын, әрекетін маған түгел жеткізіп тұр! -- деді Каюм- 
ның алдағы міндетін белгілеп. 

-- Тақсыр! Не қылсаңыз да өзіңіз білесіз. Дегенмен...-- 
Каюм күмілжіп, қынжылғандай түр білдірді. 

-- Не боп қалды тағы? Айт бәрін! 

-- Шоқаевтың өзі Германияға жау болғанымен, Түркстан 
армиясын құру туралы идеясы дұрыс. Шығыс Министрлігі 
оны бекер қабылдамаған болар. Гүркстан армиясын ұйымдас- 
тыру ісі қазір толығымен жүріп :жатыр. Қолға түскен совет 
әскерлерінің алдында Шоқаев көрініп қалды. Оған армияға 
түсем деп келісімін берген адамдар да табылды. Егер Шоқаев 
қамауға түсіп қалды деғен хабар жетсе, ол тұтқындар бүлік 
жасап жүруі мүмкін. Сонан соң тұтқындарды біз тез көндіріп 
ала алмаймыз да, герман армиясына дер кезінде көмек көрсете 
алмай қаламыз. 

-- О не дегенің? Анықтап айтсаңшы! 

-- Қалай деуге болады сізге! -- деп қиналды Каюм ойын 
ашып айтуға бата алмай.-- Шоқаевтың көзін басқа түрде жоқ 
қылған жөн. 

Гестапо қызметкері көзін сығырайтып бір қарап қойды: 
түсінген сияқты. 

-- Сен де қайдағы жоқ қулықты ойлап шығаруға маман 
болып барасың-ау осы! -- деп жымиып қойды. 

-- Сіздің арқаңызда ептеп үйреніп келеміз ғой, тақсыр,- 
деп. Каюм да қалыспады. ; 

Сөздің аяғын қалжыңға айналдырған боп гестапо қызмет- 
кері агентін шығарып жіберді. Оңаша қалған соң Каюмның 
хабарын тағы бір оқып шықты. «Әттең, дәлел жоқ!» деді ол 
қынжылып. Шоқаевтың концлагерьден босатылуын Розен- 
берг тілемесе, Гиммлердің бекіткенін білмесе, ол қынжыл« 

мас еді. Онда Шоқаевты, мүмкін, қолма-қол қамауға алатын 
еді. «Сіз босатқан Шоқаев, әлі күнге дейін ағылшындарға қыз- 
мет істеп жүр екен, сіз қателескен екенсіз» деп қалай айтсын 
ол Гиммлерге.. «Дәлел қайда?» демей ме рейхсфюрер. Дәлел 
жоқ. Құдайдың құлағын ұстағандай боп-жүрген Гиммлер құр- 
тып жібермей ме мені сонда. Алла сақтасын! 

Шоқаев жөніндегі материалды түбі рейхсфюрерге баяндау- 
ға тура келетінін сезіп, күні бүгінге дейін Каюм жеткізіп жүр- 
ген хабардың дұрыс-бұрыс екендігіне көзі жетіп көрмегендігін 
ойына алды гестапо қызметкері. Осы итті бір тексеріп көре- 
Йінші. /Баңағы сөзіне қарағанда Шоқаевты құртып жіберуді 
тілеп тұрған сияқты. Неліктен екен? Бізге берілгендіктен ай- 
тып тұр ма, әлде өз жеке басына байланысты бір пікірдің сал- 
дары ма? Қалай деді әлгінде? «Шоқаевтың көзін басқа түрде 
жоқ қылған жөн» деді емес пе? Бір сұмдық ойлап жүрмесе не 
қылсын осы. 

Каюмды тексеріп көру туралы гестапо қызметкерінің пікі- 
рі ойлаған сайын ұлғая түсті. Егер Шоқаев жәнінде Каюмның 
айтып жүргені рас болып шықса, басқа дәлел таба алмаған 
күннің өзінде де агентуралық хабар тексерілген, күмәні жоқ 
деп баяндасам, Гиммлер ұрса қоймас. Қалай тексердің десе, 
былай тексердім деймін. Не айтады ол маған? Қайта, Розен- 
берг, Шелленберг сияқты министрлер көре алмаған құпияны 
гестапоның қатардағы қызметкері ашты деп мақтар, мүмкін 
дәрежемді де өсірер... Алдында бір қызық іс тұрғанын сезіп, 
қуанғандығынан гестапо қызметкері алақанын ысқылап күліп 
жіберді. Сигаретін бұрқыратып, Каюмды тексеру жолдарын 
ойластырып біраз отырды. Оған гестапоның басқа бір агентін 
жіберіп көру керек. Ол агент Каюм арқылы Шоқаевпен та- 
ныссын, екеуінің қарым-қатынасын, көзқарасын байқасын, 
сырлассын... Гестапо қызметкері өзі білетін агенттердің бір- 
қатарын есіне түсірді. 

Бірақ ешқайсысы бұл міндетті орындауға жарамайтын 
боп шықты. Қапаланып отырған гестапо қызметкерінің ауыр 
ойын телефон шылдыры бөлді. 

-- Алл, алло! -таныс әйел дауысы естілді. 


-- Иә. 

-- Кім сөйлеп тұрғанын сезетін шығарсыз? 

-- Әрине. 

-- Мен сізді бүгін міндетті түрде көруім керек. /Жаңа- 
лық бар. 


-- Шарайды, мен келемін.-- Гестапо қызметкері телефон 
құлағын тастай салды.-- Міне, агент деп осы Руд Хендшельді 
айт! Өте іскер әйел! Алған тапсырманы қайтсе де. орындап 

шығады... Тоқта, тоқта! Каһюмға Хендшельді жіберсем қай- 
теді? Екеуі де бойдақ. Жүрсін біраз әуре боп... 

Тапқан ойына гестапо қызметкері қуанып қалды. Каюм- 
мен таныстырудың ретін соңыра Руд Хендшельдің өзімен 
ақылдасып шешермін “деп, үстіндегі ауыр жүкті түсіріп таста- 
ғандай, орнынан ұшып тұра келді ол. 


4. Люккенвальд лагеріне жиналған тұтқындар бір пәленің 

болатынын іштей сезіп, құлақтарын түре қалды. Мұпан 
бұрын да Шоқаевтың Түркстан армиясын құрамын дегенін 
лагерьдегілердің көбі естіген. Бірыңғай мұсылманды басқа 
ұлттардан бөліп, іріктеп жатқаны тегін емес-ті. Бірақ анығына 
көздері әлі жете қоймайды. 

-- Ағай! -- деді бір әдемі, орта бойлы, көзі жанып тұрған 
жас жігіт, қошқар тұмсық тұтқынды жақын тартып.-- Не се- 
зіп жүрсіз? Не істемек бұлар бізбен? 

-- Е, бауырым, көп болса энеукүнгі Шоқаевтың сандыра- 
ғын іске асырғысы келетін шығар, басқа не қылар дейсің,- 
деп күрсіпді қошқар түмсық. 

Бойы ұзын, жүдеу, қошқар тұмсық адам жас жігітке сенім- 
ді сияқты көрінген еді. Ал қазір осының дені дұрыс па екен 
дегендей, жас жігіт сәл іркіліп, тесіле қарады. Беті үлкен, түрі 
жайдары. Маңдайы жалпақ. Жасы отызға тақап қалған сияқ- 
ты. Мейірімді адам. Қой, мұндай кісі бөтен бола қоймас, өзі- 
міздің совет адамы деп шешті жас жігіт. 

-- Ағасы! Сіз бір көйлекті болса да менен бұрын тоздыр- 
ған шығарсыз. Айтсаңызшы, қайтеміз біз сонда, барамыз ба 
Түркстан армиясына? 

-- Кезінде көре жатармыз. «Ат басына күн туса ауыздық- 
пен су ішер, ер басына күн туса етігімен су кешер» -- деп қош- 
қар тұмсық тұтқын сырын бірден шешіп айтпады. 

іраз үндемей отырған соң, осы баланы өкпелетіп алдым 
ба дегендей, қошқар тұмсық тұтқын әңгімеге өзі кірісті. 

-- «Жүздің өңін білгенше, бірдің атын біл» деген. Атың 
кім? Қай жердікісің? Айта отыр, бауырым! 

-- Менің атым Валихан, фамилиям Тұрамысов. Туып-өс- 
кен жерім Астрахань облысы,-- деп іркілмей еркін жауап бер- 
ді жас жігіт. 

-- Астрахань дейсің бе? Е, көрші екенбіз ғой. 

-- Сіз қай жердікі едіңіз? 

-- Мен Гурьев облысы, Маңғыстау ауданынан. 

-- Онда тым жақын болдық қой. Өзіңіздің фамилия- 
ңыз кім? 

-- Құттыбаев,-- деді қошқар тұмсық адам. 

Елін, туыстарын сағынып, қапаланып жүрген Тұрамысов, 
аға тұтып Құттыбаевқа жақындаса түсті. 

-- Жасың нешеде? -- деді Құттыбаев, жас жігіттің бетіне 
тура қарап. 

-- Жиырма үште. 

-- Гу! Жас екенсің ғой. Партияға өтіп пе едің? 

-- Кандидатпын. 

-- Жігіт! - деп Құттыбаев бір көтеріліп алды да, біреу 
естіп қоймады ма екен дегендей жан-жағына қарады. 

-- Өзіңіз ше, ағай? -- деді Гұрамысов, оның сақтық жа- 
сап отырғанын сезіп қап. 

-- Тек аузыңа сақ бол! -- деп Құттыбаев саусағын шо- 
шайтты. Мен партия мүшесімін. Армияға дейін мектеп дирек- 
торы боп қызмет істегенмін. 

-- Бір кезде мен де мұғалім боп істеген едім,-- деп Құтты- 
баевқа өзін аз да болса жақындастырып қойғысы келді Тұра- 
мысов. 

-- Қойшы! -- деп қуанып қалды Құттыбаев мұны есті- 
генде. 

Сөйтіп отырып, ол Құттыбаевқа өзінің бар өмір тарихын 
айтып берді. 1938 жылға дейін Тұрамысов Астрахань қала- 
сында қазақ педагогикалық техникумында оқып, орта білім 
алып шығады. Бір жылдай ауылда мұғалім боп қызмет істей- 
ді. Сосын пионерлер арасында нұсқаушы болып, кейін колхоз 
комсомолдар ұйымын басқарады. 

1939 жылдың ноябрь айында Тұрамысов Қызыл Армия 
қатарына алынып, Гомель қаласында тұрған 86 Қызыл Тулы 
атқыштар дивизиясының 9330-шы полкіне келеді. Осы полкпен 
бірге 1940 жылы финдевге қарсы соғысқа, содан кейін Литва, 
Латвия, Эстония, Бессарабия халықтарын азат ету сапарына 
қатысады. 

Фашистік Германия Советтер Одағына опасыздық жасап 
тап бергенде Гұрамысов 9230-шы полктің қатарында бір жылға 
тақау Батыс Белоруссияда тұрған. Соғыс басталып кеткен 
соң полк Минскіге дейін шегініп кетеді. Со жерде Тұра- 
мысов 1941 жылы август айында қапыда жау қолына түсіп 
қалды. 

-- Ал, сонда тұтқынға қалай түсіп қалдың? -- деп, Тұра- 
мысовты ынтасымен тыңдап отырған Құттыбаев әңгімені соза 
түскісі келді. 

-- Мен салт атты разведкалық ротаның командирі едім,- 
деп әңгімесін жалғастырып әкетті Гұрамысов.-- Шегініп Мин« 
скіге тақай бергенде, алтыншы августқа қараған түні, барлау” 

ға жіберген барлаушыларым Минскі түбіне жау десант түсіріп 
жатыр деген хабар әкелді. Алған мәліметті дереу полк коман- 
диріне жеткіздім. (Жау бізді осы жерде қоршап, құртып жібер- 
гісі келгең екен деді полк командирі, фашистердің десант тү- 
сірудегі мақсатын болжап. Біраз ойланып отырды да полк 
командирі маған бұйрық берді: 

-- Сіз ротаңызбен сол жау десантына қарсы шабуыл жа- 
сап, полктың шегінуіне жол ашып қоятын болыңыз. Біз ар- 
тымыздан келе жатқан жауды ұстай тұрайық,-- деді. 

Мен «Құп!» деп, ротамды альп кете бердім. Алтыншы ав- 
густың кешінде ротаммен жау десантына қарсы шабуылға 
шықтым. Жау бізге оқты жаңбырдай жаудырып жатыр. Аты- 
Ма оқ тиіп мен құладым. Соңыма еріп шауып келе жатқан раз- 
ведчиктерім мені басып, мыжып айғайлап кетіп барады. «Ой, 
қолым!» деуге ғана шамам келді. Содан кейін не болғанын біл- 
меймін. Есімді жинап, көзімді ашсам айнала қап-қараңғы, 
қайда жатқаным белгісіз. Тұрайын десем екі қолым байлаулы 
жатыр. Сол иығым сырқырап қазғалтпайды. Сөйтсем, мен жау 
қолына түсіп тұтқында жатыр екем. Оны ертеңінде бір-ақ 
білдім. 

-- Өзің жас болсаң да көпті көрген екенсің! -- деді әңгі- 
мені ұйып тыңдап отырған Құттыбаев. 

Осы кезде лагерь іші дүр ете түсті. 

Немістер тұтқындарды барақтардан айдап лагерь алаңына 
шығара бастады. 

-- Жылдам сапқа тұра қалыңдар! Жаңа бастық келді. Гез, 
тез! -- деп неміс солдаттарының арасында зыр қағып Қанат- 
баев жүр. 

Алаңға жиналған тұтқындардың көбі «жаңа бастықты» 
бірден тани кетті. Бойы сорайған арық, басы таз, маңдайы 
жіп-жіңішке, мұрны бір жағына қисайған, кішкене мұрты мен 
сақалы бар Майер-Мадер, жаңа орнап жатқан Легионова ла- 
геріне келіп бірталай тұтқындарды таңдап алып Люккенвальд 
қаласына аттандырып жіберген нацистің бірі еді. Сапқа тұр- 
ған тұтқындарды бір қарап өтіп, Мадер көмекшілеріне «бас- 
тандар!» дегендей белгі берді. 

-- Қазақтар, мында келіңдер! 

-- Өзбектер, былай шығыңдар! 

-- Мына жерге тәжіктер жиналсын!..-- деп Мадердің кө- 
мекшілері жан-жақтан айғайлай бастады. 

Сапта тұрған тұтқындар топтанып жатты. 

-- Қызыл армияда офицер болғандарың алға шығың- 
дар! -- деді Мадер, екі қолын артында ұстаған күйі. 

Сақтық жасап топ алдына ешкім шықпады, 

-- Жігіттер, қорықпаңдар! Жақсылық болмаса жамандық 
көрмейсіңдер,-- деді Мадердің қасында жүрген Қанатбаев. 
Көзін ойнатып жымыңдап қояды. 

Тұтқындар әлі де болса не істерін білмей тұр. Мен Қызыл 
Армияның командирі едім деп шыға келгенде, тұтқындардың 
алдында атып тастаса қайтемін дегендей, әрқайсысы сезікте- 
неді. 

-- Сен шықпайсың ба? -- деп сыбырлап, Құттыбаев жа- 
пында тұрған ТГұрамысовты түртіп қалды. 

-- Мен офицер емеспін ғой,-- деді Тұрамысов та сы- 
бырлап. 

-- Офицер болмасаң командирсің, Кімді кім біліп жатыр 
мұнда. 

Тауекелге бел байлап қазақтар тобының алдына Тұрамы- 
сов шықты. Басқа топтардан да бірлі-жарым адамдар шыға 
бастады. 

-- Сендерді топ бастығы етіп тағайындаймын! -- деді Ма- 
дер, топтардан шыққан тұтқындарды жинап алып.-- Қазір 
әрқайсысың өз топтарыңды сапқа тұрғызып бір-екі сағаттай 
Әскери ойын ойнатыңдар! 

Өздеріне келер хауіп болмаған соң топ бастықтары іске 
кірісті. Лагерь алаңында эскери команда, қозғалыс басталды. 
Тұтқындардың әскери жүрісін сыртынан бақылап Мадер тұр: 
«Міне, дайын тұрған армия! Созатын не бар? Түркстан ар- 
миясының бірінші батальонын тез арада- құрып тастаймын, 
разведкалық мектепке керек адамдарды белгілеп алайын. Мен 
олардың тілегін сұрап та жатпаймын, зорлықпен тығамын 
түркстан армиясына», деп өз күшіне, тәжірибесіне сенді 

адер. 

Соғыс басталғанша Мадер көп жылдар бойы Қытайда тұр- 
ған. Қытай халқының сатқындарын жинап, армия құрып, Япо- 
нияның армиясымен бірге Қытай коммунистеріне қарсы кү- 
рес ұйымдастырған. Осы еңбегі арқасында әскери генералдық 
атаққа жеткен. 1941 жылы еліне қайтып, Берлин түбінде Ари- 
енсдорф деген жерде дербес үй салып отставкаға шыққан бо- 
латын. Шығыс министрлігінің Түркстан туралы саясатына 
байланысты Мадердің Азиядағы тәжірибесін еске алып гер- 
ман қарулы күштерінің бас штабы оны қайта қызметке ша- 
қырды. Енді Мадер «Түркстан легионын» ұйымдастыра жү- 
ріп, «Абвер» үшін разведкалық мектептерге кадр тауып, да- 
йындауға міндетті болды. 

Күн сайын бір мезгіл әскери ойын ойнаттырып, енді бір 
мезгіл неміс бауэолерінің шаруашылығына жұмысқа апартып 
Мадер тұтқындарды байқап жүрді. Оған кәп тұтқынның ішін- 

де қимылы, жүріс-тұрысы тым жылдам, көзі жанып от шашып 
тұрған Тұрамысов ерекше ұнады. 

-- Сенің қолыңа не болған? -- деді Мадер бір күні Тұра- 
мысовқа, сол қолының біраз қысқалау екенін. байқап қап. 

-- Соғыста жаралы болдым,-- деді Гұрамысов сол иығын 
көрсетіп. 

-- Қайтіп? 

-- Шабуылға шыққанда атыма оқ тиіп құлап едім, артта 
келе жатқан аттардың астында жаншылып қалдым,-- деді 
Тұрамысов қысқаша. 

-- О! Сені жаралаған немістер емес, қызыл әскерлер екен 
ғой,-- деп бұған өзінше мән берді Мадер. «Өткір жігіт екен, 
әттең, қолы жаралы болмаса жақсы разведчик болып шығар 
еді... Мейлі, Түркстан армиясына да кісі керек. Қолын жара- 
лағаны үшін қызыл әскерлерге өкпелі болар. Болмаса, өзін 
Қызыл Армияға өкпелетіп, наразы ғып, соғысқа айдап салуға 
жарайды екен» деп, Мадер көзіне түскен жігіт кемтарлығын 
өз пайдасына жұмсауды ойластырды. 

Қылышын сүйретіп қыс келді. Разведкалық мектепке жара- 
майды-ау деген үш жүзге тақау адамды бөліп алып Мадер 
қайтадан Польшаға: аттандырмақ боп жатты. 

-- Ағай, мені Польшаға жібергелі жатыр,-- деп Гұрамы- 
сов жүгіріп келді Құттыбаевқа. 

Аз уақыт болса да Тұрамысовпен бірге тұрып үйренген 
Құттыбаевқа бұл хабар оңай тиген жоқ. Ол бойындағы ең бір 
асыл қасиетінен айырылғалы тұрғандай болды. Өмірінде жа- 
нына қатты батқан бір нәрсе -- жау қолына түсіп қалғаны 
болса, бойын елжіретіп, кеудесін босатып кеткен енді бір түрт- 
кі-- Гұрамысовтан бөлініп қалғалы тұрғаны еді. 

-- Мынауың қиын болды ғой!..-- деді Құттыбаев сасқа- 
нынан, басқа не айтарын білмей.-- Қайда жүрсең де аман бол, 
әйтеуір. «Жаман айтпай жақсы жоқ!» дегендей, егер Гүркстан 
армиясына түспей тайып кетуге мүмкіншілік болмай қалса, 
немістің қаруын пайдаланып өз армиямызға қарай өтіп шығу 
жағдайын қарастырарсың. Өлсек коммунист боп өлейік. Ақыр- 
ғы сөзім осы! -- Қанша қатаяйын десе де Құттыбаев көзіне 
жас алды. 

-- Саке, ұқтым мен сізді. Айтқаныңыздың бәрін істеймін. 
Ал, енді өзіңіз сау болып, сақ жүріңіз. Ұрынып қалмаңыз бір- 
демеге...-- деп Гұрамысов та жыламсырады. 

Тұтқындар ТИСАГЕН ПОД, Польшаға тартты. Қай жеріне 
апарар екен? Не істетер екен?., Бәрінің ойы осы. Құттыбаев- 
тан айырылғанына қынжылып Тұрамысовтың іші ашиды. 
Енді ондай кісі табыла ма? Қолға түскен коммунистердің бір« 

талайын немістер атып тастады. Әй, ондай кісі енді кездесе 
қоймас... 

Бес-алты күн жүріп тұтқындар қамалған эшелон ЭЗеленке 
деген жерге келді. 

-- Бұ қай жер)? -- деп таңданады тұтқындар. 

-- Польшаның жері. Осы арадан Варшава алыс емес,-- 
деді эшелонды қарсы ала шыққан немістер. 

Тұтқындарды поляк армиясынан қалған казармаларға ор- 
наластырып, жайғастырған соң, Мадер бәрін сапқа тұрғызып 
жинап алды. 

-- Сендер бүгінгі күннен бастап «Түркстан легионының» 
солдаты"болып есептелесіңдер!..-- деп жариялады Мадер. 

Шетінен санап, бөлшектеп, мынау бірінші взвод, мынау 
екінші взвод... мынау бірінші рота, мынау екінші рота... деп 
реттей бастады. 

-- Әркім өз орнын белгілеп алсын! Бұдан былай осы рет- 
пен сапқа тұратын боласыңдар! -- деді Мадер бұйырып. 

Әрбір бөлімше, взвод, роталардың басына неміс унтерофи- 
церлері қойылды. 

Көп ұзамай Мадер «Түркстан легиопының» бірінші ба- 
тальоны құрылды деп Берлинге баянат жіберді. 


1. -- Гыңдаңыздар! Берлиннен сөйлеп тұрмыз..- 

деп саңқылдап тұратын болды лагерь алаңына ор- 
натылған радио. «...Москва қоршауда!», «Совет Үкіметі- 
нің басшылары Москваны тастап қашып кетті!», «Кав- 
каз халқы Совет үкіметіне қарсы көтеріліске шықты!», 
«Орыс халқы немістерді гүлмен, нан, тұзымен қарсы 
алуда...» деген сияқты құбыжық хабарлар торға қамал- 
ған тұтқындардың басын айналдырды. 

“ұтқынға түскелі үш ай болып, аштықты, кірлікті, 
бит талауын басынан өткізіп, фашистердің зәбіріне төзіп 
келе жатқан ЭЗалинге бәрінен де осы радио хабарлары 
қиын тиді. Сенер-сенбесін білмейді. Күз келді, күн суыта 
түсті. Гұтқындар ашығып, ауырып шетінен қырыла бас- 
тады. Жуынар су жоқ. Жүз кісіге тиетін бір шелек су жуыну 
түгіл ішуге де жетпейді. Аш адам ашуланшақ болады деген 
рас екен. Кейде ауыз суға таласып кейбір тұтқындар төбелесіп 
қалады. Фашистер күзетке тұрған жерінен автоматтан оқ жау- 
дырып төбелескен топты қырып салады. ЭЗалиннің іші оттай 
жанып күйінеді. «Қойыңдар, текке қырылмаңдар!» деп ақыл 
айтады жолдастарына. Бірақ, фашистер жасаған ауыр тұрмыс 
тұтқындарды естерінен тандырп тастағандай. Мыңдаған аш 
адамдардың ішінде ара-тұра төбелес болмай тұрмайды. Бір 
күні Залин өмір бойы есінде қаларлықтай зұлым оқиға көрді. 
Тағы оқиға көрді. Суға таласқан бір топ тұтқын төбелесіп қал- 
ды. Биікте күзетте тұрған неміс солдаты төбелесіп жатқан тұт- 
қындарға граната лақтырып жіберді. Гөбелесуші топтан еш- 
кім аман қалған жоқ. Лагерь қопарылып түскендей болды... 

-- ІШолдастар! Мына жігіттер не үшін өлді? Отан үшін өл- 
ді деп мен айта алмаймын. Бір-екі бұзақы шықты екен деп 
басымызды оққа ұсынуға бола ма. Одан да сол бір-екі бұза- 
қыны өзіміз тәртіпке неге шақырып алмаймыз? -- деді бір 
орыс жігіті, тұтқындар есін жиып алған соң. 

Тұтқындардың ұйғаруымен лагерь коменданты орыс жігі- 
тін блок басшысы ғып қойды. Әсем, толық денелі, жылы жүз- 
ді Павлов, тұтқындарды тәртіпке шақырып, іске қызу кірісті. 
Тамақты бірге үлестірісіп, тұтқындар арасында наразылық 
тудырмауға тырысты. Бүрынғыдай емес, тұтқындар тәртіп 
сақтауға мойын қойды. Төбелес басылды. Фашистердің тұт- 
қындарға қалай болса солай оқ атуына себеп азая бастады. 

Лагерь бірте-бірте тола түсті. Жаңа келген тұтқындардан 
лагерь тұрғындары Қызыл Армияның фашистермен табан ті- 
ресіп соғысып жатқанын естіді. Немістердің құбыжық хабар- 
ларына сенер-сенбесін білмей жүрген тұтқындар аз да болса 
көңілденіп қалды. «Қызыл Армия Неман өзенінен өтіп ша- 

буылға шықты» деп сыбыс таратып жіберді біреу. Оны есті- 
ген тұтқындардың қуанышында шек жоқ. «Тірі қалсақ Қызыл 
Армия ұзамай тұтқыннан босатып алады» деген үміт, сақ, бе- 
рік болуға шақырғандай. 

-- Шыдандар, жігіттер! Қызыл Армия да келіп қалар,- 
деп лагерь аралап жүріп тұтқындарға Павлов сыбырлап ке- 
теді. 

-- Фашистерге сатылған арамза шығар,-- деп ойлап жүр- 
ген кейбір тұтқындар, Павловқа енді басқа түрде қарай бас- 
тады. 

-- Сіз политрук болуыңыз керек? -- деді Павлов, бір күні 
ЭЗалинді оңаша шығарып алып, 

Павловтың сұрағы Эалиннің тұтқынға түскенде көрген бір 
оқиғасын көз алдына елестетті. 

.. Қапыда тұтқынға түскен совет жауынгерлерімен Эалин 
Минскі қаласына кіргенде күн түс ауып кеткен еді. Қала толы 
немістер, шуылдап кезіп жүр. Бір үйдің қасына келгенде не- 
містер колоннаны тоқтатты. Есік үстінде фашист туы желбі- 
реп тұр. Көзілдірігі бар бір дәу неміс офицері, «алға шық!» 
дегендей, қолындағы таяғымен әркімнің кеудесінен түртіп қа- 
лады. Кеудесіне таяқ тигендер колонна алдына шығып жатыр. 
Кезек Залинге келді. Алдына салып айдап екі солдат оны бір 
кабинетке кіргізді. 

-- КомиссарҘ -- деп қадала кетті жаңағы дәу неміс офи- 
цері, 

Залин не айтарын білмей кідіріп қалды. Шынын айтса, 
атып тастарын сезіп тұр. Не де болса тірі қалудың амалын 
ойлау керек. Қолға түспей жатып жан берген дұрыс болмас. 
Өлсем күресіп өлейін. 

-- Жоқ, мен комиссар емеспін! 

“Неміс офицері орнынан тұрып Залиннің қасына келді. 

-- Үстіндегі гимнастеркең комиссар екендігіңді білдіріп 
тұр ғой! 

-- Жолдан тауып алдым, өз гимнастеркам жанып кетті, 

Аюдай дәу неміс офицері қолындағы таяқпен тұтқынды 
тартып-тартып жіберді. Залин есінен танып құлады. Бірақ, үс- 
тінен төгілген суық су есін қайта жинап берді. 

-- Сен комиссарсың! -- деп тағы төнді неміс офицері. 

-- Жоқ. 

Неміс офицері айғай салып үстелді қойып қалды. Бөлмеге 
күзетте тұрған солдат кіріп келді де Эалинді қорған ішіп- 
де тұрған екі тұтқынның қасына әкеліп қосты. Екеуі де соқ- 
қы жепті, беттері қан, қолдары арттарына қайырыла бай- 
ланған. 

-- Сен неге мына таңбаларыңды жұлып тастамағансың! - 
деді бір тұтқын ренішті түрде, қатарына кеп тұра қалған ЭЗа- 
динге.-- Политрук екеніңді мойыныңа алдың ба? 

-- Шоқ. 

-- Жарайсың онда. Осы бетіңнен қайтпа? 

Бұдан әрі сөйлесуге мұрша болмады... 

Осы оқиғаны есіне түсіре қойған Эалин, Павловқа не дерін 
білмей тұрып қалды. 

-- Сескенбей-ақ қойыңыз. Мен өзім де политрукпін,- де- 
ді Павлов ашық әңгімеге шақырып. 

ЭЗалин шынын айтты. 

-- Қызыл Армияның келгенін тосып жатпай-ақ тұтқын- 
нан босап шығуды ойластырып жүр едім. Қосыласыз ба? -- 
деді Павлов турасынан. 

-- Сөз жоқ, қосыламын,-- деп Эалин қуанып қалды. 

-- Ол үшін біз тұтқындар арасында, Қызыл Аррмияның 
фашистерді жеңіп шығатынын, қарап жатпай тұтқыннан бо- 
сауға әрекет істеу қажет екендігін астыртын айтып, жауыздар- 
ға қарсы жұмыс ұйымдастыруымыз керек. 

Павловтың басшылығымен Эалин дереу астыртын іске кі- 
рісті. Сөйлескен тұтқындардың қайсысы болмасын, фашистер- 
мен күресу үшін лагерьден қашуға дайын екендігін білдірді. 
Тіпті көпшілігі «қалай қашамыз9.. Қайда барамыз?» деп те 
сұрамайды. «Ердік сендерге, бастаңдар!» дейді олар. 

ұтқындардың көтеріліске шығуға құлшынып жүруі Пан- 
ловты бір есептен қуантса, екіншіден уайымға салды. 

-- Күзетшілердің қаруын тартып алғанша көбіміз оққа 
ұшуымыз мүмкін,-- деді Павлов, қорқынышты ойын Эалинге 
білдіріп. 

-- Енді не істейміз? Басқа жол жоқ. Бүйтіп жата берсек 
бәрібір өлеміз,-- деді Залин, алған беттен қайтқысы келмей. 

--“ Жарайды. Қан төгілмейтін көтеріліс болмайды. Не де 
болса көрелік. Жартымыз өлсек, жартымыз құтылып кетер- 
міз,-- деді Павлов бекіп.-- Енді соза беруге болмайды... 

Түн. Бірін-бірі паналап, сығылысып тоңып жатқан тұтқын- 
дарды прожектор жарығы анда-санда бір жалап өтеді. 

-- Ал, дайындалыңдар! -- деп сыбырлады Павлов, қа- 
сында жатқан жолдастарына. 

Сыбыр тұтқындарды тізбектеп кете барды. Қарауылда 
қалғып отырған немістер оянып кетіп, автоматтарынан оқ жау- 
дыра бастады. Гұтқындар шабылған шөптей құлап жатыр. 

-- Ура-а-а! -- деп айғай салды осы кезде Павлов бар да- 
уысымен. 

Орындарында қалып команда күтіп жатқан тұтқындардың 

жартысы Павловқа еріп қақпаға қарай жүгірді. Лагерь іші 
у-шу боп кетті. Қарауылдарға қарсы шабуылға шыққан тұт- 
қындар мен автоматтардың үні өшетін емес, онан сайын өрше- 
леніп шыға берді. 

-- Ура-а-а! -- деп айғайлады Эалин, қалған тұтқындарды 
шабуылға шақырып. 

Залин бастаған екінші толқын уралап қақпаға қарай кетті. 
Лагерһді қоршаған тікенек сымды жағалай тұтқындар құлап 
жатыр. Қолына бір шүберектерді орап ап Эалин тікенек сым- 
ның бойымен сатылап көтеріле бастады. Бірнеше адам сымнан 
асып ар жағына топырлап түсіп жатыр. Үстіңгі қабат сымнан 
аттап алған соң шалқалап Эалин де қарғыды. Жара болған 
басы жерге тиіп, көзінің оты жарқ етті. Біңырсып, әрең түре 
келген Эалин орманға қарай қашып бара жатқан бір топ тұт- 
қынды қуып кете барды. Лагерь іші азан-қазан. 

Залин сыбайластарын қуып жетті. Басқа қашып шыққан- 
дар көрінбейді. Оларды тосып отыруға немесе іздеуге мүмкін- 
дік жоқ. Топ жігітті ертіп ЭЗалин әрі қарай жүгіріп кетті. Арт- 
та қуғын жоқ па екен дегендей, әлсін-әлсін тұра қалып лагерь 
жаққа құлағын тосады. Өз жүрегінің дүрсілінен басқа бөтен 
дыбыс естілмейді. 

Жұлдыздарға қарап болжап, қалың орман ішімен Эалин 
топ жігітті шығысқа қарай бастап келеді. Көз алдынан әлгін- 
де ғана болған лагерь көтерілісі кетер емес. Көбінің оққа ұшып 
жатқанын өз көзімен көрді. Ал, қаншасы қашып шыққанын 
білмеді. Павлов қайда? Өлі ме, тірі ме? Тірі болса ол, сөзсіз, 
лагерьден қашып шыққан тұтқындарды шығысқа бастап кетіп 
барады. Кезігер ме екенбіз, әлде бас қостырмай немістер әр- 
қайсысымызды әр жерде ұстап алар ма екен... Жоқ! Енді тұт- 
қынға түсуге болмайды. Біздің қашуымызға мүмкіндік туды- 
рып жанын қиған жолдастар үшін фашистерден кек алмай қа- 
лай тынарсың! Қайткен күнде де майдан шебіне жетіп Қызыл 
Армияға қосылу керек... 


2.2 Соғыс тұтқындарының лагерьлерін тынымсыз аралап 
келе жатқан Шоқаев пен Каюм, көтеріліс болып ас- 

тан-кестені шыққан лагерьдің үстінен түсті. Ғұтқындармен тіл 
таба алмай олар лагерьде бірнеше күн жатып алды. 

-- Сіздің басыңыз ауырмай ма? -- деді бір күні таңертең 
төсекте жатқан Каюм. 

Дел-сал болып отырған Шоқаев жауап берудің орнына 
сыр білдіргісі келмей басын шайқады. 

-- Менің басым қатты ауырып жатқаны...-- деді Каюм ер- 
нін жалап. 

-- Ендеше жата түр. Мен қазір дәрігер алып келейін. 

Шоқаев теңселе киініп далаға шығып кетті. Февральдың 
ызғарын сезетін емес. Көзі жасаурап, денесі жанып барады. 
«Апыр-ау, бізге не болды!» деді ол ішінен таңданып. Сөйтсе 
де сабырлық жасап дәрігерге өзі туралы ештеме айтпады. Ер- 
тіп келген лагерь дәрігеріне алдымен төсекте жатқан көмекші- 
сін көрсетті. 

-- Сүзек! -- деді дәрігер, Каюмның қызып жатқан денесін 
ұстап, қызарған көзі мен бетін көргенде. 

-- Вали, сабыр ет, сені дереу Берлинге жібертем, әлі-ақ 
жазыласың,-- деп көмекшісін жұбатып Шоқаев дәрігерге тел- 
Міре қарады.-- Сіз мені де қараңызшы! Менің де денем қы- 
зып, басым ауырып, әрең тұрмын. 

Дәрігер Шоқаевтың тамырын ұстады. 

-- Ту, денеңіз ыстық екен ғой... 

Сабырлық жасап тұрған Шоқаев та абыржып, не дерін біл- 
мей қалды. 

Немістердің сүзекпен ауырған кісіден өлердей қорқатынын 
білетін Шоқаев, өз беттерімен поезға отырып жол жүре ал- 
майтынын сезді. 

-- Олай болса сіз бізді кешікпей Берлинге жібертетін бо- 
лыңыз!-- деді ол дәрігерге жалынышты түрмен. 

-- Жарайды, мен лагерь комендантына айтып көрейін, ал 
сіздер бұл үйден ешқайда шықпайтын болыңыздар. Әйтпесе 
лазаретке түсесіздер,-- деді де дәрігер кетіп қалды. 

-- Вали! Бармысың? -- деді Шоқаев. 

-- Мен мұнда, Мұстафа-бек. 

-- Тумбочкада порошок бар еді, әперіп жіберші, басым 
сынып барады. 

Каюм тумбочкадан дәрі алып Шоқаевқа ұсынды, стақанға 
графиннен су құйып берді. Қолы дірілдеп, Шоқаев порошокті 
тіліне салды да сумен жұтып қойды. «Өстіп жатқанда дәрі ор- 
ңына у беріп жіберер ме еді!» деген ой Каюмға сап етті. Сас- 
қаны сонша, Шоқаевтың қолынан алған стаканды еденге түсі- 
ріп, сындырып алды. Шоқаевқа жалт қарап, Каюм тізесін 
бүкті. Ыдыс сынса бақытқа деп жатушы еді, мүмкін, менің ба« 
қытым осы ойдың орындалуын күтіп тұрған шығар... Стакан- 
ның сынығын жинап болған соң, Каюм төсегіне барып жатты, 
Басынан әлгі ой кетпеді. Шоқаев өлсе, Түркстан үкіметін бас« 
қаруды Розенберг пен Фон Менде маған тапсырар. Басқа кім- 
ге берер дейсің. Менің де өмір тарихым Шоқаевтікінен кем 
емес. 1926 жылға дейін Германияда оқып білім алдым. Шоқа- 

евтың «Яш Түркстан» журналын шығаруға көмек бердім. Көп 
жылдан бері гестапоның тапсырмаларын орындап келемін. Со- 
ғыс басталған соң Шоқаевқа еріп Түркстан.армиясын құруға 
кірістім, Біздің еңбегіміздің арқасында Гүркстанның бірінші 
батальоны орнап, Зеленкеде соғыс дайындығын өтіп жатыр. 
Түркстан үшін сүзекпен ауырып өліп те қала жаздадым... Та- 
ғы қандай адам керек осыдан артық! Олай болса, Шоқаевты 
жолыңнан ал, өлтір, көрсет герман үкіметіне бойыңда бар қа- 
білетіңді. Иә, жетер енді осы көргенім де. Не де болса өлтіріп 
тиыш табайын... . 

Осы кезде Каюмға тағы бір ой келіп кніп кетті. Сен қор- 
қақсың Каюм, батыл іс сенің қолыңнан келмейді. Шоқаевты 
жолдан алып тастайын деген ой саған қашан келіп еді? Ойыңа 
түсірші! 1941 жылдың күзі жаңа басталған кез еді ғой. Сен 
гестапоның тапсырмасымен түрмеден жаңа ғана шыққан Шо- 
қаевты «ФОренкишер Гоф» мейманханасының ресторанында 
тосып отырған болатынсың. Сонда, Шоқаевпен кездесіп әңгі" 
мелескен соң, жолымнан алып тастаймын деп гестапоға жала 
хабар апарғаның қайда. Содан бері жарты жылдай уақыт 
өтті. Қазір 1942 жылдың март айы. Гестапо Шоқаевқа әлі тиіс- 
кен жоқ, сен соңында салпаңдап текке жүрсің. Өстіп жүр- 
генде Шоқаев Түркстан үкіметінің президенті болып алады, 
гестапо оған түк те істей алмайды. Жарты жыл бұрын қа- 
былдаған шешіміңді сен тағы айтып отырсың. Бұ не? Енді 
қашан).., 

-- Иә, басыңыз қалай, Мұстафа-бек? -- деп, хал сұраған 
болды Каюм сезіктеніп. 

-- Аздап тәуірленген сияқты,-- деді Шоқаев күрсініп. 

Каюмның жүрегі зу ете түсті: «Жазылып кетіп дәрі ішпей 
қояр ма екен» деп күліктенді. Сөйтсе де тағы дәрі сұрай қалса 
даяр отырайын дегендей, Каюм дайындығын тоқтатпады. ІШо- 
қаев теріс айналып жата берген кезде тумбочкада жатқан бас 
ауруы дәрісін ұрлап алып Каюм палатадан шығып кетті. Дә- 
ретханаға кіріп, күршегін салып, тумбочкадан алған порошок- 
ті унитазға төгіп, ал дәрі оралған қағазға уды сеуіп қайта бүк- 
теп қойды. Бөлмеге кіріп шығып жүрген боп, Шоқаевқа біл- 
дДірмей, тумбочканың ішіндегі дәрілердің ең үстіне у салынған 
порошокті тастай салды. «Құдай тек бүгін сенің басыңды 
ауыртса болғаны, өлесің Мұстафа!» -- деп, істеген ісіне разы 
боп Каюм төсегіне жатты. 

Кеш бата Шоқаевтың басы тағы ауыра бастады. Шоқаев 
тумбочканы ашып бір порошок алды. (Жүрісті тоқтатып, аң- 
дып жатқан Каюм, өзі тастаған порошокті Шоқаев қолына ал- 
ғанда атып түре келді. 

-- Немене, Мұстафа-бек, дәрі ішейін деп жатырсыз ба, ба- 
сыңыз тағы ауырып кетті ме -- деп, жаны ашыған кісідей 
Каюм өз стаканына графиннен су құя бастады. 

Порошокті тіліне түсіріп сумен жұтып қойды Шоқаев. 

-- Аштысын-ай! -- деді ол тітіркеніп. 

Жалма-жан жата қалған Шоқаев тұншыққандай болды, 
«Кетті!» деді ішнен, қуанған Каюм, Шоқаевтың қолынан түс- 
кен дәрі қағазын қалтасына салып алды... 


3. Поезд зымырап келеді. Эшелон толған тұтқындар. Қай- 

да апара жатқанын немістер айтпайды. Мүмкін, Қызыл 
Армияның қолына түскен немістерге айырбастап алуға әкеле 
жатқан шығар бізді деп, қиялданғандай болады тұтқындар» 
дың кейбіреулері. Бірақ, Залин оған сенбейді, бір айдай қа- 
шып жүріп майдан шегіне жете алмай қайта тұтқынға түсіп 
қалғанына ыза болады. Барлық тұтқындардың ішінен өң- 
шең мұсылмандарды айдап келе жатқаны тегін емес, бір ша- 
таққа ұрындырғысы кеп жүр-ау осылар, деп қынжылады 

алин. 

Вагонның бір саңылауынан көз алмай отырған ЭЗалин, ан- 
да-санда поляктар деревняларын көріп қалады. Көктемнің 
келгені білініп-ақ тұр. Жер көгеріп, ағаш жасаңдап көз тарта- 
ды. Әттең, мына сасық, тар қамаудан шығып ана көгалға бір 
аунар ма еді деп қызыққандай. Далада жүрген поляктарға 
күйіне қарайды. Бос жүр дегені болмаса, бұ бейшаралардың 

“да көрген күні күн емес қой. Жерін жау таптап, тұтқын лагерь- 
леріне айналдырған соң поляк халқы не рахат көрсін... 

Ойға батып отырған ЭЗалин, бір кезде қалтасынан қарын- 
даш пен қағаз шығарды. «Поляктар! Бастарыңды жоғары ке- 
теріңдер. Немістер жақында талқандалады. Қарап жатпаң- 
дар. Фашистер сендердің де, біздің де жауымыз. Бірігіп күре- 
сейік!..» деп, қағазын вагон іргесіне басып тұрып жаза баста- 
ды. Поезд дүрсілі қолын дірілдетіп, әріптер біркелкі түспесе 
де, Залин бір тарақ қағаз арқылы поляктарды фашизмге қар- 
сы күреске шақырып жатты. Поезд бір жерге кеп тоқтай қал" 
ғанда Эалин жазған қағазын қойнында жүрген консервінің 
бос қаңылтыр сауытына салып вагон тесігінен далаға лақты- 
рып жіберді. Поезд кеткен соң бір поляк тауып алып оқыр деп 
ойлады ол... Көп кешікпей вагон есігі ашылды. 

-- Мында қайсың комиссарсың? Үгіт жүргізіп келе жат- 
қан кім? -- деп, бір неміс офицері түйіліп тұр. 

Тұтқындарда зәре жоқ. Әлгінде ғана өзі лақтырған қағаз- 
ды офицердің қолынан көріп Эалин де сескеніп қалды. 


50 


- Әх, оңбайсыңдар ғой, сендер. Біз сендерді адам қылғы- 
мыз кеп жүрсе... Ал, тартыңдар енді сазайларыңды. Осы үшін 
бүгін сендерге тамақ жоқ,-- деп, офицер қолындағы қағазды 
жалбаң-жалбаң еткізді. 

Вагон есігі жабылды. Поезд қозғалды. Тұтқындар өзді-өзі 
ұрсыса бастады. 

-- Бұ қайсың жазып жүрген? 

-- Не жазып едіңдер өзі? 

- Әй, тиыш отырмайсыңдар осы. Қарап отырып аш қал- 
дық. 

"Гаңертең поезд бір станцияға кеп тоқтады. 

-- Шығыңдар! -- деп айғайлап жүр немістер, вагондар- 
дың есіктерін ашып. 

Тұтқындар апыр-топыр жерге түсіп, станция алаңына сап- 
қа тұрды. 

үокстандық мырзалар! -- деп сөз бастады неміс ка- 
питаны Пинке сап алдына шығып.-- Сіздерді большевиктер 
алдап, қанап келді. Олар бостандықтарыңды жойып, мұсыл- 
ман жерін колонияға айналдырды: енді сіздер тәуелді Түрк- 
стан үшін күресуге мүмкіндік алдыңыздар. Өздеріңіз сияқты 
тұтқындар большевиктермен күресу үшін «Түркстан легио- 
нын» ұйымдастырып жатыр. Сіздер де бүгіннен бастап сол 
«Түркстан легионының» солдаттарысыздар... 

Тұтқындар таңданып бір-біріне қарайды. Бұ қайдағы 
«Түркстан легионы!» Біз тілеп пе едік легионға түсуді? Тү- 
сесіңдер ме деп неге сұрамайды? Легионның солдаттарысыз- 
дар 4 деп, еркімізге қарсы жариялағандары қалай.. 

раларыңда комиссарлар бар ма? --деді тұтқындар- 
дың наразылығын байқап қалған Цинке қатуланып.-- «Түрк- 
стан легионына» тек большевиктер ғана түскісі келмейді. Кім- 
де-кім легионға түсуге қарсы болса біз оны большевик деп са- 
наймыз. Легионға түскілерің келмегендер алға шығыңдар! 

Легионға түсуге қарсы болғанмен, тұтқындық өмірдің зар- 
дабын көріп, басылып қалған жігіттер, оңайшылықпен өлгісі 
келмейді. «Мен қарсымын, мен большевикпін» деп ешқайсысы 
шыға қоймады. 

-- Мұсылмандар өздерінің ерекше армиясын құрып, жерін 
большевиктерден босатып алып, жеке Түркстан мемлекетін 
құруды көксейді. Сол үшін біз мұсылмандарды сүйеміз, олар- 
дың бостандық күресіне көмек көрсетеміз,-- деп ІДинке әлгі 
қатты сөздерін жуып-шайғандай болды. 

Бастары салбыраған тұтқындар Вениаминово лагеріне кел- 
ді. Моншаға түсіп, тазарып, чехтің, француздың бүтін киімде- 
оін киіп, тұтқын лагеріндегіден гөрі тәуірірек тамақ ішіп, 

жеңілденіп қалды. Бірақ «еріксіз сатқын қылмақ» деген ты- 
нымсыз ой, көбінің бойын жаздырмады, қабағын аштырмады. 

Вениаминово лагерінде оншақты күн жатқан соң тұтқын- 
дар Легионово лагеріне ауыстырылды. Мұнда командир бо- 
лып тағайындалған жігіттер: 

-- Таң намазына шығыңдар!-- деп, күнде таңертең айғай 
салып, легионерлерді лагерь алаңына жинайтын.. 

оптың жиналғанын күгіп бастарына ақ сәлде ораған екі 
өзбек тыныршып тұр. Бірі ұзын бойлы, бірі орта бойлы, екеуі 
де қырыққа тақап қалған кісілер. 

-- Жылдам, жігіттер, жылдам! Күн шығып қалса намазы- 
мыз қаза болады,-- дейді ұзын бойлы молда, легионерлерді 
асықтырып,.-- Ал, азаматтар, қазір таң намазын бастаймыз. 
Мен не істесем, сендер де соны істеп, мен не айтсам, сендер де 
соны айтып отыратын боласыздар. Намаз үстінде бөтен сөз 
сөйлеуге болмайды... 

Молдаларды көріп, «намаз оқимыз» дегенді естігенде, “За- 
лиинің арқасынан құмыосқа өріп бара жатқандай болды. «Мен 
қайдамын?», «Бұ қай заман?» деген сияқты ол басқа легио- 
нерлерге қарады. Біреуі жымиып көзін қысып қойды: үндеме, 
істей бер дегендей. 

-- Иллахи ниет қылдым, ертә намазының екі рәкағат сүн- 
нетін өтемекке, жүзімді жөнелдірдім қибыла тарапына. Хали- 
саң, лилләһи тағала, аллахакбәр! -- деп, ұзын бойлы молда 
құлағының жұмсақ жерінен қақты да екі қолын қусырып, соза 
сөйлеп дұға оқи бастады. 

Ұзын бойлы молда не істесе, орта бойлы молда да, легио- 
нерлер де соны істеп тұр. Легионерлер молданың сөздерін ұқ- 
пай, қисық сөйлеп, күлдіргі сөздер айтып, масадай ызыңға са- 
лады. Кейбірі шыдай алмай мырс етіп күліп жібереді: Дұға 
оқып тұрған молда ала көзімен қарап, бір рет еңкейіп басын 
көтереді де, тағы еңкейіп барып жерге жығылады. Жердің 
шаңын көтере легионерлер де күрс етіп құлайды. Басын екі 
рет жерге тигізіп, шарт жүгініп отырды да: 

-- Ассалаумағалайкөм! Ассалаумағалайкөм!-- деп, екі 
жағына кезек-кезек қарап сәлем берді молда. 

Осы қылығын молда тағы бір қайталап шықты. Легионер- 
лер де біресе құлақ қағып, біресе қол қусырып, біресе еңкейіп, 
біресе жығылып, біресе жүгіне отырып, біресе ұшып түре ке- 
ліп азаптанып жатты. 

-- Пісміллә, аллаһахбәр! -- деп бетін сипап молда әрең де- 
генде намазын доғарды-ау бір кезде.-- Гу, құдайсыз боп ке- 
тіпсіңдер, намаз оқи алмайсыңдар тіпті,-- деді ол көзін бады- 
райтып, ашуланып. 

Молда бұдан былай күніне бес рет намаз оқитыннн айтты: 
таң намазы, бесін намазы, екінді намаз, ақшам намазы, ясту 
намазы деп шұбыртып әкетті молда. Сосын бұ намаздардың 
мәнісін түсіндіре бастады. Таң намазы -- төрт бас, әрбір екі 
басты жасаған соң бір сәлем. Бесін намазы -- он бас: төрт бас 
жасап бір.сәлем, және төрт бас жасап бір сәлем, сосын екі бас 
жасап бір сәлем. Екінді намаз -- төрт бас: төртеуін жасап ба- 
рып бір-ақ сәлем. Ақшам намазы -- бес бас: үш басы бір, екі 
басы бір. Ең соңғы оқылатын ясту намазы -- тоғыз бас... 

-- Ұғынықты маҘ -- деді молда легионерлерге. 

Бірі ұқтық деп, бірі түсінбедік деп шуылдап жатты. Легио- 
нерлер тарқап барақтарына кетті. 

-- Апырау, мынау қайдан келген молда?! -- деді ЗЭалин 
таңданып, қасында жатқан жігіттерге. 

ДЛегионерлердің молдалар туралы әңгімесін тыңдап Эалин 
ұзын бойлы молданың Садыров Ғани-қара, орта бойлы молда- 
ның Накибов Нұритдин екенін білді. Екеуі түйдей құрдас, На- 
манғандық жерлестер екен. Білім дейтін білім жоқ, шала са- 
уатты адамдар. 1939 жылы Накибов, ал 1941 жылы Садыров 
қылмыс жасап, бірнен соң бірі сотталып, Белоруссия жерінде 
жазаларын өтеп жүреді. Белоруссияны басып алған кезде не- 
Містер оларды тұтқынға түскен совет жауынгерлерімен бірге 
лагерьге айдап қоя береді. Лагерьлерде жүргенде Садыров 
намаз оқи бастайды. Оның құдайшыл екенін көріп немістер 
анда-санда бір тілім нан беріп кетіп жүреді. Сөйтіп, ашықпай 
өлімнен аман қалады. Легионово лагеріне келген соң, алда- 
тағала деп отырып, Шоқаев, Каюм, Идрисилардың көзіне тү- 
сіп, Садыров молда болуға келісімін береді. Ол Накибов Нұ- 
ритдин сияқты адамдарды көмекші ғып алып молдалар санын 
көбейте түседі... 

Мұны естіген Залиннің төбе шашы тік тұрды: тағдыры- 
мыз осы молдалардың қолында болса, оңбайды екенбіз. Қой, 
құр қайғыра бергеннен ештеме шықпас, енді жіберген хателік- 
ті жөндеу керек, тұтқындықтан босап, қолға қару түсіріп алу 
үшін, легнонды пайдалану керек. Егер майданға апарса, өзі- 
міздің армияға қарай өтіп кетіп, немістермен соғысуға мүмкін- 
дік алу керек, ал майданға апармаса, қолға тиген қаруды не- 
містердің өзіне қарсы жұмсау керек. Сатқын деген атақ алған- 
ша өлген артық. Әйтеуір өлетін болған соң немістерді жастана 
өлген дұрыс... 

Осындай ойға келген Эалин, легионерлер арасында фашис- 
терге қарсы күрес жүргізуге бел байлады. Жаудың қолында, 
бірлі-жарым сатқындардың қасында жатқанда, топ арасында 
сөйлеу хауіпті еді. Сондықтан, жанында жатқан легионерлер- 

дің әрқайсысымен бөлек-бөлек сөйлесіп, сырын бірден айтпай, 
әрі-бері егжел барып, осыған сенуге болады деген қорытынды- 
ға келгенде ғана күрес жөнінде сөйлеспекші болды. 

Қасында жатқан легионерлердің ішінен Залинге таңқы та- 
нау Рамазанов ұнады. Аласа бойлы, толық денелі, жиырма 
екілерге кеп қалған Рамазанов ақ көңілді, өте бауырмал еді. 
Ол он бір жасында әке-шешесінен жетім қалып, Шымкенттің 
балалар үйінде тәрбие алады. Аты Семен боп кеткен. Балалар 
үйінен жасы асып шыққан соң фельдшерлер дайындайтын тех- 
никумда оқып, бірақ оны бітірмей, кейін радио торабына қыз- 
метке кіреді. Радио торабында біраз қызмет істеген соң оны 
радиооператорлар дайындайтын оқуға жібереді. Сонда оқып 
жүргенде армияға алынады. 

-- Сіз не айтсаңыз соны істеймін,-- деді Рамазанов Эа- 
Линнің ойын естіп білгенде. 

Бір күні лагерь коменданты Пинке «Түркстан СС» рота- 
сын құрамыз деп жариялады. Оған легионерлерді сұрыптап 
ала бастады. Олармен бірге Залин мен Рамазановты да алып 
кетті. «СС» ротасы үш взводтан құрылды: бірінші, екінші 
взводтар саяси, үшіншісі -- радистер взводы боп аталды. Рота 
командирі болып орта бойлы жуан қара, немістерге өз еркімен 
өтіп барған сатқын Хаитов Баймырза тағайындалды. Бүкіл 
рота Түркстан тарихынан лекциялар, майданнан хабар тың- 
дап отырды. Үшінші взвод радио құрылысын, радиомен бай- 
ланыс жасаудың тәсілін үйреніп жатты. 

«Түркстан үкіметінің мүшелері боласыңдар, жақсы оқың- 
дар», деп жүрді Хаитов күн сайын. 

Дегенмен оқу мақсатын легионерлер өздерінше түсінді. 


4. Мадердің қолына Ағаев Алиханның хаты тиді. 

ғаев хатында немістердің қолына түскен тұтқын қазақ 
жігіттерін Совет Армиясына қарсы күреске ұйымдастырғысы 
келетінін жазыпты. «Бұ да Шоқаевтың сыңары боп жүрмесе 
игі еді» деп ойлап қалды Мадер хатты оқып шыққанда. Екеуі- 
нің айырмасы көтерген мәселелерінің көлемінде ғана. Шоқаев 
бүкіл Қазақстан мен Орта Азияның ұлттарынан қолға түскен 
тұтқындарды ұйымдастырғысы келсе, Ағаев тек қазақтарды 
ұйымдастырғысы келеді. Дегенмен екеуінің жалпы бағыты 
бір -- Совет үкіметімен күресу. 

Мадер Ағаевты лагерь комендантының кабинетіне шақыр- 
тып алды. /Басы қырыққа тақап қалған, орта бойлы, мығым 
денелі, бет сүйегі шығыңқы, көзілдірік киген қара сұр адам 
Мадердің қарсы алдында отыр. 

-- Сіз Совет Армиясында лейтенант болған адамсыз. Сіз 
ге не жетпейді? Герман армиясына өтіп, большевиктерге қар- 
сы күрес ұйымдастырмақшы болуыңыздың себебі не? -- деді 

адер тұтқынды жіпсік көзімен сүзе қарап. 

-- Менің әкем бай болған адам. Совет өкіметі біздің бай- 
лығымызды тартып алып, әкемді жер аударып жіберді. Шет 
жерде жүріп әкем өлді. Әкем үшін Совет өкіметінен алатын 
кегім бар,-- деді Ағаев. 

-- Есіңізде болсын, сіздің ұсынысыңыз біз үшін жаңалық 
емес. Қазір мұсылман тұтқындарынан «Түркстан легионы» 
деген армия ұйымдасып жатыр. Бізге енді жаудың тылында 
диверсия жасап, көтеріліс ұйымдастырып, батыл күрес жүргі- 
зе алатын адамдар керек. Сіз жігіттерді осындай күреске 
ұйымдастыра аласыз ба? 

-- Әбден! -- деді Ағаев, бұдан да бас тартпай. 

-- Олай болса жиналыңыз, менімен бірге Берлинге бара- 
сыз,--.деді Мадер Ағаевқа. 

Ағаев рахмет айтып орнынан тұрды. 

-- Офицер мырза! Осы лагерьде менімен бірге қашып 
келген Қайболдин деген кісі бар. Өзі жазушы. Советтердің 
жауы. Ұлы күреске керек адам. Соны да бірге ала кетпес пе 
екенсіз... 

-- Жібер оны мұнда, көрейін,- деді Мадер ойланып жат- 
пай-ақ. 

Қуанған Ағаев жып беріп шығып кетті. Ұзамай Мадер 
отырған коменданттың кабинетіне тайпақ бойлы, жұқалау, қа- 
ра шашты, жасы отызға жетінкіремеген қазақ жігіті кірді. 

-- Сіз шақырды дегесін келдім. Мен -- Қайболдин Мауле- 
кеш,-- деді ол босаға жапында тұра қап. 

-- Отырыңыз!-- деді Мадер, алдында тұрған орындықты 
көрсетіп.-- Сіз, қалай, Ағаевпен бірге қашып келіп пе едіңіз? 

-- Иә, Ағаевпен бірге 17-ноябрь 1941 жылы Москва ма- 
ңында. 

-- Отаныңызды сатып кеттіңіз? 

-- Отанымды емес, большевиктерді сатып кеттім десе дұ- 
рыс болар. 

-- О, о! Өте тауып айтылған сөз. 

-- Офицер мырза! Мен тұтқын болу үшін қашып келгем 
жоқ едім. Большевиктерге қарсы күреске шыққым келеді. 

-- Жақсы, жақсы! -- деп, мақұлдап қойды Мадер.-- Қо- 
лыңыздан қандай іс келеді? 

-- Мен жазушымын. Жақында орыс ақэмигранттарының 
«Новое слово» деген газетінде Асан Қайгин деген атпен ме- 
нің бір мақалам басылды. Егер талантымды пайдалансаңыз- 

дар, үгіт жүргізуге шамам келеді. Жолдасым Ағаев қазақ жі- 
гіттерін большевиктерге қарсы күреске бастап шықпақшы. Мен 
оны қостап отырмын. Егер мүмкіндік берсеңіздер Ағаевқа 
көмекші бола алар едім. 

-- Жарайды. Мүмкіндік алдым деп есептей беріңіз. Сізді 
Люккенвальд лагеріне жібереді. Сол жерде" Ағаевпен табы- 
сасыз. 

Рахмет айтып Қайболдин қала берді. Ағаевты ертіп Мадер 
Берлинге келді. Мадердің ұсынысы бойынша ОКВ Ағаевқа 
бірдеп герман армиясының лейтенанты атағын берді. Мадер- 
Дің ойынша, лагерьге герман армиясының офицерлік форма- 
сын киіп, көктен түскен жайдай кіріп келсе, тұтқындарға әсер- 
сіз болмас. «Немістерге қызметке түсу керек екен» деген түйін 
тастауы мүмкін. 

Неміс офиперінің формасын киіндіріп, алда тұрған істің 
мән-жайын түсіндірген соң, Мадер Ағаевты көмекшісі доктор 
Грайфқа ілестіріп Люккенвальд лагеріне қоя берді. 

-- Жұмысты осы кісінің нұсқауымен істейтін боласыз,- 
деп ескертті Мадер, орта бойлы, толық денелі, шашына ақ 
кірген, бір аяғын ақсай басатын көмекшісіне жөн сілтеп. 

АЛюккенвальд Берлиннен елу шақырым жерде тұратын кі- 
шігірім әсем қала. Қаладан алты-жеті шақырым жерде «фран- 
цуз лагері» орналасқан. Бұ лагерьде бірталай ұлттың уәкіл- 
дері жиналыпты. Орыс та, украин да, армян да, татар да, қа- 
зақ та, өзбек те, тәжік те, тағы басқалары да табылатын. Әр 
Ұлт топ-тобымен қамалуда. Ішінде әскери тұтқындар да, не- 
містердің уақытша басып алған совет территориясынан айда- 
лып келген адамдар да бар. 

«Франшуз лагерін» жанап өтіп Грайф «Офлаг Хе 3 «а» де- 
ген екінші бір лагерьге Ағаевты алып келді. Бұл лагерь Люк- 
кенвальдтың шығыс жағында, тоғайлы жерде, қала моласы- 
мен қатар жатыр. «Офлаг» деген ат, алғашқы лагерь сияқты, 
француз офицерлері тұрғандықтан қалыпты. 

«Офлагтың» ішінде жасыл бояумен боялған біркелкі сегіз 
ағаш үй бар екен. Грайф пен Ағаев сол үйлерді аралап көріп 
жүргенде көзі ойнақшыған, еті тірі бір қара жігіт жабыса кетті. 

-- Ағай, кешіріңіз, жаңылмасам сізді қазақ па деп тұр- 
мын,--- деді ол жігіт Ағаевқа. 

-- Иә, қазақпын. Өзің кімсің? 

-- Мен Қанатбаев деген Батыс Қазақстанның жігітімін. 
Рұқсат етсеңіз, сізден бір нәрсе сұрайын деп ем. 

-- Е, сұрай ғой, шырағым. 

-- Шоқаев Мұстафа деген кісіні білетін шығарсыз? 

-- Естуім бар. 

-- О кісі қайда екен қазір, білмейсіз бе? 

-- Қаза болды деп естідім ғой деймін, со кісіні. 

-- Қойыңызшы! Алда құдай-ай! Бәсе, тірі болса содан 
бері көрінсе керек еді,-- деп Қанатбаев қиналып қалды. 

аныса келе, Қанатбаев Сувалка лагерінде Шоқаевпен 
кездескенін, Шоқаевтың оған көрсеткен көмегін, кейін өзін 
немістер осы Люккенвальд лагеріне ауыстырып жібергенін, 
жақында Берлиннен келіп кеткен бір неміс офицеріне болашақ 
Түркстан мемлекетінің кадрларын дайындайтын мектепке тү” 
суге келісімін бергенін, енді сонда жүретін күнді тосып жатқа" 
нын жасырмай Ағаевқа баяндап берді. Сосын Қанатбаев жа- 
ңалық сұрап сөз тартты. 

-- Қазір Вали Каюм деген кісі «Түркстан Легионын» құ- 
рып жатса керек дейді... 

-- Вали Каюм дейсізбе?! Е, е! Шоқаевтың қасында кө- 
мекші боп жүрген бір өзбек жігіті бар еді,..сол екен ғой. 

-- Дәл өзі. 

Қанатбаев кісінің ішіне тез кіріп кететін жылпос жігіт еді. 
«Офлагтан» қашан кетер кеткенше жылпыңдап жүріп Ағаев- 
пен жақындасып жолдас боп алды. Ұзамай бұлардың тобына 
Қайболдин келіп қосылды. 

Лагерьдің жағдайымен танысқан соң Ағаев іске кірісті. 
Ал, Грайф оған көбіне жол беріп, соңынан еріп, сыртынан ба- 
қылап жүрді. Білмеген адамдар Ағаевты басшы, Грайфты қос- 
шы екен деп ойлап қалатындай. 

-- Азаматтар! Араларыңда байдың балалары; өздері, не- 
месе туыстары сотталған, Совет үкіметінен қорлық көрген 
адамдар бар ма? -- деді Ағаев тұтқындарға көзілдірігімен қа- 
дала қарап. 

Ешкім үндемеді. 

-- Жоқ па9 -- деді Ағаев, мүмкін емес дегендей. 

“Тұтқындардың біреуі тұтыға жалтақтап қолын көтерді. 

-- Бері шық! -- деді Ағаев бұйырып. 

Саптан ұзын бойлы, жіңішке, қара торы бір адам шықты. 

-- Мен бай баласы едім,-- деді ол қызарақтап, 

-- Фамилияң кім? 

-- Бом Бахи. 

--- Ойбай! Бұ не деген фамилия? 

-- Бұл жалған фамилиям, кейін өзіңізге түсіндірермін. 

«Жарайсың!» дегендей басын изеп, Ағаев Бом Бахиды оңа- 
ша жерге тұрғызып қойды. 

-- Тағы кім бар? -- деді ол сапта тұрғандарға. 

Ешкім үндемеген соң, Ағаев саптың алдында қолын арқа- 
сына ұстап, әрі-бері жүрді де кез келген біреуінен: 

-- Аты-жөнің кім? -- деп қадала қалды. 
-- Дінішев Хамбет,- деді ол, 
-- Сенің ше? 

-- Құттыбаев Мұса. 

Өстіп Ағаев он шақты кісінің фамилиясын жазып алды да 
тізімді комендантқа берді. Тізімге ілінген адамдарды қомен- 
дант ертеңіне «Офлагқа» ауыстырды. 

-- Бұ лагерьде менің айтқан сөзім заң. Айтқанға көнбе- 
гендерің соққы жейсіңдер,-- деп, күні бұрын ескертіп қойды 
Ағаев, «Офлагқа» келген адамдарды өзі қарсы алып. 

Орналасып болды-ау деген кезде Ағаев оларды біртіндеп 
шақыра бастады. 

-- Ә, Құттыбаевпысың? Бері кел, мұнда отыр!-- деді 
Ағаев, есіктен кіріп келген ұзын бойлы, қошқар тұмсық, жү- 
деу адамға. 

Ағаев оның өмір тарихын, әсіресе шыққан табын, партия- 
дығын, армияға дейін істеген қызметін, туыстарын, армияда 
кім болғандығын, тұтқынға қалай түсіп қалғандығын қазбалап 
көп сұрады. 

-- Мұнда текке нан жеуге келген жоқсың!-- деді ол, Құт- 
тыбаевтың жауабынан мін таба алмай.-- Немістерге көмек бе- 
ру керек. Турасын айтқанда, жаңадан ұйымдасып жатқан 
«Түркстан легионына» түсем десең - қолыңа мылтық алып 
майданға барасың, ал онда түскің келмесе, менің тобыммен бір- 
ге Қазақстанның бір жерінде немістердің ерекше тапсырмасын 
орындауға барасың. Таңдағаныңды ал! 

Мір тарихын дұрыс айтпай, коммунистер партиясында 
болғанын жасырып, сақтық жасап отырған Құттыбаев, Ағаев- 
тың ұсынысын естігенде ойланып қалды. Отанын сату, неміс- 
терге еңбек ету деген ой оған бұрын да, қазір де келген емес. 
Қандай қиын жағдайлар туса да шыдап бақпақ, өлсе -- ком- 
мунист боп өлмек. «Гүркстан легионына» өлсем де бармай- 
мын, барғандары бара берсін» деген шешімге ол бірден-ақ кел- 
ген. «Ал, мына Ағаев шынымен Қызыл Армияның тылына 
өтіп кетсе, қашан ұсталғанша, талай дүниені бүлдіріп кетуі 
мүмкін ғой. > 

Егер ұсталмай кетсе, тіпті жаман болады-ау. Неде болса 
бірге барып ұстап берсем бе екен өзін» деген ой еді Құтты- 
баевты қазір қинап тұрған. 

-- Сен неге үндемей қалдың? -- деді Ағаев, ұсынысына 
жауап тез беріле қоймаған соң. 

-- Ұсынысыңыздың қайсысы болса да оңай емес көрінеді, 
шырағым, Қайсысын таңдап алсам екен деп ойланып қалып 
едім,-- деді Құттыбаев, ойын Ағаев сезіп қоймаса игі еді деп 

хауіптенген кісіше сасқалақтап,-- Неде болса өзіңізбен бірге 
болғаным жөн шығар,-- деді күліп. 

-- Сен адам болады екенсің. Дұрыс шештің. Менімен бір- 
ге жүрсең өлмейсің,-- деп Ағаев мәз боп қалды. 

«Француз лагерінен» ауыстырылған топтан Ағаев Совет 
Армиясының тылында диверсиялық жұмыс істеуге бес-алты 
кісінің келісімін алды. Үш-төртеуі диверсант болудан бас тар- 
тып, зорласаң «Гүркстан легионына» барамыз дегенді айтты. 

Диверсанттар тобын толтыру үшін Ағаев «Француз лаге- 
ріне» тағы баратын болды. Ол осы іспен шұғылданып жүрген- 
де Қайболдинді Шығыс Министрлігі Берлинге қызметке ша- 
қырды, Қанатбаев та басқа жерге жүріп кетті. 


1. Басып алынған шығыс елдерін меңгеру ісіне пайда- 

лану үшін Шығыс Министрлігі Берлиннің маңында, 
Вустрау деген жерде, орта, жоғары білімі бар саяси қыз- 
меткерлер дайындауға кірісті. Осы мақсатпен профессор 
Фон Менде Каюмды Вустрауға командировкеге жіберді. 
Фон Менденің бұл тапсырмасы Каюмға өте ұнады. Әсі- 
ресе, орыс, украин, белорус, кавказ ұлттарымен қатар 
Вустрауда бір топ түркстандықтар бар екенін Каюм қуа- 
на қарсы алды. 

«Түркстан легионын» өрістете түсу үшін, Каюм соң- 
ғы кезде «Түркстан ұлт комитеті» деген ұйым құру, ор- 
тақ тілде журнал шығару туралы Шығыс Министрлігі- 
нің алдына мәселе қойғысы кеп жүр еді. Бірақ, комитет- 
те, редакцияда қызмет істейтін сенімді адамдар таба алмай, 
басы қатып жүретін. Берлинде қызмет істеп жүрген Идриси 
Ғалымжан сияқты эмигранттар бар-ақ. Соларды жинап, басын 
қосып жіберсе, комитетке қызметкерлер табылады дейтін еді 
Шоқаев. Ал, Каюм оларды бұл істің маңына жолатқысы кел- 
мейді, ішінен біреу-міреу жақсы қызмет істеп кетсе Гүркстан 
мемлекетінің басына отырып қояр деп қауіптенеді.. Ақэми- 
гранттардан гөрі Каюм совет тұтқындарының ішінен шыққан 
сатқындарды пайдалаңған жөн болар деп жүретін. 

Ойын жарыққа шығаруға асығып жүрген Каюм, кідірмей 
Бустрауға жүріп кетті. 

устрау -- орманды жер. Онда қатар-қатар екі лагерь 
орналасқан. Бірі-- «Зондер лагері». Бұл Шығыс Министрлі- 
гінің саяси қызметкерлерін дайындайтын мектептің бірінші 
сатысы сияқты. «ЭЗондер лагерінде» дайындықтан өткендерді 
екінші лагерьге ауыстырады екен. Оны «Орай лагерь» дейді. 
«Фрай лагерьге» ауысқандардың тұрмысы бірінші лагерьге қа- 
рағанда анағұрлым артық: ішкендері жақсы тамақ, кигендері 
жаңа киім, лагерь күзетілмейді, жүріс-тұрыстары еркін. 

Вустрау лагерінің коменданты Френцельмен сөйлесіп, осы 
жағдайды білген Каюм, түркстандықтар жатқан «Эондер ла- 
геріне» барды. 

Басына қара фетр шляпа, үстіне ақшыл костюм, ақ плаш 
киген Каюмды тани кетіп бір тұтқын ұшып тұрып сәлемдесті. 

-- О, сен мұнда жүр екенсің ғой! -- деді Каюм да сәлем- 
дескен жігіттің жүзін шырамытып,-- фамилияң кім еді сенің? 

-- Қанатбаев. Ойыңызда бар ма, Шоқаевпен бірге Сувал- 
ка лагеріне келгеніңізде...-- дей беріп еді. 

-- Білем, білем,- деп Каһюом тоқтатып тастады.-- Нешеу- 
сіңдер өздерің? -- Ол біртіндеп маңына топтала бастаған :ві- 
гіттерге сүзе қарады. 

-- Отызбыз,-- деді тағы сол Қанатбаев. 

-- Кәне, тізімдерің бар ма? 

--- Бар,-- Қанатбаев қалтасынан бір бет қағазды суырып 
алып ұсынды. 

-- Сен, немене, бұлардың бастығымысың)» -- деді Каюм 
бәрі үшін жауап беріп тұрған Қанатбаевқа. 

- Жоға, ешкім мені бастық қып сайлаған жоқ, тек әніше- 
Йін өзара келісіп жасаған тізіміміз ғой,-- деді ол қызарақтап. 

- Ту. Сендер бәрің осында екенсіңдер ғой,-- деді Каюм 
тізімді оқып шыққанда.-- Мен сендерді Вениаминовадан іздеп 
жүрсем. 

Вустрауға жиналғандардың көпшілігі, Шоқаев пен Каюм 
лагерьлерді алғаш аралап жүргенде, немістер жағында қыз- 
мет істеуге келісімін беріп, кейін Каюм «Түркстан легионын» 
құрарда, Вениаминова лагерінде жоқ боп шыққан сатқындар 
екен. Каюм үшін бұл қуанарлық үлкен табыс еді. 

Сұрастыра келсе, бұлар Вустрауда герман фашист мемле- 
кетінің құрылысын, заңын, фашистер партиясының уставы 
мен программасын, неміс тілін оқып жатыр екен. Енді Түркс- 
тан тарихынан, ісләм дінінен бірнеше лекциялар тыңдаса” пі- 
сіп шығатын адамдар екен. 

Түркстандықтардың хал-жағдайларымен танысқан соң, 
Каюм «Түркстан легионы» жайында әңгіме жасады. «Түркс- 
тан ұлт комитетін» құруға, журнал шығаруға Шығыс Минис- 
трлігінің алдына мәселе қойғысы кеп жүргенін айтты. Коми- 
тетте, редакцияда, Легионда қызмет істейтін, Түркстан ісіне 
берілген адамдардың керек екенін көрсете келіп, олардың 
Вустрауда оқып жатқанын мақтаныш қып атап өтті. 

Каюм түркстандықтар үшін күніне бір мезгіл Гүркстап 
тарихынан лекция оқи бастады. Өзге уақытта түркстандық- 
тардың әрқайсысымен жске-жеке сөйлесіп, редакцияда қызмет 
істей алатын адамдарды таңдаумен болды. 

Өзбектердің ішінде Орта Азия мемлекеттік университетін- 
де доцент болған Салими Ахат дегеп адам бар еді. Қазақтар 
жағынан Қанатбаев бас болса, өзбектер жағынан осы Салими 
бас болып, түркстандықтардың оқуын екеуі ұйымдастырып 
жүреді екен. Соны байқаған Каюм, Салимимен сырласқан бо- 
лып қуланды. 

-- Қанша айтқанмен мен өзбектерді ренжітпеймін. Редак- 
пияға он кісі алсам, соның жартысын өзбектерден аламын. 
Онның бірі, сөзсіз, сіз боласыз. Сондықтан өзіңізге көмекші 
болуға жарайтындай адамдарды сіз таңдай беріңіз. . 

«Қазақтардың ішінен бір кісі алса мені алар» деп дәмеленіп 
жүрген Қанатбаев, Каюм таңдай келгенде шетте қала берді. 

«Еті тірі, тілі ұзын жігіт екен, менің алдыма түсіп кетер» деп, 
Каюм Қанатбаевтан сескеніп, бойын аулақ тартты. 

Каюмның редакция қызметіне тоғыз кісі алмақшы болға- 
нын, оның бесеуі өзбектер, қалғандары бір-бірден өзге ұлттар- 
дан екенін білгенде Қанатбаев ашуланды. «Бәрің бірдейсіңдер, 
бәрің Түркстан балаларысыңдар» дегені қайда? Не деген екі 
жүзді адам едің... 

Редакцияда жұмыс істеуге бөлінген адамдарды Қаюм 
«Фрайлагерьге» ауыстыртып жіберді. Жататын, жұмыс істей- 
тін орын әзірлеген соң оларды Берлинге шақыртып алмақшы 
болды. 

-- Ренжіме, саған да лайық қызмет табылар. Мен енді 
оралып келгенше Шоқаевтың мына кітабын оқып, жолдаста- 
рыңа таныстыра бер! -- деді Каюм, қоштасарда Қанатбаевқа 
бір кітапшаны ұсынын жатып. 

Вустрау лагерінде істеген ісіне разы болып Каюм Берлин- 
ге қайтты. Бір аптадан соң таңдап кеткен кісілерін Берлинге 
шақыртып алып, «Міллі Түркстан» атты журнал шығаруға 
кірісті. 

Тоғыз кісіні Берлинге жіберісімен-ақ, Вустраудағы лагерь-« 
лердің бастығы Френцель «Зондер лагерінде» қалған түрксе« 
тандықтардан өзбектерді бөліп алып «ОФрайлагерьге» кө- 
шірді. ” 

-- Қалғандарымызды «Орайлагерьгеу» қашан жібере- 
сіз? -- деген Қанатбаевтың сұрағына: 

-- Білмеймін, Шығыс Министрлігінің жарлығы солай,-- 
деп шорт жауап берді Френцель. 

Жарлық Шығыс Министрлігі арқылы жарыққа шыққаны- 
мен, оны дайындаушы, ұсынушы Каюм екендігін Қанатбаев 
сезді. Каюмның бұл қылығы Қанатбаевтың наразылығын шие- 
леністіре түсті. Жоқ, бұл кешірілмейтін іс, Каюм. Мұсылман- 
дардың бастарын қосып, біріктіріп, Советтер Одағына қарсы 
күреске дайындаудың орнына, сен арамызға жік тудырмақ- 
сың. Болмайды оның, Каюм. Сен кім едің өзің? Бар-жоғы 
Мұстафаның «алып кел, барып келінде» жүрген ат қосшысы 
емес пе едің? Тоқтай тұр, бәлем. Қиын жерде сенсіз-ақ жол 
тапқам, шетке қаға берсең, сенсіз тағы да жол табармын деп 
кіжінді Қанатбаев. 

Қанатбаевқа өмірдің өзі жол ашып, көмектесіп тұрғандай 
болды. Шын ықласымен Оренцельдің кейбір тапсырмаларын 
орындап, фашизмге берілгендігін танытқан соң, Қанатбаев 
ұзамай-ақ жаңа табысқа жетті. Френцель оны «Фрайлагерь- 
ге» ауыстырып, сол лагерьдің коменданты етіп тағайындады. 
Қолға еркіншілік тиген соң Френцельге жағымсынып жүріп 

Қанатбаев «Эондер лагерінде» қалған түркстандықтардың бә- 
рін «Фрайлагерьге» ауыстырып алды. Сөйтіп Вустраудағы 
түркстандықтар бір жерге қайта жиналды. 

Вустрау лагеріндегі бұл өзгеріс туралы хабар Каюмға да 
жетті. Шынын айтқанда, бұл хабар Каюмнің зәресін ұшырды. 
Оған Қанатбаевтың өз бетімен жеткен жері ұнамады. «Түркс- 
тан ұлт комитетін» құрып, өзі сол комитеттің" президенті бол- 
ғысы кеп жүргенде, түркстандықтардың ішінен басқа бір жас 
талапкер өрлеп шыға келсе, президенттік портфель маған ти- 
мей қалуы да мүмкін деп қорықты Каюм. Қанатбаевтың өз 
бетімен өрлеуін тоқтату үшін, Каюм оны Берлинге шақтыртып 


алды. 

-- Сені болашақ «Гүркстан ұлт комитетінде» қызмет іс- 
теуге шақыртып отырмын! -- деді Каюм, Қанатбаевты қуант- 
пақ боп. 


Егер мен шақырмасам, мына қалпымен Қанатбаевтың өзі” 
ақ Берлинге дейін жететін түрі бар. Оның өз бетімен жет- 
кенін күтпей-ақ, өстіп шақырып ап, бір жағынан, өзім жақсы 
атты болайын, екінші жағынан -- осы бастан мұны тізгін- 
деп алайын деп ойлаған болатын Каюм. Міне, ойы орында- 
лып қалды. Қанатбаев Каюмның ұсынысын қуанышпен қарсы 
алды. 

-- Олай болса саған Вустрауға қайта баруға тура келеді,- 
деді Каюм.-- Барғанда жәй бармайсың, комитеттің уәкілі 
боп барасың. 

Қанатбаев көнді. Ол Вустрауға кері қайтып, болашақ 
Түркстан ұлт комитетінің кадрларын дайындау ісін қызу қол- 
ға алды. Шоқаевтың кітапшасын тағы бір аударып, талқылап 
шықты. 

Бір күні, кітапшаның соңғы бетінен Шоқаевтың Парижде- 
гі адресін көргенде, оның әйеліне хат жазып көңіл айтайын 
деген ой келді Қанатбаевқа. Сувалка лагерінде екі-үш күн бол- 
ғанда Шоқаев өз өмірі жайынан Қанатбаевқа бірталай әңгіме- 
лер айтқан-ды. Әйелінің орыс екенін, бірақ қазақша білетінін, 
Шоқаевтың өз аузынан, Қанатбаев сонда естіген. Сүйтсе де 
хатты ол орысша жазып жіберді. 

Көп ұзамай Мария Яковлевнадан Вустрау лагеріне хат 
келді. Шоқаеваның елеп жауап қайтарғанына Қанатбаев қуа- 
нып қалды. «Қайным!» деп бастаптві хатын Мария Яковлев- 
на. Көзі ойнақшып Қанатбаев хатты оқи жөнелді. Кенет, хат- 
тың ортасына тақай бергенде, Қанатбаевтың қабағы түйіле 
қалды. «Қайным!» деген сөздің сүйінішпен емес, күйінішпен 
жазылғанын ол сонда сезді. Мұстафаны сүзек ауруынан өлді 
дегенге мен сенбеймін. ..Меніңше оны дұшпандары әдейі 

өлтірді... Қастық жасаушылардың бірі -- Каюм...» деп жазып- 
ты Мария Яковлевна. 

Вали Каюм өмір бойы дәл бүгінгідей қуанған емес шығар, 
сірә. Бүгін оның қуанышы қойнына сияр емес. (Жаңа ғана өзін 
Фон Менде шақырып, «Түркстан ұлт комитетін» құру туралы 
шешімді Розенбергтің бекіткенін және онымен бірге Каюмды 
осы «комитеттің» президенті етіп тағайындағанын жариялап, 
құттықтады. 

-- Міне, енді үкімет бастығы болдың. Бұл-- үлкен дәре- 
же. Мұны ақтау керек,-- деді Фон Менде Каюмның арқасы- 
нан қағып. 

Қуанған да, қорыққан да бір деген рас екен ғой. Екі көзі 
жасқа толып, булығып, Каюм ештеме айта алмай қалды. Осы- 
дан артық не керек саған? Хан болды деген осы емес пе? деп 
қасында бір досы сыбырлап тұрғандай болды. «Рахмет!», 
«Рахмет!» деп езуін тартып, ол тек басын шұлғи берді. 

-- Енді «Комитеттің» құрылысы жөнінде жоба жасап 
әкел, бірге қарармыз,-- деді Фон Менде. 

Фон Мендеден шығысымен Каюм мейманхананың бір бөл- 
месінде журнал шығарушы қызметкерлеріне келді. Жайраңда- 
ған түрінде бір жаңалық барын сезіп, жаңа хабар- естуге асық- 
қан қызметкерлері Каюмды қоршап алды. 

-- Мырзалар! Рейхслейтер Альфред Розенберг бүгін ме- 
нің «Түркстан ұлт комитетін» құру туралы жобамды бекітіп, 
мені Түркстан үкіметінің президенті қып тағайындады! -- де- 
ді Каюм танауын көтере қызметкерлерін түгел шолып өтіп. 

Аңырып қалған қызметкерлері Каюмды құттықтап жатты. 

-- Енді комитетке жұмыс істейтін үй берер, мүмкін,-- деді 
Қайғгин. 

-- Береді, береді, мен аман болсам бәрі де болады,-- деп 
көтеріле түсті Каюм.-- Иә, журнал дайын болды ма? 

-- Материал жетпей жатыр,-- деді Қайгин. 

-- Жетпесе, енді жетеді. Журналдың бірінші бетіне: «Гүр- 
кстан үлт комитеті» деген жаңа мұсылман үкіметі орнады, бұл 
жас үкіметті Германия құшақ жайып қарсы алып отыр, деп 
жазыңдар! Сонан соң, Түркстан үкіметі герман армиясымен 
одақ боп, болыневиктерге қарсы күреске шығады деп жазың- 
дар! «Аттаныңдар!» деген менің бұйрығымды күтіп түркстан- 
дықтар дайын отыратын болсын. Міне, материал! Жазыңдар 
тезірек! Менің президент болғанымды да қалдырмаңдар. Бү- 
гінгі күннен бастап мен Каюм емес, Каюм-хан, естеріңде 
болсын! 

Осыны айтты да Қаюм соққан құйындай жүгіріп далаға 
шығып кетті. Қазір оны ешнәрсе тоқтата алатын емес сияқты. 

Руд Хендшельге жетіп қуанышын айтуға асықты. Көшеде жү 
гіргісі келеді. Бірақ, «мен президент!» деген ой желігін басың- 
қырап абайлатқандай. 

-- Руд!-- деді ол пәтер есігін ашысымен. Ауыз үйде кір 
жуып жатқан қалыңдығы саңқылдап шыққан дауысынан, кү" 
лімдеген жүзінен, Каюмның қуанышты екенін бірден-ақ сез- 
ді.-- Руді Бағымыз бар екен біздің, басымызға бақыт қонды. 
Таста андағы кіріңді, кел құшақтайын, сүйейін сені,-- Қаюм 
қалыңдығының біресе бір жағына, біресе екінші жағына шы- 
ғып шыр көбелек айналды. 

-- Не болды саған? Қайдан келген бақыт? Айтсаңшы те- 
зірек! -- деді тынышсызданған Руд, қолындағы сабынның кө- 
бігін сүртіп жатып. 

-- Мұратқа жеттік дей бер, Руд! Сен енді қарапайым 
фраулейін Руд емессің. Енді сен Руд ханымсың, жаным. Түр- 
кстанның байлығы сенікі. Енді мұндай үйде тұрмайсың, кі- 
ріңді өзің жумайтын боласың. Әлі-ақ кең, зәулім, әшекейлі 
сарайға көшіп, сені құлдарың киіндіріп, қолдарында көтеріп 
жүретін болады...-- деп Каюм Рудты құшақтай алды. 

-- Жетер енді, Вали, қинама мені. Сенің ертегіңді тыңдай- 
тыңдай жалықтым,-- деді Руд Каюмның сөзіне түсінбей. 

-- Буд! Саған не болған? Әлгінде ғана мен профессор Фон 
Мендеден шықтым, Розенбергтің жарлығымен таныстым. 
«Түркстан комитеті» ақыры орнады. Мен президент болдым. 
Ұқтың ба? Президент! Түркстанның ханы! Түсінемісің енді? 
Сені ханым болдың деп тұрғаным сол ғой, жаным -- деп, Ка- 
юм қалыңдығының екі бетін қоймай сүйе бастады, 

Руд Каюмның қуанышына жаңа ғана түсінді. 

-- О, ой, күнім! Ақыры жеткен екенсің! -- деп, о да құ- 
шақтап, сүйіп жатты Каюмды. 

Каюм бүдан бұрын бірнеше рет Рудқа үйлену жайын айт- 
қан. 

-- Сенің дінің қандай еді? -- деген сонда Руд. 

-- Мен мұсылманмын, дінім іслам,-- деген Каюм. 

-- Ал, мен христианкамын. Фашист заңы бойынша, басқа 
дінге сенетін еркекке күйеуге шығуға болмайды. Фашист жас- 
тар ұйымының мүшесі бола тұрып, ол заңды бұзып кетсем 
маған кешірім жоқ. Соттап жіберуі де мүмкін. Сондықтан, ме- 
ні алғың келсе алдымен дініңді түзе. 

-- Білемін, білемін. Мен ертеңнен қалдырмай шіркеуге ба- 
рамын да іслам дінінен бас тартып, христиан дінін қабылдай- 
мын. Сонан соң қосылып той жасаймыз. Келістік пе? 

-- Дініңді жөндеген күні мен саған тиемін. Айтқаным айт- 
қан,-- қалыңдық та уәдесін берді. 

Іслам дінінен бас тартып, христиан дінін қабылдау туралы 
Каюм Будка сөз салғанда-ақ ойлаған болатын. Бірақ, мұсыл- 
ман дінінен безсем, болашақ мұсылман үкіметіне жолатпай 
қояр деп Шоқаевтан қорқып, не істерін білмей жүретін. Ал, 
қазір Шоқаев жоқ. Герман үкіметі органдары мені Түркстан 
үкіметінің президенті деп мойындап отыр. Енді не керек? Үй- 
ленбесе тағы болмайды. Президент болып отырып көрінген 
әйелдің соңынан жүгіріп жүрсем абыройым түседі. Қой жетер 
енді. Руд жаман әйел емес, дінімді сатсам да үйленейін соған 
деп бекіді Каюм. 


2. Фон Мендемен келісіп комитетте қызмет істеуге Каюм- 

хан Легионовадан Хаитовты, Айтбаевты, Алмантаевты, 
Вустраудан Қанатбаевты, тағы басқа бірнеше кісілерді ша- 
қыртқан еді. Бәрінен бұрын Берлинге Қанатбаев келді. Ол, 
мейманханада журналист жолдастарымен кездесіп шүйірке- 
лесті. 

-- Әрине, Түркстан бостандығы үшін комитетте қызмег іс- 
теу біздерге бақыт-ақ. Бірақ, сендердің қазіргі шығарып жат- 
қандарың Түркстан журналы емес, өзбек журналы. Байқай- 
мысың сен мұны? КҚаюм-ханмен журнал туралы дұрыстап сөй- 
леспесе болмайды,-- деді Қанатбаев көшеде Қайгинмен бірге 
келе жатып. 

-- Оның рас. Лагерьдегілерді былай қойып, ішінде жүр- 
ген менің өзім де тілінің шұбарлығынан баспадан шыққан соң 
журналды оқи алмай қалам. 

--- Міне, мәселе осында. (урнал комитеттің үгітші құралы 
болуы керек. Ал, ол кімді үгіттеп жүр! Өзбектерді ғана. Ал, 
қазақ, қырғыз, түркмен, тәжіктерді кім үгіттемек? Әлде олар 
шетте қала бермек пе? Олай болса комитет те, журнал да 
Түркстандікі емес, тек өзбектікі боп шыққаны емес пе? Онда 
біз несіне текке сандаламыз) Өз қамымызды неге ой- 
ламаймыз? 

-- Тауып айттың, Қарыс. Сөзіңде жан бар. Маған да соң- 
ғы кезде осындай ойлар келіп жүр, бірақ, қостаушылар 
табылмай қала ма деп қорқып, дыбысымды шығармай жүр 
едім. 

-- Ертең Каюм-хан келгенде мен бастайын осы әңгімені, | 
сен қоста. 

-- Қостайын, сен тек баста. 

-- Тоқта! -- деді осы кезде Қанатбаев көшеде өтіп бара 
жатқан боз мұрты бар аласа шалға тесіле қарап.-- Таныс кісі 
сияқты. Бұ кім болды екен?.. Ә, ә, есіме түсті. 

Қанатбаев Қайгинді сүйрелеп, өтіп кеткен таныс кісінің 
артынан жүгіре жөнелді. 

-- Ассалаумағалайкөм, ақсақал! -- деп тұра қалды Қанат- 
баев, қолында зонтигі бар әлгі кісіні қуып жетіп. 

-- Уағалайкүм ассалам! -- деді о кісі саспай, Қанатбаев 
пен Қайгинді бастан-аяқ бір қарап шығып. 

«Денсаулығыңыз қалай? Халыңыз қалай? Үй ішіңіз те- 
гіс аман ба?» деп Қанатбаев бастырмалатып сұрап жатты. 
Шал ептеп сараң жауап беріп тұрды. 

-- Қалай, ақсақал, танымай тұрсыз ғой деймін бізді? - 
деді Қанатбаев шалдың шешілмей сөйлеп тұрғанын байқаған 
соң. 

-- Иә, қарағым, жүздеріңді шырамытамын, бірақ есіме 
дәл түсіре алмай тұрғаным. 

-- Оның айыбы жоқ, ақсақал. Сіз Ғалеке емессіз бе? 

-- Иә, қарағым. Мен -- Ғалымжанмын. 

-- Сіз бен біз былтыр Сувалка лагерінде кездесіп таныс- 
қанбыз, Мұстафа ағаймен бірге келіп едіңіз ғой. Сонда бүкіл 
топтың ішінен мен ең алдымен шығып едім ғой. Фамилиям 
Қанатбаев... 

-- Е-е-е! Алда қарағым-ай! Жаңа есіме түстің ғой. Жөн, 
жөн. Лагерьден шыққан екенсіңдер ғой. Жолдарың болсын! -- 
деп Ғалымжан шешіле түсті. 

Қанатбаев қасындағы Қайгинді таныстырып, «Түркстан 
ұлт комитеті» құрылғанын, сонда қызмет істеуге келгенін 
айтты. 

-: Жән, жөн қарақтарым. Сүйтіңдер! -- деп күрсініп қой- 
ды Ғалымжан. 

-- Өзіңіз ше, Ғалеке. Не әрекет қып жүрсіз? Мұстафа 
ағаймен бастаған істі тастап кеткенсіз бе, қалай) -- деді Қа- 
натбаев жайлап қана. 

-- Мен сол Мұстафа ағаң қайтыс болған соң әлгі шұнақ 
Каюммен ұрсысып қалғам. Қазір Каюм-хан құйрығын ұзар- 
тып апты ғой. Сол-ақ екен мені маңына жолатпай қуа баста- 
ды. Сонан соң қайтейін, кеттім одан. Қазір Шафеев Абд- 
рахман деген кісімен бірігіп өз алдымызға татар, башқұрт, 
чуваштардың «Еділ-Орал» деген комитетін құрмақ боп жүр- 
міз. 

--- Ойбай-ау, Ғалеке, мұныңыз не? Қазақтар мен татарлар 
баяғы заманнан бері араласып келе жатқан халық емес пе. 
Бүйтіп бытырағанша, бірігіп, «Түркстан ұлт комитеті» боп, 
бір жерден еңбек етсек болмай ма? 

-- Ең қызығы сол ғой, қарағым. Бірақ оған әлгі шұнақ 
Каюм көнбейді ғой. 

-- Қой, ол көнер. Біз сөйлесіп көрейік, Ал, әлгі Шафеев 
дегеніңіз көне ме қосылуға. 

-- Көнеді. Ол менің айтқанымнан ұзап ешқайда кетпейді. 

-- Сонда көнбейтін жалғыз Каюм-хан болғаны ма? Біздің 
ұранымыз -- бүкіл мұсылмандарды біріктіріп, Гүркстан мем- 
лекетін құру емес пе? Олай болса, Татария мен Башкирияны 
қалай бөліп тастай аламыз? Жоқ, олар да Түркстанға кіру 
керек. Каюм-хан бұған көну керек,-- деп Қанатбаев Ғалым- 
жанды сендіргісі келді. 

-- Жарайды, сөйлесіңдер. Артынан маған хабарын берер- 
сіңдер,-- деп Ғалымжан өз үйінің адресі мен қызметіндегі те- 
лефон номерін жазып Қанатбаевқа берді де қоштасып жүріп 
кетті. 

-- Мақұл! -- деді Қанатбаев басын шұлғып. 

-- Мынауың өзі қызық, өзі қызу әңгіме болайын деп тұр 
екен,-- деді бағанадан бері үндемей тұрған Қайгин, Ғалымжан 
кеткен соң. 


3. Арада бір-екі күн өткізіп, Қанатбаев Каюм-ханды айнал- 
дыра бастады. Ол, Түркстан легионын, комитетін құруда 
Шоқаевтың көп еңбегі сіңгендігін Каюм-ханның есіне салды. 
Шоқаевтың әйелінен хат алып тұратындығын, оның тұрмысы- 
ның ауыр екендігін білдірді. «Гүркстан комитетінің» атынан 
оқаевтың әйеліне пенсия берейік деген ұсыныс жасады. 

Шоқаевтың аты атала бастағанда Каюм-хан тынып, сеске- 
ніп қалды. Апырай, Шоқаевтың әйелі мен туралы бұған бір- 
деме жазып жібермеді ме екен? Ашып айтпаса да, Қанатбаев 
бірдеме білетін кісі сияқты; баяғыда сезіп едім осы иттен бір 
пәленің шығатынын. Көрдің бе, менің орысқа қас екенімді 
біле тұра жәрдем берейік деп отырғанын. Жоқ, Қанатбаев, 
орыстарға мен ешқандай рахым көрсете алмаймын... Дегенмен, 
Каюм-хан бұл ойын Қанатбаевтан жасырды. Шоқаевтың әйе- 
ліне көмек көрсету туралы ұсынысқа негізінен теріс қарамай- 
тындығын айтты. Бірақ, әзірше комитеттің қаржысы жоқ бол- 
ғандықтан, бұл мәселеге кейінірек оралайық деп қуланды. 
Жалпы қарсылық болмаған соң Қанатбаев көнді. Ол енді бір- 
тіндеп Татария мен Башкирия туралы мәселеге көшті. Каюм- 
ханға о да ұнаған жоқ, өңі қашып, сұрланып кетті. 

-- Есіңде болсын, мен мұсылмандар мемлекетін жасамақ- 
пын, Гатария мен Башкирияның маған керегі жоқ,-- деп кесіп 
айтты. 

-- Татар мен башқұрттар да мұсылмандар ғой және жа- 
уынгер халықтар,-- деп болмады Қанатбаев. 

-- ОЖар орысқа шоқынған халықтар. Жерлері де Түркс- 
таннан алшақ жатыр. Тіпті Ресейдің ішіне кіріп кеткен. Ал, 
мен орыстармен ешбір араласқым келмейді. Мұны ұғып қой. 

-- Орыстарды мен де керек қып тұрғам жоқ. Мен мұсыл- 
мандарды біріктіріп Советке қарсы Үлкен күш жинау шара- 
сын ұсынып отырмын. 

-- Жә, қой енді. Татарлар мен башқұртсыз да күшіміз же- 
теді,- деп Каюм-хан әңгімені тыймақ болып еді: 

-- Жоқ, қоймаймын, Сіз бірлікке қарсы екенсіз. Гек өз ба- 
сыңызды ойлайтын көрінесіз. Мұндай күрес жеңіске жеткіз- 
бейді,-- деп Қанатбаев өршелене түсті. 

-- Кім бірлікке қарсы?! Мен бе? -- деп Каюм-хан ақырып, 
орнынан атып түре келді. 

-- Сен! -- деді оған Қанатбаев турасынан, сыпайылықты 
былай қойып. 

-- Дәлелде! Құр сөздің маған керегі жоқ! -- деді Каюм- 
хан алқынып. 

- Бұған сенің журналың-ақ дәлел. Мұсылмандарды қосу- 
ды қойып, Тұркстанның ішін де біріктіруді ойлап жүрген жоқ- 
сың сен. Гүркстанның жартысынан көбі Қазақстанның жері. 
Оны білесің бе өзің? Ал, білсең журналыңда бір беттен артық 
қазақша жазылған мақала жоқ. Қырғыз, тәжік, түркмен- 
дер үшін тіпті түк жоқ. Осы ма Түркстанның бірлігін ойлаға- 
ның? Әлде сен Түркстанда тек өзбектер ғана тұрады деп біле- 
сің бе? 

-- Қазақстанның жері үлкен деп мақтана берме. Жерінің 
үлкендігін қайтейін, халқы өмір бойы көшіп жүріп артта қал- 
ған. Ол ол ма? Орыстармен шекаралас, шоқынбаса да шоқы- 
нуға жақын тұр. Ал, өзбектер өзінің ұлттық дәстүрін берік 
сақтап келеді. Өздері іскер, өздері білімді, өздері мәдениетті. 
Болашақ Түркстан мемлекетінің тірегі, міне, осылар. Сондық- 
тан да журналда олар үшін көбірек жазылады. Онда тұрған 
ештеме жоқ. 

Әрқайсысы өз пікірін жақтап Каюм-хан мен Қанатбаев 
әжептәуір ұрсысып қалды. Бұлардың арасына Қайгин де 
килігіп Каюм-ханды онан сайын ашуландырды. 

-- Сендер түркстандықтардың арасында іріткі салмақ 
екенсіңдер ғой. Гоқта бәлем. Мен сендерге әлі-ақ әкелеріңді 
танытамын,-- деп Каюм-хан қызара бөртіп, есікті тарс жауып 
кетіп қалды. 

Аяқ астынан шыққан ұрыс Каюм-ханды ғана емес, Қанат- 
баев пен Қайғинді де қатты қинады. 

-- Шалалық жасап алдық-ау деймін, Қарыс. Каюмға жо- 
лықпас бұрын әлгі Шафсеев дегенмен сөйлесіп, қосылғылары 

келетішдігін өз аузынан естіп, сөзді біржолата пісіріп алу ке- 
рек еді. Қазір Каюм-хан Шығыс Министрлігіне барады. Фон 
Менде Шафеевті шақырып алады, Шафеев Түркстан комите- 
тімен қосылудан бас тартады, сонда біз ақымақ боп қала бе- 
реміз,-- деді Қайгин үндемей отырған Қанатбаевқа. 

-- Білгіш болсаң кеше қайда қалдың? (Жүр, қарап отырма- 
йық, Идриси мен Шафеевті тауып алып сөйлесейік,-- телефон- 
ның құлағына жармасып жатып,-- Алло! Маған Идриси мыр- 
за керек... Ғалеке! Сәламатсыз ба) Мен Қанатбаевпын ғой. 
Кешегі мәселе жөнінде тағы бір сөйлесу керек боп тұрғаны. 
Сіз Шафеевті табыңыз. Бас қосып ақылдасайық. Өте жақсы. 
Қай жерде кездесеміз? «Хауст Фатерланд» дейсіз бе? Жарай- 


ды. Келістік! -- Гелефонның құлағын қоя салды да:-- Сен 
«Хауст Фатерланд» деген ресторанның қайда екенін біле- 
сің бе? 

-- Білем. 


-- Жүр ендеше. Қазір қызмет бітісімен Идриси Шафеевті 
ертіп сол рееторанға келмекші болды. Сонда сөйлесеміз. 

«Хауст Фатерланд» рестораны екі қабат үлкен үйде орна- 
ласқан екен. Подсдаммерплацқа жақын. Күндіз асхана. Кеш- 
ке ресторан. Халық көп. Оркестр ойнап жатыр. Өзінің артис- 
тері де бар. Неше түрлі ойын, акрабат көрсетіп, өлең айтып, 
би билеп қояды. Ресторанда отырғандар қызып, сауық құрған- 
нан басқа ештеме ойламайтын сияқты. Үлкен залдың іші му- 
зыка мен күлкі-күбірге толған. 

Идриси өзін көп тостырмады. Айтқанындай-ақ, сағат бес- 
тен кете бергенде қолында зонтигі, жанында жолдасы бар 
Идриси ресторанға кіріп келді. 


-- Танысыңыздар!-- деді ол жанындағы жолдасын Қа-. 
натбаев пен Қайгинге көрсетіп. 
-- Шафеев! -- деді жолдасы, Қанатбаев пен Қайгиннің 


қолдарын кезек алып. Аналар да аттарын атап танысып 
жатты. 

-- Біз туралы Ғалекең айтқан болар сізге? -- деп қойды 
Қанатбаев Шафеевке. 

-- Ия, аздап айтты. 

-- Өзіңіз көптен бері тұрасыз ба бұ жерде? 

-- Е, Ғалекең мен біз бұ жерде тұрғалы көп болды ғой. 

-- Біз жақта болып па едіңіз? 

-- 1931 жылы Москвада Түркия посольствосында қызмет 
істегем. Одан әрі еш жерде болғам жоқ. 

-- Онда жарайды,-- деп мақұлдап қойды Қайғгин. 

-- Біз бүкіл мұсылмандардың басын қосып «Түркстан ұлт 
комитетін» құрып жатырмыз, естіген боларсыз? -- деді Қанат- 

баев іске кірісіп.-- Сіздер де татар, башқұрттардың біріккен 
комитетін құрмақ боп жүр екенсіздер. Кеше біз Ғалекеңе ай- 
тып едік: бүйтіп бытырамайық, сіздер де мұсылмансыздар, 
бәріміз бірігіп, бір-ақ комитет боп күш жинайық деп. Ғале- 
кең бұған қарсы емес. Сіздің пікіріңіз қалай? 

Шафеев сәл ойланып отырды да: 

-- Жалпы біріккен дұрыс қой,-- деп тура жауап бермей 
ойын шүбәлаңдатып қойды.-- Өздерің Каюм-ханмен сөйлес- 
тіңдер ме? -- деді осы кезде Ғалымжан шыдай алмай, 

-- Сөйлестік; 

-- Ал, ол не дейді? 

-- Ол әзір көніңкіремей тұр, бірақ... 

-- Неге? Не дейді сонда? 

-- Татарлар орыстарға шоқынып кеткен дейді. Бірақ тү- 
бінде қосылуға көнеме деген үмітім бар. 

«Орыстарға шоқынып кеткен» дегенді естігенде Ғалым- 
жан мырс етті. 

-- ӘЙ, білмеймін, ол шұнағың үкімет басында өзі отырғы-- 
сы келеді, көнбеуі мүмкін,-- деді күлкісін жинан. 

-- Оны қоя тұрыңыз, Ғалеке. Бір пісіріп алатын сөз бар: 
Түркстанға кірейін деп тұрған республикалардың ішінде жері, 
халқы, байлығы жағынан ең үлкені Қазақстан екені мәлім. 
Қазақстанды, Ғалеке, өз көзіңізбен көргесіз, жақсы білесіз. 
Мал жағынан Қазақстан Советтер Одағында алдыңғы орын- 
ға не. Гіпті оқу-ағарту орындары да Қазақстанда аз емес. 
Сондықтан Түркстан мемлекетінде, біздің пікірімізше, қазақ- 
тар алдыңғы қатарда болуы тиіс. Ал, татарлар болса, Каюм- 
хан айтпақшы, орыстардың ортасында тұрып, орыстардың 
әдет-ғұрпына сіңісіп кеткен. Бұ жөнінде Каюм-ханның пікірі 
шындыққа жақын. Татарлардың орыс ортасында тұруы Түр- 
кстан мемлекетінің хауіпсіздігіне де ыңғайсыз. Осыған байла- 
нысты сіздерден мынадай деп уәде алғымыз келеді. Бірінші- 
ден-- Түркстан мемлекеті орнағаннан кейін он жыл толғанша 
татарлар үкіметтің жоғарғы орындарына кіруге таласпай- 
тын болады. Екіншіден -- орыстармен шектес тұрған татарлар 
Түркстан мемлекеті орнаған соң орталық Түркстанға көшірі- 
леді, олардың орнына орталық және шығыс Гүркстаннан бас- 
қа түркстандықтар барады. Міне, осы екі шартқа келіссеңіз- 
дер, меніңше, Каюм-хан тырп ете алмайды, қосылуға көнеді. 
Ал, егер құдай жазып қосыла қалсақ, онда біз мықты бола- 
мыз, дегенімізді істейміз. 

-- Мынауың тіпті қатал шарт қой, қарағым-ау!-- деді 
Ғалымжан.-- Он жылда мен қаусаған шал болам, онан кейін 
үкіметіңе шақырсаң да баруға шамам келмейді. 

-- Ия, бізді тықсырып тастайтын ойлары бар көрінеді,- 
деп жымыңдады Шафеев. 

-- Жо, жоқ, сіздер дұрыс ұқпадыңыздар. Он жыл дегенім 
сіздерге емес, жалпы татар-башқұрт халқына тие айтылған сөз. 
Сіздер үкімет басынан сөзсіз орын алуға тиістісіздер. Енді қа- 
дай, еңбектеріңіз бар ғой,-- деп Қанатбаев араға жылмыңдап 
түсе кетті. 

-- Е, онда жөн, жалпы татар, башқұртты қайтейік, өзіміз 
шетте қап жүрмесек болады да,-- деп Ғалымжан икемге келе 
бастады. 

-- Жарайды, не болса о босын, келістік,-- деді Шафеев те 
қолын бір-ақ сілтеп. 

-- Ой, азамат! Бұл барып тұрған мемлекеттік шешім,-- 
деп Қайгин мақтауын асырып жатты.-- Қане, осы үшін тост 
көтеріп жіберейікші. 

Бір-бір рюмке шарапты тартып алып, алдарына келген ас- 
тан дәм татқан соң, Қанатбаев әңгімесін соза түсті. 

-- Әйтеуір бастаған соң бәрін айтып қалайық,-- деді ол 
күлімсіреп.-- «Жаман айтпай жақсы жоқ» дегендей, егер әлгі 
шұнақ Каюм шынында да сіздермен қосылуға көнбей жүрсе, 
мен Герман үкіметінің алдына мынадай ұсыныс кіргізсем не 
болар еді: Каюм-ханның пікірімен санаспай, Татария мен 
Башкирияны Түркстанға қосыңыз (әрине, бұл ойды дәлелдеп 
жазамыз). Тіпті болмаған күнде, қазақ-қырғыз, татар-баш- 
құрттарға өзбектерден бөлек жеке мемлекет құруға рұқсат бе- 
ріңіз десем. 

-- Бұған да қарсы емеспін,-- деді Шафеев. 

-- Қайта сол Каюмыңнан бөлек жүргеніміз жақсы болар 
еді,- деді Ғалымжан. 

-- Ойпырмай, мынауың не деген жақсы ой еді! -- деп қуа- 
нып қалды Қайгин. 

-- Ойлай берсең. ой табыла береді екен ғой,-- деп бұған 
Қанатбаевтың өзі де масаттанып қалды.-- Жарайды, тағы да 
ойланып көрейік. Әйтеуір; бізбен қосылу туралы сіздің келі- 
сіміңізді алдық қой. Ең керегі сол еді... Ал, Мәулекеш, тағы 
құйып жібері 


4 Қанатбаев пен Қайгин Розенбергтің атына хат жазбақ- 
шы болды. Жазатын ойларын ортаға сап бір-біріне ақыл 
қосты. 


-- Сен бір жазып шық, сонан соң, қажеті болса, мен кірі- 
сермін,-- деді Қанатбаев. 
Қайғин күні бойы жазды, 

-- Әдемі жазыпсың! Қанша айтқанмен жазушысың ғой,- 
деп мақтап қойды Қанатбаев, жазылған хатты бір оқып шық- 
қан соң. 

Аздаған қосымшалар, түзетулер енгізіп, Қанатбаев хатты 
толығымен дұрыс деп ұйғарды. Сондағы хат мынау еді: 

«Министр мырза! 

Сіз бен қазақ-қырғыз халқының арасында елшілік жасау 
миссиясын қолыма алып отырмын. 

Біздіңше, қазіргі уақытта Гүркстан проблемасы дұрыс ше- 
шіліп жатпаған сияқты. Біз Гатария мен Башкирияның қалай- 
ша Түркстаннан бөлек алынып қаралып жатқанын ешбір 
ұғынбай қойдық. Діннің, қанның, тілдің бірлігіне қарамастан, 
Түркстанның қазіргі «көсемі» Вали Каюм-хан мырза Түркс- 
танның Татария мен Башкириядан бөлек тұруына не себепті 
жан ұшыра күш жұмсап жүр? Қандай мақсат көздеп жүр ол 
адам? Оның бұл істері ақылдың айтуынан емес, эгоистік се- 
зімнен шығып отыр. Мен бұл сөзді негізсіз айтып отырғам 
жоқ. Каюм-хан мырзаның: «...Валиди Заки маған жоспар жі- 
беріпті, онда өзін Гүркстанның президенті етіп, ал мені өзінің 
Германиядағы уәкілі етіп тағайындапты... Мен ондай қорлық- 
қа көнбеймін, ешкімге президент болуға мүмкіндік. бермей- 
мін...» деген сөздері есімде. 

Көрдіңіз бе, министр мырза, тағдырдың айдауымен уақы- 
тында Европаға амалсыздан келген адамдар, қазір бізден ар- 
тықшылығын пайдаланып, қиянат етіп, тіпті мемлекеттік ма- 
ңызды мәселелерді шешерде де өзінің эгоистік сезімін қолда- 
нып отыр. 

Оларға тоқтамай іске көшейік. 

"Түркстан ТГатария мен Башкириясыз өз бостандығын қор- 
ғай алатын дербес мемлекет боп тұра алмайды. Есепсіз бай« 
лығы бар Қазақстан, ең алдымен Германияның, одан кейін 
Татарияның көмегінсіз күн көре алмайды. Гүркстаннан гөрі 
Татарияда мәдени шеберлер мен жұмысшы қолы анағұрлым 
көп. Гек, «орыс» шығысындағы барлық түрк халықтарының 
қоян-қолтық болуы, олардың тұрмыс-халының тез өсуіне ал- 
дын ала кепіл. Бұл Германия үшін де пайдалы. Олай болса, 
кім біздің ішімізден бұған қарсы шықса, сол жалпы іске зиян 
келтіреді, 

Татарлар мен башқұрттар баяғы заманнан бері аты шық- 
қан жауынгерлер. Құдайға шүкір, қазақ-қырғыздар да олар- 
дан қалған жоқ. Осындай халықтардан құрылған мемлекет, 
соғысқа жарамды және берік армия ұстап отырар еді. 

Міне, осындай ықыласымыз ауып, тағдырымызды байла- 
ғымыз келген халықтан Каюм-хан мырза бізді айырғысы 

келеді,-- деп бір түйді де.-- Көп мәселелердің ішінде біз үшін 
ең қиыны тіл. Ресей бізді алфавитсіз қалдырды, үйірді-айнал- 
дырды, ақырында орыс алфавитін берді. Ал, мұнда, Германия- 
да, Каюм-хан мырза бізді мүлдем тілсіз қалдырды. «Міллі 
Түркстан» журналы мен радионы ол өзбек тілінің монополия- 
сына берді де, бізге сол тілді үреніңдер деді. 

Каюм-хан мырза біздің ескі жарамызға тиіспесе жөн болар 
еді. Егер «Міллі Түркстан» журналы игі тілек тілесе және 
легионерлерге арналған болса, ең құрығанда жарым-жартысы 
қазақ тілінде шығуы керек еді, өйткені қазақ тілінің азамат- 
тық правосы көбірек. Айта берсек, бұл қорланған намыстың 
дабылы емес, саясаттық іс. 

Президенттік креслоны немесе оның сәулесін қуып жүрген 
Каюм-хан мырза осындай оңай нәрсені ұққысы келмейді. Он- 
дай креслоға ие болу үшін өте көп күш және ақылды істер 
керек екендігі ойына да кіріп шықпайды. Сөйтіп, Каюм-хан 
мырза легионерлердің арасына наразылық, ұрыс-керіс сеуіп, 
Германия жауының сойылын соғып отыр, біздің ісіміздің аса 
маңызды мәселелерін бұрыс шешуімен жауларды қолдап, 
олардың бұзғыш әрекеттер істеуіне жеңілдік жасап отыр. Мұн- 
дай бұқаны мүйізінен шап бергісі кеп тұратын кісілердің Гер- 
манияға пайдасынан зияны көп. 

Жалпы, Каюм-хан мырза таң қаларлықтай қиралаң саясат 
қолданып отыр. Мұны сізге айтпауға тағы болмайды. Берлин- 
ге ол 30 кісі жинап алды, соның 25-і өзбек. Бұлар оның келе- 
шек нөкерлері -- министрлері, төрелері. Мұны қандай оймен 
істегені жалғыз аллаға ғана мәлім. Бұл Министрлер мен төре- 
лер таңқаларлықтай бейшара адамдар. Нағыз неміс құнтты- 
лығын, ұстамдылығын уағыздаушы Каюм-хан мырзаның бұ- 
ларды қайдан қазып тауып алғаныңа және құдай қапаланып, 
шайтан мәз-майрам боп отырған осы «Министрлер мен төре- 
лерді» неміс маркасына жалдап отырғанына амалсыздан таң- 
данасыз. 

Каюм-хан мырза легионерлерге: «бізге Гүркстанның ал- 
ғашқы жауынгерлерінің қолы қойылған тарихи документ ке- 
рек» деп алдап, ақ қағазға қол қойғызып алған болатын. 
Енді, міне, соны өзінің президент болуын қолдайтын доку- 
мент деп жер-көкке сиғызбай жүр. Бұл -- шантаж, көзбояу- 
шылық екенін сізге жеткізуді мен өзімнің борышым деп есеп- 
теймін. % 

Түркстанның және Еділ-Оралдың барлық түрк халықта- 
рын, өздерінің келешегі үшін бір жерге қосудың керек екен- 
дігін тағы да баса айта кетіп, Қаюм-хан мырзаның қаны бір 
қазақ-қырғыз, татар-башқұрт халықтарын бөліп жіберу әре- 

кеті ешбір мадақтауға жатпайтын іс деген қорытындыға 
келдім. 

Сондықтан сізден Менің сұрайтыным, Министр мырза: 

1) Татария мен Башкирияны Түркстанға қосу; 

2) Егер Каюм-хан татар-башқұрттармен бірлесіп еңбек 
етуден бас тартатын болса, онда қазақ-қырғыз және татар- 
башқұрт халықтарынан жеке мемлекет құру; 

3) Қазақ-қырғыз және татар-башқұрттардан бөлек легион 
ұйымдастыруды, осыған байланысты «Түркстан легионында- 
ғы» қазақ-қырғыздарды осы легионға ауыстыру; 

) Қазақстан, Қырғызстан және Еділ-Орал проблемасы- 
на басшылық етуді Берлинде бір жерге жұмылдыру. 

Маған легионға барып, жағдайды біліп қайтуға команди- 
ровка беруіңізді және де өтінемін. . 

Ресейдің сорлы халықтары өздерінің құтқарушысын тап- 
ты. Ол-- Германия. Біздің игілікті тілегімізді шетке қағып 
тастамауыңызды өтінем, Министр мырза. 

Хаиль Гитлер! 

Қазақ жазушысы Асан Қайгин. 

Берлин--Панков, Боркумштрассе, 10. 

27. Х. 1942 ж.» 

Осы хатты неміс тіліне аудартып, Қанатбаев пен Қайгин 
Фон Мендеге апарып берді, Розенберг мырзаға табыс етуді 
өтінді. Көшірмелерін герман империялық «СС» бас басқарма- 
сы мен Сыртқы істер Министрлігіне тапсырды. 


1. Ағаевтың Люккенвальд лагерінде доктор Грайф- 

тың басшылығымен диверсанттар тобын ұйымдас- 
тыра бастағанына бір жылдан астам уақыт өтті. Бірқы- 
дыру еңбек етіп, ол бұрынғы бай балалары, әртүрлі қыл- 
мыстары үшін совет заңымен сотталғандардан он алты 
кісіні әрең дегенде тобына тартты. Он алты кісінің еке- 
Уін Ағаев өзіне орынбасар ғып тағайындаған, біреуін 
адьютант, үшеуін радист, тағы біреуін дәрігер, қалғанда- 
рын қатарындағы мүшелері ғып белгілеген. 

“Топты дайындау ісі сол Люккенвальд лагерінің өзін- 
де әскери ойыннан басталған. Басы жеңіл көрінген бұл 
дайындық, бара-бара жетісіне бір-екі рет ұйымдастыры" 
лып тұрған 20--30 шақырымдық жаяу маршпен тынып 
жүрді. Әскери дайындықты жүргізудегі мақсат: біріншіден -- 
болашақ диверсанттарды тәртіпке, төзімділікке баулу болса, 
екіншіден -- лагерьдегі басқа жұртқа: «бұлар тек әскери да- 
Иындықтан өтіп жатқан адамдар...» деген теріс пікір тудыру- 
дың амалы еді. | 

Әскери ойынмен қатар диверсанттар арасында фашистік 
саяси сабақ күшті жүргізілді, лекциялар оқылды. Ара-тұра 
диверсанттар Германияның Лейпшиг, Дрезден сияқты ірі қа- 
лаларына экскурсияларға барып, музейлерін, театрларын, ірі 
өндіріс орындарын аралап шықты. Осы әрекеттермен Грайф 
басқарған диверсанттық мектеп өзінің оқушыларына Герман 
мәдениетінің артықшылығын дәлелдемек болды. 

Өстіп «сүзгіштен» өткен соң, Ағаев тобы негізгі іске -- ди- 
версия ұйымдастыру тәсілдерін үйренуге кірісті. Жарылғыш 
затпен тиісті обьектіні бүлдіру, өртеу, әртүрлі мылтықтан ату 
тәсілдерін үйренуге көп күш жұмсады. 

Біраздан соң Ағаев басқарған диверсанттық топ самолет- 
пен Қазақстанға жіберілмек. Онда Ағаев ірі заводтарда ди- 
версия ұйымдастырып, іріткі жасап, халықты Совет үкіметіне 
қарсы көтеріліске алып шығуға тиісті. Гылында көтеріліс шық- 
са, немістердің ойына қарағанда, Сталинград түбінде арпалы- 
сып жатқан Қызыл Армия бір бөлек әскерін көтерілісті басуға 
жібереді. Сталинград түбіндегі күш қайтсе де кемиді. Сонда 
немістер Сталинград түбінде Қызыл Армияға қатты соққы 
беріп, Москваға қарай тартып отырады. Немістер Москваға 
жылжығанда, Қызыл Армияның бар күші солай қарай жұмы- 
лады да, Қазақстанда Ағаевқа қарсы тұратын күш.табыл- 
майды... 

Міне, қазір Ағаев тобы жарылғыш лақтыруды үйреніп жа- 
тыр. Жер кесегін көкке ұшырып, дүрсілдеп жарылғыштар құ- 
лақ тұндырады. 


АЛТЫНШЫ ТАРАУ 

Кезегі келген Керімбердиев солақай қолымен жарылғыш- 
ты жоғары көтеріп лақтыруға ыңғайлана бергенде инструктор 
шнурдың ұшына от қойып жіберді. От шнурды зымырай бой- 
лап, ұшқын атып жарылғышқа таяп қалды. 

-- Лақтыр! 

Сасып қалған Керімбердиев қолын шалқайтып сермегенше 
жарылғыш дүрс ете түсті. Өкіріп Керімбердиев құлады. Қа- 
сында күліп тұрған жігіттердің бірі есінен танып, екеуі жара- 
ланып, у-шу болды да қалды. 

- Өлдім, өлдім! -- деп зарлады Керімбердиев. Жарыл- 
ғыш сол қолының саусақтарын жұлып әкетіпті, екі аяғы 
ұшқын тиіп жараланыпты. Қолы да, аяқтары да қып-қы- 
зыл қан. 

Айғай-шуды естіп жүгіріп келген Ағаев, дайындықты д0- 
ғарып, жаралы болған адамдарын госпитальға алып барды. 
Есінен танған Солтанов біресе қарқылдап күліп, біресе айғай- 
лап жылап госпитальды басына көтерді. 

-- Қайда әлгі фашистің құйыршығы? Көрсетші маған, 
шашын жұлайын иттің. Ха-ха-ха! -- деп, қарқылдап төсектен 
атып-атып тұрады Солтанов. 

--- Мынау жынданды, енді адам болмайды, т деді Ағаевқа 
Солтановты бақылап тұрған дәрігер. 

Көп ойлап тұрмай Ағаев Солтановтың екі қолын байлатты 
да машинаға тиеп алып кетті. 

-- Қайда ұшып барамыз? Қазақстанға ма? Алақай! Аға- 
евтың өлетін күні жетті. Өзім ұстап берем чекистерге,-- деп 
көзі шығып жалақ-жалақ етеді Солтанов. 

Бір ордың тұсынан өте бергенде Ағаев машинаны тоқта- 
тып Солтановты шығарды. 

-- Міне, сенің өлетін жерің! -- деп көзі қанталап Солта- 
новты атып жіберді ол. Солтанов орға құлап түсті. 

Ағаев госпитальға қайтып келсе, дәрігер Керімбердиевтің 
жараларын байлап қойыпты. 

-- Мен қайтем енді? Мүгедек боп қалдым ғой! Не үшін?- 
деп ол жылап жіберді. 

-- Ештеме етпейді, жазыласың. Жамандығыңнан емес, 
халықтың қамын ойЛап жүріп жараландың,-- деп Ағаев кө- 
ңілін жұбатқандай болды. 

-- Мына қолымды кеспесе болмайды деді ғой дәрігер. Ке- 
сілген қолдан не келеді! 

-- Жылама, тіпті, қолыңды кессе де біз сені қалдырмай- 
мыз. Қолсыз кісіні немістер жіберді деп елде ешкім ойламай- 

1. Тапсырманы дұрыс орындауымызға қайта сенің қолсыз 
же ыңғайлы. 

Диверсиялық топтан үш-төрт кісінің жаралы боп қалғаны 
Қазақстанға аттану мерзімін соза түсті. 

Бір күні ойламаған жерден Ағаев Қанатбаевтан хат алды. 
Хаттан Түркстан ұлт комитеті орнағанын, Комитет прези- 
денті Каюм-хан болғанын, Қанатбаевтың Берлинге қызметке 
ауысып кеткенін, Каюм-ханмен келіспей Қайгин екеуінің Ро- 
зенбергке хат жазғанын білді. Осы оқиғаларды Қанатбаев жәй 
баяндап қана қоймаған, өздерінің талаптарына сәйкес тиісті 
әрекет істеуді, көмек көрсетуді өтінген. 

Хатты бірнеше рет оқып, әңгіменің мәніне түсінген соң 
Ағаев Қанатбаев пен Қайгиннің пікірін дұрыс деп тапты. Сөйт- 
седағы ешқандай әрекет жолын іздестіре қоймады. «Менің Ук- 
раинада не себепті жүргенімді білмейді ғой олар, білсе мұндай 
өтініп жазбас еді» деп ойлады Ағаев. Ол неғұрлым Қазақс- 
танға тезірек аттануды көкседі. «Сендер Берлинде айтысып 
жатқанда, Қазақстанды өз қолыма алсам, дауларыңды соңы- 
нан өзім-ақ басармын»,-- деп түйді ойын Ағаев, 


2 Қазнатбаевпен ұрсысқаннан бері Каюм-ханның тиышы 
кетті, үстіне ажал төніп тұрғандай болды. Қанатбаевтың 
ұсынысы өзіне ұнамағанмен де герман үкіметіне ұнауы мүмкін 
деп хауіптенді ол. Үйткені Қанатбаев, шынына келгенде, боль- 
шевизмге қарсы күреске күшті молайтудың қамын ойлап 
отыр, тек Түркстан ғана емес, Гатария, Башкириямен бірігіп 
үлкен құлаш сермейік дейді. Бұл пікір немістерге қалай ұна- 
масын. Менің: «орыстарды жек көрем, ал татарлар мен баш- 
құрттар орыстарға шоқынғандар» дегенім дәлел бола ала ма? 
ірэ, бола қоймас. Немістер менше ойламайды. Оларға орыс- 
тар да, татарлар да, башқұрттар да бәрібір. Бәрібір болмаса 
Власовқа орыстардан армия құрдыртар ма еді? Идриси мен 
Шафеевке «Еділ-Орал» комитетін құруға рұқсат берер ме еді? 
Әрине, жоқ. Ендеше, бұлар бас қосып, бірігіп, Советтер Ода- 
ғына тап бергіміз келеді десе немістер неге қарсы болсын. Өз- 
деріне пайдалы болса бұлар әрбір ұсынысты қабылдай бере- 
Тін көрінеді ғой. Совет үкіметіне қарсы күрес ұйымдастыра- 
мын деп Шоқаев шығып еді, оған жол берілді. Шоқаевты 
жолымнан алғым кеп, ол: Германияның советтерді жеңетініне 
сенбейді екен, «Түркстан легионын» соғысқа кірдіртпей ағыл- 
шындарға сақтап қалмақшы екен, меніңше, Москваны тезірек 
құлату үшін дереу соғысқа кіруіміз керек деп едім, айтқаныма 
сеніп, зәрелері ұшып, Шоқаевтың өлімін елең қылмай, мені 
көтеріп тастады. Біреудің қанын ішіп, өліп-талып президент 
болдым дегенде, Каюм-ханның соғысқа дереу кірем дегені 

президент болудың амалы екен, соғысқа кіргенде нв бітірсін-« 
күші аз, міне, мен мол күшпен соғысқа кіргім көп отыр деп 
Қанатбаев шыға келсе, сӛҢікі жен екбн деп, мені алып тастап, 
оны президент қоя салуы да ғАЖап емес, Біреу өлмей біреудің 
күні жоқ деген осы екен-ау... 

Каюм-хан әбден қиналды, зәресі ұшты. Қолға қонған ба- 
қыт құйын соқса ұшып кеткелі тұр. Әттең, сол құйынды су 
сепкендей басып тастаса бақыт қолда қала берер еді-ау. Бірақ, 
қалай оны басып тастайсың? Ойлан, Каюм, ойлан! Шоқаев- 
ты жоқ қылудың амалын тапқанда, оның құйыршығы Қанат- 
баевты өлтіру қиын болып па? Ә-ә! Таптым. Шоқаевтың құ- 
йыршығы! Сувалка лагерінде алғаш кезіккенде Шоқаевтың 
Қанатбаевпен бірнеше күн оңаша әңгімелескендерін жалғыз 
мен емес Идриси де, басқалары да көрген. Со күндері Шоқа- 
ев ағылшындарды тосу туралы идеясын Қанатбаевқа әбден 
түсіндіріп кеткен болу керек. Енді, міне, Шоқаевтың сол идея- 
сын іске асырғысы кеп Қанатбаев бізге кедергі жасап отыр, 
Татария мен Башкирияның Түркстанға ешқашанда кірмеген- 
дері анық. Мен оларды Түркстанға қосуға тіпті қарсы болмай- 
ақ қояйын, бірақ артынан татарлар мен башқұрттар өзіміз 
қайтадан бөлек боламыз деп бүлік шығарып жүрсе қайтеміз? 
Біз бір қосылып, бір айырылысып жүргенде уақыт өтіп кетіп 
Советтермен соғыса алмай қаламыз. Қанатбаевтың мақса- 
ты осы... 

Бұл пәле ой, түрі қашқан Каюм-ханның өңін жылыта бас- 
тады. Тоқта, бәлем, Қанатбаев, аспа, сенің аз күніңді жоқ 
қылайын деп ызалана кіжінді Каюм-хан. Жаланың негізі та- 
былды. Бірақ бұл әлі жеткіліксіз. Тағы да ойластыра түсу 
керек, фактілер іздеу керек. 

Тіміскілеп Каюм-хан Вустрау лагеріне жүріп кетті. Алды- 
мен өзбек жігіттерімен кездесіп Қанатбаев жөнінде сыр 
тартты. 

-- Әйтеуір неміске, комитетке беріле қызмет істеп жүрген 
бір адам, басқа ештемесін білмедім,-- деді Қанатбаев тура- 
лы бір өзбек жігіті. 

- Татар, башқұрттар туралы сөз бар мар, 

-- Бар. 

-- Ия, не сөз? 

-- Қанатбаев айтатын көрінеді: Түркстанды кеңейтейік, 
Татария мен Башкирияны қосып алайық деп. 

-. Ал, сендер не дедіңдер оған? 

-- Не деуші едік, бізге бәрібір, сіздер қайда бастасаңыз- 
Дар сонда бара береміз. 

- Жап аузыңды, бассыз неме! -- деп ұрсып тастады Ка- 

юм-хан.-- Орысқа шоқынған халықтармен бас қосуды былай 
қойып, көргім де келмейді оларды. Ендігәрі мұндай сөзді есті- 
сем менен жақсылық күтуші болмаңдар. 

-- Е, оны қайдаң білейік. Комитеттің жауапты қызметкері 
айтып жүрген соң сізбен келісілген сәз шығар деп ойладық 
қой. 

«Қап!» -- деп Каюм-хан ернін тістеп, санын бір-ақ ұрды. 
Тағы бір қателік кеткен екен. Мына әңгіме шыққаннан кейін 
Қанатбаевты Вустрауға жібермей қою керек еді. Рас-ау, қай- 
дан білсін мұндағы жігіттер Қанатбаевтың кімнің сөзін сөйлеп 
жүргенін. Қатені дереу жөндеу керек. 

-- Жина түркстандықтарды! -- деді ол, Қанатбаевты ша- 
қырып алып.-- Айтатын хабарым бар. 

Түркстандықтар жинала бастады. Кейбіреулерінің сәлемін 
алып, сыртынан ұстамды, байыпты кісідей боп отырса да, жи- 
налыстың аяғы немен тынар екен деген сескеніштік сезім Ка- 
юм-ханнан кетпеді. 

-- Жігіттер! -- деді Каюм-хан барлығы жиналып болған 
соң,-- біздің көсеміміз Шоқаев өмір бойы мұсылмандардың 
орыстарсыз Түркстан мемлекетін құру үшін күрес жүргізіп 
келді. Бұл күресте мен Шоқаевқа қолымнан келген жәрдемім- 
ді беріп отырдым. Шоқаев өлген соң, оның туын құлатпай ал- 
ға алып келе жатырмын. Мұны сіздер жақсы білесіздер. Шо- 
қаевтың туына кір тигізбей, Гүркстан мемлекетін құру бәрі- 
міздің міндетіміз. ақында кейбір кісілер Түркстанға 
Татария мен Башкирияны қосып алайық деген пікір айтты. 
Турасын айтайын, біз оған қарсымыз. Үйткені, бұл пікір Шо- 
қаевтың орыстарсыз таза мұсылман мемлекетін құрамыз де- 
ген идеясына қайшы келеді. Гатарлар мен башқұрттар орысқа 
шоқынған халық. Олар мұсылман емес. Олармен біріксек, біз 
Шоқаевтың өсиетін орындамаған боламыз. Түркстан мемле- 
кетін құру жөнінде Шоқаев Герман үкіметімен келісім жаса- 
ған. Ол келісімде Гатария мен Башкирия жоқ. Бір шартқа 
отырып оны әлі орындап бітпей, екінші келісім жасауды сұрау 
баланың ойыны сияқты болады. Гүркстандықтардың аңырып 
қалғанын байқаған Қанатбаев: 

-- Каюм мырза! Мынадай бір түсіндіріп кететін жәй 
бар,-- деп қол көтеріп сөз сұрады. 

аюм-ханның ең қорқып отырған жері осы еді. Біреуіне 
сөз берсең, айтыс ұлғайып, жұрт Қанатбаевты қолдап кетсе 
мен құрыдым деп састы ол. 

-- Қанатбаев мырза! Отырыңыз! Бұ жөнінде біз ешқан- 
дай талқы жасамаймыз. Егер сіз әлгі айтқан қате пікірді қол- 
дағыңыз келіп отырса, оны жұртқа таратпас бұрын, Герман 

үкіметінің алдына қойып, шешіп алу керек еді. Ұмытпаңыз, 
кімнің нанын жеп, кімнің сойылын соғып отырғандығы- 
ңызды,-- деп баса сөйлеп Қанатбаевтың аузын аштырмай 
қойды. 

Соңын тосып отырған Қанатбаев ашуланып қалды. Деген- 
мен жанжалдасып жатпады. Сөзіне қарағанда, Қаюм-хан бұ- 
лардың Розенбергке хат жазғандығын әлі білмейтін сияқты. 

йтпесе «Герман үкіметінің алдына қойып, шешіп алу керек 
еді» дей ме. Жарайды, сеңімен жанжалдасқаннан не пайда. 
Қүте тұрайық артын. Розенбергтен жауап келсін. Сөйлегіш 
болсаң сонда сөйле, зәлім. Шоқаевты өлтіріп тастап «көсемі- 
міз» дегенін көрмейсің бе. Не деген зәлім десейші! Және тым 
қорқақ. Егер қорықпаса, әдейі келіп жігіттерді жинатқан соң 
пікірлерін тыңдамай ма? Гыңдамасаң тыңдамай-ақ қой, қор- 
қақ фюрер. Біліп қой, түбінде жігіттер сені емес мені қол- 
дайды. 

Ақылға жол беріп, ашуын бүркеп Қанатбаев үндемей қа- 
ла берді. Каюм-хан БерХинге қайтып кетті. Келуінен кетуі тез 
болды. 

Оңашада тағы да ойланбақ. Неде болса Қанатбаевты 
тезірек құрту керек деген шешім осы сапарда бекігендей. Пре- 
зиденттігіңнен айрылғың келмесе өлтіресің Қанатбаевты, әйт- 
песе ол сені өлтіреді деп біреу асықтырып тұрғандай. Ол, Бер- 
линге келісімен өзі сенетін Хаитовты шақырып алды. 

-- Сен Вустрауға барып қайт. «Сендерді Вустрауда жақ- 
сы тұрмыста ұстап тұрған мен» деп Қанатбаев жігіттерден па- 
ра алатын көрінеді. Со туралы жігіттерден жауап алып кел. 
Байқа, Қанатбаевтың өзі сезіп қалмасын. Жігіттер де оңайшы- 
лықпен айта қоймас. Ептеп бір-екеуін көндір. Ең құрығанда 
бір куә табатын бол. Қайтсең де тап! Ұқтың ба? 

-- Ұғып тұрмын!-- Хаитов қарасынан ағы көп шапы- 
раш көздерін қайта-қайта төңкеріп аласұрып тұр. 

-- Ендеше жолың болсын. Куә таппай қайтпа 

Жігіттерден Қанатбаев пара алады деп ешкім Каюм-ханға 
айтпаған. Бұл өзінің ойлап шығарған жаласы. Куә тауып әке- 
лу Хаитовқа оңай тимейтінін сезеді. Сүйтсе де, берілгендігін 
көрсетіп өтірік болса да бір куә табар деп Хаитовтен үміт- 
тенеді. 

Екінші күні Хаитов Вустрауға барып та келді. 

-- Е, неге тез келдің? -- деді Хаитовтың шошыған бұқа 
сияқты түрін көргенде Каюм-хан абыржып, бір шатақтың 
болғанын сезінгендей. 

-- Жұмыс бітті... Біткен емей немене, егер мені Оренцель 
лагерьден қуып шықса. 


“ 


Каюм-ханның үрейі ұшты. Хаитов жауап алған жігіттер- 
дің бірі Қанатбаевқа хабар берсе керек. Ол комендант Френ- 
цельге барыпты. Френцель ашуланып, Хаитовтан Шығыс Мн- 
нистрлігінің командировкалық куәлігін сұрапты. Ондай доку- 
мент Хаитовта жоқ. Мені Каюм-хан жіберді десе керек. 
«Каюм-хан маған заң емес, маған Шығыс Министрлігінің нұс- 
қауы керек. Не нұсқау жоқ, не менен рұқсат жоқ, ойларыңа 
не түссе соны істемексіңдер, лагерьдің қожасы мен...» деп ақы- 
рып, комендант Хаитовты қуып шығыпты. Міне, масқара! 

кімет органдарына білдірмей жасырын істеп жүрген әрекеті 
ақтарылып қалды. Френцель Шығыс Министрлігіне телефон 
соқса, шатақ басталады. Ал, Қанатбаевқа қарсы қоятын мате- 
риал әлі жоқ. Не істесем екен?.. Каюм-хан қынжыла түсті. 


3. Қайгиннің хатындағы талаптарға профессор Фон Менде 

мән бермеді. Эмигранттардың интригасы әбден жалық- 
тыратын болды деп кейіді ол. Шынымен-ақ бұлар бостандық 
аламыз деп жүр ме екен) Хатын маған бергені жетпегендей, 
Розенбергке табыс етуіңізді сұраймыз дейді! Розенбергтің 
мұндай хатты оқығысы келетінін қайдан білді. «Ешқашанда 
тәуелсіз Түркстан армиясы да, мемлекеті де болмақ емес. 
Түркстан тек Германияның колониясы болады» деген Робзен- 
берг Шоқаевты алғаш қабылдаған кезде. Кейін бұған Шо- 
қаевтың өзі де көнген. Каюм-хан тіпті ырза. Ал, Қайгин деген 
неме мұны ұнатпайды білем, немесе Гүркстанның колония 
болуына қарсы адам шығар. Жоқ, ешқандай өзгеріс жасамай- 
мыз. Германия үшін ондай әрекет пайдалы емес. Гатария мен 
Башкирия Түркстанға кіріп колония бола ма, не бөлек колония 
бола ма, бізге бәрібір. Қайта бөлек болғаны тәуір. Колония 
эмигранттардың, тұтқындардың қалауымен болмайды. Біздің 
тілегімізбен болады. Біз, тек эмигранттарды, тұтқындарды 
пайдалануға қарсы емеспіз, керек болса біздің айтқанымызды 
істесін, әйтпесе -- жолы концлагерь... 

Қайгиндердің талаптарына кейіген Фон Менде хатты шет- 
ке сырып тастады. Қазір мұндай өсектермен айналысатын уа- 
қыт емес. Сталинград түбінде қырғын боп жатыр. Неміс 
армиясы ілгері жүре алмай қалды. Жоғарғы қарулы күштер 
командованиясының стратегиялық жоспары түгелімен орын- 
далмай келеді. Бұл жоспардың бірінші бөлімі -- Советтер 
Одағын Кавказ бен Орта Азиядағы индустриядан айыру, 
Сталинградты құртып, ондағы бір бөлшек армияны Ленин- 
градқа жіберу, Москваға жол ашу-- көбіне герман армиясы- 
ның мойынында. Сөйтсе де жоспардың мына бөліміне біз де 


82 


үлес қосуымыз керек қой. Неге жалғыз герман армиясы қан 
төгуі керек? Рас, Сталинград бағытында сегізінші италиян- 
дық, үшінші, төртіңші румындық армиялар немістермен қатар 
соғысып жүр. Бірақ бұл жеткіліксіз ғой. Біздің легиондар қай- 
да? Олар не істемек? Ана Қайгин сияқты оңбағандар бірімен- 
бірі тістескенше осының қамын неге ойламайды? Қой, легион- 
дар мәселесін қолға алу керек екен. 

он Мендені, әсіресе, толғантатын стратегиялық жоспар- 
дың екінші бөлімі еді. Ол бөлімде мынадай әрекеттер көрсе- 
тілген: Түркияны Советтер Одағына қарсы соғысқа айдап 
салу керек. Ирак, Палестина, Сирияда ағылшындарға қарсы 
ұлттық көтеріліс ұйымдастыру; Иранда тұрған армиясын осы 
елдерге жіберуге Англияны мәжбүр еткізу; ағылшын армия- 
сын кетіріп, Иран мен СССР-ға қарсы шабуыл жасауға Түр- 
кияға мүмкіндік беру. Сөйтіп, Советтер Одағына Америкадан 
келетін көмектің жолың кесіп тастау... Не деген керемет жос- 
пар десеңізші! Пай-пай, фюрердің басын-ай! Жоспар дұрыс 
орындалса, Советтер Одағын әлдеқашан жойып, ендігі бар- 
лық күшпен Англияға тап беретін едік қой. Жә, жоспардың 
бірінші бөлімі көбінекей армияның мойынында-ақ болсын. Ал, 
екінші бөлімі үкімет басында отырған біздің мойынымызда 
емес пе! 

Фон Менденің есіне, жақында Розенбергтен естіген Түркия 
туралы бір әңгіме түсті. Түркиядағы елші Папен пантюркист 
Эмин-паша бастаған бір топ парламент мүшелерінің Түркия- 
ны советтерге қарсы соғысқа шығару туралы келісімін алып 
қойса керек. Гүрік үкіметінің басшылары парламенттің көп- 
шілік мүшелерінің қолдауымен алды-артын тосып байқай тұр- 
ғанды жөн көріпті. Гек герман армиясы Сталинград бағытын- 
да алға өрлей бастағанда ғана парламент мүшелері түгелімен 
Эмин-пашаға ауытқып, Түркия соғысқа дайындала бастайды. 
Германияны соғысқа қажет шикізатпен жабдықтауға кіріседі. 
Осы кезде жанына бір пантюркисті ертіп Эмии-паша Берлинге 
келеді, Сыртқы істер Министрлігіне барады. Біз Германияға 
керек көмекті береміз, советтерге қарсы соғысқа да шығамыз 
дейді ол. Осы еңбегіміз үшін Советтік Арменияны, Азербай- 
жанды, Орта Азия республикаларын бізге беріп, пантюркизм 
туы астында Шығыс түрік мемлекетін құруымызға қарсы бол- 
майтындығыңыз туралы келісім бересіз депті. Сыртқы істер 
Министрлігінде Эмин-пашаның бұл талабымен келіспепті. 
Эмин-паша бос қол еліне кете барған. 

Міне, содан бері бірнеше ай өтті. Гүркия соғысқа әлі шық- 
қан жоқ, шығар-шықпасы да белгісіз. Әрине, соғыспаса да Гүр- 
кия советтерге хауіп туғызып әжептәуір армиясын шекарада 

ұстап отыр. Советтерді өзіне алаңдатқаны да біз үшін бір 
көмек. 

Кенет, Фон Мендеге бір ой келе қалды: егер Каюм-ханды 
Түркияға командировкаға жіберсек! Ол, марионеттік үкімет- 
тің президенті есебінде, «өз бетімен», «бізден тыс» түрік үкі- 
метінің басшыларымен сөйлессе, Мен Түркстан үкіметінің 
президентімін десе. Сіздер Орта Азия республикаларын сұра- 
ған көрінесіз, мүмкін Түркстан үкіметінің бар екендігін 
білмегендіктен шығар. Онда уақа жоқ. Біз Түркияны 
аға деп қараймыз. Сіз бізді іні деп тұтыңыз. Аға-іні бірігіп 

үркстанды босатып алайық. «Ағасы бардың жағасы бар» 
деген емес пе. Бірігіп советтерге қарсы соғысқа шығайық. Түр- 
қияның байлығы сізге де, бізге де жетеді деп қызықтырса. 
Не дер еді сонда түріктер. Мүмкін соғысқа шығуға бұл бір 
себеп болар? 

Жоқ жерден шыққан ойына қуанып Фон Менде Розенберг- 
ке барды. Қайгиннен алған хаттың қысқаша мазмұнын, о ту- 
ралы өзінің теріс пікірін, Каюм-ханды Түркияға жіберу жжө- 
ніндегі ойларын ортаға салды. 

-- Меніңше, өзбектер мен қазақтар арасында қайшылық 
туғаны пайдалы сияқты,-- деді Розенберг біраз ойланып отыр- 
ған соң. 

-- Қалайша? -- деді Фон Менде, шефінің не айтқалы тұр- 
ғанын ұғыныңқырамай. 

-- Араларында қайшылық болса, әрқайсысы өз пікірінің 
дұрыстығын дәлелдеймін деп, бізге беріле қызмет істейді. 
Сондықтан, егер қайшылық болмаған күннің өзінде, арала- 
рында со құрғырды тудырып отыру керек,-- деді Розенберг 
профессорға тесіле қарап. 

-- Мұныңыз дұрыс саясат екен,-- деді Фон Менде келі- 
сіп. Бағанадан бері «эмигранттық интрига!» деп бұл хатқа 
ренжіп отырсам, ақыры пайдалы боп шықты ғой деп ойлады 
ол ішінен, бастығына бұл ойын ашып айтуға ұялды. 

-- Ал, Каюм-ханды Түркияға жіберу жөніндегі ойың дұ- 
рыс. Неғұрлым тезірек барып қайтқаны жөн. Тіпті реті келсе 

үркстанды бөліп алайық деп те келісім жасай берсін. 

-- О не дегеніңіз! Сонда Түркстанды колония ету туралы 
өз пікіріңізден қайтқаныңыз ба? 

-- Жоқ, Гүркстанды ешкімге бермейміз. Жартысын бере- 
Мін деп өз атынан Каюм-хан айта берсін. Ұқтыңыз ба? Өз 
атынан. Кейін, Гүркия соғысқа түссе, құдай бұйырып біз со- 
веттерді жеңіп шықсақ, Каюм-ханды астыртын ана дүниеге 
жібереміз де орнына әлгі өзіне қарсы адамдардың бірін қоя 
саламыз. Түріктер ақымақ боп қала береді. Бізге келсе, сені- 

мен Түркстан туралы келісім жасағамыз жоқ дейміз. Түркс- 
танның жаңа президентіне барса, о да соны айтады, Каюмч 
ханыңа бар дейді,-- деп қарқылдап күлді Розенберг. 

Түркияны немістер ежелден өздерінің плацдарымындай 
көріп, уысында мықтап ұстап келген. 1914--1918 жылдары 
Оттомандық Түркия Германиямен бірге Антантаға қарсы со- 
ғысқа қатысты. Түркия жерінде немістердің көптеген сауда- 
лық фирмалары орналасты. Жалғыз СтамбуЛдың езінде ғана 
жүзден астам немістердің фирмалары бар еді. Осы достықты 
есқермей, Германияның Англия, Франциямен соғыс жағда- 
йында тұрғанына қарамай, түріктер 1939 жылы Англия, 
Франциямен өзара көмек көрсету туралы келісім жасады. Бұл 
келісім бойынша, Жерорта теңізінің аймағында жаугершілік 
бола қалып, Англия, не Франция соғысқа тартылса, одақтас“ 
тарын жақтап Түркия да соғысқа кірмек болды. Көп ұзамай, 
1940 жылы Италия Грецияға тап берді, 1941 жылдың басын- 
да Германия мен Италия бірлесіп Югославия мен Грецияны 
жаулады. Бірақ, Түркия соғысқа кірмеді, өзінің келісімінен 
шегініп соғыспайтын мемлекет бола қалды. Бұл жері Герма- 
ния үшін, әрине, теріс болған жоқ, дегенмен Гүркияның тұ- 
рақсыз екендігін байқады. 1941 жылы июнь айының 18 күні, 
немістердің СССР-ға тап беруіне төрт-ақ күн қалғанда, Түр- 
кия Герман үкіметімен достық жөнінде шарт жасады. Фашист 
армиясының Совет жеріне кіргені сол-ақ екен, Түркия дереу 
өзінің нейтралитет сақтайтындығын жариялай қалды. Сүй- 
тіп, Гүркия тазыға ұстатпай жалтара қашқан түлкідей, әлі 
күнге дейін құйрығын біресе бір жағынан, біресе екінші жағы- 
нан шаршамастан жылтыңдатып келеді... 

«Түркия ақымақ боп қала береді» деп күлгенде Розенберг 
осы жағдайларды еске ала сөйлеген еді. 

-- Сүйтпесе болмайды, түріктердің ызасы әбден өтті,-- 
деді ол күлкісін тиып. 

Фон Менде бастығынан көңілді боп "шықты. 

-- Ә, келдің бе, кір!-- деді ол, қабылдау бөлмесінде то- 
сып отырған Каюм-ханды көргенде. 

Каюм-хан уайымын білдіргісі келмей, ауырлаған қабағын 
ашыңқырап, нығыздау басып Фон Менденің кабинетіне іле 
кіріп барды. 

-- Қайгин деген кім? -- деді Фон Менде, тікелей қарап. 

-- Тұтқын қазақ. Люккенвальд лагерінен «Міллі әдебие- 
ті» журналында қызмет істетуге алған едім. Вурналист. 

-- Мен сол Қайгиннен хат алдым. Ол, Гатария мен Баш- 
кирияны Түркстанға қосу туралы мәселе көтеріп отыр. Саған 
ол бұл жөнінде ештеме айтты ма? 

Каюм-хан лір ете түсті. Немен бітер екен істің аяғы деген- 
дей зәресі жоқ. Көзі жүгіріп, тынысы тарылып, тілі күрмеліп 
қалды. 

-- Бұ.. бұл жөнінде сөз көтеріп жүрген Қанатбаев еді. 
Қайгин оны тек қостап жүрген адам. Сізге хатты өзі жазбай 
Қайгинге жаздырып жүргені қызық екен,-- деді Кашюм-хан. 

-- Қанатбаев дейсің бе? -- деп Каюм-ханға көзінің қы- 
рымен бір қарады да, Фон Менде ойланып қалды. 

-- Иә, Қанатбаев. Ол, білесіз бе, Шоқаевтың құйыршығы. 
Алғаш танысқанда Шоқаевқа тым үйір боп кетіп еді, соның 
теріс пікірлерін алып қалған адам “сияқты... 

Неше күннен бері ойлап жүрген барлық жаласын осы жер- 
де айтып салайын деп еді, бон Менде дәлелсіз құрғақ сөзге 
құлақ қоя қоймады. 

-- Өзің қалай қарайсың, Қайгиннің ұсынысына? 

-- Теріс қараймын, профессор мырза! Менің орыстарды 
жек көретінімді өзіңіз жақсы білесіз. Мен барып тұрған ұлт- 
шылмын. Татарлар мен башқұрттар орыстарға шоқынған 
адамдар. Олармен бірге менің қызмет істегім келмейді. 

-- Сен, немене, орыстарды біз жақсы көріп тұр ғой дей- 
сің бе? Олар біздің жауымыз болмаса соғысамыз ба? Солай 
бола түрса да Власовқа біз басқаша қарап отырмыз,-- деп жы- 
мыңдады Фон Менде. 

«Ойбай-ай! Мынау Қанатбаевтың ұсынысын қолдағысы 
кеп отыр екен» деп Каюм-хан саса түсті. 

-- Жарайды, бұл хаттағы ұсынысты әзірше қоя тұрайық, 
кейін шешерміз,-- деді Фон Менде. Қаюм-ханның жүрегі ор- 
нына түсейін деді. 

-- Сен Түркияға барып қайт. Президент Исмет Иненю- 
мен немесе премьер-министр Сараджоглымен «Түркстан ұлт 
Комитетінің» атынан достық және өзара көмек көрсету тура- 
лы келісім жаса. Бұл келісім бойынша, Түркия жақын арада 
советтерге қарсы соғысқа шығатын болсын. Түріктер Орта 
Азия республикаларын сұрайтын көрінеді. Сен айт: бұл рес- 
публикалар Түркстанға жатады, Орта Азиясыз Түркстан 
болмақ емес. Дегенмен, егер тезірек соғысқа кірсеңдер, Гүркс- 
танның жартысын берейін де... 

-- Жартысын! -- деп, Каюм-хан шошып кетті. 

-- Иә, жартысын. Тіпті көнбесе түгелімен берейін, бірақ 
маған үкімет басынан жауапты қызмет беріңдер деп жармас. 
Саспа. Бұл жәй түріктерді алдау үшін жасалатын келісім. Сен 
өзің бізге сенесің ғой? 

-- Ойбай-ау, сіздерге сенбегенде кімге сенем? -- деп атып 
тұрды Каюм-хан. 

-- Сенсең сол, қорықпа, Гүркстанды біз сенен басқа еш- 
кімге бермейміз. Ал, түріктерді бір алдау керек,-- деп көзін 
қысып күлген болды Фон Менде. 

-- Құп, тақсыр, айтқаныңызды істеймін !-- деді Каюм- 
хан. 

Каюм-ханның тез келіскені Фон Мендеге ұнады. «Бізге 
осындай, қарсы келмейтін, айтқаныңды бұлжытпай орындап 
тұратын, жандайшап кісі керек қой»,-- деді ол ішінен разы 
боп. 

-- Қашап жүр дейсіз? 

-- Неғұрлым кешікпегеніңіз дұрыс. Самолетпен баруға 
рұқсат беремін. 

өздің аяғы осымен біткенге Каюм-хан көңілденіп қалды. 
«Мейлі, Түркстанның жартысы да жетеді маған, тіпті жалғыз 
Өзбек республикасы тисе де болады. Құрысын, сол Түркста- 
ның, өзім аман боп бір жерге қожа болсам да жетеді...» -- деп 
ойлады Қаюм-хан Шығыс Министрлігінен шығып бара жатып. 


1. Легионово лагеріне Берлиннен «Цеппелин» органы- 

ның жауапты қызметкері гаупштурмфюрер «СС» 
Феннер келді. Жасы елудің жуан ішінде. Бетіндегі әжімі- 
не қарағанда, алпыста ма деп те қаласыз. Ұзын бойлы, 
толық денелі, ақсары неміс. Көзі өткір, өңменіңнен өтіп 
тесіп барады. Мұрны ұзын. Сол құлағында үлкен қара 
қалы бар. Оң қолы протез кигендей, еркімен қозғалмай- 
ды. Прибалтикада туған адам. Октябрь революциясына 
дейін Петербургте тұрып, Заң институтын бітірген. 
Орыс тілің жақсы біледі. 

«Цеппелин» -- РСХА-ның құрамында жаңа ұйым- 
дастырылған саяси разведка-террор-диверсия органы. 
Оның мақсаты -- Совет Армиясының тылын ыдырату, 
герман армиясының жеңісін тездету, жеңілдету. Осы мақсат- 
қа байланысты немістер совет әскери тұтқындарынан ондаған 
разведкалық, террорлық, диверсиялық мектептер ашты. Сол 
мектептердің бірін енді Феннер басқармақшы. Легионово ла- 
герінде құрылған «СС» ротасынан разведкалық мектепке 
агентуралық кадрлар таңдап алмақшы. «Есіңізде болсын -- 
деген доктор Грефе, жол жүрер алдында Феннерге,- «Гүркс- 
тан үкіметі», «Түркстан легионы» дегендер тұтқындардың кө- 
Зіне тек қалқа боп тұратын нәрселер. Оларды біздің негізгі 
мақсатқа жететін бір басқыш ретінде ғана қарау керек. Ұсақ 
легиондар біз үшін әскери күш бола алмайды. Герман армия- 
сы Советтерді өзі-ақ жеңіп шығады. Гүркстан мемлекетін құ- 
руға көмек береміз деп, біз түркстандықтарды көбінесе совет 
тылын ыдыратуға пайдаланып қалуымыз керек...» 

Міне, шефі Грефенің нұсқауын еске тұтып, Феңнер «СС» 
ротасынан езіне керек адамдарды белгілей бастады. 

Құлақтарын түріп отырған «СС» ротасының солдаттары, 
ұзамай Феннердің лагерьге келген мақсатын сезді. 

«СС» ротасының адамдарын Қызыл Армияның тылына 
шпион ғып жіберетін ойлары бар көрінеді,-- деп радистер 
взводында оқитын Рамазанов Эалинге кеп сыбырлады. 

Залин ойланып қалды. 

-- Қызыл Армия үшін легионнан гөрі мына жасырын кү- 
рес анағұрлым хауіпті! -- деді ол біраз үндемей отырған 
соң.-- Тылға бір шпион өтіп кетсе, Қызыл Армияның да, ха- 
лықтың да мазасын кетіріп, күйзеліске ұрындырады. Бір шпи- 
он бір полк әскерден де хауіпті. Ал, мына түрлеріне қараған- 
да, немістер Қызыл Армияның тылына бір ғана шпион дайын- 
дап жіберейін деп жатқан жоқ, көп шпион дайындамақ. 
Мұның ақыры өте қиын жағдайға апарып соғуы мүмкін. Егер 
жасырын күреске біз сияқты адамдар барамыз деп тұрса мен 

ЖЕТІНШІ ТАРАУ 


қорықпас едім. Біз сияқтылар елге жетіп алған соң немістер- 
дің жасырын күресін не қылсын. Тиісті органға барады да 
немістердің өздерімен соғысуға мүмкіндік іздейді. Ал, Хаитов, 
Айтбаев сияқты сатқындар біздің тылға барса өйтпейді, олар 
шынымен-ақ шпиондық жұмыс жүргізеді. Соны біле тұра біз 
қарап отыра аламыз ба? Жоқ. Біз де солардың ішінде болып, 
елге барған кезде шпиондық істі жүргізуге жол бермеуіміз 


керек. 
ӨСТЕН тыңдап отырған Рамазанов аузын ашып аңырып 
қалыпты. 
-- Керемет болар еді, егер барған соң осыны істей ал- 
сақ...--- деді ол қызық көріп. 


-- Барсақ істейміз,-- деді Эалин сенімді түрде. 

Бір күні Феннер «СС» ротасын сапқа тұрғызып, жолға 
жүретін топты сұрыптап ала бастады. Ротадан елу кісі бөлін- 
ді. Оның ішінде Рамазанов бар. «Сен бірдеме айтсаңшы!» де- 
гендей, Рамазановқа көз қысып, тыпыршып ЖЗалин жүр. Ра- 
мазанов түсінген сияқты, қолын көтеріп жатыр. 

-- Не керек саған? -- деп, сап алдында жүрген Феннер 
қол көтеріп тұрған Рамазановқа жетіп келді. 

-- Анда менің бір жақсы жерлесім қалып барады,-- деді 
Рамазанов, ашы татқандай бетін тыржитып. 

-- Е, оның қапасы жоқ. Барғысы келсе жерлесіңді де ала 
кетеміз,-- деді Феннер күліп.-- Білімі қандай еді, жолда- 
сыңның? 

-- Орта білімі бар, жақсы кісі... 

-- Шарайды. Бар, шақырып кел! 

Маңайда жүрген ЭЗалин, лезде Рамазановпен бірге Фен- 
нердің алдына келіп тұра қалды. 

-- Жерлесің мынау ма? -- деді Феннер Эалинді көрсе- 
тіп.-- Немене, бірге болғыларың келе ме? Жарайды, жүрсін 
жолдасың бізбен. 

Залин қуанып Рамазановпен қатар сапқа тұрды. 

Феннер басқарған қомақты топ Одер өзенінің жағасында 
Бреслау қаласының маңында, Освиц деген орманды жерге ор- 
наласқан «ПЦеппелиннің» разведкалық мектебіне келді. Өзде- 
рінің разведка органына қатысы бар екенін төңіректегі елге 
сездіртпес үшін Феннер мектеп айналасын күні бұрын тікенек 
сыммен қоршаттырып, қақпа үстіне «Вальдлагерь СС-20» де- 
ген әлдеқандай бір жазу қақтырып қойған. Бұл бейне, Фен- 
нердің ойы бойынша, жергілікті халықтардың арасында бір 
әскери бөлім келген екен деген ұғым тудырмақ. 

Алғашқы күннен бастап Феннер мектеп ішінде қатаң тәр- 
тіп орнатты, разведчиктерді еркімен далаға шығармады, жер- 

гілікті адамдармен араластырмады. Тіпті разведчиктердің өз- 
дерін де бір-бірімен қалай болса солай қатынастырғысы кел- 
меді. Оларды бес-алтыдан бөліп, жеке-жеке топ құрып тас- 
тады. 

ЭЗалин мен Рамазанов жұбын жазбай бес кісілік топтың 
біріне кірді. Бір топта болса да күні бойы бірін-бірі көре ал- 
майды. Эалин разведчиктер бөлімінде, Рамазанов бадистер 
дайындайтын бөлімде күн сайын сабақ алады. Сабақ көп жә- 
не қатаң жүреді. Саяси сабақ, дене шынықтыру сабағы... Олар 
күн сайын бес-он шақырым жерге марш жасап отырады. Ком- 
пасты пайдалану тәсілін үйренеді... 

Күні бойы сабақ оқып шаршаған разведчиктер мен радис- 
тер кешке таман бір-ақ табысып жүрді. Аз да болса осы бір 
үзілісті пайдаланып, Эалин ең алдымен өз тобындағы адам- 
дарды әбден біліп, ықпалыпа түсіріп алуды көздеді. Гоп ішін- 
дегі екі жас жігіт Эалиннің айтқанынан ұзап шықпайтын си- 
яқты. Рамазановқа ол әбден сенеді. Гек топ бастығы боп жүр- 
ген тыртық бет Көкпаев қана сенімсіздеу көрінеді. Өзі орыс- 
ша да, немісше де әжептәуір сөйлейді. Мәдениетті жігіт. Әйт- 
кенмен оның алданып немістерге қызмет істегісі кеп жүргенін 
Залин сезеді. Феннер берген тапсырманы Көкпаев бұлжытпай 
орындайды. Феннер оны жақсы көреді, сыйлайды. Мұны бі- 
летін оқушылар Көкпаевтың көзінше немістерге қарсы сөз айт- 
пайды, қайта немістерді мақтап жатады. Феннерге айтып 
қояды деп, оқушылардың көпшілігі Көкпаевтан қорқады. Сон- 
дықтан Залин Көкпаевқа пәлендей сыр ашып әңгіме айта қой- 
майды, Көкпаевтың айтқанын бұлжытпай орындаған кісі боп, 
оқуын жақсы оқып, немістердің сеніміне кіріп, алдыңғы қатар- 
да болуды тілейді. 

Бүгін лагерь іші күндегіден гөрі қызу. Отыз шақты оқушы- 
пы Феннер Берлинге экскурсияға апармақ. Қалғандары жо- 
лаушыларды шығарып саламыз деп, керек-жарақ, үсақ-түйек 
заттарды ала келуді тапсырып, жинаған аз-маз маркелерін бе- 
ріп шүйіркелесіп жатыр. 

-- (Жақсы оқысаңдар, Берлинге сендерді де апарамын. 
«Түркстан ұлт комитетінің» басшыларымен жолықтырамын,- 
деп қызықтырған болады Феннер оларды. 

кскурсия ұйымдастырарда Феннердің көздегені: бірінші- 
ден -- сабаққа үлгіре алмай жүрген оқушыларды ынтықтыру 
болса, екіншіден, сендер біз үшін емес, Гүркстан үшін оқып 
жатырсыңдар, Түркстанға еңбек етесіңдер, біз тек сендерге 
көмек көрсетіп жатырмыз, деген өзінің көп айтатын сөзін пы- 
сықтай түсу еді. 

олаушы оқушылар поезға отырып Берлинге жүріп кетті. 

«Алда не пәле бао?!», «Немен бітер екен бұл сәпар?!».. деген 
сияқты кейбірінің көзінен үрей сезілгендей. 

Өзгелеріндей емес, Берлинге бара жатқанына Эалин қуа- 
нышты. Айтбаевтан алған хаттан Гүркстан комитетінде туып 
жатқан қайшылықтарды, қазақ-өзбек ұлтшылдары арасында« 
ғы тартысты жақсы біледі. «Бӛрібір істеріңнен түк шықпай- 
ды» деп ызалана күлген болатын Эалин, Розенбергтің атына 
жазылған хаттың көшірмесін оқып шыққанда. Сүйтсе де, Айт- 
паевпен кезігіп сөйлесетін мүмкіндік туғанда, Гүркстан комич 
тетінде боп жатқан тартыстардың барысын, нәтижесін білгісі 
келеді. Оның Берлинге бара жатқанына қуанышты болған се- 
бебі де осы еді. 

Поезд Берлинге келді. Оқушыларын сапқа тұрғызып ап, 
Феннер вокзал алдындағы кең алаңға шықты. Өзін күтіп тұр- 
ған үлкен автобусқа оқушыларын отырғызып түркстандықтар 
түсіп жүретін «Гитлерюгенд» атты жатаққа алып келді. 

-- Мен ертең келемін, сендер тынығыңдар, қыдыруға рүқ- 
сат жоқ! - деп оқушыларын топ бастықтарына тапсырып жа- 
тақта қалдырды да Феннер өз үйіне кетті. . 

ртеңіне, түстен кейін, қасына Вали Каюм-ханды ертіп 
Феннер жатаққа келді. 

-- Мен жақында Түркияға барып қайттым,-- деді Каюм- 
хан, оқушылармен амандасып болған соң.-- Гүркия үкімет 
басшыларымен кезігіп, бірқатар мемлекеттік маңызды мәселе- 
лер талқыладым. Мен қазір Гүркияға барған сапарымды ба- 
яндайын деп келгем жоқ. Ол туралы кейін тағы бір реті кел- 
генде сөйлесерміз. Қазір айтайын деп отырғаным, біздің де 
сол Түркия сияқты бөлек мемлекет болуымыз керек екендігін 
сіздерге баса түсіндіргім келеді. Гүркстанда бөлек-бөлек ұлт, 
жеке-жеке республика болуға тиіс емес. Жалғыз ғана түркс- 
тан ұлты, біріккен Гүркстан мемлекеті болуы керек. Бұл -- 
«Түркстан ұлт комитетінің» негізгі саясаты. Сендер оны еш- 
қашанда ұмытпауларың керек. 

Осыдан басқа Вали Каюм-хан жаңа ештеме айтпады. «ЮЖақ- 
сы оқысаңдар Түркстан үкіметінің басшыларымен жолықты- 
рамын» деп Феннердің қайта-қайта айта беретін кездестіруі 
осы болғаны ма? Ой, тәйірі-ай! Не болса соны айта береді 
екен ғой деп, Залин, Рамазановтар түңіліп қалды. 

Каюм-хан кеткен соң, оның ізін іле-шала жатаққа Қайгин, 
Айтбаевтар келді. Олар Залинге Каюм-хан мен Қанатбаев- 
тың арасындағы тартыстың қалай басталып, қалай өршуін ба- 
яндап берді. 

«Со керек сендерге!» деп, ішінен ызаланып күлді Эалин, 
Түркстан комитетіндегі тартыстың өршіл тұрғанын естігенде, 


9 


істеріңнен нәтиже шықпайтынын мен баяғыда сезгенмін, әуре 
болмаңдар, мырзалар! Ұлт мәселесін осы күнге дейін боль- 
шевиктерден басқа әлі ешкім дұрыс шешіп көрген жоқ. Тек 
ұлы Ленин бастаған большевиктер ғана ұлт мәселесін шешу- 
ге жол тапты, әр ұлтқа еркіндік әперді, өз алдына мемлекет 
құрып, шаруашылығы мен мӛдениетін өркендетуге мүмкіндік 
жасады. Ал, сендер болсаңдар халықтың қолына тиген енші- 
лерін жойып жібергілерің келеді. Қазақстан мен Орта Азия 
ұлттарын еркіндігінен айырып, екі аяғын, бір етікке тығып, 
бір ұлтқа бағындырып қойғыларың келеді. Бірің өзбекті, бі- 
рің қазақты қожа қылмақшысың. Кім көнеді оған?! Әр халық 
өз тағдырын өзі шешуге тиіс. Фашистер мен ақэмигранттар- 
дың саясаты бізге жанаспайды. Шатаспаңдар, мырзалар, ес- 
теріңді жинаңдар!.. деп, Эалин ішінен ұрсып отырды Түркс- 
тан комитеті қызметкерлерін. 


2. Бірінші Түркстан батальоны, герман армиясының 450- 

інші жеке түркстандық батальоны деген атпен, Польша- 
даң шыққан бетте Украинаның Суммы облысы Ямполь қаласы- 
на кеп бір-ақ тоқтады. 

Поездан түсіп, облыста партизандар қозғалысының жағ- 
дайын білген соң, Мадер Тұрамысовтың бесінші пулемет ро- 
тасын екі-екі бөлімшеден әрбір атқыштар ротасына бөліп бер- 
ді де, пулемет бөлімшелерімен күшейтілген бірінші, -үшінші, 
төртінші атқыштар ротасын өзі басқарып, Ямполь қаласының 
маңындағы орманға тартып отырды. Екінші атқыштар ротасы 
мен бесінші пулемет ротасының бір взводын Тұрамысовтың 
қарамағында қалдырып, оларға өзі қайтқанша жергілікті по- 
лициямен бірге Ямполь қаласын партизандардан қорғауды 
жүктеді. Штабтық рота да Ямпольда қала берді. 

Арада он шақты күн өткізіп батальонымен Ямпольге Ма- 
дер қайтты. Бірақ ол орнығып отырмады. Тұрамысовтың қа- 
рамағында қалған екінші рота мен бір пулемет взводты қосып 
алып Хинель ауданына жүріп кетті. 

-- Біздің батальонға Венгер армиясының бөлімдерімен 
бірге Хинель ауданын партизандардан тазартып шығу тура« 
лы бұйрық келді,-- деді Мадер, жол-жөнекей роталардың ко- 
мандирлерін жинап алып. 

Сосын Мадер батальонды екі топқа бөлді. Екінші ротаны, 
пулеметчиктердің екі ваводын және бір саперлік взводты Ма- 
дер неміс капитаны мен Тұрамысовқа тапсырып, партизандар 
жатқан деревняның оң жағынан ертең шабуыл жасауды бұ- 

йырды. Өзі бірінші, үшінші, төртінші роталарды ертіп, әлгі де- 
ревняның сол жағынан шықпақ болды. 

Таңертең Мадер бастаған топ сол қапталдан кеп парти- 
зандарды бас салды. Көп күшке төтеп тұра алмай партизан- 
дар ығыса бастады. Осы кезде деревняның оң жағынан 450- 
батальонның екінші төбы шыға келді. Партизандар оқ жау- 
дырып екінші топты да көпке дейін жақын жолатпады. Сол 
жақта жатқан батальонның негізгі күші тағы да қысым жасап 
көпірге тақай бергенде ғана партизандар деревняны тастап 
қаша жөнелді. 

Деревия партизандардан босатылды. Кешке таман дерев- 
няға венгер полкі де келіп жетті. 

Осы жорықта Мадер түркстандықтардың сеніміне кіріп 
алуды ең үлкен мақсат етті. Онша бөлектенбей, түркстандық- 
тармен бірге жатып, бірге тұрып, асты көпшілікпен бірге ішіп, 
қалжыңдасып, кішіпейіл, дос көрінгісі келді. 

-- Ал, талаңдар халықты! Ішіңдер, жеңдер! Қыз-келін- 
шектермен ойнаңдар! Мен тұрғанда ешкімнен қорықпаң- 
дар! - деп легионерлерді бетімен қоя беретін болды ол, пар- 
тизандарды іздеп деревняларға келген сайын. 

ндағы ойы, жақсы атты болғысы келеді, екіншіден, леги- 
онерлер көбірек қылмыс істесе, еліне қайтуды ойламас, қор- 
қар, немістерге беріле еңбек етер деген дәме еді. 

Мадердің осы бір қылығы етігін тазалап, «алып кел, барып 
келмен» жүгіріп жүрген Сүлейманов Алиге өте ұнайтын. Сү- 
лейманов жастайынан Бакуда ұрлық істеп күнелткен. Жасы 
жиырма сегізге келсе де сауатсыз, тентек адам. Орта бойына 
кең иығы, толық денесі жарасқан. Аларған көзі төбелеске икем 
тұратын мінезіне қарағанда, ауылдың қайдағы бір асау бұқа- 
сының түрін есіңе түсіреді. 

-- Маған бәрібір, кім тойдыра тамақ берсе, соған еңбек 
ете берем,-- дейтін ол, бұйра шашын бір сипап тастап. 

Беріле қызмет істеп жүрген соң Сүлеймановты кейін Ма- 
дер взвод командирі, сосын өзіне көмекші етті. Енді ол Ма- 
дердің етігін тазалайтын жалшы емес, батальон командирінің 
көмекшісі деген дәрежеге жетіп, болашақ Түркстан мемлекет 
басшыларының қатарында тұруды аңсайды. 

450-батальонда біраз неміс унтер офицерлері, солдаттары 
бар. Олар түркстандықтарға жирене қарап, «туземцы» деп 
кем санайтын. Мұны байқаған Мадер, немістерді түркстан- 
дықтардың көзінше ұрсып, жерден алып, жерге салатын бол- 
ды. Бір күні партизандарды іздеп, шаршап, батальон Глухов 
қаласына кетіп бара жатыр еді. Бір легионер жүре алмай ар- 
баға отыра кетті. Мұны көріп немістің унтер офицері арбаға 

легионермен қатар отыра бастады. Тағы бір неміс солдаты 
жүгіріп барып арбаға арқасындағы жүгін салып жатты. 

-- Түс, арбадан, оңбаған! -- деп бұйырды Мадер неміс 
унтер офицеріне зілді дауыспен. 

Офицер абыржып, арбадан қарғып түсті. Легионер де түс- 
келі жатыр еді, Мадер: «отыра бер!..» деп, жымыңдап көзін 
қысты. 

-- Сен неге жүгіңді арбадан алмайсың? -- деп, Мадер 
ашуын неміс солдатына тағы қоя берді. 

Осылайша Мадер түркстандықтарды өзіне жақын тарту- 
ды көздеді. Мұны сезген Тұрамысов, легионерлерді Мадердің 
алдауына түсіп қалар ма екен деп қынжылды. Партизандао- 
мен байланысудың ретін таба алмай, күреске араласып кеткен- 
ге қапаланып жүрген Тұрамысовқа Мадердің қулығы тағы 
бір уайым салды. 

Қанша тырысқанмен Мадердің қызметі ұзаққа бармады. 
Оның легионерлерге қолданып жүрген қулығын неміс офицер- 
лері мен солдаттары түсінбей қалмады. Олар Мадерді жек 
көрді, қылығына ыза боп үстінен шағым түсірді. ОКВ Ма- 
дерді батальон командирлігінен босатып, кейін шақырып алу- 
ға мәжбүр болды. Батальон командирі ғып гауптман Копфты 
жіберді. 

Осы кезде соғыс Сталинград бағытында қызып, күшейіп 
тұр еді. 450-батальон жаңа командирдің басшылығымен Изюм 
қаласы арқылы қалмақ даласына аттанды. Яшкөл деген қал- 
мақ жерінде қорғаныста тұрған немістің 16-мотомехдивизия- 
сына барып қосылды. 

Батальонның Қызыл Армияға жақынырақ барып жатқа- 
нына Тұрамысов қуанып жүр. Ол енді қайткен күнде Қызыл 
Армияға өтіп кетуді ойлайды. Жалғыз өз басын сауғалап қаш- 
қысы келмейді, ең құрығанда бір рота легионерді құтқарып 
ала кетуді көксейді. 

Бір күні Тұрамысов күзетте тұрғанда телефон сылдыр ете 
түсті. 

-- Алло! Обер лейтенант Тұрамысов! -- дегеп, батальон 
командирі Копфтың даусы естілді, телефон құлағын Тұрамы- 
сов қолына алғанда.-- Сіз қазір бір взвод солдатты оң жақ 
флангада қорғаныста жатқан ротаға тез жібере қойыңыз! 

ң флангада неміс ротасы жатқанын Тұрамысов біледі. 
Бірақ, не себепті бір взвод легионердің басқа ротаға керек бо- 
ла қалғанын түсінбеді. Әйтсе де бір взвод легионерді баталь- 
он командирі жұмсаған неміс ротасына қоя берді. Таңертең 
взводы кеткен рота жақтан тырсылдаған автомат пен дүрсіл- 
дете соққан артиллерия үні естілді. Қызыл Армия бөлімдері 

шабуылға шыққан сияқты, деп болжады Тұрамысов, атыс ұл» 
ғая түскенде. 

-- Алло! Обер лейтенант Тұрамысов! Тағы бір взводты 
алып оң флапгада атысып жатқан ротаға көмекке барыңыз, 
Менің бұйрығым бойынша келгендігіңізді неміс офицеріне ба- 
яндаңыз!-- деп бұйырды гауптман Копф. 

Тұрамысөв не істерін білмеді. Қызыл Армияға өтіп кетуді 
аңсағанмен орайын келтіре ала ма?! Арманына жетуге бір 
сүйем қалғанда үміті қиылып түсе ме әлде? Тұрамысов бір 
взводын ертіп атыс боп жатқан жаққа тартты. 

-- Майор мырза! Бір взводпен сізге көмекке келдім,-- деп 
баяндады Тұрамысов неміс ротасының командиріне. 

Күші жетіңкіремей жанталасып жатқан неміс майоры қара- 
Мағына тағы бір взвод келгенге қуанып қалды. 

-- Ана төбені тыл жағынан барып айналып өт те, шегініп 
бара жатқан қызыл әскерлердің жолын бөге! -- деді майор 
ентіге сөйлеп. 

Тұрамысов взводты ертіп төбеге қарай жүгірді. Керек 
Жағдай деген осы емес пе! Төбені айналып өткен соң, шегініп 
бара жатқан қызыл әскерлерге еріп кете бермеймін бе! Тезде- 
тіңдер жігіттер, басыңдар аяқтарыңды!.. дегендей, Тұрамысов 
біресе қату түрмен, біресе жылы жүзбен алды-артына жалт- 
жалт қарап, жүгіре басып келеді. 

енет, взводымен төбеге тақай бергенде, Тұрамысовтың 
көзі арттарынан зымырап келе жатқан немістің төрт танкасын 
шалып қалды. Жүрегі зу ете түсті. Құрыдық! Бұл иттер қа- 
рап тұрып бізді тірідей жібермейді екен. Қап! Қай жерден 
шыға келді өздері... Тұрамысов адымын сәл бәсеңдете түсті. 

Төрт танк Тұрамысовтың вэводын төбе тұсында қуып жет- 
ті де, тоқтамастан құйындатып өте шықты. «Апырау, осылар 
қызыл әскерлердің жолын бөгемесе игі еді!» деп, сескеніп қал- 
ды Тұрамысов. Төбені айнала бергенде, бір топ қызыл әскерді 
кейін қайырып қуып келе жатқан төрт танкіні көріп, Гұрамы- 
сов санын бір-ақ ұрды. Ту! 

Танкінің астына түсіп езіліп қалатынын сезген бір топ қы- 
зыл эскер, Тұрамысовтың взводы қарсы шыға келгенде қол 
көтеріп берілуге мәжбүр болды. Мә, саған! Ал, өт енді Қызыл 
Армияға деп өзін-өзі ұрсып, Тұрамысов не істеп, не қойғанын 
білмей қалды. 

-- Майданда көрсеткен ерлігі үшін, обер лейтенант Гұүра- 
мысов және оның бір топ солдаты үшінші дәрежелі бронзы ме- 
далімен наградталды! -- деп жариялады тгауптман Копф ба- 
тальон солдаттарына, қорғаныс шебінде тыныштық орнаған 
бір мезгілде. 

Тұрамысовтың «ерлігін» көзге ұстап, Копф батальонның 
барлық солдаттарын герман империясына жақсы қызмет іс- 
теуге шақырды. 

- Біздің басты міндетіміз,--- деді Копф,-- герман армия- 
сы Сталинградты алғанша осы Яшкөл қорғау шебін мықтап 
ұстап тұру, Сталинградты қолға түсірген соң ААстражаньға ат- 
танамыз. Астраханьның ар жағында Түркстан жап-жақын. 
Түркстанға тап беретін күн тақап қалды. Берік болыңдар, 
мырзалар! Яшкөл қорғаныс шебін бұзуға жол бермейік! 


3. Февраль айының алғашқы күндері. Берлин қаласы қай- 

ғыға батып, қара жамылған. Жаңа жауған қар, көмір 
түтінімен боялып, қап-қара боп жатыр. Өзі қапас қала, қара 
қар төсеніп, қара жалау жамылып, жүрегі қайғыға батқан соң, 
қара түнекке айналған сияқты. 

ерлиннің қаралы түрін елең қылмай, көшеде Эрнике мен 
Тұрамысов келеді. Кім білсін, Эрникенің не ойлап келе жат- 
қанын, әйтеуір сыртқы пішіні жайдары: «көтер басыңды, же- 
ңіс әлі алда, саспа, біз ешқашан жеңілмейміз» дегендей, әлсін- 
әлсін көзін қысып, күлімдеп Тұрамысовты көңілдендіруге ты- 
рысады. 

-- Міне, осы үй! -- деді Эрнике, қасында келе жатқан Тұ- 
рамысовқа төрт қабат бір үйді көрсетіп. 

Тұрамысовты ертіп Эрнике төрт қабат үйдің бір есігіне 
кіріп кетті. Жүрісіне қарағанда, бұл үйде бұрын болған сияқ- 
ты. Тура тартып үйдің үшінші қабатына шықты да, бір есіктің 
кнопкасын басты. Ернін қып-қызыл ғып бояп тастаған, бойы 
ұзын, сымбатты, қара шашты немка есік ашты. 

-- Қайырлы таң, фрау Руд Хендшель! -- деп, жымиып 
жалпылдап қалды Әрнике әйелді көргенде. 

Езуі құлағына жеткенше күліп, Руд Хендшель келген қо- 
наққа қуанып қалды. 

-- Кіріңіздер! -- деді ол жол беріп. 

Эрнике пәтерге кіріп Руд Хендшельдің қолын сүйе бас- 
тады. 

-- Қашан келдіңіз? -- деді Руд Хендшель, наздана сөй- 
леп, Әрнике қолың сүйіп жатқанда. 

-- Кеше келдік. Демалдық та, міне бүгін тура сізге тарт- 
тық,-- деді Эрнике тұрған орнынан қозғалмай.- Ганысып 
қойыңыз, фрау Руд Хендшель, мынау -- майданда ерлік көр- 
сеткен біздің батыр, обер лейтенант Тұрамысов. 

-- О, о! Әдемі жігіт екен! -- деп Руд Хендшель орта бой- 
лы, дембелше, қараторы, шашы да, көзі де қап-қара, жанары 

от шашып тұрған Тұрамысовты басынан аяғына дейін бір қа- 
рап шықты да қолын созды. 

Тұрамысов Руд Хендшельдің қолын алып бас иді. 

-- Жоғары шығыңыздар! -- деп, Руд Хендшель қонақ” 
тарды төргі бөлмеге шақырды. 

-- Вали Каюм-хан мырза үйде ме? -- деді Әрнике, қонақ 
бөлмесіне кіріп бара жатып. 

-- Жоқ, таңертең қызметке кеткен. 

-- Солай ма) -- деп таңданған болды Эрнике.-- Мен оған 
қонаққа батырын алып келсем...-- Эрнике телефонға жармас- 
ты. Алло! Бұл кім? Вали Каюм-хан мырза? Сәлем! Мен Эр- 
нике ғой... Иә, нә. Кеше келдік. Мен сіздің үйде тұрмын. Қа- 
сымда легионның бір батыр офицері бар. Қонаққа келдік... 
Жарайды, күтеміз. 

Эрнике телефонның құлағын орнына қойды. 

-- Міне, келістік! -- деді ол Руд Хендшельге екі қолын 
жая, күліп. 

Буд Хендшель қонақтарын отырғызып, алдарына Гғазет- 
журнал қойып, басқа бөлмеге кіріп кетті. Соңынан Эрнике ере 
шықты. Қонақ бөлмесінде Гұрамысов жалғыз қалды. Эрнике 
де, Руд Хендшель де тез орала қоймады. Ешкім жоқта көріп 
алайыншы дегендей, Гұрамысов бөлме ішін көзімен қайта-қай- 
та шолып, қарап отыр. «Е, Валитхан, Валитхан! -- деп қояды 
Тұрамысов, төрде тұрған: айнадан өз бейнесін. көріп. Кеше, 
қалмақ даласында жатқанда, Эрникемен кезігемін, Берлинге 
барамын, Вали Каюм-ханның үйіне қонаққа келемін деп, ой- 
лап па едің? Легионың да құрысын, Вали Каюм-ханың да 
мүрдем кетсін деп, фашистерге лағнат айтып, туысқан Қызыл 
Армияға барып қосылуды аңсап жатқан сен емес пе едің? Ен- 
ді мұның не? Майданды тастап, Берлинге келіп, Вали Каюм- 
ханның үйінде шалқайып отырсың. Мына қылығыңды көрсе 
Құттыбаев не дер еді! Саған не болды, апыр-ау! -- деп, айна- 
дағы кескініне төне қарап, өзін айыптарлық немесе жұбатар- 
лық бір сөз естігісі кеп, құлағын тосып елеңдеп отырды ол. 
Бірақ, айнадағы Тұрамысов үндемеді, ешқандай белгі берме- 
ді. Не десін ол? Қуанышы да, қайғысы да ішінде. Жау орта- 
сында жүріп неменеге қуанады дейсіз ғой? Жау Сталинград 
түбінде соққы жеп, жарты жылдай қоршауда жатқан алтын- 
шы армиясынан айырылып, үш күн бойы бас көтере алмай қа- 
ра жамылып, қайғы жеп жатса, қалай қуанбассың! Алтыншы 
армия жай армия емес, ол бүкіл Германияның шығыс майдан- 
ға апарып үйіп-төккен күшінің төртінші бір бөлігі. Сондай үл- 
кен армиясынан айрылған Германия, бір аяғы кесіліп қалып 
қалтырап тұрған жаралы айуанға ұқсайды десеңіз қателеспей- 

сіз. Германияның Советтер Одағын жеңе алмайтыны, күйрей- 
тін күні тақап қалғаны сезіліп тұр. Тұрамысовты қуантатын 
тек осындай бір сезім еді. Ал, енді несіне қайғырады дейсіз 
ғой? Қайтсін, қайғырмай! Сатқын боп жауға қызмет істеу 
оңай ма? Құлшына еңбек етіп, рота командирі дәрежесіне же- 
туі, офицерлік атақ алып, фашистердің сенімді адамдарының 
қатарына кіруі-- Қызыл Армияға өтіп кетудің амалы еді ғой. 
Сол еңбегінің бәрі іске аспай зая болды. Ол ротасымен кетіп 
қалудың жағдайын ойластырып жүргенде, Қызыл Армияның 

талинград түбіндегі дүмпуі қалмақ даласында жатқан неміс 
дивизияларын, түркстан батальонын кейін лақтырып тастады. 
Дивное, Славянская станциялары арқылы темір жолмен шегі- 
ніп келе жатқан немістер, түркстапдықтар жанталасып, әрі 
қарай аспанмен ұшып Қырымға түсті. Одан Херсон жетті. 
Сүйтіп, майданнан ұзап кетті. ШЕегінген неміс дивизиялары, 
түркстан батальоны жол бойы быж-тыж тозды. Бір топ легио- 
нермен бірге түркстап батальонының бас молдасы Садыров 
Гани зәресі ұшып қашып кетті. Батальонның діни тәрбиешісі 
сүйткен соң, қатардағы легионерлерге не бетімен қарарын біл- 
мей немістер састы. Оның бер жағында Сталинград қаласын- 
да армия жеңіліп қалды. Бүкіл Германия армиясының еңсесі 
түсті. Енді армияның, легионның жауынгерлік рухын қайта 
көтеру керек болды... Осындай бір саясатпен немістер Тұра- 
мысовқа қысқа мерзімді демалыс беріп, Эрникеге ертіп Бер- 
линге жіберді. Міне, Әрнике Берлинге келе Вали Каюм-хан- 
ның үйін көрсетіп отыр. Кім білсін, алда не боларын!.. 

Тұрамысовтың ойын ауыз үйде орнатылған электрлі қоңы- 
раудың шылдыры бөліп кетті. «Каюм-хан шығар!» деп ойла- 
ды ол, төргі бөлмеден Эрнике мен Руд Хендшель шыға кел- 
генде. буд барып есік ашты. Үйге Қаюм-хан кірді. Қолында- 
ғы қағазға оралған затты әйеліне бере сап, ол Эрникені 
құшақтай алды. 

-- Е, сен екенсің ғой, балақай! -- деп Әрникеден босаған 
соң Тұрамысовқа қарады Каюм-хан. 

үрегеп тұрған ТГұрамысов иіліп бастығына қол ұсын- 
ды. Каюм-хан қонағының қолын сілкіп, арқасынан қағып 
қойды. 

-- Батыр! -- деді Эрнике, мақтан тұтып. 

-- Жігіт! -- деді Каюм-хан Эрникені қостап.-- Мен сізге 
баяғыда айттым ғой, Түркстан жігіттері ер келеді деп. 

Руд Хендшель үстел үстіне бес-алты бөтелке сыра әкеп 
қойды. Бәрі үстел айнала отырды. Каюм-хан бөтелкелердің 
тығынын ашып, әрқайсысына сыра құйып бере бастады. 

-- Ал, айта бер майдандағы ерліктеріңді! --- деді Қаюм- 


98 


хан, Тұрамысовтың алдына сыра құйылған стаканды қойып 
жатып. 

Ерлік деп айта қоятын ешқандай еңбегі жоқ екенін Тұра- 
мысов жақсы біледі. Батальон командирі Копфтың «Ерлік іс!» 
деп көпіртіп жүргені, Қызыл Армияға өтіп кеткісі кеп Тұра- 
мысов бір взвод легионермен төбені айнала бергенде төрт тан- 
кі құйғытып жетіп, өз қорғау шебіне қайтып бара жатқан бір 
топ қызыл әскерді ұстап алған оқиға еді. Осы бір кездейсоқ 
оқиғаны Тұрамысов бастаған взводтың ерлік ісі деп көрсетіп, 
Копф жер-көкке сыйғызбай мақтады-ау кеп. Басқа айтатын 
ештеме болмаған соң, Тұрамысов осы оқиғаны Копфтан да 
асыра көпіртіп әңгімелеп берді. Эрнике, Каюм-хан, Руд Хенд- 
шель Түркстан офицерінің ерлігіне разы болып күліп алды. 

-- Мұндай ерлікті тек Гемір атамыздың ұрпақтары ғана 
көрсеге алады,-- деді Каюм-хан мәз болып. 

-- «Түркстан легионы» күшін көрсете бастады, байқаң- 
дар, большевиктер! -- деп, қыздырып қойды әңгімені Эрнике. 

-- Екі де екі төрт болатынына қандай сенсем, Германия- 
ның Советтер Одағын жеңетініне, Гүркстанда жаңа мұсыл- 
ман мемлекеті орнайтынына мен сондай сенемін. Сен де солай 
сен, бала! Бүгінгі қаралы күн-- күйреудің белгісі емес, алда- 
ғы жеңістің хабары, бейқам жүрмей сақ болсын деп халықты 
қырағылыққа шақыратын күн... 

Сүйтіп, Каюм-ханның бес-алты бөтелке сырасын ішіп, 
большевиктермен күресу жөнінде өсиетін тыңдап, тағы төрт- 
бес күн Берлинді аралап көріп, Гұрамысов Эрникемен бірге 
Легионоваға келді. 

-- Батальонға енді бармайсың. Рота командирі боп осын- 
да қаласың. Легионға жаңа алынған солдаттарды”әскери қыз- 
метке үйретесің! -- деді Әрнике, өз шешімін .Легионоваға кел- 
ген соң бір-ақ жгриялап. 

Амал жоқ, Тұрамысов Легионовада қала берді. Аз уақыт 
қызмет істеп, легион жағдайымен танысқан Гұрамысов, Ле- 
гионовада Эрникенің орнатқан тәртібі Мадердің бірінші ба- 
тальонда қолданған тәртібінен әлдеқайда бөлек екенін аңғар- 
ды. Мадер легионерлерді ешқашан ұрып-соқпайтын, қайта ле- 
гионерлерге қол жұмсаған иеміс унтер офицерлерінің өздерін 
жерден алып, жерге салатын. Әрине, Мадер оны легионерлер- 
ге жапы ашып істемейтін, тек легионерлерді фашистерге жа- 
қындату үшін, өз беделін көтеру үшін қулықпен жасайтын. Ал, 
Эрнике және оның кіші командирлері легионерлерді қалай бол- 
са солай ұрып-соғып әкімдік жасайды екен. Мадер батальонда 
Вали Каюм-ханның саясатын абайлап жүргізетін, бар ұлттар- 
дың бәрін бір божыға тізгіндеп ұстап, фашист заңына бағы- 

нуды талап ететін. Эрнике болса, Каюм-ханның өзбек үстем- 
дігі жөніндегі саясатына толық жол беріп қойса керек. Каюм- 
ханды жақтайтын өзбек жігіттері өздерін болашақ түркетан 
мемлекетінің басшыларымыз деп санап, басқа ұлттарға күш 
көрсетіп жүрді. Осы сорақы істерден жүрегі айныған Гұрамы- 
сов, коммунистер партиясының халықтар достығы жөніндегі 
саясатын сүйсіне, сағына есіне алды. Қаюм-ханның өзбек үс- 
темдігі туралы саясаты -- ұлт араздығын тудыратын нағыз зи- 
ян саясат екенін Гұрамысов әбден түсінді. 

Бір күні Легионоваға Вали Каюм-хан келді. О кезде Эр- 
нике жоқ еді. Каюм-хан легион аралап, кейбір командирлер- 
мен, өзбек жігіттерімен сөйлесіп жүрді. Оларға ГТұрамысов та 
жанаса кетті. Ретін келтіріп Гұрамысов немістердің легионер- 
лерді жәбірлейтінін айтты. Бірақ, Каюм-хан оның баяндама- 
сына мән бермеді. 

-- Немістер біледі не істейтінін, соқса соққан шығар, не- 
ғыл дейсің, мүмкін легионердің жарамсыз қылығы болған 
шығар...-- деп, ол Гұрамысовты тіпті тыңдағысы да келмеді. 

Каюм-ханның легионерлерді менсінбей тыжырына сөйле- 
геніне Гұрамысов ыза болды. 

-- Егер сіз түркстандықтарды неміс таяғынан қорғай ал- 
масаңыз несіне Түркстан президентімін деп жүрсіз! -- деді ол, 
ашуы қысқандағы ызалы ойын жасыра алмай. 

ұрамысовтың тілі батып кеткен болу керек, Каюм-хан- 
ның түрі бұзылып, көзі шарасынан шығып кете жаздады. Жа- 
ғы қарысып, тілі күрмеліп, сөйлей алмай қалды. 

-- Се... се... Сен бе едің мені президент қойған? Жоғалт 
көзіңді, иттің баласы! -- деп әрең дегенде тілі сөзге кеп, кү- 
Йіп кетті Каюм-хан. 

Ендігі бір ауыз сөз артық боларын сезіп Тұрамысов жүгіре 
жәнелді. Кеш мезгілі еді. Кешікпей жатағына келді. 

- ӘЙ, сен қайда жүрсің, бағанадан бері тосып отырмын,- 
деді қасында жататын бір өзбек жігіті, Гұрамысов жатаққа 
кіріп келгенде. 

-- Неге)! -- деді Тұрамысов абыржып, Каюм-хан бүлік 
шығарып іздетіп жатқан жоқ па екен дегендей сезіктеніп. 

-- Жоранов ротасымен бірінші батальонға жүргелі" жатыр, 
бізді қонаққа шақырып кетті,-- деді жолдасы. 

-- Қашан жүрмекші? 

-- Ертең кетеміз дейді. 

Каюм-хан Жорановтың ротасын алдыңғы шепте жүрген бі- 
рінші батальоңға аттандырып салуға келген екен ғой. Қап! Ле- 
гион жағдайын бекер айтқан екем оған. Үндемей жүре берсек 
ұрсыспайтын едік, мүмкін Жорановтың орнына өзімді жібер 

деп өтінер едім. Бірінші батальонға енді бір жетіп алсам, алды» 
артыма қарамай Қызыл Армияға тартып отырар едім. Ту! 
Тағы бір үлкен қате жіберіп алған екем деп ТГұрамысов кейіп 
үндемей біраз отырды. Кенет, оған бір ой келе қалды... 

-- Ал, жүр, шақырып кеткені рас болса,-- деді Тұрамы- 
сов орнынан тұрып. 

Тұрамысов жолдасына еріп Жорановтың бөлмесіне барды. 
Есігі жабық екен, ішінен күршегін салып қойыпты. Гұрамысов 
есік қақты. «Қазір, қазір» деген дыбыс естілді ар жақтан. Бі- 
рер минут уақыт өткізіп Жоранов есік ашты, Тұрамысов пен 
өзбек жолдасын кіргізіп алып, есіктің күршегін ол тағы іліп 
қойды. Бөлмеде бес өзбек жігіті-отыр екен. Олар орталарынан 
екі кісілік орын босатып сығылыса бастады. Біреуі төсек асты- 
нан екі бөтелке арақ, терт стакан, қағазға оралған нан мен 
колбаса шығарып үстел үстіне қойды. 

-- Сендер кешіккен соң біз біраз ішіп алып едік,-- деді 
ШЖоранов жымыңдап, соңғы келгендерге екі стаканға толтыра 
арақ құйып жатып. 

-- Иә, мұныңыз не? Кеткелі жатыр дей ме? -- деп біресе 
толы стаканға, біресе Жорановқа таңдана қарады Тұрамысов. 

-- Эрнике шақыртып жатқан көрінеді,-- деді Жоранов ба- 
сын шұлғып. 

-- Әрнике бірінші батальонға кеткен бе еді? 

- Сонда кеткен екен ғой,-- деді Жоранов, қолындағы то- 
лы стаканды Тұрамысовқа ұсынып. 

Тұрамысов, (Жоранов және тағы екі легионер стакандарын 


соғыстырып жатты. 

-- Жолың болсын! -- деп, Тұрамысов стаканды көтеріп 
қағып салды. 

Төртеуі ішіп қойған соң, ыдыс жетіспей стакандардың бо- 
сауын тосып отырған басқа үшеуі бөтелкенің қалдығын құйып 
іше бастады. Екі бөтелке босаған соң, арақ құйып отырған жі- 
гіт төсек астынан тағы екі бөтелке алып шықты. Бар арақты 
ішіп, қызыңқырап алды да көп отырмай жігіттер тарқап кетті. 

-- Сен естіген шығарсың,-- деді Тұрамысов сыбырлап, 
Жоранов екеуі жалғыз қалған кезде,- Қызыл Армия күн са- 
йын өрлеп келе жатқан көрінеді. Не істейміз? 

-- Білмеймін,-- дей салды ІЖоранов, әңгіменің артын 
тосып. 

-- Қызыл Армия қайтер еді, егер бізді тұтқынға түсіріп 
алса? 

-- Өллтіреді. 

- Міне, көрдің бе. Ал, егер өз ерікімізбен Қызыл Армия- 
ға өтіп кетсек ше? Аңдайсың ба? Бізді тұтқынға түсіріп 

алатын күнді тосып отырмай, Қызыл Армияға өтіп кетудің 
қамын ойлау керек. 

-- Қайтып кетесің, қарағым-ау! Кім сені жіберіп қояды 
екен! -- деп ашуланды Жоранов. 

-- Әрине, бұ жерде отырып мен кете алмаймын. Ал, бі- 
рінші батальонға барған соң сен кетесің. Гек кеткің келсе бол- 
ғаны. 

-- Шоқ, мен Қызыл Армияға енді қайтып бармаймын, 
үгіттеп әуре болмай-ақ қой,-- деп Жоранов ат-тонын ала 
қашты. 

-- Қой, қой, ашуланба, ойлан! Жүргеніңше тағы сөйлесер- 
міз,-- деп Гұрамысов шығып кетті. 

ірақ, ол ертеңіне Жорановпен сөйлесе алмады. Түн ішінде 
немістер Тұрамысовты жатқан жерінде ұстап қамауға алды. 


» 1 Аспан жиі-жиі түнеріп, күн суыта түсті. Ұзамай 
4 қыс келді. Ағаев тиышсыздана бастады. Енді аттан 
< десе, ен далаға қыста кеп түсу оңай емес. Дайын жатақ 
- үй жоқ. Келген бетте ел көзіне көріну хауіпті. Қар із 

қалдырады, жата кетсең жанбастан өтеді. Жаз емес кез 
-. келген жерге түней беретін... Ағаевтың бұл пікірін жөн 
2 көре тұрса да «Абвердегі» қожалары майданның жағ- 
ш дайына қарап диверсиялық топты Қазақстанға жіберу- 
Ю ден бас тарта қоймады. Ағаев тобы алға қарай жылжи 
“-“ берді. Сөйтіп жүргенде немістер Сталинград майданын- 
ы да жеңіліп қалды. Ағаев тобының алдына қойылған мақ- 
т) саттың да мәні кеміді. Сталинград түбіндегі жеңіліс фа- 


шистер үшін ғана емес, Ағаев үшін де қаралы күн болды. 

Жақын арада Қазақстанға жүре қоймайтынын байқаған 
Ағаев, енді «Гүркстан ұлт комитетінің» ісіне араласқысы кел- 
ді. Комитет қызметкерлерінің екі жақ боп үкіметке таласып 
жатқанын ол біледі. Үкіметті Каюм-хан өлсе де бере қоймай- 
тынын, Қанатбаев та үкіметті қолына алмай тоқтамайтынын 
Ағаев сезеді. Ендеше талас өлімсіз бітпейді. Гоқтату керек та- 
ласты. Бірақ, қалай? Бұл сұраққа Ағаев бірнеше жол тапты. 
Бірінші жол -- Қанатбаевтың ұсынысын қабылдауға Каюм- 
ханды өзі көндірмек. Екінші жол -- өзіне сенетін ОКВ-ның 
басшыларын пайдалану. Үшінші жол -- алдыңғы екі тәсіл іс- 
ке аспаса, өзі қазақ жігіттерінен отряд құрып, «Түркстан ұлт 
комитетінен» Қанатбаевтардың келешекте қазақ комитеті 60- 
лып бөлініп шығуына мүмкіндік жасау. 

Бәрінен де Ағаевты қазақ отрядын құру туралы ой қызық- 
тыра түсті. Мұндай отряд құру оған оңай сияқты көрінді. От- 
рядтың негізі -- өзінің диверсиялық тобы болады. Керек бол- 
са, кейінірек отрядты ұлғайтып қазақ легионын жасауды 
қолына алады... 

Мұздай қаруланған неміс армиясы Сталинград майданын- 
да жеңіліп отырғанда, «Түркстан легионының қолынан не 
келмек?! Түкте келмейді. Майдан Түркстаннан алыстап кетті. 
Түркстанға тақап барудың өзіне енді көп күш керек. Ол күш 
қайда? Ленинград, Москва құламай тұрғанда, Сталинградқа 
немістер қайтадан аттана қояр ма екен. (Жоқ, Гүркстанда ой- 
ран шығаратын бірінші мен, менің отрядым болмақ. Каюм-хан, 
Қанатбаевтар таласса да, таласпаса да тілегіне жете алмайды. 
Бәрібір Түркстан менің қолымда болады. «Екі құзғын таласса 
бір қарғаға жем болар» деп халық бекер айтпаған шығар. 

Қазақ отрядын құру туралы ойының іске асатынына сен- 
гені сонша, Ағаев қазақ тілінде соғыс командасының нұсқа- 
уын жасауға кірісті. Тобының келешек мақсатын, Қазақстанға 

аттанар мерзімін айқындағысы кеп және отряд құру мәселесін 
шешпекке ол Берлинге жүріп кетті. 

Ағаев соңғы кезде Қанатбаевтан гөрі Қайгиннен жиі хат 
алып тұратын. Екеуінің де адрестері белгілі. Комитеттің теле- 
фонын да біледі: 17--66--19. Ағаев ОКВ-ға бармас бұрын 
жолдастарымен кездесіп, комитеттің қазіргі жағдайын білгісі 
келді. Берлинге келіп орналасқан соң Ағаев комитетке теле- 
Фон соқты. 

-- Алло! Маған Қайгин керек еді,-- деді ол, телефонның 
құлағын алған кісіге. 

-- Кім? Қайгин дейсіз бе? 

-- Иә, Асан Қайгин. 

-- Е, кішкене тұра тұрыңыз, қазір шақырайын... 

-- Телефонда Қайгин,-- деді біраздан соң таныс дауыс. 

-- Ей, Мәулекешпісің. 

-- Бүгім? --- деді ол жауап берудің орнына. 

-- Мен Ағаевпын ғой. Сен немене үркіп тұрсың? 

-- О! Алиханбысың?.. Аманбысың?.. Иә, қайдан телефон 
соғып тұрсың?.. Тіпті жақсы... Онда былай болсын: қызмет 
бітіп қалды ғой. Сағат бесте «Фишерхауз» ресторанында та- 
бысайық. Білесің бе ол ресторанның қайда екенін. ООридри- 
штрасседе ғой. Шығыс Министрлігінің қасында. Из, иә. Мен 
жолдастарға айтайын сенің келгеніңді. Бірге қарсы алармыз. 

Қолы бос Ағаев, ертерек «Фишерхауз» ресторанын тауып 
алып тосып тұр еді, айтқан уақытында жанында екі жолдасы 
бар Қайгин келе жатыр екен. ақындай келе Ағаев ішінен 
Қанатбаевты таныды, екіншісін көрмеген сияқты. Амандасып, 
шүйіркелескен соң Қайгин: 

-- Танысыңдар! - деді Ағаевқа жанындағы жолдасын 
көрсетіп.- Мынау - Айтбаев Мажит. «Міллі Түркстан» жур- 
налының қызметкері. Ал Қарысты өзің білесің. 

Ресторанға кіріп жайғасқан соң Ағаев жолдастарының 
жағдайларын сұрастырды. 

-- Бізде мақтанарлық әңгіме жоқ,-- деді Қанатбаев, бәрі 
үшін жауап беріп.-- Розенбергке жазған хаттан өзіміз күткен- 
дей жауап ала алмадық. Каюм-хан қазақ жігіттерін бір етікке 
тығып жатыр. Жақында комитет «Яни Түркстан» деген жеті- 
сіне бір шығатын жаңа газет ашпақшы. Ол да Каюм-ханның 
қолында, өзбекше газет. 

-- Анау ит иттігін қоймай жүр екен, ә. Жоқ, сендер бас- 
таған беттен қайтпаңдар. Мен сендер жақта. Сендер дұрыс 
жолда тұрсыңдар,-- деді Ағаев. 

-- Бізше солай-ақ. Бірақ Каюм-ханша, герман үкіметінше 
олай болмай тұр ғой,-- деп қойды Қанатбаев. 


104 


-- Герман үкіметі дегенің кім? "Шығыс Министрлігі ме? 
Фу! Түкке тұрмайтын сөзді айтады екенсіңдер сендер. Герман 
үкіметі ОКВ-ның қолында, естеріңде болсын. ОКВ-ның бас- 
шылары -- Гитлердің кеңесшілері. Ал, мен ОКВмен өте жа- 
қынмын. ОКВ түркстандықтардың ішінен герман армиясы- 
ның офицерлік атағын бірінші маған берді ғой. Егер сенбеген 
болса, ондай атақты маған берер ме еді? Оны айтып отырға- 
ным, сендердің әлгі Каюм-хандарыңды мен өзім-ақ жайғас- 
тырамын. Болмай бара жатса ОКВ-ны жұмсаймын. Еңселе- 
ріңді көтеріңдер, жігіттер, мендей ағаларың тұрғанда өлмей- 
сіңдер. 

Каюм-ханға наразы боп жүрген Қанатбаев, Қайгиндерге 
Ағаевтың сөзі әжептәуір дәрмен еді. Ағаев өзінің қазақ отря- 
дын құрғысы келетінін, ол отрядқа бейімдеп қазақ тілінде со- 
ғыс командасының нұсқасын жасай бастағанын айтты. Ағаеп- 
тың бұл әрекетін Қанатбаев, Қайгиндер зор қуанышпен қарсы 
алды. 

-- Санын біраз ұлғайтқан соң отрядтың атын «Алаш» 
деп қойғым келеді. Ежелгі алаш партиясы идеяларының өр" 
кендеуіне, менің отрядым символ болса екен деймін. Оған қа- 
лай қарайсыңдар? 

-- Сіздің бұл әрекетіңіз біздің тілегімізге сай. Егер сіз 
«Алаш» атты қазақ отрядын саптай алсаңыз, қазақ халқына 
бұдан асқан қуаныш жоқ болар еді,-- деді Қанатбаев. 

-- Менің ойлауымша, «Алаш» отряды қазақ халқының 
болашақ ұлт армиясы ғана емес, үкіметінің де негізі болуға 
тиіс, Ол, әрине, сендерді болашақ үкіметтен тыс болады деген 
сөз емес. Мен, сендер, сөз жоқ, сол үкіметтің басында бола" 
мыз. Ал, менің отрядымдағы адамдар, қолдан келгенше, үкі- 
мет аппаратында істейтін жауапты қызметкерлер болмақ. 

Комитеттегі қазақ жігіттерінің хал жағдайын, пікірін біл- 
ген соң Ағаев «Абверге», ОҚВ-ға барды. Онда өз тобының 
қайткен күнде де Қазақстанға жіберілетіндігін білді. Бірақ, ат- 
танар уақыты белгісіз. «Абвер» Ағаевтан диверсанттық да- 
Йындықты күшейте беруді тіледі. Бұл тілекті қабылдап, Ағаев 
«Абвер» мен ОКВ басшыларының алдына тобын ұлғайту ту- 
ралы мәселе қойды. Қазіргі тобы Қазақстанда диверсия жа- 
сауға жеткілікті, ал көтеріліс ұйымдастыруға шамалы. Егер 
тобы молырақ болса, Қазақстанға жетіп алғаннан кейін керек 
кезінде қосымша кісілер шақырып алар еді. «Абвер», ОКВ 
Ағаевтың ұсынысын қабылдады. Ағаев қайтарында Люккен- 
вальд лагеріне соғып, керек адамдарын Святошиноға ала кет- 
пекші болды. 

Ұсынысы өтіп тұрған соң Ағаев «Түркстан ұлт комитеті- 


105 


нің» ішіндегі қайшылықтар туралы сөз көтерді. Бірақ, ОКВ 
«Түркстан легионын» бөлу жөніндегі пікірді қостамады. Ка- 
юм-хан мен Қанатбаевтардың қайшылықтары оңай шешіле 
қоймайтың тартыс екенін Ағаев түсінді. Сөйте тұрса да ол 
Ноенбергерштрассе 14-те тұрған комитетті іздеп Каюм-ханға 
барды. 

-- Мен қазақ халқының Германиядағы өкілі, фамилиям 
Ағаев! -- деді ол кабинетке кіріп келісімен-ақ. Каһююм-хан қо- 
лын алды, 

Бұрын көрмеген мығым денелі, мұртты адам, неміс офице- 
рінің формасын киініп анау-мынау жоқ: «Мен қазақ халқы- 
ның Германиядағы өкілі» деп жетіп келгенде, Каюм-хан төбе- 
сінен қойып жібергендей, орнынан тұра алмай, тілі күрмеліп, 
сасып қалды. Мұны сезген Ағаев: 

-- Комитетте сіздің жүргізіп отырған саясатыңыз дұрыс 
емес. Мұсылмандарды біріктіруді бастаған Шоқаев болатын. 
Сіз тек сол идеяны пайдаланып отырған адамсыз. Шоқаевтың 
жолын сіз бұрмалап бара жатырсыз. Ол болмайды. Саясаты- 
ңызды өзіңіз түзетесіз, немесе біз көмектесерміз. 

Осынша мығым сөйлеп отырған офицердің кім екенін, қай- 
дан келгенін, оның былай кесіп сөйлеуге қандай правосы бар 
екенін түсінбей, Каһюом-хан әлі ештеңе айта алмай отыр. Ішін 
үрей қаулап әкетіп бара жатқандай. 

-- Кешіріңіз, сізді танымадық қой...-- деді бір кезде түрі 
қуарып кеткен Қаюм-хан жымыңдай түсіп. 

-- Мен ОКВ-ның уәкілімін, легионнан тыс жүрген ерекше 
қазақ отрядының бастығымын,-- деп қойып қалды Ағаев. 

-- Тоқтай тұрыңыз! Әлгінде ғана қазақ халқының Герма- 
ниядағы өкілімін деген едіңіз, енді ОҚВ-ның уәкілімін дейсіз! 
Қай сөзіңізге сенуге болады. Мүмкін «Германиядағы біздің 
өкіліміз»... деп берген қазақ халқының мандаты бар шығар 
қолыңызда,-- деп арбаса бастады Қаюм-хан. 

«Мынау жындыма-ей! Қайдағы мандатты сұрап отыр? Қа- 
зақ халқының маған берген мандаты болса мен бұл антұрған- 
мен бүйтіп сөйлесіп отырам ба? Кім еді ол өзі сонша менен 
мандат сұрайтын?» 

-- Мүмкін сіз алдымен өзіңіз көрсетерсіз Түркстан халық- 
тарының берген мандатын! -- деп Ағаев та қулана түсті. 

-- Байқап сөйлеңіз! -- деп бажырая қалды Каюм-хан.- 
Мені: Түркстан үкіметінің президенті ғып Розенберг мырза 
тағайындаған. бозенберг болса фюрердің оң қолы. 

Ағаев жымиып күлді: «Ә, солай тайдың ба! Несіне сұрай 
қойып едің жоқ мандатты?! Ондай мандат менде де жоқ, сен- 
де де жоқ. Ешбір халық бізді мұсылман үкіметін құрыңдар 

деп өкіл қылған жоқ. Бұл біздің өзіміздің істеп жүрген әреке- 
тіміз екені саған да, маған да белгілі...» Ағаевтың ойын сез- 
гендей, оның айтар сөзін тоспай Каюм-хан әңгімені өзі бұрып, 
жалғастырып әкетті. 

-- Хош! Сіз мені Шоқаевтың мұрасын бұрмалап барады 
деп айыптап отырсыз. О не дегеніңіз? Түсіндіріңізші. 

-- Ол-- өзбектерді дәріптеп, қазақтарды жәбірлеме де- 
ген сөз. 

-- Мен қай қазақты жәбірлеппін? Түсінбеймін сізді. 

-- Ә, солай ма? Мен сізге қазір түсіндірейін. 

Ағаев қысқа түрде Қанатбаев, Қайғиндердің Розенбергке 
жазған тілектерін Каюм-ханның қостамай, оларға орынсыз 
қарсы шығып отырғанын айтты. Қанатбаев, Қайгин, Айтбаев 
сияқты қазақ жігіттерін қуғындап отырғанын көрсетті. Жур- 
нал, газетті тек өзбек тілінде шығарып жатқанын қолдамай- 
тынын, барлық тілге, соның ішінде қазақ тіліне көп көңіл бө- 
лу керек екендігін сөйледі. 

Алғашқыдай емес, кішкене тиышталып Каюм-хан ашыла 
түсті. Өзінің ұлтшылдығына сілтеп, татар, башқұрттармен қо- 
сылуға қарсы екендігін; Шоқаевқа сілтеп, мұсылмандардың 
бір мемлекет болғанын қолдайтынын, олай болса қазақтардың 

үркстаннан бөлініп шыққысы келетініне теріс қарайтынын 
айтты. Қазақ жігіттерін қуғындаушылық бар деген өтірік деп 
танды. Дегенмен қазақтарға күресте молырақ мүмкіншілік 
туғызуды, журнал-газеттерде қазақша жазылған материал- 
дарға көбірек орын беруді қарастырып көрерміз деп уәде 
берді. 

Аз да болса берген уәдесіне қарағанда Каюм-ханды Аға- 
ев жеңіп шықтым деп есептеді. Ол, Каюм-ханға әлде де ойлан, 
Қанатбаевтардың бет алысы дұрыс, Берлинге енді бір келген- 
де тағы сөйлесеміз деп әңгімені бітірмей шұбыртып кетті. Ка- 
юм-ханға ой түсті. Ағаевтың оқта-текте келіп кетуі, сөйлеу 
мәнері Каюм-ханды жәбірлегендей. Бұ қайдан шыққан қазақ? 
Мен неге білмеймін? Қалайша, не үшін ол офицерлік атақ 
алып қойды? Ерекше қазақ отряды қайдан пайда болды? 
деген сұрақтар бірінен соң бірі туып қинай түсті. Ағаев оның 
президенттік орнын тартып алғысы кеп тұрған жауы ұқсап 
көрінді. «Тоқта! Сонда Ағаев комитет ішіндегі тартыстарды, 
Қанатбаев, Қайгиндерді жек көретінімді қайдан біледі. Ә-ә. 
Мұны істеп жүрген Қанатбаев екен ғой...» 

Ашуы тасыған Каюм-хан, Қанатбаевты совет агенті деп 
көрсетіп гестапоға ұстап берді. 

2. Герман империялық Хауіпсіздік Бас басқармасының 

(ЫСХА-ның) ең бір маңызды түйіні -- шет мемлекет- 
терде разведка жұмысын ұйымдастыратын Алтыншы басқар- 
ма. Бұл басқармаға Гиммлердің мән беруі сонша, оны «Жеке 
сыртқы .істер министрлігі» деп атап, ал басқарма бастығы 
бригаденфюрер «СС» Вальтер Шелленбергті саяси мәселелер 
жөніндегі өзінің кеңесшісі деп санайтын. 

Алтыншы басқармада сегіз бөлім бар. Ең үлкені-- Совет- 
тер Одағына және басқа Шығыс елдеріне. қарсы разведка 
жүргізетін УІ-П бөлімі. Бөлім бастығы -- штандартенфююрер 
«СС» доктор Грефе, Бұл бөлімде жүзге жуық адам қызмет 
істейді. УІ-Ц бөлімі бірнеше рефераттарға бөлінген. Оның 
ішінде 1--3 рефераттар Советтер Одағына қарсы разведка 
жұмысын ұйымдастырады. Сонымен бірге бұлардан тыс «Пеп- 
пелин» деген разведкалық террор-диверсиялық орган да Со- 
веттер Одағына қарсы еңбек етіп жатыр. 

Шығыс Министрлігі ұйымдастырған «Түркстан ұлт коми- 
теті», «Еділ-Орал» комитеті, Қалмақ басқармасы, Азербай- 
жан, Терістік Кавказ, Армян, Грузин штабтарының істеріне де 
Алтыншы басқарма көңіл бөледі. Бұл ұйымдардың ішінде 
саны, екпінділігі жағынан «Түркстан ұлт комитетінің» еңбегі 
көзге көрінерліктей. Қайшылық, тартыс та сол комитетте. 

Ұлтшыл комитеттерді, басқармаларды, штабтарды Шығыс 
Министрлігі Грефемен келісіп құрған. Оларды құрудағы не- 
гізгі мақсат -- қамқорлық емес, ұлт азаттығы деген саяси 
авантюристік идеяны шымылдықтай пайдаланып, совет әскери 
тұтқындарын легиондарға түсіру, шпиондық, диверсанттық 
іске тарту екендігі Грефеге мәлім. Легионда ұйымдастыру жұ- 
мысы аз-көп болса да жүріп жатқанмен, тұтқындарды разведка 
ісіне ұйымдастыру әлде де дұрыс жолға қойылмай отыр. Мә- 
селен, Түркстанға қарсы шпиондық дайындықтан өтіп жат- 
қан бірнеше топтар бар. Бірақ осы жұмысты УІ-Ц бөлімінде 
өз қолына алып, жоспарлап, тәртіпке келтіріп отырған бірде- 
бір кісі жоқ. Шашырап жатқан жұмысты орталықта белгілі 
бір қызметкер бақылап, басқармаса, әрбір топ мемлекет ал- 
дында тұрған міндеттерден тыс өз бетімен әрекет жасап кетуі 
мүмкін ғой. Осы кемшілікті байқаған Грефе, бірінші реферат- 
тың ішінде ТГүркстанда разведка жұмысын ұйымдастыратын 
жаңа бөлімше құруды ұсынды. Жаңа бөлімшеге Түркстан ха- 
лықтарының тілін, әдет-ғұрпын білетін, тәжірибелі қызмет- 
керлер тауып отырғызайық деді. Грефенің ұсынысы бекітілді. 

өлімше орнады. Бірақ бүкіл РСХА аппаратында бөлімшеге 
лайықты қызметкерлер табылмады. 

«Іздеген әрқашан табады» деген бар ғой, Сұрастырып жү- 

ріп Грефе «СС» басқармасынан Түркстан жәйін білетін Ольц- 
ша деген адамды тауып алды, өмірбаянымен танысты. 

Ольцша Райнер 31 жаста, Саксонияның Ауәрбах қаласын- 
да туған, 18 жасынан бері фашистер партиясының мүшесі. 
1937 жылы Берлин медицина институтын бітірген, трофика- 
лық медицинаның дәрігері. 

Ольиша 15 жасында 3 ай Францияны, 16 жасында 3 ай 
Финляндияны, 19 жасында Швейцария, Голландияны аралап 
қайтқан. Кейін, медицина институтында оқып жүргенде, жо- 
ғарғы саясат мектебіне барып шығыс елдері жайында лекция- 
лар тыңдайды. Және осы мектепте шығыс семинарының ассис- 
тенті боп қызмет істейді. Индия, Орта Азия жөнінде өзі бір- 
неше лекциялар дайындайды. Сол материалдарды пайдала- 
нып, қосымша ізденіп, «Түркстан» деген кітап жазып 
шығарады. Ол кітапта Орта Азияға экономикалық және сая- 
си шолу береді. Институт бітіргенше ол тағы бірнеше елдерге: 
Иран, Түркия, Парсы, Ауғанстанға барып қайтады. Венгрия, 
Румыния, Болгария, Югославия, Италияны аралайды. Өзінің 
дүние тануға ынтықтығы арқасында француз, ағылшын, орыс, 
түрік, парсы тілдерін үйренеді. 

едицина институтын бітірген соң Роберт Кохтың ғылы- 
ми институтында трофикалық медицина бөлімшесінің ғылыми 
кеңесшісі боп қызмет істейді. Онымен қатар империя дәрігер- 
лік камераның шетел бөлімінде шығыс рефератының басшысы 
боп тағайындалады. Империя дәрігерлік камерасы герман фа- 
шист партиясының бір маңызды органы. Камераның басшы- 
сы-- группенфюрер «СС» Конти Герман ішкі істер Министр- 
лігінің денсаулық сақтау жөніндегі мемлекеттік кеңесшісі 
Гиммлердің өзіне төте бағынатын. 

Ольцшаның өмір тарихынан Грефені қызықтыра түскен 
бір жері онық институт бітірмей тұрып разведка ісіне аралас- 
қан кезеңі еді. Индияға саяхат шеккенде Ольцша бірқыдыру 
разведкалық мәліметтер алып қайтқан. Империя дәрігерлік 
камераға қызметке түскен соң разведка ісімен шұғыл айналы- 
сады. Өзі басқаратын шығыс рефераты, СССР, Түркия, Иран, 
Ауғанстан және Араб елдерінен Германияға командировкаға 
келген дәрігерлерге қамқорлық жасағансып, разведкалық мә- 
ліметтер жинайды. Онымен бірге, Империя дәрігерлік каме- 
раның шетел бөлімі, шығыс рефераты, Герман Сыртқы істер 
министрлігінің шет елдерде құрылған «Мәдени институттары- 
ңа» өзінің дәрігер уәкілдерін жіберген боп, басқа елдерде шпи- 
ондық іс жүргізеді. 

1941--1942 жылдары Ольцша Герман-Совет майданында, 
«СС» армиясының ерекше батальонында Империя дәрігерлік 

камераның уәкілі болады. Ерекше батальон неміс армиясының 
шығыста басып алған территориясында трофеялық материал- 
дар жинайды. Осы кезде Шығыс Министрлігі Қвтрым мен 
Кавказдың курорттарын пайдалану мәселесіне көңіл аудара- 
ды. Соған байланысты Ольцша Советтер Одағының курорт- 
тары жөнінде трофеялық материалдар жинап, кітап шығаруға 
тапсырма алады. «Советтер Одағының курорттары» деген кі- 
тапты Ольцша 1942 жылы жазып шығарады... 

Асықпай Грефе Ольцшаның өмір тарихына әбден қанды. 
Оның талапкерлігі, алғырлығы, іскерлігі қатты ұнады. Оқу- 
мен қатар қызмет істеу, немесе екі жұмысты қатар істеу, сүй- 
тіп жүріп ғылыми еңбектер жазу, әртүрлі тілдер үйрену кім 
болса соның қолынан келе бермейді. Разведка жұмысың бі- 
леді, Түркстан туралы еңбегі бар, орыс, түрік тілдерінде сөй- 
лей алады. «СС»-тың аппаратында істеген. Бұдан артық пе 
керек... 

Танысып сөйлесу үшін Грефе Ольцшаны шақыртып алды. 
Ольцша өзін көп тостырмады. Бойы зор, толық денелі Ольц- 
ша бірден-ақ Грефеге ұнай кетті. Маңдайы кең, беті ұзынша. 
Мұрны да созылып жатыр. Мүйізді көзілдірік мұрынының 
үстін мықтап ерттеп алғандай. Көз қарасы ақылды кісі екен- 
дігін білдіріп тұр. Операциядан кейін қалған иегіндегі кішірек 
тыртық таңба болмаса, түр пішініне қояр мін жоқ. Бір көрген- 
де байқалғаны -- үстіндегі әскери форма денесіне қонбай тұр. 

-- Сіз түрік тілін жақсы білесіз бе? -- деді Грефе, Ольц- 
ша отырған соң. 

-- Гым жақсы емес, бірақ сөйлесе аламын. 

-- Сізді біз Империя Хауіпсіздік Бас басқармасына жа- 
уапты қызметке алғымыз келеді. Оған қалай қарайсыз? 

Ольцша ойланып қалды. 

-- Маған тапсырғыңыз кеп отырған қызметтің жалпы ба- 
ғытын білуге болар ма екен? 

-- Болады. Сіз бір бөлімшенің разведка жұмысын басқа- 
ратын боласыз. Түрік тілін білетініңізді, Орта Азия жөніндегі 
еңбегіңізді еске алып, Түркстанға қарсы жұмысты сізге тап- 
сырғымыз келеді. 

-- Ұғынықты,-- деді Ольцша біраз көтеріле түсіп.-- Раз-” 
ведка жұмысымен таныспын. Бірақ, қанша айтқанмен, менің 
мамандығым дәрігерлік қой, мамандықты тастап, жас отыздан 
асқанда басқа іспен шұғылдану оңай емес. Әрине, разведка 
жұмысы маған ұнайды. Егер Империя дәрігерлік камерасынан 
мүлде қол үзіл кетпей, аз уақыт болса да дәрігерлік іспен ара- 
ласып тұруыма қарсы болмасаңыз, мен сіздің айтқаныңызды 
істеуге дайынмын. 

Олыьпшаның өмір бойы оқуды да, қызметті де, ғылыми ең- 
бектерді де қатарынан істеп үлгіріп келе жатқанын еске алып, 
мамандығынан қол үзіп кетпеуге Грефе қарсы болмады. 

-- Бірақ, уақыттың көпшілігін разведка жұмысына жұм- 
сайтын боласыз,-- деді ол ескертіп. 

Грефе ең алдымен Алтыншы басқарманың маңызына тоқ- 
талды. Алтыншы басқарма жөнінде Гиммлердің көзқарасын 
айтты. Сонан соң Ольцшаның алдына нақтылы міндет қойды. 
Ол-- Түркстан Туралы жаңа мәліметтер жинау: Түркстан- 
ның қай жерінде СССР-дан көшірілген қандай заводтар бар, 
соғыс өндірісі қай жерде, қалай істейді, халықтың азық-түлік 
жағдайы, моральдық рухы қандай, көтеріліс болған жерлер 
бар ма; бандитизм өрістеген бе, қай жерде; республикаларды, 
облыстарды, ірі өндірістерді қандай адамдар басқарып отыр, 
олардың емір тарихы, тағы тағылар. Осындай мәліметтерді 
жинақтап, қорытып келгенде, Советтер Одағының күші қан- 
ша уақытқа жететінін мөлшерлеп білуге болады. Сонымен қа- 
бат ол мәліметтер диверсанттық топтарды қай жерге алдымен 
жіберуді айқындауға жақсы. Керек мәліметтерді жинау үшін 
Грефе барлық мүмкіншілікті, әсіресе, агентураны пайдалану 
туралы нұсқау берді. Екінші бір маңызды міндет -- ұлтшыл 
комитеттердің, штабтардың саяси істеріне көңіл бөлу, агенту- 
ра дайындау және керек мәліметтерді жинау үшін соларды 
пайдалану. 

Міндеттерін бөлім бастығының өз аузынан естіп Ольцша 
көңілді шықты. Өз мамандығынан қол үзбейтін болды. Грефе 
қойған міндеттерді орындаса, бір жағынан мемлекетке пайда 
келтіріп, екінші жағынан өзінің «Түркстан» деген еңбегін жа- 
ңа мәліметтермен толықтыруға болады екен. Мұндай қызмет- 
ті іздесең таба алмассың. Не деген ашылып тұрған бақыт де- 


сеңші! 


3. Тұрамысовтың Варшава түрмесіне түсіп, тас камерада 
жападан жалғыз отырғанына он күн болды. Он күн 
ішінде оны ешкім жауапқа шақырмады. Түрмеге түсуін ба- 
сында Жорановтан көріп, ыза боп отырған Гұрамысов, енді 
бәр кінәні өзіне артып, өзін-өзі ұрсып қапаланды: со керек 
саған! Жау ішінде жүріп, жете білмеген кісіге сыр айтушы ма 
еді9. Тарт енді сазайыңды!.. Ит білсін бе о неменің жауға бе- 
ріліп кеткенін, Өзіміздің адам ғой деп ойлаған едім, аңғырт 
басым шатысқан екен. Е, Валитхан, Валитхан! Баласың. әлі! 
«Бала-бала, ісің шала!» деп мазақтаушы еді кейде ауыл қыз- 
дары. Істің шала болғандығын мойындамасқа амал жоқ. 

Басына ауыр күн туғанда Тұрамысов жолдасы Құттыба- 
евты есіне түсірді. «Қайда жүр екенсің, ағатай, не істеп жүр- 
сің, бұғаудан босай алдың ба, жоқ, әлі жаумен арбасып, арпа- 
лысып жүрсің бе?.. Егер айырылмай бірге жүрсек, мүмкін, 
мен бүйтіп түрмеге түспеген болар едім. Ақылдасып істеген 
болар едік істі...» 

Осы кезде түрме коридорында ауыр етіктің дүбірі естілді. 
Дүбір жақындап келеді. Тұрамысов отырған камераның тұ- 
сына келгенде етік дүбірі басылып, бума кіЛттің сылдыры ес- 
тілді. Әне, кілт камераның есігін аша бастады. 

-- Жүр!-- деді, түрме қызметкері Тұрамысовқа басын 
шұлғып. 

Тұрамысов камерадан атып шықты. Есікті жауып, Тұра- 
мысовты алдына салып, түрме қызметкері зытып келеді. «Бу 
неге сонша. қатты келе жатыр, не боп қалды, атып тастамаса 
жарар еді, әйтеуір...» деп, не ойларын білмей Тұрамысов қи- 
налып келеді. Бір есіктің тұсына тақала бергенде түрме қыз- 
меткері Гұрамысовты тоқтатты, «Мұнда кір!» дегендей, ба- 
сын шұлғыды ол, есікті ашып. Гұрамысов кіріп барды. 

-- Капитан мырза! -- деп, жадырай қалды ол, кабинетте 
жалғыз отырған Әрникені көргенде. 

Эрнике Гұрамысовтың қасына келді. Орындыққа отыр- 
ғызды. Қалтасынан портсигарын шығарып, шылым ұсынды. 

-- Ал, сөйле! Не бүлдіріп қойдың мен жоқта? -- деді ол 
өкпелі түрде. 

-- Ештеме бүлдіргем жоқ, капитан мырза. Білмеймін неге 
отырғызып қойғандарын,-- деп танды Гұрамысов. 

-- Қалайша білмейсің? Жоранов мырзаға Қызыл Армия- 
ға өтіп кетейік деген кім? 

-- Білмеймін. Мен Жорановқа ондай сөз айтқам жоқ. Бұл 
жала. Мұның бәрі легиондағы ұлттық қастықтың салдары. 

-- Қой, Жоранов бекер айтпаған болар... 

-- Бекер, капитан мырза. Өзіңіз ойлаңызшы, сіздермен 
бірге адал қызмет істеп, совет партизандарына, Қызыл Ар- 
мияға қарсы соғысқа шығып, ерлік көрсетіп, фашизмге беріл- 
гендігін іс жүзінде дәлелдеген кісі-- Қызыл Армияға қашып 
кетейік деп айта ала ма? Өтірік екендігі өзінен-өзі көрініп тұр 
емес пе? 

-- Әй, білмеймін, өтірік болса Вали Каюм-хан мырза сені 
жапқыздыртып қоймаған болар еді,-- деп қайсысына сенерін 
білмей, Эрнике батыл сөйлей алмай отыр. 

-- Жоқ, жоқ, капитан мырза. Қызыл Армияға кету тура- 
лы сөз тіпті болған емес, болмақ та емес. Оған сеніңіз. Кетер 
алдында ІЖоранов мені қонаққа шақырды, арақ берді. Мен 

мас болып қалсам керек. Мүмкін, мастықпен Жорановқа рен- 
жірлік бірдеме деген шығармын. Ол Вали Каюм-хан мырзаға 
айтқан шығар. Оның алдында Вали Каюм-хан мырзамен аз- 
дап шекісіп қалған едім. Соған ашуланып Вали Каюм-хан мыр- 
за мені қаматқан болар. О кісіге ешбір өкпем жоқ. Егер менің 
Вали Каюм-хан мырзаға айтқан сөздерім қате болса, кешірім 
сұраймын,-- деп түрмеден босап шығу үшін Тұрамысов бас 
июге дейін барды. 

ЭӘрнике ойланып қалды. 

-- Байқа, Тұрамысов! -- деді ол, саусағымен үстелді та- 
қылдатып.-- Бір жолға кешіремін. Бірақ. есіңде болсын, енді- 
гәрі сен жөнінде ешбір теріс сөз естімейтін болайын. 

Түрмеден босатып, Эрнике Тұрамысовты Легионоваға 
алып келді. Апрельдің орта кезі еді, жаңбыр құйып тұр. Ла- 
герь алаңында жүрген ешкім көрінбейді. Тұрамысов өз ротасы 
жатқан бараққа тартты. Бараққа тақай бере легнонерлердің 
ду күлкісін естіді. «Е, бәрі барақта отыр екең ғой» деп ойлады 
Тұрамысов. Тоқта! Бұлар неге күліп отыр?... Есікті сәл ашып 
Тұрамысов сырттан құлағын тосты. 


Вали Каюм атамыз. 
«Колбаса» деп жатамыз, 
Неміс берген шенелді 
Поляктарға сатамыз... 


деп, энге қосып айтып салды біреуі. Легионерлер тағы ду кү- 
ліп жіберді. Сыртта тұрып Тұрамысов та еріксіз мырс етіп 
күліп алды. Каюм-ханды келемеждеп шығарылған өлең екенін 
ол түсініп тұр. «Бұ қайсысы екен өлең шығарып отырған? 
Арандап қалмаса жарар еді».-- Біреу естіп қоймады ма екен 
дегендей жан-жағына қарады “Гұрамысов. «ЮЖоранов сияқты 
біреу Каюм-ханға жеткізсе, өлесің ғой бишара». Тұрамысов 
бараққа кіріп барды. 

-- Командир келді! -- деп айғай салды, оның кіргенін кө- 
ріп қалған бір легионер. 

Отырған, жатқан легионерлер есік жаққа жалт қарады да 
Тұрамысовты көрген соң, дабыл қағылғандай, дүрілдеп тұра. 
бастады. Бір топ легионерлер жүгіріп барып Тұрамысовты 
қоршап алды. 

-- Аман қайттыңыз ба? 

-- Деніңіз сау ма? 

-- Бәсе, осылай болса керек еді! 

-- Мен айттым ғой, командиріміз қайтып келеді деп! 

Көбінің көзі Тұрамысовтан жауап күткендей телміріп 

--- Аман, аман! Жәй бір түсінбестік болса керек. Міне, қай- 
тып келдім. Даурығатын ештеме жоқ. Өлеңдеріңді айтып оты- 
ра беріңдер! -- деді Тұрамысов, топты жара ілгері жүріп. 

ұрамысов бір легионердің жанына барып нарға отырды. 

-- Араларыңда ақындарың бар екен ғой! -- деп сөз тарт- 
ты ол. 

-- Қайдағы ақын, әншейін қарын ашқанда ермек болсын 
деп отырғанымыз ғой, -- дей салды біреуі. 

-- Өлең деген, жарықтық жақсы нәрсе ғой, бірақ өлеңді 


таңдап айту керек! -- деді Тұрамысов ескертіп.-- Ал, не жа- 
ңалықтарың бар, айтсаңдаршы! і 
-- Шаңалығымыз бар! -- деп бір легионер басын көтерді. 


-- Майданға жібергелі жатыр бізді,-- деді екінші бірі. 

-- Сіз барасыз ба бізбен? -- деді тағы біреуі. 

Легионерлер Тұрамысовтан бір нәрсе дәметкендей, бірге 
барсақ жеңіл болар еді дегендей жалынышты қарап отыр. ТГұ- 
рамысов не дерін білмей абыржып қалды. Сатқын Жоранов- 
тың хабарынан кейін немістердің оған қалай қарарын жете 
білмейді. 

-- Мүмкін бірге кетерміз! -- деді ол, майдан шебіне қай- 
тып бару туралы арманынан күдер үзбей. 

абын тауып Тұрамысов Әрникені айландыра бастады. 
Эрнике бірінші батальоцға тағы бір рота жіберейін деп жат- 
қанын жасырған жоқ. Сол ротамен өзін бірінші батальонға 
жіберуді өтінді Тұрамысов. «Көп ұзамай менің жаңа ерлігім- 
ді еститін боласыз»,-- деді ол Эрникені сендіріп. 

Эрнике көнді. Апрель айының аяғында ротаны басқарып 
Тұрамысов бірінші батальонға жүріп те кетті. 

Ол кезде бірінші батальон Сталино-Иловайсқ темір жол 
магистралін партизандардан күзетіп жатқан еді. Батальон 
штабы Харпцызск станциясының маңында тұрған. Майдың ба- 
сында Тұрамысов штабқа жетті, батальон командирі капитан 
Копфпен табысты. Копф со күні Тұрамысовты бірінші атқыш- 
тар ротасының командирі ғып тағайындады да, Ханженково 
станциясына жіберді. Бірінші рота Ханженково мен Хар- 
цызск станцияларының екі аралығындағы темір жол. бойын 
күзетуге міндетті еді. 

Орналасып алған соң Гұрамысов майдан жағдайы туралы 
мәлімет жинай бастады. Май айында майдан шебі Сталино 
облысынан солтүстік пен оңтүстікте көп алшақ жатыр еді. Оң- 
түстікте -- Кубаньның Новороссийскі қаласы маңында, шы- 
ғыста -- Ростов, Ворошиловоград облыстарында соғыс баяу 
жүріп жатты. Майданда айта қоярлықтай өзгеріс болмай, бі- 
ріне-бірі ұқсаған күндер созыла түсті. Июнь айы да жаңалық 

әкелмеді. Тек солтүстікте Белгород, Харьков облыстарының 
кейбір жерлерінде шайқас болыпты деген хабар естіліп жүрді 
анда-санда. 

Темір жол күзетін ұйымдастырған болып жүріп, Тұрамы- 
сов көрші тұрған үшінші, төртінші роталарға соқты. Бұрын 
өзімен бірге істес болған таныстарын тауып алып, ТГұрамысов 
легионерлердің хал-жағдайларын сұрастырды. 

-- Жігіттердің немістерге деген наразылығы күннен-күнге 
өршіп барады. Тұрмыстары нашар. Немістердің жәбірлеуіне 
шыдай алмай бірнеше легионер асылып өлді. Копфтың атына 
хат та жаздық. Хатта легионерлердің жаман тұрмысын, не- 
містердің легионерлерді ұрып-соғатынын көрсеттік, Копф по- 
черк бойынша мені тауып алып, екі күн қамап қойды...-- деген 
сияқты әңгімелер айтты бір танысы. 

«Е, е... Легионерлердің тұрмысы қайда болса да оңбаған 
екен, менің ротамда да легионерлер әрең жүр, тастаңдар не- 
місті, жүріңдер, өзіміздің Қызыл Армияға барып қосылайық» 
десе, бас тарта қоятын ешқайсысы көрінбейді. Тек жол тауып 
бастасаң болды, олар қостайтын сияқты деп ойлады Тұрамы- 
сов, легионерлердің хал-тұрмысын білгенде. 

Тұрамысов бұдан былай үшінші, төртінші роталардағы та- 
ныстарымен жиі кездесіп жүрді. 

-- Батальонға Сүлейманов Али келді! -- деп хабар жет- 
кізді Сарқұлов бір күні Гұрамысовқа.--- Мадер мырзадан бар- 
шамызға сәлем әкеліпті. Мадердің басшылығымен «ерекше 
команда» аталған бір топ түркстандықтар самолетпен Түрк- 
менияға аттанбақшы боп Симферопольға келсе керек. Симфе- 
ропольдан ұшып кетпекші болып тұрғанда самолеті бұзылып, 
әрі қарай жүре алмай қалыпты. Енді олар аспаннан парашют- 
пен қарғып түсу әрекетін үйренбекші боп Берлинге қайта қай- 
тыпты, ал Сүлеймановты тобын толықтыру үшін кісі алып кел 
деп Мадер осында жіберіпті. «Өз еркімен баратындары болса 
бізге келсін!» деп жар салыпты Сүлейманов. 

Сарқұловтың хабары Тұрамысовты өте қызықтырды. 
«Өзім кетіп қалсам ба екен сол топқа» деген ой бір келіп кетті 
оған. Түркменияда не істемек екен олар! Бірдемені бүлдірейін 
деп жүр-ау тегі. Қой, оларға жол бермеу керек... 

Көп ұзамай өздері тіленген екі жігітті ертіп Сүлейманов 
Берлинге қайтып кетіпті деген хабар алды Тұрамысов. Екінің 
бірі боп Сарқұлов кетті. 

Бұл кезде майданда әжептәуір өзгеріс туды. Орлов -- 
Курск -- Белгород бағытында қатты соғыс болып жатты. Ан- 
густың басында Қызыл Армия Орел, Белгород қалаларын 
босатып, Харьковке беттеп шабуылын шарықтата түсті. Ұза- 

май Харьков, Таганрог қалалары босатылды. Қызыл Армия 
немістерді Донбасстан тықсыра бастады. 

Сентябрьдің бірі күні Гұрамысовқа штаб офицерінің бірі 
келіп батальон командирі Копфтың бұйрығын тапсырды. Бұй- 
рықта Ханженково станциясының халқын, малын Запорожье 
облысына қарай дереу көшіріп айдауды, станциядағы үйлерді, 
ел-мүлкін өртеп жоюды Копф бірінші ротаға тапсырған екен. 
«Ал, Валитхан! Көптен тосқан уақытың жетті, отырма, қи- 
мылдап қал», деп ол өзіне-өзі дем берді, бұйрық әкелген штаб 
офицері кеткенде. 

ұрамысов ең алдымен ротасындағы неміс офицерлерінен 
қалай құтылудың амалын ойластырды. Ол Ханженково мек- 
тебінің сыртына гранат байлап оларды жаңғырықтыра жарды 
да, совет танкалары оқ атып жатыр деп хабар жіберді неміс- 
терге. Дүрліккен немістер ротаны тастап тым-тырақай қаша 
жөнелді. «Ә, сәт!» деп қойды Тұрамысов, ойы дұрыс болып 
шыққанға қуанып. Ал, енді қайда барамын? Шығысқа тарта 
берсем қайтеді? Шегініп келе жатқан неміс армиясына кезігіп 
қап, адамдарымызды шығынға ұшыратып алмас па екем?.. 

Ойланып отыратын уақыт болмады, Тұрамысов ротасын 
сапқа тұрғызып Макеевка қаласына қарай тартты. Жолшыбай 
үшінші ротаны қосып ала кетті. Алда полицейлер айдап келе 
жатқан көп халық кездесті: кемпір-шал, әйел, бала-шаға. АПа! 
Запорожье облысына айдап бара жатқан сатқындар екенсің- 
дер ғой, деді Гұрамысов ыза болып. Полицайларды Тұрамы- 
сов атқыздыртып тастады. Халықты айдаудан босатып, үйле- 
ріне қайтарды. 

егініп келе жатқан неміс бөлімдерімен соқтығыспасқа 
тырысып, Тұрамысов Макеевкаға дейін төрт-бес күн жүрді. 
Бірақ, қашып келе жатқан неміс бөлімдерінің көптігі сонша, 
көзге түспей Макеевкаға жету мүмкін болмады. Макеевкаға 
тақай бергенде, неміс армиясының өтуін тосып қорғауда жат- 
қан бір неміс бөлімі, шығысқа бет алған түркстандықтарға оқ 
атты. Осы жерде немістер мен түркстандықтар арасында үл- 
кен атыс болды. Отыз шақты жігіттерінен айырылып, Тұра- 
мысов таң ата Макеевканың басқа жағынан келіп шықты. 
Қарқындап келе жатқан Қызыл Армия бөлімдері осы кезде 
акеевка қаласына кірді. Түнгі атыстан сау қалған жүз отыз 
кісісін ертіп, Тұрамысов Қызыл Армия бөлімдеріне қосылды. 
Бұл 1943 жылы, сентябрьдің алтысы күңі еді. 


1. Алтыншы басқармада Түркстан бөлімшесі ашы- 

лып, Ольцша қызмет істей бастағаннан бері Фен- 
нердің тынышы кетті. Шелленбергтің қолымен Ольцша 
қайта-қайта есепті баяндама сұрата берген соң, жа- 
қын арада отыз шақты разведчикті Гүркстанға жіберу- 
ге болады деп хабарлаған еді. Енді сол адамдарың- 
ды тездетіп Түркстанға жібер деп, Ольцша соңынан 
қалмады. 

1943 жылы апрель айының аяқ шенінде Феннер Ос- 
вицтегі разведкалық мектебін Украинаға көшіріп алып 
келді. Көшудің мәнісін түсіндіріп айтпаеға да, еліне тақап 
келе жатқан соң, шпиондық тапсырма алып Қызыл Ар- 
мияның тылына ұшатын уақыт таяп қалғанын оқушы 
разведчиктер сезді. 

Поезд Азов теңізінің терістік жағасында жатқан Бер- 
дянск қаласына кеп тоқтады. Вокзал алаңына шыққан 
разведчиктердің көзі Советтер Одағының батыры, ұшқыш 
майор Полина Денисовна Осипенконың ескерткішіне түсе 
кетті. 

«Сендер неге келдіңдер мұнда?! Не ойларың бар? Байқаң- 
дар, жауға сырттарыңды берсеңдер де, іштеріңді бермеңдер!» 
деп, поездан түскен адамдарға әйгілі Осипенко сын көзімен 
қату қарап тұрған сияқты. 1938 жылы Гризодубова, Осипен- 
ко, Раскова үшеуінің Москвадан Комсомольскіге дейін алты 
мың төрт жүз елу шақырым аралықты жиырма алты сағат 
жиырма тоғыз минут ішінде ешқайда қонбай ұшып барғаны, 
күні кеше болған оқиғадай, совет адамдарының әлі есінде. Сон-. 
дай қадірлі адамның қабағына қарамай кеткеніміз жөн болмас 
дегендей, кейбір разведчиктер ескерткіштен көз алмай ақы- 
рын аяңдап барады. 

Әкеле жатқан адамдары мен жүктерін машиналарға тиеп 
алып, Феннер қаланың екінші шетінде аулақ жатқан Крекинг 
заводына қарай тартты. Машиналар бұрын осы заводтың :ұ- 
мысшылары тұрған үш қабатты үлкен ақ үйдің жанына тоқ- 
тады. Бұл үй разведчиктердің мектебі мен жатағына айналды. 
Үйдің үшінші қабатында Феннер және мектептің басқа қыз- 
меткерлері тұратын болды, радиостанция орпатылды. Екінші 
қабатында -- радистер сабақ оқитын кластар, разведчиктер 
жататын бөлмелер. Астыңғы қабатта -- мектеп кеңсесі, азық- 
түлік, тағы басқа зат қоймалары, кухня, асхана болды. 

Көк атып май келді. Күн жылынды. Қала көкке безеніп, 
жеңіс күні жақындап келе жатқандай, өңдене қалды. 

Освицтегідей емес, Бердянскіде сабақ сирек бола бастады. 
Көп сабақтан қолы босаған соң разведчиктер топ-тобымен 

қала қыдырып өз бетімен ләйліп жүретін болды. Олар көбіне- 
се Крекинг заводы мен қаланы бөліп жатқан теңіз жағасында- 
ғы Лиска поселкесіне бара берді. Онда балықшылармен сауда 
жасасып, балық, шарап сатып алып, ішіп-қызып, өзді-өзі шү- 
Йіркелесіп, сөйлесіп мәз боп жүрді. 

-- Осы біздің оқуымыз аяқталып бара ма, немене, тым си- 
рек жиналатын болып кеттік? -- деп -Залин бір күні Лиска 
поселкесінен қайтып келе жатып топ бастығы Көкпаевтан сыр 
тартты. 

-- Е, оқуды бітірдік қой,-- деп соза сөйледі Көкпаев, бір- 
деме білетіндей-ақ. 

-- Солай ма?! -- деп таңданған болды Эалин.-- Аттана- 
тын күн тақап қалған екен ғой! 

-- Иә, біраздан соң жинала бастайтын шығармыз,-- деді 
де Көкпаев әр жағын ашып сөйлей қоймады. 

Осы күнге дейін Залин Көкпаевқа сенімсіз көзбен қарап, 
сырласпай, бойын аулақ салып жүретін. Бес кісілік топтың, 
Көкпаевтан басқасы, неміс разведкасының тапсырмасын орын- 
даудан кезінде бас тартып шыға келетініне Залин сенеді. Әт- 
тең, Көкпаев, сен... Біздің қатарға қосылсаң қандай жақсы 
болар еді. Бір-бірімізден сескенбей батыл жүрер едік. Өзара 
ақылдасып, Отанға пайда келтірудің жайын бірлесе ойластыр- 
ған болар едік, деп қынжылып қоятын Эалин. Бүгін, Көкпаев 
өзімен бірге қала қыдыра шыққан кезде, аяқ астынан Эалин- 
ге бір ой келе қалды: ойбай-ау, мүмкін Көкпаевтың өзі де, сыр 
білдірмей, біз сияқты немістерді алдап жүрген шығар? Біз бір- 
бірімізді түсінбей жүрген шығармыз. Міне, қызық! Ал, түсі- 
ніскің келсе сөйлес, елге барған соң сөйлескендерің кеш бола- 
ды, бол енді, сұра, біл! -- деп ЭЗалинді соңғы келген ой маза 
бермей түртіп тұрғандай болды. Көкпаевпен оңаша келе жат- 
қанын пайдаланып, Эалиннің әңгімені алыстан бастап, сыр 
тартуында осындай бір мән бар еді. 

-- Сіз қалай қарайсыз, отағасы! -- деп Көкпаевты өзінен 
бір жас кіші бола тұрса да, топ бастығы болған соң, үлкейте 
сөйледі Эалин.- Оқуын оқып жатырмыз-ау, бірақ Феннер 
мырзаның тапсырмасын елге барған соң өзі үйреткендей орын- ” 
дай алар ма екенбіз? 

-- Е, неге орындай алмаймыз?! -- деп бажырая қалды 
Көкпаев.-- Құдай атып кетпесе, айтқанының бәрін істейміз. 
Не бопты сонша? Тек аманшылық болсын де. 

Мұны естігенде Залиннің арқасынан құмырсқа жүгіріп кет- 
кендей болды. «Е-е, сырың ашылды шырағым. Сенімен елге 
барған соң сөйлеспесе, бұл жерде сөйлесу хауіпті екен»,-- деп 
түйді ойын Эалин. 

-- Әрине, деніміз сау боп тұрса қарап жатпаспыз,-- деп 
бір жағынан Көкпаевпен келіскендігін білдіргісі кеп, екінші 
жағынан: «тоқта, бәлем, кезінде көрермін сені» дегендей, сө- 
зіне басқа мән беріп, ЗЭалин әңгімесін доғарды. 

Алғашқы кездегідей емес, Эалин разведчиктердің көпші- 
лігімен танысып, үйірлесіп алды. Гоп бастығы Сальментаев 
Елікпен айырылыспас дос боп кетті, Сальментаев Оңтүстік 
Қазақстан облысы, Түлкібас ауданының жігіті еді. Комму- 
нист. Соғысқа дейін сот органында қызмет істеген. Залиннің 
облыстық прокуратурада жауапты қызмет атқарғанын білетін. 
Сондықтан ба, қалай, бір күні сабақ біткен соң Эалин мен 
Сальментаев шүйіркелесіп сәйлесе кетті. Залин сырын жасыр- 
мады. Сальментаев та немістерге қызмет істегісі келмейтінін 
айтты. Содан бері екеуі жұптарын жазбай жүр. Бұларға Тө- 
регенов деген тағы бір топ бастығы келіп қосылды. О да совет 
жеріне түсісімен, жаудың тапсырмасын орындамай, тобын өз 
еркімен чекистерге алып баратын болды. Енді ЭЗалин жалғыз 
емес, өзі жүрген топ, Сальментаев пен Төрегенов топтары 
жаудың шпионы боп, қызмет істемейтін болды. Сөз жоқ, бұл 
көп табыс. Бірақ, Эалин оған Қанағаттанар емес. Патриоттар 
қатарын көбейте бергісі келеді. Ең құрығанда тағы бір-екі топ- 
ты ықпалына түсіріп алуды көздейді. Бақсараев деген басқа 
топтың мүшесімен тіл тауып, келісіп қойған еді, енді сол топ- 
тың бастығы Қазтановты тезірек қолына түсіріп алуға асы- 
ғады. 

-- Осы сенің бастығыңның не ойлап жүргені бар? -- деді 
Залин бір күні Бақсараевқа, бақылауды соза бергісі келмей. 

-- Біз не ойласақ, о да соны ойлайтын сияқты. 

-- Оны қайдан білдің? 

-- Кейбір сөздерінен, Мінезінен байқал қалдым,-- деді 
Бақсараев о туралы күмәні жоқ кісідей. 

-- Қайдан білейін, өзі үркіп маған көп жоламайды,-- деп 
ЭЗалин кішкене ойланып қалды. 

-- Меніңше, о кісіге сенуге болады. Сөйлескіңіз келсе ша- 
қырып келейін, екеулеп айтайық шет жағасын,-- деді Бақса» 
раев тартынбай. 

Жолдасы сенім білдіріп және бастығымен ашық сөйлесуге 
өзі де қатысқысы келіп тұрған соң ЭЗалин көнді. 

-- Сіз бұ кісіден қорықпаңыз. Ол -- коммунист. Өзіміздің 
адам,-- деді Бақсараев, өзі ертіп келген Қазтановқа Эалинді 
нұсқап. 

-- Онда жөн! -- деп Қазтанов күлімсіреп Эалиннің қолын 
алды. 

Эалин сөзді алыстан бастамай тура айтты. 

-- Мен өзім де солай ойлап жүрген едім,-- деді Қазтанов, 
сөздің аяғын тоспай.-- Мені қойшы, мен әрқашан дайын. Ал, 
Көкпаевты қайтесіз? 

-- Көкпаевты дейсіз бе?..--- деп, Залин сәл кідіріп қалды. 
Жалғыз мен емес, бұлар да Көкпаевтың немістерге сеніп жүр- 
генін байқаған екен. Ол жөнінде өзінің қателеспегендігіне Эа- 
лин ішінен ырза болды.-- Онымен елге жеткен соң оңаша 
жерде сөйлескен дұрыс бола ма деп отырмын. 

-- Бәсе! Әйтпесе ол бүлдіріп кетуі мүмкін,-- деп Қазтанов 
ЭЗалиннің пікірімен келісті. 

Сүйтіп, патриоттар қатарына тағы бір топ кірді. Сальмен-- 
таев, Гөрегенов, Қазтановтар топтары алты адамнан он сегіз 
адам, Залин жүрген топ бес адам, барлығы жиырма үш адам 
герман разведкасының тапсырмасын орындаудан бас тарта- 
йын деп отыр. Совет тылына жіберілмекші отыз шақты адам- 
ның көпшілігі Залиннің ықпалына түсіп, герман разведкасы- 
ның зұлымдық әрекетін бұзып жібермекші. Не деген игілікті 
іс десеңізші! 


-- Ойбай, Зәке, біз жүргелі жатырмыз! -- деп хабар берді 
бір күні Сальментаев оны оңаша шақырып алып. 
-- Қайда?! 


-- Батыс Қазақстанға. 

-- Қойшы! -- деп, Залин ыршып түсті.-- Кім-кім жүргелі 
жатырсыңдар? 

-- Менің тобым түгелімен. Сосын менің ізімді іле-шала 
Қостаубаевтың тобы жүрмек. 

-- Қостаубаев дейсің бе?!:- Залин аз ойланып қалды.-- 
Ал, оны қайда жібермекші екен? 

-- Оны да сол Батыс Қазақстанға жібереді дейді. 

Баяғыдан бері өздері келісіп жүрген істі Сальментаев- 
тың орындап шығатынына “Залин әбден сенеді. Оның 
ойланып қалғаны -- Қостаубаевты қалай қолға түсірудің 
амалы еді. 

-- Қостаубаевпен сөйлесем деп әуре болмай-ақ қой,-- деді 
Сальментаев, жолдасының ойын сезгендей.-- Біз бүгін түнде 
ұшамыз, уақыт аз қалды. Мұнда сөйлесіп әбігер болғанша, 
мен Қостаубаевты Батыс Қазақстанда қарсы алайын да, сол 
кең жерде жақсылап тұрып сөйлесейін онымен. 

-- Дұрыс ақыл!-- деп, Залин қуанғандығынан Сальмен- 
таевты құшақтай алды. 

Таңертең Сальментаев та, Қостаубаев та мектеп оқушы- 
ларының арасында көрінбеді. «Кеткен екені» деп ішінен қуа- 
нып жүрді Эалин. 

-- Әй, Семен! -- деді ол, досы Рамазановты бөлек шақы- 

рып алып.-- Сен радиостанцияға барғанда Сальментаев пен 
Қостаубаевтан хабар келер ме екен, құлағыңды сала жүрші. 

Арада бірнеше күн өтті, ай өтті, екі ай өтті, Сальментаев 
пен Қостаубаевтан неміс разведкасына ешбір хабар келмеді. 
Феннердің қабағы түсіп кетті. «Осы ит аналарға ерегісіп бізді 
жібермей ұстап қалар ма екен» деп, кейде Феннерге ренжіп 
қойғаны болмаса, Эалин досы Сальментаевқа өте разы боп 
жүрді. 

Кім білсін, Сальментаев пен Қостаубаевтың хабарсыз кет- 
кеніне Феннердің қалай қарағанын, әйтеуір августың жиырма 
бірі күні Гөрегеновтың тобын, жиырма екісі күні Қазтанов- 
тың тобын, ал жиырма үші күні Көкпаевтың тобын шпиондық 
тапсырмамен Қазақстанға аттандырып.жіберді. 


2. ЖФеннерден алған есепті баяндамалармен танысқан соң 

Ольпиша ойлады: Түркстанға жіберілетін разведчиктер 
білімдеріне, сана-сезімдеріне қарағанда бізге керек мәліметтер- 
ді бәрібір түгел қамтып бере алмайды. Олардан бірдеме дәме- 
тіп текке уақыт өткізгенше, көптеген совет әскери тұтқында- 
ры жатҚқан лагерьлерді аралап, Гүркстаннан шыққан барлық 
тұтқындардан жаппай жауап алсақ, керек еткең мәліметтерді 
сөзсіз жинап аламыз. Голық, ғылыми мәлімет шығару үшін 
тұтқындарға қойылатын сұрақтарды анкета сияқты күні бұ- 
рын белгілеп алу керек. Түркстан комитетінің білімді, сенімді 
қызметкерлерін пайдаланып, жауапты әр ұлттың өз тілінде 
алған жөн. Алынған жауапты қорытуға да сол тілдерді біле- 
тін адамдарды тартқан пайдалы. Герман оқымыстыларына мә" 
лім мәліметтерді қайталап, керексіз жұмысқа уақыт өлтірмес 
үшін, сұрақтарды белгілеу, алынған мәліметтерді қорыту ісін 
атақты оқымыстылармен бірлесіп жасауға тура келеді. Әрине, 
оқымыстылардың көбі университеттерде қызмет істейді. и- 
налған жауаптарды қорытуға уақыты жоқ, қолдары тимейді. 
Ал, қорытылған материалдарды қарап жол-жоба бере алады. 
Жаңа материал өзі бұрын айналысып жүрген саладан болса 
оқымыстыға да пайдалы. Оның үстіне қосымша ақы алса оқы- 
мысты бұл істен қашпауға тиіс. Оқымыстылардың бақылауы- 
мен ғылми жұмыс істеген түркстандықтар әр саладан білім, 
мамандық алады, өз бетімен мәлімет жинауға, оны ғылми 
қорытуға үйренеді. Ондай адамдарды Түркстанға разведка- 
лық тапсырмамен жіберсең білімі, тәжірибесі арқасында көз- 
деген салаға орналасып керекті мәліметтерді бізге беріп тұра- 
ды. Қысқасын айтқанда, Ольпша бір жағынан білімді ұлтшыл 
түркстандықтарды пайдаланып тұтқынға түскен барлық Түр- 

кстан адамдарынан Герман үкіметіне қажет, ғылыми тексері- 
ліп қорытылған мәлімет жинауды көздесе, екінші жағынан 
осы іске тартылған түркстандықтардан Совет Армиясының 
тылына жіберілетін ірі шпиондық кадр дайындауды мақсат ет- 
ті. Мұндай үлкен ғылыми жұмысты меңгеру Феннер басқара- 
тын разведкалық мектептің қолынан келмейді. Ол үшін Ольц- 
ша разведкалық институт ашуды керек етті. 

-- Мынау өте құнды ой!-- деді Грефе Ольцшаның жоспа- 
рын тыңдап болған соң.-- Бірақ, барлық түркстандықтардан 
жауап алу, институт орнату көп уақыт, қаражат керек ете- 
ді ғой. 

-- Меніңше, ой дұрыс болса шығынға қарамау керек. 

Ольцшаның жоспары Грефеге ұнап Гиммлерге дейін жетті, 
Оны Гиммлер қабылдады да. Ольцшаның қуанышы қойнына 
симады. Енді қайтсын! Ұсынысын Рейхсфюрердің өзі қабыл- 
даған соң қуанбасқа бола ма! Кім сондай маңызды ұсыныстар 
беріп жатыр. Алтыншы басқарманың көптеген істерін қарап 
шықты, Бірақ, бірде-бір айта қоярлықтай біреудің маңызды 
ұсынысын кездестірген жоқ. Жарайсың, Ольцша! 

ШБаңа жерде қызметі осылай басталған Ольцша қанат біт- 
кендей серпініп, ұсынысын іс жүзіне асыруға кірісті. Ол алды- 
мен тұтқындардан алатын жауаптың сұрақтарын белгіледі. 
Қағазға бірнеше жүз сұрақ тізілді. Олардың 520--60 сұрағы 
әрбір тұтқынға міндетті түрде қойылатын болды, қалғандары 
тұтқындардың бұрын істеген қызмет орнына қарай қойыл- 
мақшы. 

Қорытуға жеңіл болу үшін Ольцша сұрақтарды үш топқа 
бөлді. Бірінші топтағы сұрақтар тұтқынның өз басы мен се- 
мьясына байланысты: фамилиясы, аты, жасы, семьялық жағ- 
дайы, мамандығы, білімі, қызмет істеген орны, діні, аға-інілері, 
апа-қарындастары, өлген туыстарының жасы, өлген себебі, 
сотталғандары, тағы басқалар. Осы мәліметті қорытып келген- 
де, Гүркстан халқының саны, өсуі, өлімі, қаншасының дінге 
сенетіні, білімі, қаншасының не себепті сотталғандығы, соған 
қарап халықтың үкіметке көзқарасы, тағы басқа жайлары бі- 
лінбек. 

Екінші топ сұрақтар тұтқынның соңғы кезде ұзақ уақыт 
тұрған жері туралы: түрған қаланың, пе ауданның көлемі, 
географиялық жер жағдайы, жол қатынасы, ол жердегі завод- 
тар, фабрикалар, электростанциялар, МТС-тар мен маңында- 
ғы қорғау өндірістері, құрылыстары, жер байлығы, тағы тағы- 
лар. Бұл топтағы сұрақтар Түркстан географиясын жасауға, 
сол арқылы көптеген ғылыми, саяси қорытындыларға келуге 
көмек көрсетпек. 

Үшінші топ сұрақтар тұтқынның жұмыс істеген жерлерін 
анықтайды. Әр салаға әртүрлі сұрақтар. Егер тұтқын көмір 
шахтасында жұмыс істеген болса, оған көмір өңдірісіне байла- 
нысты сұрақтар, колхозшы болса -- ауыл шаруашылығына 
байланысты сұрақтар қойылады. Тұтқындардың жауаптарын 
жинақтап келгенде, Гүркстандағы өндірістің салалары, олар 
беретін өнімнің көлемі, сапасы, қоймалары, тағы басқа жағ- 
дайлары көріну керек. 

сы сұрақтарды Ольцша анкеталарға тізіп, баспаға берді 
де Фон Менде арқылы Түркстан кәмитетінен он екі кісі алды, 
Олардан ерекше комиссия құрды. Комиссияны екі топқа бөлді? 
бір тобын Салими, екінші тобын Қайгин басқаратын болды. 
Жауап алудың мәнін, тәсілін түсіндіріп, Ольцша екі топты әс- 
кери тұтқындар лагерьлеріне қоя берді. 

Әзірше лагерьлерде жауап жүріп жатқанда, Ольцша инс- 
титут құру ісімен шұғылданды. Жиналған материалдарды қо- 
рыту, зерттеу үшін ол, институтта мынадай бөлімшелер аш- 
пақ болды: халық шаруашылығы, география, тарих, ісләм, 
лингвистика, фольклористика, медицина. 

Жалпы разведкалық мақсатпен қатар, бұл бөлімшелер бо- 
лашақ Түркстан колониясын меңгеру ісін де ойластырмақшы. 
Мәселен, география бөлімшесі Түркстанның географиялық 
картасын жасамақшы, Жоспар бойынша картаға Қазақстан, 
Орта Азия республикалары, Татария, Башкирия, Азербай- 
жан, Кавказ, Қырым және Синь-Цэян, Ауғанстан, Иран кір- 
мек. Сөйтіп, жәй Гүркстан енді Үлкен Түркстан колониясына 
айналмақ. Жоспарын Гиммлер қабылдаған соң Ольцшаның 
араны ашыла берді, Гүркстан колониясының территориясын 
белгілеуде ол Розенберг, Фон Менделерден де асып түсті. 

Институттың ішкі құрылысы, жалпы бағыты белгіленген 
соң Ольпша басқа ұйымдастыру жұмыстарымен айналысты. 
Ең маңызды, қиын мэселе -- институттың герман разведка- 
сына қатысын, бағытын құпияда ұстау болды. Осы жөнінде 
Ольцша көп ойланды да ізденді. Ольцшаны Сыртқы істер ми- 
нистрлігінің қарамағындағы «Шығыс елдерін зерттейтін не- 
міс қоғамы» қызықтырды. Өз институтын осы қоғаммен жал- 
ғастырып, сол қоғамның шымылдығын жамылып, атын пай- 
даланғысы келді. Бірақ, Риббентроп Алтыншы басқарманың 
қатынасына жауап бермей қойды. Оның үстіне әлгі қоғам 
Ольцшамен ғылми жұмыс "жөнінде байланысудан бас тарт- 
паса да, қаржы, шаруашылық жағынан араласқысы келмеді. 

нститутты орналастыру мәселесі де Ольпшаға оңай ти- 
меді. Гек Кальтенбруннер, Шелленбергтер қол жұмсағанда 
ғана Саксон ішкі істер министрлігі Дрезден қаласынан жер 

бөлімі тұратын үйдің (Ташенбург Палэ. 3) екінші қабатын 
алып берді. Осыған байланысты Ольцша институтына «Ар- 
байтсгемайншафт Түркстан» деген ат қойып, оны қоғам ре- 
тінде Дрезден аудандық сотына тіркеді. % 
Негізгі мәселелер шешілген сияқты. Институтқа ат қойыл- 
ды, орын табылды, тіпті бөлімшелерді басқаратын профессор- 
лар да табылды. Ал, ғылыми қызметкерлер әлі жоқ. Тұтқын- 
дардан жауап алуға жіберілген кісілерді Ольцша институт 
штатына кіргізіп қойды, бірақ олар қазір жоқ, қайтуын тосып 
отыруға болмайды. Материалдарды қорытуға кіріспес бұрын 
көп дайындық керек, институттың өз библиотекасы болуы ке- 
рек, библиографиялық картотекасын жасау керек, әйтеуір ке- 


рек нәрсе көп. 
Каюм-ханмен байланысқысы келмей Ольцша ғылыми қыз- 


меткерлерді тұтқындар лагерьлерінен іздеді, бірақ таба алма- 
ды. Сосын Ольцша Каюм-ханды шақырып алды. Бұрын жоға- 
ры саяси мектебіне барып жүргенде Каюм-ханды сыртынан 
талай көрген болатын. О кезде Каюм-хан да -шығыс елдері 
жөнінде лекциялар тыңдап жүретін. Бірақ өзара сөйлескен 
емес. Гұтқындардан жауап алу үшін кісі керек болғанда да 
Ольцша Каюм-ханмен сөйлеспей Фон Менде арқылы алған. 

-- (Сіз ана жолы маған өңшең өзбектерді беріпсіз. Маған 
басқа ұлттардан да білімді кісілер керек,-- деді Ольцша сөзді 
алыстан бастап. 

-- Кешіріңіз! Түркстан жәйін сіз жақсы білесіз. Сүйтсе 
де, рұқсат етсеңіз, Гүркстанда бір-ақ ұлт бар екенін есіңізге 
салайын. Ол ұлттың аты -- түркстандық. Өзбек, қазақ, тәжік 
деп Гүркстанды бөлшектеп жүрген большевиктер ғой. 

Қатырып айттым-ау деп қуанып қалған Каюм-хан сөзінің 
Ольцшаға қандай әсер тигізгенін көз ұшымен бақылап отыр. 
Көрсін дегендей, үлкен асыл жүзігі бар қолын шығарып үстел- 
ге қойды. Кім екендігімді сөзім болмаса жүзігім аңғартар де- 
ген сияқты. 

-- Мен сізді Түркстан тарихынан лекция оқуға шақырғам 
жоқ. Маған қазақ, қырғыз, тәжік, түркмен тілдерін білетін 
қызметкерлер керек,-- деді сөзді созғысы келмеген Ольцша. 

-- Олар не істейді сонда, егер құпия болмаса? 

-- Құпия. Дегенмен сізге айтайын, олар жаңа ашылған 
«Арбайтесгемайншафт Түркстан» институтында ғылыми қыз- 
мет істейді. 

-- О не қылған институт? Не істейді ол? 

-- Институт -- жабық мекеме. Ол Түркстанның барлық 
жағдайымен шұғылданады. Тіпті сіздің комитет ескермеген 
жәйлармен де. 

-- Мен үшін де жабық бола ма? 

-- Иә, сіз үшін де. Институтта ешқандай саяси қайшылық, 
қуғындаушылық болмауға тиіс. Ал, комитет араласқан жерде 
қайшылық, дау ұдайы туып отырады. Солай емес пе? 

Басында қоразданып отырған Каюм-хан қорқа бастады: 
Әнеукүнгі Жорановтың хабары дұрыс боп шықты. Бұлар ме- 
нен жасырып басқа жаңа-Түркстан үкіметін құрғысы келеді 
екен. Менің көзімді жоймақшы. Жоқ, қарап тұрып мен сендер- 
ге басқа үкімет құрғызбаймын, адам да бермеймін... 

Каюм-ханның ойын сезіп Ольцша ыза болды. Комитет 
жағдайымен танысып, қызметкерлерімен сөйлескенде Каюм- 
ханның барып тұрған мінезсіз, принципсіз, қаскүнем, ой өрісі 
өте шамалы, қолынан пәлендей іс келмейтінін, бірақ өз пай- 
дасына келгенде қулығы бар карьерист, өсекші, өзімшіл, мақ- 
таншақ екендігін Ольцша естіген. Гек саясатпен ғана үндемей 
жүретін. Қазір, өзін көргенде, Түркстан үкіметінің президен- 
ті ғып басқа біреуді қоймайынша комитетті разведкалық іске 
керегінше пайдалана алмайтынына Ольцшаның көзі жеткен- 
дей болды, 

-- Байқаңыз! Сіз әлі герман үкіметінің алдында Тұрамы- 
совтың Советтерге өтіп кеткені үшін жауап беретін боласыз. 

-- Қалайша)? -- деп тағы да шоши бастады Каюм-хан.-- 
Тұрамысов совет агенті... 

-- Жоқ, ол совет агенті емес. Түркстан үшін советтермен 
күресте батырлық көрсеткен адам. Оның советтерге өтіп ке- 
туіне себепкер болған сіздің саясатыңыз. 

-- Мүмкін, мен жіберген шығармын оны?! 

-- Мен олай дегем жоқ. Егер сіз Гұрамысовты жазық- 
сыз түрмеге отырғыздырып қоймағанда мұндай сұмдық іс 
болмайтын еді. 

Әрі қарай Каюм-хан тайталасуды қойды, қорықты. 


3. Түн. Тар барақтың ішінде бір-біріне арқа тіреп қырық 

шақты кісі жатыр. Салқын түсе бастаған кез. Астағы 
жұқа сабан ызғар ұстай алатын емес. Кір, жыртық шинельдер- 
ге қымтана оранып, домаланып жатқан адамдар әлсін-әлсін 
оянып денесін қимылдатып қояды, Жарасы ауырып ыңырсып 
жатқандар да бар. 

Барақтың бір бұрышында топтанып Андижан қаласының 
жігіттері жатыр. Ішінде жас Азимов Газизжан бар. Ол бүгін 
тіпті ұйықтай алатын емес. Неше түрлі ойлар көзін жұмдыр- 
майды. Есіне гулістандай Андижан қаласы, ата-анасы, бала- 
лық шағы түсе береді. Оқып шыққан жеті жылдық мектебі, по- 


125 


Литпросвет техникумы көз алдында. Өмірге жол ашқан осы 
оқу орындары еді ғой. ГТехникумды бітіріп, 18 жасында бірден 
мектеп директоры боп тағайындалғаны қандай қызық еді. Ал- 
да үлкен болашақ тұрған-ды. Бірақ, ойламаған жерден еліне 
тап берген фашистер Газизжанға рахаттана қызмет істеуге 
мүмкіндік бермеді. Өзі қатар құрдастарымен ол Совет Армия- 
сына кетті, қысқа мерзімді кіші командирлер курсын бітіріп 
аға сержант атағын алды. Көп ұзамай майданға кірді, 19 жа- 
сында взвод командирі дәрежесіне жетті. Елінде де, майдан- 
да да командир! 

Өстіп өз қызметіне риза боп, жауды жеңіп қайтуды аңсап 
жүрген Азимов, 1942 жылы июль айында Морозовка маңын- 
да жараланып, қапыда жау қолына түсіп қалды. Немістер 
тұтқындарды айдап ашық далада жатқан қоршаулы лагерьге 
әкеп тықты. Азимов жаралылар жатқан ат қораның ішінен 
орын алды. Лагерьдің ауыр тұрмысын көріп, жарасы жанына 
батып қатты қиналды. 

амасы екі ай өткен соң немістер тұтқындарды тасырла- 
тып сапқа тұрғыза бастады. Ұлт -ұлтқа бөліп, тұтқындарды 
быж-тыж қылды. Орыстарды бір бөлек, украиндарды бір бө- 
лек, Орта Азия ұлттарын бір бөлек шығарып қойды. Жұмыс 
істеуге апарғалы жатыр деген сыбыс тарап кетті лагерьде. 
Ашығып бос жатқан тұтқындар, жұмыс істесек қарнымызды 
тойдырармыз деп қуанып қалды. Түн ішінде жетектеген итте- 
рі бар қарулы немістер 500 тұтқынды поезға отырғызып алып 
кетті. Шол бойы қиыншылық көріп, Азимов содан кейін осы 
жатқан Хороль лагеріне жеткен еді. 

Бір күні лагерьге неміс формасын киген 12 легионер келе 
қалды. Олар тұтқындарды бөлшектеп әскери ойын ойнатуға 
кірісті. Тұтқындардың тамағы аздап жақсарды. «Түркстан 
легионы» құрылып жатқанын, өздерін осы легионға алуға да- 
йындай бастағанын білді тұтқындар. «Москва құлады», «Гер- 
ман армиясы зымырап кетіп барады», «Совет үкіметі құлау- 
ға жақын тұр!».. деген ызың олардың мазасын ала бастады. 
Кейбіреулер үгітке сеніп қалды, кейбіреулері қобалжып жүр- 
ді. Не істерін білмей Азимов те састы. Күн сайын немістер 
әр барақтан бірнеше тұтқындарды ұстап әкетіп жатты. Комму- 
нистерді, командир, политруктарды іздеп, ұстап жатыр десті 
тұтқындар сыбырласып. Ұсталып кеткендер бараққа қайтып 
келмеді... 

Осы жағдайларды ойлап, ұйықтай алмай жатқан Азимов, 
түн ортасы ауа бергенде қолында фонары бар неміс офицері- 
нің бараққа кіріп келгенін көріп, ұйықтап қалған кісідей көзін 
жұма қойды. Офицер жалғыз емес, жанында тағы біреу бар. 

Тұтқындардың үстерінен аттап, беттеріне жарық түсіріп қа- 
рап жүр. Біреуді іздеп жүргенге ұқсайды. 

-- Міне! -- деді офицердің жанындағы адам Азимовті 
көрсетіп. 

Көзін сығырайтып бақылап жатқан Азимов, өзін көрсетке- 
нін байқағанда жүрегі зу ете түсті. «Хош бол ата-анам, хош 
достарым!» деп, өмірден күдер үзе бастады. 

-- Тұр! -- деп офицер Азимовті аяғымен түртіп жіберді. 

Шошып оянған кісідей, Азимов басын көтеріп еді, фонар- 
дың жарығынан унтер офицерді және молданы көрді. 

-- Жүр!-- деді унтер офицер, Азимовке басын шұлғып. 

Офицер мен молда Азимовті лагерь кеңсесіне алып келді. 
Үстел басында жасы елу бестерге кеп қалған, еңгезердей сары 
шаш неміс офицері Биллигтің көзі, кіріп келген Аазимовке қа- 
дала кетті. Офицердің аюдай түрін, сылып алғандай мундирін, 
кеудесіндегі ордендерін көргенде Азимов қорқайын деді: 

-- Коммунист? -- деді Биллиг есік алдында тұрған түте 
қынға. 

Азимов ұқпай қалды. Иығын қипақтатып, бажырайып тұр. 
Биллиг өзінше бірдемелерді айтып ұрсып жатыр. Отырған 
орнынан тұрып унтер офицер Азимовті Биллигке қарай итер- 
меледі. «А, мынау бері кел деген екен ғой» деп түсінді өзінше 
Азимов. 

22 -- Жасың нешеде? -- деді Биллиг, Азимов үстелге жақын- 
дап келген соң. 

Тұтқынның ұқпай тұрғанын сезіп Биллиг ымдап саусақ- 
тарын көрсетті. Азимов ұқты, екі алақанын түйістіріп, сосын 
бір саусағын қысып, он тоғыз жаста екенін білдірді. Гым жас 
екенсің дегендей, Биллиг басын шайқады. 

-- Партиялық билетің қайда? -- деді ол турасынан. 

-- Жоқ. 

-- Сен коммунист? 

-- Әлі коммунист емес, кандидат,-- деп шынын айтты 
Азимов. 

-- Неше немісті өлтірдің? 

-- Білмеймін. Сендер де атып жаттыңдар, біз де атып 
жаттық. 

Биллиг орнынан атып тұрып айғайлай бастады. Унтер офи- 
цер жүгіріп барып Азимовтың қолын артына қайырды. Каби- 
нетке кіріп келген солдатпен бірге ол Азммовті далаға алып 
шықты. Тіпті лагерьден шығарып әкетті. Лагерьден 200 ме- 
трдей жерде ағаш бар еді, соған алып келді. Ағаш ішінде екі 
неміс дайын тұр екен, Азимовтің қолына күрек беріп, бойын 
өлшеп, өзіңе осындай көр қаз деген ұғым білдірді. Атылатын- 

дығына күмән болмаған соң Азимов қолына алған күрекпен 
жерді қаза бастады. Дегенмен мынасы жақсы болды-ау әзі, 
далада құс пен аңға жем боп бықсып жатқанша сүйегім көрде 
көмулі жататын болды деп ойлады Азимов. Ажал асықтырып 
тұрғандай, жер опырылып қазыла берді. Гер ақты. Көрдің 
бойы белуарынан келгенде, немістің бірі Азимовті арқасынан 
теуіп-теуіп қалды. Азимов көсіліп көр түбіне құлады. Екі не- 
міс екі жақтан Азимовтың үстіне топырақ шаша бастады. 
Апырау, осылар тірідей көмгісі кеп жүр ме? -- деп шошып, 
Азимов жатқан жерінен атып тұрды. Әйтеуір өледі екем, жер 
астында ғап тұншығып өлгенше, атып не соғып өлтірсін, мей- 
лі дегендей, Азимовті ыза кернеп тұр. Немістер Азимовтің 
түрегелгеніне қарамай күрек-күрек дымқыл қара топырақты 
үстіне лақтырып тастап жатыр. Кенет, лагерь жақтан ысқы- 
рық, айқай, шу естілді. Азимовке топырақ лақтырып жатқан 
немістер аңырып тұрып қалды. (Жүгіріп ентігіп қартаң бір 
неміс келді. 

-- Тірі ме әлі? Гауптштурмфюрер өлтірмей тұра тұрсын 
деді. Тағы бір сөйлесіп көрмекші. 

Немістер Азимовті көрден суырып шығарып лагерьге қай- 
та алып барды. Биллигтің қасында тілмаш пен баяғы молда 
отыр екен. 

-- Иә, қалай екен, өлім жақсы ма, өмір жақсы ма? -- деді 
Биллиг тұқырып. 

Азимов үндемей төмен қарады. Орнынан тұрып Биллиг 
оның қасына келді. 

-- Сенің ата-бабаларың -- түркстандықтар жақсы адам- 
дар еді ғой. Сен бізбен болуың керек, Гүркстанды большевик- 
терден босатуға көмектесуің керек. Біз сені оқытамыз, үйре- 
теміз. Үлкен адам ғып шығарамыз. Үстіңе неміс офицерінің 
жақсы формасын кидіреміз. Өзіңді рота командирі ғып қоя- 
мыз. Қалай қарайсың, ә? -- деді Биллиг татуласқысы кеп тұр- 
ған кісідей. 

Осы кезде Азимовтың аяғына молда кеп жығылды. 

-- Қарыса берме, қарағым, көн. Алла тағала маңдайыңа 
осыны жазған шығар. Қайтесің енді. Мыналардың айтқанын 
істе. Әлі жассың ғой, өмір сүру керек,-- деп ол Азимовтың ая- 
ғын құшып жалбарына бастады. 

Көрін өз қолымен қазып, өлім аузында тұрған Азимов, 
өмірін сақтап қалуды жөн көрді. 

-- Тәуекел! -- деді Азимов, жауап күтіп тұрған неміс офи- 
деріне. 

-- О! Азамат болсаң осындай бол! -- деп Биллиг тұтқын- 
ның арқасынан қақты. 

-- Бәрекелді, қарағым. Осының жөн. Амин! -- деп молда 
да орнынан тұрды... 

Кабинеттен жып беріп шығып кеткен унтер офицер лезде 
бір құшақ киім алып келіп үстел үстіне қойды. 

-- Киін! -- деді Биллнг, үстелде жатқан әскери киімді көр- 
сетіп. 

Жаңа формаға біраз қызығып қарап тұрды да Азимов ше- 
шіне бастады. Ол жаңа көйлек-дамбал, галифе, былғары етік, 
пагонды мундир, басына пилотка киіп түре келгенде: 

--- Өзіңе неміс формасы жарасады екен! -- деп жымиды 
Биллиг.-- арайды, жолың болсын! Бар, қарныңды тойдыр! 

Тойған еді Азимов сонда бір. Бірақ, жеген тамағын өтей- 
мін деп, кейін өліп қала жаздаған. Өлгенде жәй өлсе жарайды 
ғой, қара бет боп, сатқын боп өліп қала жаздаған. Неміс офи- 
цері формасын киген соң, Биллиг оны неміс армиясының 162 
жаяу әскер дивизиясы, 4-батальонына рота командирінің кө- 
мекшісі ғып жіберген болатын. 1943 жылы январь айында Со- 
вет Армиясының 48-танкілі дивизиясы шабуылға шықты. 
Немістер 4-батальонды қаруландырып Донбассқа, Словянск 
қаласына алып келді. Неміс әскери бөлімдері Горловка мен 
Словянск қалаларының аралығында қорғаныста жатыр еді. 
4-баталһон осы неміс бөлімдерінің арасынан орын алды. Ке- 
Иін қашсаң артта жатқан немістер атып тастайды, алға жүрсең 
совет танкісі басады, қайда барсаң да өлім. Қысымға түскен 
батальон немістермен бірге Совет Армиясына қарсы күресуге 
душар болды. Осы күнге дейін неміс армиясындағы қызметіне 
онша мән бермей жүрген Азимов енді өзін барып тұрған сат- 
қын, қарабет санады. Ыза болған Азимов оқты өршеленіп ата 
бастады. Бәрі бір өлім. Совет Армиясының қолына түссем 
мені бастан сыйпамас, сатқын деп атып тастайды. Эх, не бол- 
саң о бол... 

Екінші рет өлім аузынан аман шыққан Азимов Шығыс- 
Мұсылман «СС» дивизиясын құрмақшы боп келе жатқан Ма- 
дерге кез болды, 

1. Өмір көріп тіс қаққан Мадер «баланы жастан, қа- 

тынды бастан» дегендей, Азимовті өзіне тарту үшін 
қолынан келген бар қайласын жұмсап бақты. Дивизия- 
ның басы Понятоваға жинала бастаған кезде, ол Ази- 
мовті ертіп Берлинге келді. Январь айы дейтін емес, ха- 
Лық жеңіл киінген. Мадер Азимовті Фридрихгоф мей- 
Манханасына орналастырды да, ертеңіне «СС» бас бас- 
қармасына алып барды. 

«СС» бас басқармасы қазармаға ұқсаған үлкен және 
ұзын көрінді. Айнала өскен биік ағаш, мойнына автомат 
асынған қарауылдар. Кім көрінгенді маңына жолатар 
емес, тым қатаң. Мадер пропуск жаздыртып Азимовті 
ішке алып кірді. 

-- Қазір біз бір үлкеп бастыққа кіреміз,-- деп ескертті 
Мадер коридорда келе жатып, «үлкен» деген сөзді баса сөй- 
леп. 

Шығыс Министрлігі, Империя Хауіпсіздік бас басқармасы 
сияқты «СС» бас басқармасында да Түркестан колониясын да- 
йындауға арналған ерекше бөлім бар еді. Ол -- «ІМ» бөлімі 
(мұсылман бөлімі) аталатын. Мадер Азимовты осы бөлімнің 
бастығы штурмбаннфюрер «СС» Херманға алып келе жатыр. 
Херман «СС» бас басқармасының бастығы Бергермен достас 
адам. Оны Мадер жақсы біледі. «Үлкен бастыққа кіреміз» 
деп Азимовқа ол текке ескертіп қойған жоқ. «Байқа, әдеп сақ- 
та, ұятқа қалдырып жүрме!» дегені еді онысы. 

-- Міне, Азимов осы! -- деді Мадер, үлкен кабинетке кі- 
ріп келіп төрде жалғыз отырған неміске. 

-- Херман! -- деп танысты аласа бойлы, қырыққа жетпе- 
ген ақ сары неміс орнынан тұрып, Азимовке қол беріп жатып. 

Азимов пен Мадерді қасына отырғызып Херман әңгімеле- 
се бастады. Ол мұсылман халықтарын большевиктерден азат 
ету, бөлек мұсылман мемлекетін құру жолында немістердің 
көрсетіп отырған көмегін, жаңа құрылып жатқан Шығыс-мұ- 
сылман «СС» дивизиясының маңызын, Түркстанды босатуды 
түркстандықтардың өз қолына бергісі келетіндіктері жәйін 
сөйледі. Сосын ол орнынан тұрып үстел үстінде жатқан екі 
медальді өз қолымен Азимовтың кеудесіне тақты: бірі күміс, 
бірі қола. 

-- Совет өкіметі жойылған кезде, сіз Шығыс-мұсылман 
мемлекетінің үлкен адамы боласыз,-- деді Херман, алда күтіп 
тұрған қуанышты елестетіп. 

Содан кейін Херман Азимовтың иығындағы зондерфюрер- 
лік пагондарды шешіп алып, орнына басқа пагондарды таға 
бастады. 


ТАРАУ 


оныншы 

-- Бұл оберштурмфюрер «СС» атағы,-- деді Херман иы: 
ғына таңдана қарап тұрған Азимовқа.- Сізді медальдарыңыз- 
бен және оберштурмфюрер «СС» атағыңызбен құттықтаймын. 
Кеудеңіз ордендер мен медальдарға. толып, атағыңыз жоғары- 
лай беруге тілектеспін! 

Мадер де соны айтып Азимовты құттықтап жатты. 

-- Дивизияға қайтқан соң қарамағыңызға тиетін адам- 
дарды герман үкіметіне беріле қызмет істеуге баулу керек,-- 
деді Херман.- Ал, жолыңыз болсын! 

Бағанадан бергі қошамет тегін емес, бір белгілі мақсатпен 
көрсетіліп жатқаның Азимов ұқты. Азимовта ерік жоқ. Ма- 
дерге еріп жүре берді. Метроға мініп, Подсдаммерштрасседен 
бірақ шықты. 29 үйді іздеп келеді. Міне, «РСХА». Бұхсат 
жаздырып алып Мадер мен Азимов РСХ.А-ға кірді. Азимов- 
ты секретарь отырған бөлмеде қалдырып, Мадер Ольцшаның 
кабинетіне еніп кетті. Сұлу секретарь әйелге Азимовтың көзі 
түсе берді. 

-- Мен сізді танып тұрмын,-- деді секретарь, үстелінде 
жатқан «Міллі Түркстан» журналының бір номерін ашып.-- 
Сіз Азимов емессіз бе? 

-- Дәл өзі! -- деді Азимов таңданып.-- Мені қайдан бі- 
лесіз? 

Секретарь журналға шыққан Азимовтың портретін көр- 
сетті. 

-- Оһо! Бұл қай уақытта шығып жүр, мен көрген емес- 
пін,-- деді Азимов журналды қолына алып, ақтарып.-- Бұдан 
бір жыл бұрын Донбасста соғысқа кіріп шыққанда түскен пор- 
трет болу керек, һм. Сонымен сіз мені білетін болдыңыз? Ал, 
мен сізді білмеймін. 

-- Зухра! -- деп қолын ұсынды сұлу секретарь. 

-- Ұлтыңыз кім? 

-- Қырым татарқасы. 

-- Солай ма!.. Қызметтен нешеде босайсыз?, 

-- Сағат бесте. 

-- Ендеше сағат бесте сізді Фридрихгоф мейманханасы- 
ның қасында күтемін. 

Осы кезде Мадер есікті ашып Азимовті ішке шақырды. 

-- Қалай, келістік пе? -- деді Азимов, секретарьды жауап 
беруге асықтырып. 

-- Келістік,-- деп күлді Зухра. 

Азимов кабинетке кіріп барды. Бойы зор, беті ұзынша, 
үлкен мүйіз көзілдірікті неміс орнынан тұрып амандасты. 

-- Доктор Ольцша! -- деп таныстырды Мадер о кісіні. 

«СС» басқармасынан екі медаль және жоғары әскери атақ 
алған соң Азимов енді қаймығып тұрмады. 

-- Секретарыңыз сұлу екен, құда болайық,-- деп ол қал- 
жыңдай бастады Ольцшамен. 

Бірақ Ольцша қалжыңды қостамады. Ол Азимовтың жа- 
сын, білімін, Қызыл Армияда кім болғандығын, қай уақыттан 
бері және қай жерлерде неміс армиясында қызмет істеп жүр- 
гендігін сұрастырды. 

-- Жарайды. Бізге сіз сияқты ер жігіт керек. Герман ко- 
мандованиясының: сенімін ақтауға тырысыңыз! -- деп Ольц- 
ша әңгімені аяқтап қоштаса бастады. 

! льцшадан шығып бара жатып Эухраға көзін қысып қал- 
ды да Азимов Мадерге еріп жүре берді. 

-- Енді сен боссың. Бүгін-ертең қыдыр, қаламен таныс. 
Сосын қайтамыз,-- деді Мадер. 

-- Сіздің бос уақытыңыз жоқ па? --- деді Азимов бірдеңе 
айтқысы келіп. 

-- Жоқ, менің жұмысым көп. Қайтейін деп едің? 

-- Мен бір емес екі медаль, жоғары атақ алдым. Жуу ке- 
рек еді соны. 

Мадер күліп Азимовтың арқасынан қақты. 

-- Жуғанда қандай! Қатырып тұрып жуамыз. Бірақ қазір 
емес, дивизияға қайтқан соң. Уәде! -- деді ол, Азимовке тағы 
да қол беріп жатып. 

Азимов қоштасып қала берді. Сағат беске дейін әлі көп 
уақыт бар. Қайда барам? Қаланы жалғыз қыдырып не біті- 
рем. Қой, Түркстан комитетін тауып алайын, көрейін, қандай 
адамдар бар екен онда... 

Блокнотында жазылған адреспен Азимов «Түркстан ұлт 
комитеті» тұрған екі қабат, қызыл кірпішті кішірек үйді тауып 
алды. 

-- Сіз Вали Каюм-хан емессіз бе? -- деді Азимов бір есік- 
ті ашып қалып, жалғыз отырған сопақ бет, шапыраш көз, жал- 
пақ дөң танау, жуан қара кісіге. 

-- Жоқ, мен -- Хаитов. Президенттің орынбасары. Кіріңіз, 
президент осында отырады. 

Хаитов ААзимовке таңдана қарады: орта бойлы, жауы- 
рынды, қара торы, әдемі жас жігіт. Жасы жиырмадан аз- 
ақ асқан. Оберштурмфюрер «СС» таңбасын таққан үстіндегі 
киімі жарасып тұр. Кеудесінде жарқыраған екі медаль. Міне, 
батыр! 

-- Сізге президент керек пе еді? Жүріңіз! -- деп Хаитов 
көрші кабинеттің есігін ашты. 

Азимов батыл басып кабинетке кіріп барды. Үстел басын- 

да қара костюм киген, шашы бұйра, сымбатты адам отыр 
екен. 

-- А-а. Майданнан келген біздің батыр болмаса игі еді - 
деп ол орнынан тұрды.-- Отырыңыз? Фамилияңыз кім еді? 

-- Азимов. 

-- Иә, иә сіздің портретіңізді былтыр журналға басып 
шығарғамыз,-- деп жіңішкертіп қырылған қасын көтеріп қой- 
ды. Легион жағдайын сұрастырып, Каюм-хан біраз әңгіме 
құрды. 

-- Жарайды, сіздің келгеніңізді мен Фон Менде мырзаға 
айтармын. Енді комитетті көрдіңіз, армияның жағдайын ай- 
тып хат жазып тұрыңыз. Қайткен күнде де Гүркстан жаудан 
босатылады. Со кезде еңбектеріңізді еске алармыз. Біздің 
комитет жас, ісі көп, бірақ қаржысы жетіңкіремейді. Елдесіз- 
дер, анда-санда комитетке қаржы жіберіп, қарасып тұрғанда- 
рыңыз жөн болар еді. 

-- Жақсы! -- деп Азимов орнынан тұрды да қоштаса бас- 
тады. 

Аууызғы бөлмеге ере шыққан Хаитов армиядан келген офи- 
церді сығып қалуды көздеді. 

Бұрын Берлинге барып қайтқан жігіттерден комитет қыз- 
меткерлерінің тұрмысы нашар екенін, көбі аштың аз-ақ алдын" 
да жүретінін, арақ-шарап дегенді сирек көретінін Азимов ес- 
тіген болатын. Берлинге жүрер алдында, бір керегі болар деген 
оймен шамаданын толтырып неше түрлі ішімдік, азық-түлік 
алып шыққан еді. Хаитовтың діңкесі құрып, бірдемеден дәме- 
тіп келе жатқанын сезген Азимов, оны Фридрихгоф мейман- 
ханасына алып келді. 

Азимов шамаданын ашып, үстелге бір бөтелке коньяк, 
жарты килодай шошқа майын, поляктың бөлке нанын шыға- 
рып қойды. Мұны көргенде Хаитовтың көзі шарасынан шы- 
ғып кете жаздады. |ұтқыншағы әрі-бері жүгіріп, шыдай ал- 
май, бір тілім нан мен шошқа майын кесіп алып асай бастады. 


2. ШИЫығыс-мұсылман «СС» дивизиясын құру жұмысы ұзақ- 
қа созылып кетті. Дивизия құруға кедергі боп жатқан 
жағдайлардың себебін тексеруге Берлиннен уәкіл болып Бил- 
лиг келді. Мадермен бірге дивизияны аралап жүріп Биллиг 
бір үйдің алдыңда мылтығымен күзетте тұрған солдатты 
көрді. 
-- Сен не күзетіп тұрсың? -- деді Биллиг, қақия қалған 
солдатқа. 

-- Тұтқынды күзетіп тұрмын,-- деді солдат. 

-- Кім ол тұтқының? Не үшін отыр? 

Биллиг гаупвахтаның есігін аштырды. 

-- Сен неге мұнда отырсың ?..-- Шорановты көргенде Ма- 
дер шошып кетті.- Мен сені Варшавада дивизияға адам жи- 
нап жүрген шығар десем... 

-- Білмеймін, штурмбаннфюрер мырза. Сүлеймановтың 
бұйрығы бар деп Абдуллаев Варшавадан алып келді де отыр- 
ғызып қойды,-- деді Жоранов. 

Биллиг Мадерді ата қарады. Мадер ештеме айта алмады. 

-- арайды, мен Сүлеймановтан анығын білейін, сонан 
соң сөйлесерміз,-- деді Мадер бар болғаны. 

аупвахтаға кіріп шыққан соң Биллиг Мадерді ұрса бас- 
тады. 

-- Бұ қалай, Мадер мырза. Қарамағыңдағы адамдардың 
қайда жүргенін білмейсің. Ай қарап жүрсің бе? Біз саған се- 
ніп жүрсек, мұнда әркім өз ойына келгенін істеп ләйліп жүр 
екен ғой. 

Штабқа қайтып келіп Биллиг Сүлеймановты шақыртты. 

-- Сіз бе Жорановты қамауға алған? 

-- Мен. 

-- Не үшін? 

-- Дивизия командирінің бұйрығын орындамағаны үшіп. 

-- Қандай бұйрығын. 

-- Жорановты командир Варшаваға жіберген болатын, ле- 
гиондардан біздің дивизияға солдат тарту үшін. Гөрт-бес ай 
болды Варшавада түк бітірмей отырғанына. Дивизия құруға 
кедергі жасап отырған адам дәл осы,-- деді Сүлеймапов қыза 
сөйлеп. 

Биллигке Сүлеймановтың жауабы орынды көрінді. 

-- Мен неге білмеймін бұ жағдайды. Маған неге айтпа- 
дың?-- деп тиісті Мадер орынбасарына. 

-- Кешіріңіз, штурмбаннфюрер мырза, қолым тимеді,- 
деп абыржып қалды Сүлейманов. 

-- Дивизияда тәртіп жоқ, кімнің не ойлап, не істеп жат- 
қанын ешкім білмейді, өзара келісіп қызмет істеу жоқ, барып 
түрған апархия! -- деп айғай салды Биллиг. 

адер мен Сүлеймановты қоя беріп, Биллиг Жорановты 
шақыртып алды. Есік жабылысымен сұрақ тоспай-ақ сөзді 
Жоранов бастады. 

-- Гауптштурмфюрер мырза! Бағана қасыңызда Мадер 
тұрған соң мен әдейі үндемей қалып едім. Менің сізге айтатын 
маңызды хабарым бар,-- деді ол сыбырлап. 

-- Айт,-- деді Биллиг құлағын тосып. 

-- Біздің дивизияның басшылары: Мадер, Сүлейманов, 
Абдуллаевтар дивизия солдаттары арасында Герман үкіметіне 
сенімсіздік тудырып жүр. 

-- Қалайша? 

-- Дивизия солдаттары көбінекей «Түркстан легионынан» 
тартылған адамдар екені сізге мәлім болар. Олар Каюм- 
хан бастаған «Түркстан ұлт комитеті» бар екенін, Вали Каюм- 
ханға Герман үкіметінің сенетіндігін жақсы біледі. Легионда 
жүргенде олар комитетке арқа сүйеп, немістермен бірге боль- 
шевиктерге қарсы күрес жүргізіп келді. Ал енді мұнда келген“ 
нен кейін олардың істейтіні Вали Каюм-ханға қарсы үгіт. Ма- 
дер, Сүлейманов, Абдуллаевтар Түрксган үкіметінің басында 
өзіміз боламыз, Вали Каюм-ханды қуамыз деп ашық айтады. 
Осыны естіген солдаттар кімге сенерін білмей, ыдырау халіне 
жетті. Жақында маған Абдуллаев келіп Мадер мен Сүлеймағ 
новтың тапсырмасын жеткізді: Берлинге барсын. Вали ҚКа- 
юм-ханды өлтірсін депті. Мен көнбеп едім, Варшавадан осын- 
да алып келіп жауып қойды. Міне, көрдіңіз бе бұлардың не 
істеп жүргенін... 

Биллиг (Жорановтың хабарын ықыласымен тыңдады. ҚКа- 
юм-ханның фашист үкіметіне берілгендігін жақсы білетін Бил- 
лиг, оны өлтіруді көздеушілер бар дегенде қызып кетті. 

-- Менің білуімше,-- деді Жоранов қызған отқа май құ- 
Йып,-- бұларға Гүркстанды сендер басқарасыңдар деп Герман 
үкіметінен ешкім уәде берген жоқ сияқты. Олай болса, бұ- 
лар іріткі салып солдаттарды партизандарға алып кеткісі 
кеп жүр. 

Биллигтің төбе шашы тік тұрды. Ол ІШЖорановқа сеніп 
қалды. 

-- Ал, өзің Мадердің бұйрығын неге орындамадың. 

-- Қалай орындамадым! Варшавадан жүз кісі жіберген 
кім екен, мен емей? (Жоқ, сіз оларды тыңдамаңыз, өтірік ай- 
тады,-- деп /Жоранов Биллигті әбден сендірді. 

Биллиг дереу телеграф арқылы ОКВ-меп байланысты. 
ОКВ Мадерді күдікті адам деп хабарлады. «Ерекше команда- 
ны» іске асырмады, ыдыратып жіберді, алған документтері 
мен ақшаны толық қайтарып бермеді деді. ОКВ-ның хабары 
мен Жорановтың сөзі бір жерден шықты. Биллиг мынадай 
қорытындыға келді: дивизияның көптен бері құрылып бітпей 
жатуына басты себеп Мадер мен оның жақын төңірегінің жа- 
уыздық көзқатасында екен. Бұлардың көзін жоймай дивизия 
Герман үкіметіне адал қызмет істемейді. Дереу қатал шара 
қолдану керек... Осы пікірге тұрақтаған Биллиг /Жорановты 
қамаудан босатып, Абдуллаевты тұтқынға алды. Дивизияның 

өзге басшыларына әзір тимей, Абдуллаевтың ісін тергей бас- 
тады. 

-- Сен Вали Каюм-ханға қарсымысың? -- деді Биллиг, 
Абдуллаевтан жауап алып отырып. 

-- Қарсымын. 

-- Мадер мен Сүлейманов ше? 

-- Олар да қарсы. 

-- Неге қарсысыңдар? 

Абдуллаев тартынбай Мадерден естіген көзқарастарды 
айтып берді. Мадердің сөзін Герман үкіметінің көзқарасы деп 
түсінген Абдуллаев, оны Биллигке ұнамас деп ойламады. 

-- Вали Каюм-ханды өлтіргілерің келгені рас қой? -- деді 
Биллиг тұтқиылдан. 

-- Алла сақтасын, кісі өлтіру біздің ойымызға келген 
емес,- деп танды Абдуллаев. 

-- Ендеше Жорановқа Берлинге бар, Вали Каюм-ханды 
өлтір деп неге тапсырма бердің? 

Жауаптың аяғы қатаң кетіп бара жатқан соң Абдуллаев 
састы. (борановтың көрсеткенін мойынына алмады. 

-- Сендер дивизияда немістердің болуына да қарсы екен- 
сіңдер ғой?! -- деп ақырды Биллиг. 

--- Немістер Түркстан халқының психологиясын білмейді, 
сондықтан мұсылман дивизиясын дұрыстап басқара алмай- 
ды,-- деді Абдуллаев. 

-- Кім айтты оны саған? 

-- Мадер айтты. 

Ыза болған Биллиг жауапты доғарып, Вали Каюм-ханды 
өлтіруді көздегені үшін, дивизияны немістердің басқаруына 
қарсы болғаны үшін, Абдуллаевты атып тастады. «Абдуллаев 
Москваның агенті екен, партизандарға өтіп кеткісі кеп жүр- 
ген екен» деген лақап таратып жіберді Биллиг. Ол мұнымен 
тынбады: Сүлеймановты атты. «СС» бас басқармасына теле- 
фон соғып, Мадерді Берлинге шақырттырды. Асанжоловты 
қамауға алуды ойлады. Дивизия басшылығын уақытша өз қо- 
лына алды. 

Мадер кеткен соң Биллигтің атына «СС» бас басқармасы- 
нан бұйрық келді: солдат саны жеткіліксіз болғандықтан ди- 
визия бұдан былай Шығыс-мұсылман «СС» полкі деп атал- 
сын, полк Батыс Белоруссияның Юраческ қаласына көшіп бе- 
лорус партизандарымен күреске дайындалсын, полк командирі 
боп гаупштурмфюрер «СС» Биллиг тағайындалсын... 

Мадердің тобына кейін келіп қосылған Сарқұлов, Тұраев- 
тар Биллиг қолданған батыл шараларға іштей қуанып жатты. 
Олар, әсіресе, түлкідей қу Мадердің кеткеніне қуанды. Сол- 

даттардың іші-бауырына кіріп алып, алдап басын айналдырыл 
жүруші еді. Оның майдай тіліне алданып қалған солдатта» 
арасында жұмыс жүргізу хауіпті еді. Кеткені жақсы болды. 
Отанын әлі ұмыта қоймаған солдаттар Сүлейманов, Абдулла- 
ев сияқты фашистерге беріле қызмет істеп жүрген сатқындар- 
ды жек көретін. Жете түсінбей, немістерге берілген Сүлейма- 
нов пен Абдуллаевты Биллигтің атып тастауы солдаттардың 
тілегіне сәйкес келді. Тірі жүрсе бұл сатқындар, әсіресе, Сү- 
лейманов солдаттарды бір апатқа ұшыратпай қоймайтын еді. 
Сүлейманов пен Абдуллаев атылды дегенде, солдаттар тұса- 
уы ағытылған атқа ұсап, жеңілденіп қалды. 

Осы жағдайларды еске алып Сарқұлов, Гұраевтар астыр- 
тын жұмыс жүргізуді, полкті түгелімен совет партизандары- 
на өткізіп жіберуді көздеді. Өзара ақылдасып, астыртын жұ- 
мысқа алдымен кейбір рота, взвод командирлерің тартуды 
жөн көрді. Осы келісім бойынша Сарқұлов батальон коман- 
дирлігінен түсіп қалған Асанжоловты айналдыра бастады. 

--. Биллигтің түрі жаман. Мадерді қуды, онымен жақып 
болған адамдарды ата бастады. Енді кезек саған келді,-- деді 
Сарқұлов ескертіп. 

-- Оны қайдан білесің? -- деп Асанжолов селк ете түсті. 

-- Өзінен-өзі-ақ белгілі. Мадермен дос болдың ба? Бол- 
дың. «Ерекше команданың» ақшасын ұстадың ба? Ұстадың. 
Мадер, Сүлеймановтармен бірге дивизияны басқарып тұр- 
дың ба? Тұрдың. Осының өзі де сені қамауға алуға жетіп 
жатыр. 

Сарқұловтың сөзі Асанжоловтың ойымен бірдей шықты. 

-- Енді неғыл дейсің? 

-- Партизандарға қашу керек. Басқа жол жоқ! 

-- Партизандар бастан сипайды деп ойлайсың ба? Сат- 
қындар деп атып тастаса қайтесің? 

-- Атуын атпайды, жаза беруі мүмкін. Ол өзіңе байла- 
нысты. Егер менің айтқанымды істесең ешқандай жаза да ал- 
майсың. 

-- Айт, көрейік. 

-- Сен алдымен партизандарға кетуге келісіміңді бер, со- 
сын айтам. 

-- Уәде! -- деді Аасанжолов қолын беріп. 


3. Шраческ қаласынан шығып, орманға апаратын жолмен 

бір қыз кетіп бара жатты. Жасы 18-ге жаңа келсе де, 
жолдың зардабын көріп шаршағандықтан өз құрдастарынан 
ересектеу ме деп қалатындай, 

Қыздың «Неуловимые» атты партизан бригадасынан шық- 
қанына бір айдай боп қалған еді. Аман-есен Вильно қаласына 
жетіп, алған тапсырМаларын орындап, өз бригадасына қайтып 
келе жатқан беті еді бұл. Бригадаға тез жетіп, командирі Мо- 
розовқа әкеле жатқан жаңалықтарын айтуға асығып келеді. 
Бригадада қалған жалғыз апасын да сағынған сияқты. Жүгі- 
ріп жеткісі-ақ келеді, бірақ, амал қанша, көзге түсіп қалмайын 
деп адымын “тежей түседі. 

-- Тоқта! 

Торғауылда жасырынып отырған солдаттар, орман ішіне 
кіре берген қызды қоршап алды. 

-- Партизан? 

-- Жоқ, мен партизан емес, ауру апама бара жатырмын,- 
деді қыз саспай. 

Солдаттардың бірі қызды тінте бастады. Бір қалтасынан 
тұздың қалдығын, бір қалтасынан темекінің қоқымын тауып 
алды. 

-- Мынау не? -- деп зірк ете түсті солдат. 

Қыз үндемеді. Солдаттар қызды келген жолымен кейін 
алып жүрді. Асанжолов бастаған 46 кісілік топтың қашуы ту- 
ралы хабар алысымен Берлиннеп Херман ұшып келген бола- 
тын. Орман ішіне торуыл ұйымдастырып, қайткен күнде 
Асапжоловты ұстап алуды міндет қылған сол еді. Қызды 
Херманға тапсырып, солдаттар торуылдық әлектен құтылуға 
ынтық. 

-- Штурмбаннфюрер мырза! Партизан қыз ұстап ал- 
дық,-- деді солдаттың бірі Херманға рапорт беріп. 

-- Аһа! Мында әкел! Мең өзім жауап аламын,-- деп қуа- 
нып кетті Херман. 

Солдаттар қызды бөлмеге алып кірді. Бір солдат Херман- 
пың алдына қағазға оралған екі түйіншек қойды. Түйіншек- 
терді ашып, тұз бен темекінің ұнтағын көрген Херман, қызға 
сынай қарады. 

-- Партизан)? -- деді ол, қулана жылы сөйлеп. 

Қыз басын шайқады. 

-- Ендеше тұз бен темекі қайдан келді қалтаңа? -- деді 
Херман, лезде түсін қатайтып. 

Қыз сәл ойланып қалды. Үйден алдым десем, үйің қайда 
дер, біреуден алдым десем, о кім, атын айт, адресін айт дер... 

-- Мен шойын жолда проводница боп қызмет істеймін. 
Жол үстінде жолаушылардан қалған тұз бен темекінің қалды- 
ғы еді. Гастауға қимай қалтама сала салған едім. 

-- Өтірік айтасың! -- деп, орнынан атып тұрды Хер- 
ман.-- Барайды, тұзды қимадым дегенге, мүмкін, сенуге бо- 

лар. Әйел адам болған соң асқа салармын деген шығарсың. 
Ал темекіні қалай қимай қалтаңа салдың. Сен, немене, темекі 
тартамысың? 

Тартпаймын десе, ендеше неге салдың, кімге бергің келді 
деп нацистің жабысатынын қыз сезіп тұр. 

- Кейде аздап тартып қоямын,-- деді қыз. 

-- Қане, «Уһ» деші! -- деп Херман қыздың бетіне үңілді. 

-- Мен ұдайы тартпаймын ғой. Анда-санда бір тартам,-- 
деп қыз Херманның айтқанын істемеді. 

-- Сен өтірік айтқанды қой. Партизанка екеніңді мойы- 
ныңа ал. Үйіңе қоя беремін... «Білеміп, қалай қоя беретініңді» 
деп қыз ішінен ызалана күліп тұр. 

-- Айтасың ба? -- деп ақырды Херман, қыз езуінен мыс- 
қыл сезіп. 

Қыз үндемеді. 

-- Соңғы рет сұраймын, партизанка екеніңді мойындайсың 
ба, жоқ па? Әйтпесе қазір бір взвод солдатты кезек-кезек кір- 
гізіп өзіңді зорлатамын! 

Бір сұмдықтың болатынын қыз сезді. 

-- Ал, қайтесің, мен партизанкамын. Бірақ сендерге басқа 
ештеме айтпаймын,-- деді қыз ашулы түрмен. Өлсем парти- 
занка боп өлейін деп ойлады ол. 

-- Аһа! Партизанка екеніңді мойыныңа алған соң өзгесін 
де айтасың! -- деп Херман алақанын ысқылады.-- Отрядың 
қайда? Командирің кім? Асанжолов қайда? 

Қыз теріс айналып тұрып алды. 

-- Партизан отрядының жатқан жерін айт! 

-- Айтпаймын. Бәрібір айтпаймын. 

Қыздың есіне Зоя Космодемьянская түсті. Зоя бұдан да 
қиын қорлық көрген, сонда да жауға ештеме айтпай кетті. 
Жоқ, айтпаймын, шыда, шыда! -- деп жүрегіне бұйрык беріп 
тұр. Қыздың сөйлемей қойғаны Херманды одан бетер ашу- 
ландырды. Бір топ солдатты кезекке қойды... Жауға сырын 
бермей қыз жан тапсырды. 

Ұзамай фашистердің партизан қызға көрсеткен айуандығы 
«Неуловимые» партизан бригадасына мәлім болды. 

«Неуловимые» партизан отрядын уақытша жау қолында 
қалған Полоцк-Невель аймағында 1942 жылдың февраль 
айында, Совет командованиясы жіберген Прудников Михаил 
Сидорович! құрған болатын. Бір жылдан аса жау тылында 
көп еңбек істеп 1943 жылдың майында Прудников Москваға 


1 Прудииков М.С. Қазір Москвада тұрады. Советтер Одағының 
Батыры, «Неуловимые» кітабының авторы, 

қайтып келді. Оның орнына отрядты басқаруға совет коман- 
дованиясы 28 июль 1943 жылы түн ішінде төрт офицерді са- 
молетпен жау тылына экеп тастады. Сондағы төрт кісінің бірі: 
оперативтік топтың бастығы боп тағайындалған майор Моро- 
зов Анатолий Григорьевичтің өзі еді, екіншісі оперативтік топ 
бастығының разведка жайындағы орынбасары, мемлекеттік 
Хауіпсіздігі мекемесінің капитаны Волков Николай Варсано- 
вьевич болатын. 

-- Жою керек, мына «СС» полкін! -- деді бригада коман- 
дирі Морозов, фашистердің партизан қызға көрсеткен қор- 
лығын естігенде. 

-- Иә, жою керек. Бірақ өте қиын міндет! -- деді бригада 
командирінің разведка жайындағы орынбасары Волков. 

-- Біз қашан оңай міндет алған едік? 

Басында «Неуловимые» отрядының жолы орнаған күнінен 
бастап оңай емес еді. Көптеген қиыншылықтарды жеңіп, кей- 
бір табыстарға жетті. Мұны Волков білмей отырған жоқ. 

-- Мен де сізге «СС» полкін жою керек деп отырмын ғой. 
Қиын міндет дегенім, біз әлі күнге дейін жаумен қоян-қолтық 
келіп соғысқа кіргеміз жоқ. «СС» полкі мықты қорғауда жа- 
тыр. Шабуылды дұрыстап жоспарлап алу керек деген мағына- 
да айтып едім,-- деді Волков, ойын командирі түсінбей қал- 
ған шығар деп. ( 

-- Әрине,-- деді Морозов, өзінің ашу үстінде артығырақ 
айтып қойғанын сезіп.-- «СС» полкі жөнінде жинаған развед- 
калық мәліметтеріңді әкел. Ойластырайық. 

Волков бригада командирінің алдына бір топ қағаз қойды. 

-- Менің басымда бір жоспар туып отыр,-- деді бір кезде 
Морозов алдында жатқан картаға орынбасарын шақырып.- 
Түн ішінде, 22 шақырымдай жер жүріп, мына гарнизондар- 
дың арасымен Юратишкенің екінші қарсы жағына шығамыз 
да тұтқиылдан полкке шабуыл жасаймыз. Біз Юратишкенің 
шығыс жағында жатырмыз. Жау бізді шығыстан күтеді. Ал, 
біз ЮОратишкені айналып өтіп батыстан тап береміз. Юратиш- 
кенің батыс жағына шыққан соң жолымызда 70 кісілік поли- 
ция гарнизоны кездеседі. Біз оған тиіспейміз. Бұрылып өтіп 
кетеміз. Гағы бір еске алатын нәрсе, «СС» полкінің батыс жа- 
ғында 70 метрдей жерде орман тұр. Орманмен келген біздің 
бригаданы полктің дәл қасына келгенше ешкім көрмейді. Бұ 
жағдай да тұтқиылдан тиісуге эжептәуір себеп. іргесінде жат- 
қан орманнан партизандар кеп қалады деп жау тіпті ойламай- 
ды. Онан соң біздің автоматымыз көбірек қой... 

-- Шоспарыңыз жақсы-ақ!-- деді зейінің сап тыңдап 
отырған Волков.-- Бірақ, біздің күшіміз жетер ме екен: бізде 

бар-жоғы 410-ақ кісі, ал «СС» полкінде 600 адам бар, айнала- 
сында қаптаған неміс гарнизондары және бар. 

-- Уа, сен 400-ді аз дейсің, ал мен полкке қарсы 200-ақ 
кісімен барғым кеп отыр,-- деп күлді Морозов. 

-- Қалайша? 

-- Мен «СС» полкінің басқа неміс бөлімдері қоршауында 
жатқанын есепке алып отырмын. Соғыс басталып кеткен соң 
айнала жатқан гарнизондар полкке көмек береміз деп жүгіре- 
тіні сөзсіз. Олай болса, бұл гарнизондардың жолына ең құры- 
ғанда бірер сағат бөгей тұратын үлкен-үлкен торуылдар ұйым- 
дастырып қою керек. Сөйтіп, бригаданың жартысы торуылда 
қалады, жартысы шабуылға барады. 

- Онда жөн,- деп келісті Волков. 

Осы жоспарға тоқтаған бригада, 1944 жылы апрельдің 
2-іне қараған түні Шығыс-мұсылман «СС» полкіне тұтқиыл- 
дан тап берді. Қаперсіз ұйықтап жатқан «СС» полкі абыр- 
жып, тез бас көтере алмай қалды. Бір рота солдат соғысты 
созбай партизандарға берілді. Өзге роталармен соғыс көше- 
лерде, казармаларда, дзоттарда, окоптарда қызу жүріп жатты. 

олк командирі Биллиг жараланып қатардан шықты. 

Морозов бастаған бригада Азимовтың коменданттық ро- 
тасын қоршап алды. 

-- Азимов! Беріл! Әйтпесе жапырақтап турап жей- 
міз,-деп қырғызша ұрсып, Асанжолов бір тасада айғай 
сап түр. 

Асанжоловтың даусын танып Азимов ыза болды. Е-е-е 
партизандар арасында мен үшін бәрібір өмір жоқ екен. Асан- 
жоловтар мені «жауыз, сатқын, фашистерге берілген адам» деп 
барған көрінеді. Сосын мені кім аясын. Не болсаң о бол. Мә, 
саған! -- деп Азимов бар күшін салып ерегесіп соғыса берді. 
Асанжолов партизандарға өтіп кеткен соң Азимов Лида қа- 
ласынан кеп түскен бірнеше минометтерді рота дзоттарына 
қосымша орнатып қойған болатын. Асанжолов оны, әрине, 
білмейді. Ашуланған Азимов осы минометтерден оқ жаудыра 
бастады. 

Соғыс басталғалы бір жарым сағат уақыт өтті. Көп тоқта- 
луға болмайды, Айнала неміс гарнизондары. Азимовтың ро- 
тасы берілетін емес, қайта үлкен күш көрсетіп жатыр... Осы 
жағдайларды еске алып, Морозовтың бригадасы кейін ығыса 
бастады. Қолға түскен бір рота солдаттарды, қару-жарақ, 
басқа мүліктерді алып Морозов базасына қайтты. 

Морозов ырза. 112 адам қолға түсті, жүзден астамы өлді, 
бірқатары жаралы болды... Әйтеуір, «СС» полкі біразға дейін 
қатардан шықты. Операцияның маңызы міне, осында. 

«Неуловимые» бригадасы жау тылына келгелі бірінші рет 
үлкен, күшті полкпен айқасып, жеңіп шықты. Диверсия жа- 
саудан басқа қоян-қолтық ұрысқа араласпаған партизандар, 
енді жауға шабуыл жасауға күші жететіндігін ұқты. 

Сөйтіп, «Неуловимые» бригадасы Шығыс-мұсылман «СС» 
полкіне Юратишке маңында партизандарға қарсы күрес жүр- 
гізуге мүмкіндік бермеді. Бригада разведчиктерінің еңбегі 
«СС» полкін ірітті. Полк командирлері мен солдаттары топ- 
тобымен партизандарға өте берді. Ақыры «СС» полкі Юра- 
тишке ауданынан аударылып, командирі Биллиг орнынан 
алынды. 


1. Аз уақыттың ішінде Ольцшаның басшылығымен 

«Арбайтсгемайншафт Түркстан» институты едәуір 
жұмыс істеп тастады. Мысалы, география бөлімшесі 6о- 
лашақ «Үлкен Түркстан» колониясының картасын жоба 
ғып сызып қойды. О жоба бойынша, «Үлкен Түркстан» 
колониясына Қазақстан, Орта Азия, Татария, Башки- 
рия, Азербайжан, Кавказ, Қырым, Синь-Пзян, Ауған- 
стан, Иран кірген. Не деген керемет үлкен колония жа- 
самақшы десеңізші! Кім біледі, Кавказ бен Қырым тура- 
лы Рейхсфюрердің не дерін, өзгесін «Үлкен Гүркстан» 
колониясына қосуға қарсы бола қоймас деп ойлады 
Ольцша. 

Түркстанның шаруашылығы, халқы, діні, әдебиеті 
туралы мәліметтер жинап, Салими, Қайгин басқарған ко- 
миссиялар тұтқындар лагерьлерінде жүр. Институт көптеген 
кітаптар сатып алд>:, өз библиотекасын құрып жатыр. Түркс- 
тан туралы библиоі рафиялық картотека жасауға кірісті, өзбек, 
қазақ сөздіктерін тізе бастады... 

Соңғы кезде Ольцша уақытының көбін институт ісін жақ- 
сартуға жұмсады. Ол ісләм діні бөлімшесіне көп көңіл аудар- 
ды. Ольишаның пікірі бойынша, дінге сенетін адамдар неміс- 
терге беріле қызмет істейді. Оларды Совет үкіметіне қарсы 
қою оңай. «Совет үкіметі -- құдайсыз, сендердің мешіттеріңді, 
діндеріңді тартып алды. Ал, Герман үкіметі құдайға сыйынып, 
алла-тағала көрсеткен жолмен құдайсыздарды жеңіп келе жағ 
тыр. Сондықтан құдайсыз үкіметті құртып, сендерге больше- 
виктерден дін бостандығын тартып алып беретін тек біз ғана. 
Дін керек болса, ұстаңдар біздің етегімізден...» десек, дінге 
сенушілер құлақ қойып, діні үшін қолдарына қару алып, не- 
містермен бірге советке қарсы шығуға тиіс. Ал, егер оларға 
дінің үшін совет тылында жасырын күрес жүргіз десек, не 
дер еді? Міне, міне! Жасы келіп қалған адамдарға майданнан 
гөрі тылда жұмыс істеу оңайырақ емес пе? Майданда жүрген - 
молданы тылға жіберем десең, қуанбаса жыламас. Майданда 
жүрсе ол көп болса бір-екі большевикті өлтірер, ал тылға жі- 
берсең, дінді бүркешіп жүздеген, мыңдаған халықты больше- 
виктерге қарсы қоюға шамасы келеді. Олай болса, молдалар- 
ды герман разведкасының ісіне пайдаланған анағұрлым артық 
қой 


ОН БІРІНШІ ТАРАУ 


Ольцшаның ойы шарықтай түсті. Ол молдалардан совет 
тылында іріткі жұмыс жүргізетін идеологиялық диверсанттар 
дайындауды керек деп тапты. Ол үшін ісләм бөлімшесі жаны- 
нан ерекше курс ашу қажет. Курс «Мулла-Шуле» деген атпен 
мекемелердің тұрғын жерінен оңаша орналасқан жөн. «Мулла- 

Шуле» кіретін үй мұсылман стилінде безеніп, молдаларды кө- 
ңілдендіріп, оқуға ынтықтырып тұруға тиіс. Сол үйде молда- 
лар сабақ оқиды, жатады, тамақ ішеді. Үй бау-бақшасы бар 
қорғанның ішінде тұрады. Оқудан бос кезінде молдалар бақ- 
ша ішінде қыдыратын болады. Көшеге шықпайды, шықса сәл- 
делері халық көзіне түсіп күлкі болуы мүмкін. Курстің мерзі- 
мі мен программасы оқушы молдалардың біліміне байланыс- 
ты кейін айқындалуға тиіс. 

Ольишаның пікірі Грефеге де, Шелленбергке де ұнады. 
Бастықтары пікірін қабылдаған соң, ол «Мулла-Шуле» кур- 
сін ұйымдастыруға құлшына кірісті. Дрезден қаласында Бла- 
зевитц, Лотрингерберг, 2-де тұрған бау-бақшаға бөленген әде- 
мі үй тауып алды. Үйдің іші-сыртын мұсылмандардың стилін- 
де безеу жөнінде Ольцша Берлин музейінің азиаттық 
бөлімшесін басқаратын ғылми қызметкерлерінен консульта- 
ция алып, екі архитектормен шарт жасасты. Оқу программа- 
сы туралы ақылдаспаққа Берлин университетімен байланысты. 
Курске сабақ бере алатын лайықты мұғалімдер іздей бастады. 
Сөйтіп жүргенде ол профессор Идриси Ғалымжанға кез 
болды. 

Ғалымжанның өмір тарихы, бірінші дүние жүзілік соғыс 
кезінде Германияда тұтқын мұсылмандардың діни жетекшісі 
болғаны, Шоқаевқа еріп 1941 жылы лагерьлерде діни үгіт 
жүргізгені Ольцшаға қатты ұнады. Әттең, өмірінің әне бір 
жері күдікті, болмаса табылмайтын адам екен деп ойлады 
Ольцша, Ғалымжанның чекистер қолына түсіп шыққан бір 
кезеңіне сенімсіздеу қарап. Дегенмен, кейінгі өмірін еске алып, 
Ольцша Ғалымжанның «Мулла-Шуле» курсіне аға мұғалім 
боп келуін қалады. Ғалымжан Сыртқы Істер Министрлігі мен 
Түркияға арнап беретін радиодағы қызметінен қол үзгісі кел- 
меді. Гек сол қызметтерінің үстіне қосымша еңбек ретінде 
«Мулла-Шулеге» баруға келісімін берді. Ольцша Идрисидің 
шартын қабылдауға мәжбүр болды. Қызметінің жартысы 
Берлинде болып, Дрезденге күнде барып келуге шамасы кел- 
меген соң, Идоиси өзіне көмекші ретінде ұлы Ильдарды пай- 
далануды ұсынды. Ольпша қарсы болмады. Бұған көңілі тол-« 
ған Идриси, жекеменшік кітапханасынан молдаларды оқытуға 
керек құралдарды тауып ала келетін болды. 

Сонымен «Мулла-Шуле» курсін ұйымдастыру жұмысы да 
жолға қойылды. Ендігі іс архитекторларда қалды. Үй безе- 
ніп дайын болысымен, «Түркстан легионы» мен «СС» полкін- 
де жүрген молдаларды және діннен хабары бар тұтқындарды 
сайлап алып Ольцша оқуға шақыртпақ: 

«Мулла-Шуленің» тез арада іске асуын енді жалғыз 

Ольцша емес, алтыншы басқарманың басшылары талап етті. 
Істің барысы жөнінде Ольцша бастығына жиі-жиі баяндап 
тұратын болды. Бір күні, штандартенфюрер Грефеге кезекті 
баяндама беруге келген кезінде, ол екеуінің арасында қызық 
сөз туды. Бастығының нұсқауын бұлжытпай орындайтын 
Ольцша, одан шығысымен Феннерді шақыртып алды. 

-- Көкпаевтан хабар бар ма? -- деді Ольцша амандасқан 
соң, іске бірден кірісіп. 

-- Бар,-- деді Феннер, басын шұлғып.-- Жақында бір ра- 
диограмма алдық: радио қабылдағыштың батареясы құрып 
барады, сізді нашар естиміз дейді. Білмеймін, бара-тұра не 
боларын. 

-- Ол, қиын болған екен! -- деп, ойланып қалды Ольц- 
ша.-- Ал, жалпы халдары қалай екен? 

-- Халдары жақсы,-- деді Феннер соңғы сөзін соза сөй- 
леп.-- Көкпаев ай сайын бес-алты радиограмма беріп тұрады, 
Хабарларына қарағанда, бәрі де жайлы орналасыпты. Көкпа- 
ев пен Рамазанов Гурьев қаласында, ЭЗалин Ақтөбе қаласында 
тұрады. 

Жалпы бет алыстары жаман емес. Жақында Көкпаев 
Гурьев қаласында Нұрланов деген бір адамды біздің қызмет- 
ке тартып алыпты, сенімді адам дейді. Сол адамның көмегімен 
ауыл арасында құрандар мен листовкаларды астыртын тара- 
тып жүрсе керек. Құрандар таусылып барады деп хабарлады 
Көкпаев соңғы бір радиограммасында. Тегі қазақ халқы құ" 
ранға құмар, діншіл-ау деймін... 

-- Міне, міне. Осының өзі біз үшін құнды мәлімет,- деді 
Ольцша, дін туралы Феннер айтқан бір-екі ауыз сөз жанына 
жағып кетіп. 

-- Ол ол ма!-- деп, Феннер өрши түсті. -- Көкпаевтың 
адамдары ауыл аралап жүріп Қызыл Аармиядан қашқан екі 
дезертирге кез болыпты. /Дезертирлердің айтуына қарағанда, 
өздері сияқты қашып жүрген адамдар көп көрінеді, олар 
Арал теңізінің маңайында жасырынып жүреді екен. Көкпаев 
екі дезертирге ақша, документ беріп, Арал теңізіндегі жолдас- 
тарымен байланысып келуге жіберіпті. Қазір солардың қай- 
туын тосып отырса керек. Көрдіңіз бе, Көкпаевтың не істеп 
жатқанын. Меніңше, егер сол адамдарды қолына түсіріп алып, 
біздің тапсырмамызды орындауға пайдаланатын болса, Көк- 
паев көп іс бітіріп тастайын деп тұр. 

-- Ендеше Көкпаевпен байланысты үзбеу керек, Гурьевке 
тағы екі-үш кісі жібер. Көкпаевқа жаңа радиоаппаратура апа- 
рып берсін,-- деді Ольцша, Феннерге сынай қарап. 

-- Оны өзім де ойлап жүр едім. Көкпаевқа көмекке кісі 

жіберейін деп бір-екі рет радиограмма бергізгем. Ол: тұра тү- 
рыңдар, біз жақсылап орналасып алайық, деп жауап қайтар- 
ды. Сүйтсе де, кісі жібере қалсақ керек болар деп, Гурьевтегі 
досы Нұрлановтың адресін сұраттым. Міне, оның адресі,- 
Феннер қалтасынан блокнотын алып ашты,-- Сарқанд көше- 
сі, 48-ші үй. 

-- Өте жақсы! -- деп разы болды Ольцша.-- Үш адамды 
сыртынан сайлай беріңіз. Жақын арада мен сіздің лагерьге 
келемін. Олармен бірлесіп отырып сөйлесерміз. Тек қазір есі- 
ңізге сала кететін бір нәрсе -- үш адамды, немесе соның бірін 
Көкпаевтың жолдастарының ішінен қарағаныңыз жөн. 

-- Құп болады. 

-- Ал, енді сіз Көкпаевқа мынадай тапсырма беріңіз!.. 

Феннер қалтасынан қаламын шығарып, алдында жатқан 
блокнотына шефінің нұсқауын жазуға ыңғайланды, 

-- Қазір Қазақстан мен Орта Азияда дін мәселесі қалай 
шешіліп жатыр? Большевиктердің халыққа шіркеу, мешіт ашу- 
ға бостандық берді дегені рас па? Рас болса, большевиктер 
ісләм діні жөнінде қандай үгіт-насихат жүргізіп келеді? Қа- 
зақстанда мүсылман діни жұмысын басқаратын басқарма бар 
ма, онда кім отыр? Ташкент қызыл муфтиінің Қазақстанға 
қандай ықпалы бар? Қазақстанды басқарып отырған Халық 
Комиссарларының фамилиялары, аттары, ұлттары кім? 

Шеннер сұрақтарды блокнотына жазып отыр. 

-- Міне, осы сұрақтарға жауап «Арбайтсгемайншафт “Түр- 
қстан» институтының ісін өрістету үшін өте қажет.-- Әңгіме 
бітті дегендей Ольцша орнынан тұрды. 

Блокноты мен қаламын қалтасына салып Феннер де тұрды. 

-- Сау болыңыз! -- деді Ольцша, тұрған орнында басын 
сәл иіп. 

-- Сау болыңыз! -- деп, Феннер де бас ніп шығып кетті. 

Штандартенфюрер Грефе Ольцшаның ЭЗандберг лагеріне 
бару туралы жоспарын мақұл көрді және неғұрлым тезірек 
барып қайтуын талап етті. Ольцша басқа істерін қоя салып, 
Феннердің ізін іле-шала ЭЗзандберг лагеріне жүріп кетті. Бұл 
лагерьге Феннер Бердянскідегі разведка мектебін неміс ар- 
миясы Украинаны тастап қаша бастаған соң алып келген бо- 
латын. 

-- Мен үш кісі тауып қойдым,-- деп мақтанды Феннер, 
шефін қарсы алып, кеңсесіне ертіп келген кезде. 

-- Қане, көрсетші! -- деді Ольцша да шыдай алмай құ- 
мартып. 

Феннер шефіне бір тарақ қағаз ұсынды. 

-- Қапалақов Адам,-- деп оқи бастады Ольцша,-- 1914 

жылы туған, туған жері Алматы облысы, қазақ, білімі орта, 
механикалық техникум бітірген. 22 июнь 1941 жылы тұтқынға 
түскен, 1942 жылы март айында «Түркстан легионына» түсіп, 
август айында герман разведкасына қызмет істеуге келісімін 
берген, Освиц разведкалық мектебінің радистер курсін бітіріп 
шыққан. 1943 жылы апрель айында резерв есебінде «Түркс- 
тан СД ротасына» жіберілген. Үш ай бойы шофер боп, рота 
командирін тасып, Гагонрог қаласының маңында Қызыл Ар- 
мияға қарсы соғысқа қатысқан. (ақсы еңбегі үшін неміс ар- 
миясының унтер офицері атағын алған. 1949 жылы август 
айында «СД» ротасымен бірге майданнан Эандберг лагеріне 
келді... 

-- Освиите Көкпаевпен жолдас боп жүргендердің бірі 
осы,-- деді Феннер шефі қағазды оқып бола бергенде.-- 1943 
жылы апрель айында мен мектепті Бердянскі қаласына көші- 
ріп алып кеттім де Қапалақовты соғысқа жібердім. Содан ке- 
Иін Көкпаевпен ол кезіккен жоқ. 

-- Жарайды, көрейік,-- деп қойды Ольцша пікірін сыртқа 
шығармай,-- ал, ана екеуі қандай адамдар 

-- Қапалақовқа қарағанда мына екеуі жасырақ. Бірі Қа- 
палақовпен Освиц мектебін бітіріп шыққан, ал екіншісі «Түр- 
кстан легионында» рота командирі боп қызмет істеген, неміс 
армиясының лейтенанты атағын алған. Эандберг лагерінде 
1943 жылдың август айынан бері тұрып келеді. Қапалақовпен 
дос. Мінекейіңіз, өзіңіз қараңыз! -- деп Феннер шефіне екі 
тарақ қағазды тағы үсынды, 

Феннер берген қағаздарды Ольцша асықпай оқып шықты. 

-- Шақыртыңыз біреуін, сөйлесіп көрейік! -- деді ол, қа- 
ғаздарды Феннерге қайтарып жатып. 

Феннер Қапалақовты шақыртып алды. Кеңсеге орта бой- 
лы, арық, беті күнге күйіп қарайған, жалпақ танау кіріп келді. 
Келген адамды Феннер шефімен таныстырды. 

-- Отырыңыз! -- деді Ольцша өзіне жақын тұрған орын- 
дықты көрсетіп, 

Ольиша көрсеткен орынға Қапалақов жалп етіп отыра 
кетті. 

-- Бұқсат па? -- деген болды ол ыржиып, қалтасынан бір 
сигаретті шығарып. 

-- Гартыңыз,-- деді Ольцша Қапалақовтың бұл дөрекі- 
лігін ұнатпаса да сыр білдірмей.-- Қалай Көкпаевты ұмытқан 
жоқсыз ба? -- деп қойды ол сөзді алыстан бастап, күлімсіреп, 
Қапалақов сигаретін тұтатып алған соң: 

-- Жоға, неге ұмытайын, ол менің жақсы жолдасым ғой! 
Немене, оқыс боп қалғаннан сау ма өзі?, 

-- Сау болғанда қандай! Совет тылында Герман развед- 
касының тапсырмасын орындап ерлік көрсетіп жүр. Оны үл- 
кен награда, бай тұрмыс, бақытты өмір күтіп тұр,-- деп, жер- 
көкке сыйғызбай мақтап алды Ольцша. 

-- Жақсы! -- деп тамсанып қойды Қапалақов. 

-- Егер сізді сол Көкпаевтың жанына жіберсек барар ма 
едіңіз? --- деп салды Ольпша ыңғайы келіп қалғанда. 

-- Е, неге бармайын?! Көкпаевтан кем боппын ба сон- 
ша! -- деді Қапалақов, көкірегін көтеріп. 

-- Жоқ, кем емессіз, сондықтан да сұрап отырмын. 

-- Барамын. Жіберіңіздер! -- деп, Қапалақов тартынбай 
турасын айтты. 

-- О! О! Мынауың батыр жігіт екен! -- деп, Ольиша Қа- 
палақовқа бір, Феннерге бір қарап, риза болғандығын біл- 
дірді. 

-- Мен сізге біліп айттым ғой! -- деп Феннер де бір кө- 
теріліп қалды. 

-- Олай болса жібереміз,-- деді Ольцша, өз шешімін Қа- 
палақовқа табанда жариялап.-- Бірақ, жаныңызға еріп бара- 
тын екі жолдас тауып алуыңыз керек. 

-- Мен өзім табуым керек пе?.. 

- Иә, өзіңіз табуыңыз керек. Бізде кісі көп, кез келгенін 
қосып бере аламыз. Бірақ, өзіңіз таңдап алсаңыз сенімді 6о- 
лады дегенім ғой. Ольцша ойын түсіндіре сөйледі. 

Қапалақов сигаретін сөндіріп біраз ойланып отырды. 

-- Бқтнарды маған берсеңіз, таңдап жататын ештемесі 
жоқ, қасыма Феннер мырза білетін екі жолдасымды қосып бе- 
ріңіз. Мен оларға, олар маған сенеді. Үшеуіміз қандай тапсыр- 
ма болса да орындап шыға аламыз,-- деді батыл түрде. 

«Әне, айтқаным келді ме!” дегендей, Феннер осы кезде 
Ольцшаға өткір көзін бір қадап қойды. 

-- Олардың барар-бармасын қайдан білесіз? Мүмкін бар- 
мас? -- деп Ольцша әлі де болса анықтай түскісі келді. 

-- Барады. Менің айтқанымнан олар ешқайда шықпай- 
ды,- деді Қапалақов, жолдастарына сенетінін білдіріп. 

Ольцшаға Қапалақовтың өзі де, жолдастары да ұнады. 

-- Мен бұл үшеуін Дрезденге алып кетейін,- деді Олық- 
ша, барлығымен сөйлесіп болған соң. Лагерь тұрмысы жалық- 
тырған болар бұларды. Документтері дайын болғанша Дрез- 
денді қыдырып, ішіп-жеп, ойнап-күліп, бой жазып қалсын. Со- 
нан соң Гурьевке аттандырып салармыз. 

-- Өзіңіз білесіз, не істесеңіз де еркіңіз...-- Феннер қарсы 
болмады. 

Берлиннен қайтысымен Ағаев «Алаш» отрядын құруға 
кіріскен-ді. Отрядының қатары қырыққа жеткенде обер-лей- 
тенант атағын алып, ОКВ-ның бұйрығымен Италияның Толь- 
меццо қаласына аттанып кеткен. 

ольмецио қаласы -- Терістік батыс Италияның, Фриу- 
ли-Венеция Джулия облысына қарайды. Таулы жер. Югосла- 
вияның шекарасымен ұштасқан Карнийские Альпы тауынан 
шығып Адриаттық теңізге барып құятын Тольмеццо өзенінің 
бір тармағы Гольмеццо қаласына жанасып жатыр. 

Ағаевтың отряды Тольмеццо қаласына келгелі, міне, үш 
айдан аса уақыт өтті. Содан бері отряд көпірлерді, қоймалар- 
ды күзетті, ара-тұра партизан аулауға барып тұрды. 

Отряд қатары біртіндеп өсе берді, сексенге жетті. Отря- 
дымды өсіріп батальонға дейін жеткізсем, кейін дивизия құрар 
едім деп ойлады Ағаев қуанып. Ол ОКВ-мен келісіп отрядына 
ерекше белгі және сары жібек жалау жасатып алдырды. (Жа- 
лау ортасында, жасыл жібек жіппен ромбы формасы тігілген, 
ромба. ішінде ақ жіппен ай, жұлдыз, оғы мен садақ түсірілген 
және араб әрпімен «Алаш» деген сөз жазылған. 

-- Жігіттер! Баяғыда ата-бабаларымыз ұстап Совет өкі- 
меті езіп тастаған «Алаш» туын қайтадан жаңартып қолға 
алып отырмыз. Елімізден алыс жат жерде осы тумен қазақ 
халқы үшін большевиктерге қарсы аянбай күресеміз, деп ант 
етеміз. Қазақстанды большевиктерден босатып желбіреген жі- 
бек «Алаш» туын Алматыға қадамай тынбайық. «Алаш», жі- 
гіттер! -- деп ұран тастады Ағаев ту алған күні. 

-- Алаш! -- деп айғай салды отряд, Ағаевтың талабы бо- 
йынша, 

Алыста жүрсе де ААғаев Берлиндегі жолдастарынан қол 
үзбеді, жиі-жиі хат алысып тұрды. Қанатбаев түрмеден босап- 
ты, бірақ Каюм-хан оны қызметке жолатпайтын көрінеді. Қа- 
һом-ханның Қанатбаевқа көрсеткен қорлығын біліп Ағаев ыза 
болды. Хатының бірінде Қанатбаев былай депті: «1944 жылы 
япварьдың ои жетісі күні Каюм түркстандықтардың сьезін 
шақырмақшы. Сһезде комитеттің құрамын, программасын жа- 
рияламақ. Менің естуімше, комитет бес кісіден тұратын көрі- 
неді: үш өзбек, бір қазақ, бір қырғыз. Көрдіңіз бе, комитет 
Түркстандікі емес, өзбектікі болайын деп тұр. Мұндай бір бет- 
кей шешім біздің легионерлердің еңсесін түсіреме деп қорқа- 
мын. Ол, әрине, біздің жауымыз -- большевиктер үшін пайда. 
Біздің азаттық қозғалысымызға қарсы үгіт үшін большевик- 
терге бұл табылмайтын материал. Егер январьдың онына 
таман Берлинге келіп кетсеңіз жақсы болар еді. Пікіріңізді 
жазыңыз. Қарыс. 28 декабрь, 1943 жыл». 


149 


Каюм-ханның әрекеттеріне Ағаев онша мән бермеді. Мей- 
лі, не қылса ол қылсын. Майдан Түркстаннан алыс. Түркстан- 
ға Каюм-хан менен бұрын бәрібір жете алмайды. Қазақстанды 
мен өз қолыма алған соң, маған жағымсып, маңында жүрген 
Қанатбаев сияқты қазақ жігіттеріне Катюм-хан әлі-ақ жалы- 
нышты болады деп ойлады ол. 

Тағы бір хатында Қанатбаев мынадай бір хабар жазыпты: 
«Берлин, 17 январь 1944 жылы. Алихан! Сізге солдаттық сэ- 
Лем жолдаймын. Январьдың он бесінен бастап мен «Түркстан 
легионына» алындым. Ертең 18 күні сағат 11-де Францияға 
жүрмекпін. Легионға кетуге кімнің себепкер боп отырғанын сіз 
білесіз. Құдай денсаулық берсе, өзімнің ұлттық борышымды 
өтеймін деп ойлаймын. Мен жүрер кезде Каюм болмады, Па- 
рижде «жұмыстан қолы тимей» жатқан көрінеді. Сьезд кейін- 
ге қалдырылыпты. Құлағыңызды тоса жүріңіз. Легион адре- 
сін барған соң хабарлармын. Қарыс». 

Бір есептен Қанатбаевтың Берлинде жұмыссыз жүргенінен 
гөрі легионға кеткені жөн деп санады Ағаев. Ал, Түркстан 
сьезін, құдай бұйырса, өзім Қазақстанға барған соң ашамын. 
Шет жерде Каюм-хан ашқан сьезд, оның шешімі Түркстан 
халқы үшін заңды емес. Халық ұйғарған сьезд заңды. Қазақ 
халқы мепі қолдауға тиіс... 

Март айының екінші жартысында «Абвердің» бұйрығы 
бойынша, «Алаш» отрядын Италияда қалдырып, негізгі ди- 
версиялық тобын ертіп Ағаев Люккенвальд лагеріне келді. 
Енді кететін шығармыз деп арындап келген Ағаевты, тағы 
біраз уақыт диверсиялық дайындық жасаймыз деп доктор 
Грайф тежей түсті. 

-- Енді қалай!.. Дайындықты доғарып Италияға кеткең- 
деріңе төрт айдан асып кетті. Аспаннан парашютпен түсуді, 
радио мен жарылғышты қалай пайдалануды ұмытып қалдың- 
дар. Барған соң Керімбердиев сияқты тағы біреуің жарылғыш- 
қа,.оқыс боп жүрсеңдер не болады. Жоқ, біз сендерді қалай 
болса солай жау тылына жібере алмаймыз. Сендердің өмірле- 
рің біз үшін қымбат,-- деп ұғындырған болды доктор Грайф 
наразы болған Ағаевты көргенде. 

Сөйтіп, Ағаев тобы Люккенвальд лагерінде соңғы дайын- 
дыққа кірісті. Бұл дайындық -- шабуылға шыққалы тұрған 
армияның негізгі шешуші дайындығы сияқты еді. «Қайтсын, 
бейшара -- деп ойлады Ағаев, доктор Грайфтың диверсанттар 
дайындығын қызу басқарып жүргеніне қарап.-- Біз болсақ өз 
жайымызға кетеміз. Ақылдаса қоятын қасымызда немістер 
болмайды, бәрін ұғынып алсын деп жүрген шығар, рахмет 
осынысына». Ағаев енді ішінен риза боп жүр. 

Жиырма шақты күн әуреленіп Ағаев тобы бұл дайындық- 
ты да өткізді. Керек документтерін, заттарын буып-түйіп са- 
парға жиналды. Бір күні әне-міне кетеміз деп жүргенде, Бер- 
Хиннен машинамен төрт әскери адам келе қалды. 

-- О, мыналар ОКВ-ның адамдары ғой! -- деді Ағаев 
жолдастарына, келген кісілерді танып. 

Қожалары кеп қалған соң лагерь басшылары опыр-топыр 
болды да қалды. Араларына Ағаев та кірісіп кетті, ОКВ уә- 
кілдері онымен шүйіркелесіп сөйлесіп жүр. 

Күн батып, ел жатты. ОКВ уәкілдері, лагерь басшылары, 
Ағаев тобы, барлығы отыз шақты адам лагерь асханасына жи- 
налды. Ұзын стол үстінде арақ, сыра, капуста, қара нан тұр. 
Өте қарапайым. Столды бойлап жайғасып отырған соң ОКВ 
уәкілдерінің басшысы Грефе түре келді. 

-- Мырзалар! -- деді ол үстел жағалап отырған адамдар- 
дың үстерінен қарай сөйлеп.-- Біз бүгін құрметті Ағаев мыр- 
заның, ол бастағай ержүрек жігіттердің еліне жүруіне байла- 
нысты, қоштасып, достық сөзімізді айтып қалайық деп әдейі 
Берлиннен келіп отырмыз. Сіздер қазақ халқын большевик- 
терден босатып алу үшін екі жылға тақау әжептәуір дайындық 
жасадыңыздар. Неміс достарыңыз қолдарынан келген көме- 
гін аяған жоқ. Барлық керек затлен қамтамасыз етті. Тіпті 
күні ертең самолетпен Қазақстанға жеткізіп тастайын деп 
отыр, 

Сіздердің негізгі міндеттеріңіз -- қазақ халқын Совет үкі- 
метіне қарсы көтеріліске дайындап алып шығу. Бұл міндетті 
қалай орындап шығу керек екенін Ағаев мырза жақсы біледі. 
Сіздер ААғаевтың айтқанын бұлжытпай орындайтын болса- 
ңыздар жетіп жатыр. Қазір Гермап армиясы үлкен шабуылға 
дайындалуда. Қазақстанда көтеріліс бұрқ ете түскен күні Гер- 
ман армиясы ақырғы шабуылға шығып, большевиктердің есін 
тандырарлықтай әрекет жасайды. Сөйтіп, екі жақтан жауды 
қусырып, жойып, Қазақстанның батыс шекарасында қосылуы- 
мыз керек. Тек менің ескертетінім, Қазақстанға барып түскен. 
соң өте сақ болыңдар, абайлап қызмет істеңдер. Бірінші күн- 
нен бастап жұмысты құпия жүргізіңдер. Халық арасында сен- 
дер армиядан босап қайтқан адам құсап жүрулерің керек, 
Ағаев мырзаның бұйрығын, тапсырмасын мүлтіксіз орындай- 
тын болыңдар. Тіпті жан берерлік жағдайға тап болсаңдар 
да бастықтарыңның бұйрығын орындаудан бас тартпаңдар. 
Ағаев мырзаны біз жақсы білеміз. Ол беделді, ержүрек адам. 
Герман үкіметі оған өте сенеді. Сондықтан мен осы алғашқы 
тосты Ағаев мырзаның денсаулығы үшін, болашақ еңбегі же- 
місті болу үшін ішуді ұсынамын. 

Грефеден бірде-бірі қалған жоқ. Алдарында құюлы тұрған 
арақты барлығы қағып салды. Орнынан Ағаев тұрды. 

-- Мен атақты Адаймын,-- деді Ағаев ОКВ уәкілдеріне 
тесіле қарап,-- бүкіл Адай руының менің соңыма еріп, Совет 
үкіметіне қарсы қарулы көтеріліске шығуына ешбір күмәндан- 
баймын. Біз заводтарды, темір жол көпірлерін, қоймаларды, 
басқа өндіріс орындарын талқандап, бір жағынан майданға 
қару, астық жібертпесек, екінші жағынан халық арасында үкі- 
метке наразылық тудырып бүкіл қазақ халқын көтеріліске 
шығаруға мүмкіндік жасаймыз. Сөйтіп, менің басшылығым- 
мен Алдай руы ғана емес, бүкіл қазақ халқы қолдарына қару 
алып, большевиктерге қарсы шығады. Бір қасық қанымыз, 
шыбындай жанымыз қалғанша, ақырғы оғымызға дейін табан 
тіресіп большевиктермен күрес жүргіземіз. Герман командо- 
ваниясының тапсырмасын орындап шығамыз деп, топ атынан 
неміс достарға сенім білдіремін... 

Ағаевтың сөзін тілмаш арқылы түсініп отырған ОКВ уә- 
кілдері қол шапалақтап жіберді. Оларды өзгелері де қостады. 

- Егерде кімде-кім бізді сатып кеткісі келсе табанда атып 
тастаймын, оны менің жолдастарым да біліп қойсын.-- Ағаев 
өз тобына әйнекті көзін бір тастады.-- Енді, елге аттанайын 
деп тұрған шақта, ОКВ уәкілдерінің алдында менің де бір 
айтып қалатын бұйымтайым болып түр. Гольменцо қаласында 
менің «Алаш» отрядым қалып барады. ОКВ уәкілдері мен 
жоқта сол отрядқа көз қырын салып, отрядтың қатарын өсіре 
берсе екен деймін. Қазақ халқын біз көтеріліске дайындап 
бола берген кезде, менің сұратуым бойынша сол отрядты де- 
сантпен қазақ жеріңе түсірсе екен деймін... 

«Оны істейміз» дегендей, Грефе Ағаевқа бас шұлғыды. 

-- Мен келесі бокалды неміс достарымыз үшін ішіп қою- 
ды тілеймін,-- деді Ағаев, Грефенің келісіп отырғаның көр- 
генде. 

Ағаевтың қабағына қарап отырған диверсанттар бокалда- 
рын ұстап түре келді. Мәз болып немістер де тұрды. Арақ- 
тарын қағып сап, капуста, помидор татып бәрі қайта отырды. 

-- Арақ аз қалыпты, сендер енді араққа тимей сыра ішің- 
дер,-- деді Ағаев жанында отырған Бом Бахиға, немістер өз- 
ді-өзі күңкілдесе бастағанда. 

Ағаевтың бұйрығы диверсанттарға тез жетті. Жігіттер 
араққа тимей сыраға жармасты. 

-- Бір-екі ауыз сөз айтуға рұқсат болар ма екен! -- деп 
бәрі тыныштала қалғанда орнынан Эакиров тұрды. 

-- Айт!-- деді Грефе. 

-- Мен Ағаев мырзаның көмекшісі ретінде неміс доста- 


152 


рыма жекелеп алғыс айтқым келеді. Радио арқылы байланыс 
жасауды, екі жыл ішінде жете үйрендім. Қазақстанға барған 
соң байланысты жақсы ұйымдастырып, сіздерге дер кезінде 
еңбегіміздің нәтижесін хабарлап тұратын боламын. 

Закировтың сөзіне Грефе разы боп қалды. «Енді айтарың 
бар ма?» дегендей, үстел жағалап отырғандарды ол көзімен 
тағы бір шолып шықты. Бірақ басқа ешкім орнынан көтеріле 
қойған жоқ. 

-- Доктор, Грайф! Сіз бірдеңе айтасыз ба? -- деді Грефе. 

-- Айтам,-- деп Грайф таяғына таянып орнынан тұрды 
да сәл ойланып қалды.-- Мен Ағаев мырзамен танысқалы екі 
жылдай уақыт болды. Содан бері Ағаев мырзамен талай-та- 
лай әңгімелесіп, дүниеге саяси көзқарасын жете түсіндім, істе- 
ген еңбектерін де өз көзіммен көрдім. Қысқасын айтқанда 
Ағаевтың ең бір құнды қасиеті-- дүниеге дұрыс қарайды, 
Совет үкіметін өте жек көреді, шын көңлімен фашизмге бері- 
ліп қызмет істейді. Меніңше бүл қасиет Ағаев тобының жау 
тылына барған соң жемісті табыстарға жететініне кепіл. Ағаев 
мырзаға мен қатты сенемін. Ал, топ ішіндегі жігіттерге келсек, 
олар да Совет үкіметін жек көретін адамдар. Бай табынан 
шыққан, совет заңын бұзып сотталған кісілер. Бұлар Совет 
өкіметінен қорлық көрген бишаралар. Гек фашизм ғана бұ- 
ларға бостандық алып беріп, қазақ халқының бақыты үшін 
күресуге жол беріп отыр. Мұнан соң менің бір байқаған нәр- 
сем, топтағы жігіттердің бәрі Ағаев мырзаны өте сыйлайды. 
Олар қандай қиын жағдайға ұрынса да бастығының айтқа- 
нын мүлтіксіз істейді деп сенемін. Егер Ағаев мырза қасында 
отырған жігіттерімен алға қойған мақсатын орындап шықса, 
ал олардың орындап шығуына мен күмәнданбаймын, менің екі 
жылдық еңбегім босқа кетпеген екен, қазақ халқының бола- 
шақ бақытты тұрмысына аз да болса үлесім қосылған екен дер 
едім. 

Ағаев бастаған топ, «еңбегіңіз босқа кетпейді, доктор 
Грайф» дегендей, қол шапалақтап жіберді. Оларға ОКВ уә- 
кілдері, лагерь басшылары да қосылды. Грайф разы болып 
орнына отырды. 

-- Ал, басқа сөйлейтіндерің жоқ шығар. Солдаттар көп 
сөйлей беруді сүймейді. Барлық тілегіміз айтылды, келіңдер 
ішіп жіберейік,--.деп Грефе бокалын көтерді. 

Ішімдік аз болса да жейтін тамағының мардымсыздығынан 
немістер де, диверсанттар да қызып қалды. Кештің ресми бө- 
лімі бітті. Әркім өз бетімен сөйлесіп, асхана іші күбірге толды. 


1. 1944 жылы. Бірінші Май. 
Совет халқы Бірінші Май мерекесін соғыс кезінде 
үшінші рет қарсы алып отыр... 
жылы Бірінші Майда Отан соғысының бастал- 
ғанына 10 айдан аз-ақ асқан еді. Совет халқы бұл мере- 
кені Москва жанындағы тамаша жеңіспен қарсы алған. 
Қаһарман Қызыл Армия жауды Советтер Одағының ас- 
танасынан кері қуып тастап, оған Ленинград, Ростов, 
Калинин, Керчь түбінде еселеп соққы берді. 

..1943 жылы Бірінші Май күні Қызыл Армия өзінің 
Сталинград жанында болған ұлы ұрыстағы тамаша же- 
ңісін мерекеледі. Совет елінің едәуір жері неміс-фашист 
басқыншыларынан тазартылды. 

Ал, 1944 жылғы Бірінші Май мерекесін Қызыл Армия мен 
совет халқы жаңа жеңістермен қарсы алады. Ұлғая түскен 
үздіксіз шабуылында Қызыл Армия жау басып алған 1700 
мың шаршы километр Совет жерінің 1350 мың шаршы ҡкило- 
метрін босатып алды. Оның 900 мың шаршы километрі бір 
жыл ішінде -- 1943 жылдың май айынан бастап 1944 жылдың 
майына дейін босатылды. Сөйтіп, дұшпан уақытша басып ал- 
ған Совет жерінің төрттен үш бөлігінен астамы неміс-фашист 
тепкісінен азат етілді. Қызыл Армияның алдыңғы қатардағы 
бөлімдері Румыния жерінде, Серет өзенінің арғы бетінде, Кар- 
пат тауының бөктерінде, Батыс Украинада, Әстонияның шы- 
ғыс аудандарында шабуыл жасап жауды батысқа қарай қуып 
бара жатты. 

Фашист басқыншыларына қарсы күреске бастаған Совет- 
тер Одағы халықтарының достығы. Еліміздің халықтарының 
мызғымас достығын, бірлігін, беріктігін Коммунистік партия 
мен Совет мемлекетіне берілген қазақ халқының ісінен де кө- 
руге болады. 

Мейрам қарсаңында болып өткен Қазақ Совет Социалис- 
тік Республикасының бірінші сайланған Шоғарғы Советінің 
ҮЛГІ сессиясы Қазақ халқының табысын, Отан соғысына қос- 
қан үлесін мақтанышпен атап өтті. 

Ұлы орыс халқының көмегі, Совет үкіметінің, Ұлы Ленин 
партиясының басшылығы арқасында-- делінген УП сессияда 
жасалған баяндамада -- айналасы 25-ақ жылдың ішінде қазақ 
халқы шаруашылығы артып, социалистік мәдениеті өркендеген 
ел болды. Советтер Одағының халықтарымен бірлесе отырып, 
Совет мемлекетін құрды. Еліміздің одақтас халықтарымен бір- 
ге Қызыл Армияның қаһармандық қайратын нығайтуға күш- 
ті көмек етті. 

Қазақстанда құралған бес атқыштар дивизиясы неміс бас- 


ТАСАУ 


ОН ЕКІНШІ 


154 


қыншыларымен күресте жаппай ерлік көрсетіп, гвардия ата- 
ғын алды. Москваны, Сталинградты, Ленинградты қорғауда, 
Украина мен Белоруссияда, қысқасы Отан соғысының барлық 
майданында қазақстандықтар үнемі жауынгерлік ерлік үлес 
қосып келеді. Қазақстанның жүзге жуық ержүрек ұлдары мен 
қыздары Советтер Одағының Батыры деген атақ алды. 

ҮП сессия Қазақтың Советтік Социалистік Республикасы" 
ның Одақтық-республикалық Отан қорғау халық Комиссари- 
атын және Сыртқы Істер Халық Комиссариатын құру туралы 
мәні зор шешімдер қабылдады. Осындай шешімдерді Орта 
Азия және басқа ұлт республикалары да алды. 

Совет Армиясының бір бөлегі болатын ұлт әскерін құру, 
шет мемлекеттермен төте елшілік қатынас жасау, одақтас рес- 
публикалардың, соның ішінде Қазақ Советтік Социалистік 
Республикасының ел билеу правосының кеңейтілуі, ең алды- 
Мен, біздің одақтық мемлекетіміздің беріктігін көрсетіп отыр. 

«...Патша үкіметі қазақ, өзбек, тәжік, түркмен, қырғыз си- 
яқты елдерден әскер қатарына адам алудан тартынған еді. 
үкімет отарлық қолында ұсталған халықтарға сенбейтін. Бұл 
халықтар да өз азаматын солдатқа бергісі келмеген. Өйткешпі, 
ол кездегі Ресейдің халықтарды құлдық пен езгіде ұстағанын 
білетін. Сол себепті 1916 жылы қазақтарды майданның қара 
жұмысына шақырғанда патшаға қарсы көтеріліс бастаған. 

Бүгінгі жағдай мүлде өзгеше. Қазіргі Қызыл Армия ха- 
лықтың өзінен шыққан өз әскері. Оның қорғайтыны социа- 
листік Отаны -- өз тәуелсіздігі. Социалистік мемлекет жасап 
бірлескен совет халықтары өз бағын қорғайды және құлдыққа 
түскен Европа халықтарына азаттық әпереді..» Қазақстан 
Жоғарғы Советінің УП сессиясы, Совет үкіметінің ұлт мәсе- 
лесінде тағы бір адым ілгері басқанын көрсетті. 

Гитлершіл саясатшылар сүйікті Отанымызға опасыз соқ- 
тығарда Советтер Одағындағы халықтарды өзара жікке бөлі- 
ніп, бірімен-бірі арпалысып, айқаса түседі деп дәмеленген еді. 
Бірақ, еліміздің халықтары қай ұлт, қай дінде екеніне қара- 
май, өз Отаның қорғауды ортақ іс деп есептеп, жауға құлшы- 
на аттанды. Олар күн санап бірлігін, достығын нығайта түсіп, 
бір-біріне көмектесуде. Біздің халықтардың достығы соғыстың 
көрігінде шыңдала түсіп, фашист басқыншыларына қарсы бір-. 
лескен күресте бұрынғыдан да сомдала берді. 


2. Екі күн қатарымен май мейрамын тойлаған Гурьев тұр- 
ғындары ұйқы құшағында. Үйлердің шамы сөнген. Кө- 
шеде тыныштық. Мемлекет хауіпсіздігін қорғап, халық еңбегін, 

тыныштығын көз ілмей күзетіп жүрген чекистер, милиция 
қызметкерлері, кейбір өндірістегі кезекшілерден басқа бұл түн- 
де қыбырлаған жан жоқ десе де болғандай. 

Мемлекет хауіпсіздігі Халық Комиссариатының Гурьев 
облыстық басқармасында бір топ офицерлер отыр. Әдеттегі- 
дей емес, кезекші нарядті оперативтік бөлім бастығының 
орынбасары аға лейтенант Шармай Константин Константино- 
вич басқаруда. Түн болса да чекистер белдеріндегі қаруын 
шешпей сақ отыр. Ара-тұра ірі өндіріс орындарына кезек-ке- 
зек келеді, немесе өндірістегі кезекшілерге телефон соғып кү- 
зеттің беріктігін тексеріп қояды. Мейрам қуанышына бөленген 
халықтың көңілін, тыныштығын бұзбақ боп, жауыздық әре- 
кет жасауға жау агенті келсе, өндіріске бет алды кіре алатын 
емес. Хауіп төнсе оперативтік наряд дереу шара қолдануға 
дайын. 

Өндірістерге барып келіп, телефон сылдыры тоқтаған кез- 
де Шармай көмекшісі Шариповпен шахмат ойнауға кірісті. 

-- Ал, жүр тезірек! -- деп асықтырып қояды Шармай, кө- 
мекшісі бұрқырата шылым тартып ұзақ ойланып отырып қал- 
ғанда. 

Шарипов бір фигураны жылжытып қойды. Шармай да ат- 
татып жатыр. 

-- Өй, мынауың не?! -- деп тоқтап қалды Шарипов. 

-- Ол--мат!-- деп күлді Шармай. 

Осы кезде радиодан Бетховеннің тоғызыншы симфониясы- 
ның соңы естілді. Шахмат ойынын доғарып, Шармай репро- 
дукторға жақын барып отырды. Бірнеше минут бар ықласы 
музыкаға ауып елжірей қалды. Ұрпақтарына арнап шығарған 
ұлы композитордың жалынды үні бас бостандығын алған 
адам баласының жеңіс гимне айналып, адамды дұғалап қой- 
ғандай тырп еткізетін емес. Оркестрге қосыла кеткен алуан 
дауыстар Шиллердің «Қуанышқа» деген одасын айтып, өзіңді 
қоршап алғандай. 

Күй тыңдап, рахаттанып отырған Шармайдың көңілін те- 
лефон сылдыры бөліп кетті. 

-- Алло! Гурьев? Бұ кім? 

-- Ия, Гурьев, НКГБ басқармасының жауапты кезекшісі 

- Шармай. 

-- Сәлем, көрші! 

-- Сәлем! 

-- Мейрамыңызбен! 

-- Рахмет! Сізді де! 

-- Сөйлеп тұрған Астрахань НКГБ басқармасының ке- 
зекшісі,- деді тағы сол дауыс.-- Қазір Астрахань қаласын 

басып өтіп Гурьевке қарай белгісіз бір самолет кетіп бара жа- 
тыр. Байқаңыздар, жау самолеті боп жүрмесін, 

-- Рахмет, хабарыңызға! 

-- Сау болыңыз! 

-- Хош! 

Телефонның құлағын орнына қойып Шармай сәл ойланып 
қалды, Астраханьнан алған хабарды басқарма бастығына ай- 
тайын деп бір оқталды да аэропортқа телефон соқты. 

- Бұл кім? 

-- Аәропорт кезекшісі Степанов. 

-- Мынау-- НКГБ басқармасының жауапты кезекшісі 
Шармай. Сіздер бүгін Астрахань жағынан самолет күте- 
сіздер ме? 

-- Жоқ. Бүгін ешқайдан да самолет күтпейміз. Келетін са- 
молеттер баяғыда келген. 

-- Қызық екен! Гурьевке қарай Астрахань жақтан бір 
белгісіз самолет келе жатыр деген хабар алдық. Сіз сол само- 
леттің келісін қадағалап байқай отырыңыз. Келсе, бізге хабар 
беріңіз. 

-- Шарайды,-- деді аэропорт кезекшісі. 

Гурьевке түн жамылып белгісіз самолет келе жатқаны, ал 
аэропорттың ешқандай самолет күтпеуі расында да қызық еді. 
Енді бұл жағдайды басқарма бастығына баяндау керек деп 
ұйғарды Шармай. Бастығын түн ішінде оятуға қиыңқырамай 
сәл кідірді де телефон соқты. 

-- Жолдас подполковник! Кешіріңіз, тимшыңызды алып 
тұрған Шармай. Астрахань облыстық НКГБ басқармасының 
хабары бойынша, Гурьевке қарай бір белгісіз самолет келе 
жатқан көрінеді. Гурьев аэропортында ол самолет туралы еш- 
қандай мәлімет жоқ. Аэропорт кезекшісімен келе жатқан са- 
молетті бақылауға кірістік. Енді аудандық бөлімшелерді ес- 
кертіп қойғым келіп тұр. 

-- Жақсы. Аудандарға телефон соға беріңіздер. Мен қа- 
зір келемін,-- деді басқарма бастығы. 

Шармай және оның көмекшілері жалма-жан аудандар- 
мен байланыса бастады. Ұйықтап жатқан аудандық бөлімше 
бастықтарын оятып, белгісіз самолеттің келуін бақылауды 
тапсырып жатты. Олар аудандардың көпшілігімен сөйлесіп 
бола бергенде, басқарма бастығы Гончар Иван Михайлович 
келді. 

Бұл кісі Қазақстанда туып өскен украин. Шойын жол жұ- 
мыскерінің баласы. Жасы қырықтарға келіп қалған. Сал- 
мақты кісі. Обкомның бюро мүшесі, 1942 жылы Гурьевте құ- 
рылған мемлекеттік қорғау комитетінің мүшесі болған. 

Гончарға еріп Шармай кабинетке кірді. Осы кезде, бұлар- 
дың кабинетке кіргенін тосып тұрғандай, телефон шылдыр- 
лады. 

-- Алло! НКГБ басқармасы ма? -- деп біреу алқына сөй- 
леп тұр екен. 

-- Ия,-- деді Гончар. 

-- Мен аэропорт кезекшісі Степанов. Жаңа ғана, сағат екі 
жарымда, Гурьевті шеттеп Форт-Шевченконы бағытқа алып 
өтіп бара жатқан белгісіз самолетті көрдім. 

-- Рахмет, Степанов. Мүмкін болса, сол самолетті анық- 
тауға тырысшы. 

-- Жақсы! -- деп қала берді аэропорт кезекшісі. 

ончар тура проводпен Москваны сұрап, Халық Комисса- 
риатының жауапты кезекшісімен сөйлесті. Ауа флотының бас 
басқармасы арқылы майдың екісінен үшіне қараған түні Аст- 
рахань -- Гурьев арқылы ұшқан самолеттер бар ма, болса 
олардың рейс номерлерін, командирлерін біліп беруді өтінді. 
өп ұзамай аэропорт кезекшісі тағы телефон соқты. 

-- НКГБ басқармасы ма? Степанов қой. Сағат төрттен он 
бір минут кеткенде әлгі самолетті мен тағы көрдім. Самолет 
Гурьевтің оңтүстік жағың басып Астраханьға қарай қайтып 
барады. Мөлшермен 1500 метр жоғарыда ұшып барады. 

-- Мүмкін бұл басқа самолет шығар? -- деді Гончар кү- 
мәнданып. 

-- Жоқ, басқа емес, сол бағанағы самолет. Астраханьға 
қарай Гурьевті басып өтетін самолеттер бізге тоқтамай кетпей- 
ді. Ал мынау тоқтамай өте шықты. 

Аэропорт кезекшісіне рахмет айтып, телефонның құлағын 
орнына қойды да Гончар Гурьев облысының картасын оқшау 
тұрған ұзын столдың үстіне жайып салды. 

-- Степанов самолеттің келісін екіден отыз минут кеткен- 
де байқады. Солай ғой? Төрттен он бес минут кеткенде само- 
леттің қайтып бара жатқанын көрді. Олай болса самолет Гурь- 
евтан шығысқа қарай өтіп, қайта айналғанша бір сағат қырық 
бес минут уақыт өтті. Оның жартысы баруына, жартысы 
Гурьевке дейін қайтуына кетсін, жарты жолы елу-елу бес мн- 
нуттық қана. Елу-елу бес минут ішінде ол Гурьев облысынап 
асып ешқайда бара алған жоқ. Біздің облыстың территория- 
сынан қайтты,-- деді Гончар ойын естірте айтып. 

-- Ия, ия. Жаудың самолетіне ұқсайды,-- деді Шармай, 
бастығының ойымен келісіп. 

Бұлар картаға қарап ойланып тұрғанда телефон тағы шыл- 
дырлады. Телефон соғып тұрған Одақтық Наркоматтың жа- 
уапты кезекшісі екен. Майдың екісінен үшіне қараған түнде 

Астрахань -- Гурьев арқылы Қазақстанға, жалпы Орта Азия- 
ға бірде-бір самолет жіберілмепті деп хабарлады ол. 

-- Енді мұны жау самолеті деп тура айтуға болады,-- де- 
ді Гончар, Москвамен сөйлесіп болған соң. Бір минутты да 
босқа жіберуге болмайды. Сіз мына тізім бойынша бір топ 
қызметкерлерді жинай беріңіз. Нарком атына қысқаша шифр 
телеграмма дайындап қойыңыз. 

Кабинеттен Шармай шығып кеткен кезде таң атып қалған 
еді. Терезе алдына кеп пердесін ашқан Гончар көшеде жүріп 
жатқан бірен-саран кісіні көрді. Жұмысқа асыққан мұнайшы- 
лар, Отанға неғұрлым мол, сапалы мұнай беруден басқа еш- 
теме ойламайтындай заводқа тартып барады. Хауіп төніп тұр- 
ғанын сезбейді. Мүмкін, майданның Қазақстаннан ұзап кет- 
кендігінен бе, әлде чекистерге сенгендігінен бе, бар арманы 
жемісті еңбек етуге ауғандай. «Жолдарың болсын, алаңдамай 
жұмыс істей беріңдер, жауға біз жол бермейміз!» дегендей, 
Гончар көшедеп өткен жұмысшыларды көзімен “ұзатып 
сап тұр. 

-- Иван Михайлович! -- деді Шармай, кабинетке кіріп 
кеп.-- Аудандардан хабар түсіп жатыр: түнде самолет Теңіз, 
Новобогат, Мақат, Жылой аудандарының үстінен өтіпті. Ес- 
тіген, көрген кісілер бар көрінеді. Жылой ауданында Эмбі өзе- 
нін бойлаған колхоздардың кейбір адамдары самолеттің Ақ- 
мешіт деген жерден қайтқанын байқапты. 

-- Дұрыс,-- деп Гончар қызыл қарындашпен самолет үш- 
қан жерді картаға сыза бастады.-- Енді парашютистерді із- 
дейтін аймақ тарылды. Меніңше, парашютистер Жылой 
ауданына түскен сияқты. Сол ауданға бір топ қызметкерлерді 
жіберу керек... Қызметкерлер жиналды ма? 

-- Жиналды. 

-- Кірсін! 

Тым ерте шақыртқан себебін кезекшілерден естіп біліп, 
оперативтік қызметкерлер аттануға бұйрық тосып дайын отыр- 
ған болатын. Шармай есік ашып шақырған кезде бәрі каби- 
нетке лап қойды. 

-- Жолдастар! -- деді Гончар қызметкерлері айнала отыр- 
ған соң.-- Шет жағын естігеп боларсыздар. Түнгі сағат екіден 
отыз минут кеткенде Гурьев үстінен шығысқа қарай белгісіз 
бір самолет өтті. Шамасы елу минуттай ұшып Жылой ауданы- 
ның тұсынан кері қайтты. Москвадан алған хабарымызға қа- 
рағанда, өткен түнде Гурьев бағытына ешбір совет самолеті 
жіберілмеген. Олай болса, біздің облысымызға келіп қайт- 
қап -- жау самолеті. Самолетін жау осынша жерге тегін жі- 
бермейтіні түсінікті. Біздің ойымызша, жау сағат үш жарым 

мәлшерінде Жылой ауданына парашютті десант тастап кетті. 
Қазір сағат бес. Десант түскеніне бір жарым сағаттай уақыт 
өтті. Жау ұзап кете қойған жоқ, жылжыса әлі сол Жылой ау- 
данының төңірегінде жүр. Біздің міндетіміз -- жау десантын 
түскен жерінен ұзатпай тез арада қолға түсіру. Гаражда ма- 
шина дайын тұр, қазір тоқтамай жүріңдер! Қаруларыңды ал- 
дыңдар ма? 

-- Алдық! 

-- Жақсы. 

-- Жолдас подполковник! -- деп орнынан тұрды ШАар- 
май.-- Маған да осы топпен бірге баруға рұқсат етіңіз! 

-- Бұхсат. Сізге топты басқарып баруды тапсырамын! -- 
деді Гончар. 

ШАармай ырза болып қайта отырды. 

-- Аудан орталығына жеткен соң партия, совет органда- 
рымен байланысып, жауды аудан активімен бірге іздейтін бо- 
лыңдар! Арандап қалмаңдар, сақ болыңдар! -- деп Гончар 
соңғы тілегін айтып жатты.-- Жолдас Шармай! Сіз бізге жиі 
хабар беріп тұратын болыңыз! 


3. Ағаев тобы жүгі бар 37 парашютпен түсті. Бұлардың 

парашютпен аспанда қалықтап тұрғанын көрген кісі бол- 
са, қараңғыда анық айыра алмай, бір взвод десант келе жатыр 
деп ойлап қалар еді. Ал, шынында көктен түсіп жатқан жеті- 
ақ кісі, өзгелері Бухаресте қалды, соңынан қосымша ұшып 
келуі керек. Жеті кісіде жеті парашют, қалған отыз пара- 
шютке жүк ілінген: қапшық, жәшік, бөшке, тағы басқа бума 
түйіндер. 

Аяқтары құмға тиіп, Ағаевтың жігіттері жерге жеңіл түс- 
ті. Кім білсін, құм болғандықтан ба, әлде елдің жері жастық- 
тай жұмсақ бола ма, әйтеуір Германияда парашютпен талай 
түсіп жүргенде жерге осындай бір жеңіл түспеген сияқты еді. 
Парашютінен босап Ағаев төңірекке көз жіберді. Жерге түс- 
кенше көзі қараңғыға үйреніп қалғандай. Маңайында шоғыр- 
ланып жатқан жүктері көрінеді. Парашюттерін жинап алпары- 
сып жүрген кейбір жігіттерін де көзі шалып қалды. 

-- Әй, болдыңдар ма, бері келіңдер! -- деп бұйырды 
Ағаев. 

Сәті түскенде бәрі біріне-бірі жақын қоныпты. Қожасының 
даусын естіп тез жинала қалды. 

-- Түгелсіңдер ме?-- деп, Ағаев жиналған жігіттерінің 
беттеріне үңіліп қарап жатты.-- Жә, аяқ-қолдарың аман ғой), 

-- Аман сияқты,-- деп бәрі үшін жауап берді Закиров. 

Ағаев отыра қалып айналаға көз жіберді. 

-- Ал, жігіттер, таң атқанша жатып дем алыңдар! Жүкті 
жарық түскен соң жинармыз. 

Бухарестен шыққалы жолда ешбір жерге қонбай, Гурьевке 
аман-есен жетеріне көздері жетіңкіремей, шаршап қобалжып 
келген жігіттер, ең далаға түсіп, жанбастарына жұмсақ құм 
тигенде қорылдап ұйықтап кетті. 

Таң атқан соң жеті кісі бытырап жатқан отыз кесек жүкті 
іздеуге кірісті. Көп ұзамай парашютке тағылған қапшық, жә- 
шіктер ұшыраса бастады. 

-- Бәрін бір жерге жинамаңдар. Әр жерге шөме-шөме ғып 
үйіңдер,-- деді Ағаев. 

ігіттер жан-жаққа бытырап жүріп кетті. Радист Мұқа- 
таев алдында кетіп бара жатқан Оспановты қуып жетіп қатар 
жүрді. қ 

-- Бір білгіш айтыпты ғой: «есің бар да ел тап!» деп. Шір- 
кін, елге жетер күн болар ма екен! 

-- Жетнің келсе жетерсің. Батыс Қазақстаң Гурьевке көр- 
ші емес пе. Сен үйіңнің іргесіне тақап тұрсың. Мен ғой сорлап 
елден алыс жатқан. 

-- Алыс деп Ақмоланы айтасың ба? Е, ол алыс па. Сонау 
Италия-Германиядан Гурьевке жеткенде Ақмола сөз бе,- 
деп қыздырып қояды Мұқатаев.-- Қазір мәселенің ең қиы- 
ны -- келген ісіміздің қаншаға созылып, немен бітерінің бел- 
гісіздігінде ғой. 

-- Иә, иә. Алдымыз тұман. Кеменің қай жартасқа барып 
соғылары белгісіз,-- деп қостады Оспанов. 

Мұқатаевтың байқауынша, Оспанов та елін сағынып аң- 
сап жүрген адамдардың бірі. Ағаевты тастап қашып кетуге де 
көнетін түрі бар. Бірақ, сырын әлі ашпай жүр, күрсіне береді, 
қорқады білем. Алды-артына қарап, аяқты андап басқан жөн. 
Ойыңды Ағаев сезіп қойса Құттыбаевтың жолын құшып ке- 
те барасың. Қазақстанның бір шетіне кеп аяғың тигенде үйіңе 
жете алмай өлсең қандай өкінішті. 

-- Менің ойымнан марқұм Құттыбаев кетпей жүр!-- деді 
Мұқатаев, Қазақстанға ұшар алдында оны Ағаевтың атып 
өлтіргенін есіне алып.-- Қор боп кетті ғой сорлы!.. Егер тірі 
болса не істер еді ол қазір? 

-- Ақылды жігіт еді, тірі болса бір жол табар еді. Біз 
сияқты арбаспай, ашық ақылдасып, Ағаевтан құтылудың жа- 
йын ойластырар еді. 

-- Әй, сен тауып айттың! Арбаспай шыныңды айт, не 
істейтін ойың бар? Менен қорықпай-ақ қой, ешкімге айт- 
паймың,. 

-- Шынымды айтсам, мен қашамын, Ағаевпен жолымыз 
айырылатын шақ келді. Сен ше? 

-- Мен де соны ойлап жүрмін,-- деп сырын ашты Мұқа- 
таев. Сөйтсе де:-- Әй, сен байқа, аузыңа сақ бол!-- деп ес- 
кертіп жатты ол жолдасын. 

Әрі қарай бірге жүре беруден сескеніп Мұқатаев пен Ос- 
панов бөлініп кетті. Күн әжептәуір көтеріліп қапты. Ысып тұр. 
Денені күйдіріп барады. «Шіркін, су болса ғой, күмп етіп тү- 
сіп кететін» деп ойлап қояды Мұқатаев. Ойына бала шағында 
талай шомылған Жайық өзені түседі... 

-- Доғарыңдар жұмысты, жиналыңдар!-- деп, жүктің 
есебін алып жүрген Ағаев айғай салды. 

Тамақ жеп, қарындарын тойдырған соң жігіттер сигарет 
тартып құмға жантая кетті. 

-- Эұлқайыр!-- деді Ағаев орынбасары Эакиров пен ра- 
дист Мұқатаевқа. Сағат он бірден кетіп барады екен. Дайын- 
даңдар радиостанцияны. 4 

ұқатаев радиостанция салынған жәшікті ашуға кірісті. 

-- Әттеген-ай! - деп, шошынған үн шығарды Мұқатаев, 
радиостанцияны шешіп қарап жатқанда. 

-- Не болды? -- деп, Ағаев жүгіріп келді. 

-- Сынып қапты. 

-- Несі? 

-- Қабылдағышы. 

-- Енді қайттік? -- деп, сасып қалды Ағаев.-- Сүйтіп, түк 
хабар бере алмай қалдық па? 

-- Неге. Қабылдағышсыз біз хабар бере аламыз. Бірақ 
өзіміз хабар ала алмаймыз,-- деді Эакиров. 

-- Е, онда жарадың, бағанағыдан бері соны айтсаңшы! - 
деп біраз көңілденіп қалды Ағаев.-- Доктор Грайфқа былай 
деп хабар бер: «аман-есен қондық, топтың екінші бөлшегін кү- 
тіп жатырмыз, қабылдағышымыз істен шықты. Бом Бахи ар- 
қылы жаңа қабылдағыш жіберіңіз. Сәлеммен обер лейтенант 
Ағаев». 


4. Қарапайым киініп алған Гончар мен армия контрразвед- 
касы «Смерштің» аға лейтенанты қараңғы түскен соң 
Мемлекет Хауіпсіздігі Халық Комиссариатының басқармасы- 
нан көшеге шықты. Аға лейтенанттың қолында кішкене қара 
шамадан бар. 
Кешкі салқын бойды сергітіп, жолдың алыстығын сездірер 
емес. Күні бойы шыжыған ыстықта мазасы кеткен Гончар, 
салқында жүре түссек екен дегендей, асықпай аяңдап келеді, 

Біраз жүріп, бұлар Сарқанд көшесіне бұрылды. Қараңғыға 
көздері үйреніп алған. Ешкім көрінбейді. Жым-жырт. Тез ба- 
сып екеуі бір аласа үйдің қасына келді. 48-ші үй. Қораға кір- 
ді. Аға лейтенант үй иесіне терезе қағып белгі берді. 

-- Нұрланов! -- деп сыбырлады ол Гончарға, есіктің әр 
жағында келе жатқан адамды аяқ алысынан танып. 

Есікті дембелше келген, тақыр бас, тапал қазақ ашты. 

-- Жігітіңіз үйде ме? -- деді Гончар артынан есік жабы- 
лып, Нұрлановпен амандасып жатқанда. 

-- Үйде. Кіре беріңіздер! -- деді Нұрланов сыбырлап. 

Гончар мен аға лейтенант төргі бөлмеге кіріп кетті. Олар- 
ды Залиннің досы Рамазанов қуана қарсы алды. 

2. 1943 жылы август айының аяқ кезінде Феннердің шпи- 
ондық тапсырмасымен” үш топ разведчиктердің ең соңынан 
ұшып кеткен Көкпаев тобы Гурьев облысы Теңіз ауданына 
келіп түскен болатын. Жолдастарының қолдауымен, Көкпаев- 
ты герман разведкасының тапсырмасын орындаудан бас тар- 
туға көндіріп, Эалин бес кісілік топты чекистерге алып барған: 
«Сальментаев, Қазтанов, Төрегеновтер келді ме?» -- деп сұ- 
раған еді Эалин чекистерден ең алдымен. «Иә, келді!» деген 
сонда чекистер. «Өздері келді ме?» «Иә, өздері келді». Осыны 
естігенде Залиннің қуанышында шек болмады. Қайтсін қуан- 
бай! Өзімен бірге келген топты ғана емес, бұрын кеткен 
Сальментаев, Қазтанов, Гөрегеновтердің топтарын да, барлы- 
ғы жиырма үш кісіні шпиондық жолдан тайдырды. Жиырма 
үш шпион! Егер соның бәрі неміс разведкасының тапсырма- 
сын орындап кетсе не болмақ? Мемлекетке көп зиян тиеді 
емес пе. Ендеше жиырма үш шпионның чекистерге берілуінде 
ЭЗалиннің еңбегі үлкен-ақ. 

Чекистердің назары Эалиннің досы радист Рамазановқа 
түсті, «-- Ал, енді Феннердің жанында қалған разведчиктер- 
ді қайтеміз? --- деп чекистер ақылдасқанда, мұндай сұрақты 
күтпеген Рамазанов не айтарын білмей аңырып қалды. «Шіа- 
қыртайық оларды осында!»-- деді чекистер. «Қалайша?!» 
деп таңданды Рамазанов, чекистердің не ойлап отырғанына 
түсіне алмай. «Сіз аман келіп түстік, тапсырманы орындауға 
кірістік» деп, рация арқылы Феннерге хабар беріңіз. Көрейік 
Феннердің әрекетін,-- деді чекистер. Өзіне үлкен сенім білді- 
ріп отырған соң, Рамазанов іске құлшына кірісті. Көкпаевтың 
атынан Феннермен байланысып, хабар алысты. Ұзамай Фен- 
нердің өзі қосымша кісі қабылдаудың мүмкіншілігін сұратты, 

іне, немістердің қолында қалған разведчиктерді шақырту- 
дың амалы табылды. Ендігі іс, Феннерге сездіріп алмай, бас- 
таған әрекетті нәтижелі ғып бітіруде. «Мүмқіндік бар, жібере 


6% 163 


ғой!» десең Феннер не дер еді? Жоқ, олай деу ерте. «Қабыл- 
дайтын мүмкіндік бар, бірақ көмек жіберуді біз әбден орны- 
ғып алғанша қоя тұрыңыз!» деу керек. Сүйтсек, басқаларын 
шақыртқымыз келіп отырғанын Феннердің сезбеуі мүмкін ден 
шешті чекистер. Бұл дұрыс шешім болды. Неміс разведкасы 
рация арқылы алған хабарға сеніп, Көкпаевтың тобына жаңа 
тапсырма бере бастады. Еңбегінің нәтижесін көрген Рамаза- 
нов жау қолында уақытын босқа өткізбегеніне риза болды. 
Бүгін ол, елмен қатар Отанға рапорт беріп, мемлекет хауіпсіз- 
дігіне қосқан үлесін мақтан еткендей еді... 

-- Ал, қандай жаңалығыңыз бар? -- деді Гончар күле сөй- 
леп, өздерін тосып отырған Рамазановпен амандасқан соң. 

-- Ешқандай жаңалығым жоқ. Қызметімді істеп жүріп 
жатырмын,-- деді Рамазанов жайраңдап. 

-- Сізде болмаса, жаңалық бізде бар...-- деді Гончар та- 
қыр басын бір сипап қойып, 

Бамазанов тына қалды. Гончар майдың екісінен үшіне қа- 
раған түні Гурьев облысына келіп кеткен самолет туралы 
айтты. 

-- Феннердің бізге көмекке жібермек болған тобы келіп 
қалмаса игі еді,-- деді Рамазанов самолет жөнінде хабар есті- 
генде.-- Олар болса бізді іздейтін шығар, адресімізді біле- 
ді ғой. 

-- Қайдам! -- деп ойлы көзімен Гончар Рамазановқа қа- 
рады.- Қане, рацияңды қолыңа алшы, Феннермен байланыс 
жасап көрейік, не дер екен. 

Аға лейтенант ала келген қара шамаданның қақпағын 
ашып, Рамазанов портативті неміс рациясын үстел үстіне шы- 
ғарып қойды. Чекистер жазған радиограмманың тексің оқып 
түсінген соң, Рамазанов рациямен неміс разведкасының ра- 
диостанциясын шақыра бастады. 

-- Ти-ти-ти, ти-ти-ти,- деп үн шығарды рация, Рамаза- 
нов кілтін баса бергенде. 

Қысқа радиограмманы лезде беріп, ол Феннерден жауап 
күтті. 

-- Үндемейді! -- деді Рамазанов біраздан соң, көзін ба- 
дырайтып. 

Бәрі ойға түсті: Бұл қалай? Самолеттің келіп кеткеніне үш 
күн. болды. Феннерден ешқандай хабар жоқ. Әлде немістер 
Көкпаев тобының орналасқанын, істеп жатқан еңбегін көзімен 
анықтау үшін, бұларға хабар бермей, бақылаушы тобын жібе- 
ріп отыр ма екен. 

-- Сізді іздеп кешелі-бүгінді бөтен ешкім келген жоқ па? - 
деді ойға түсіп отырған Гончар., 

- Ешкім келген жоқ,-- деді Рамазанов басын шайқап. 
Рамазановқа сақ болуды тапсырып, Гончар ауыз үйге 


шықты. 

-- Есіңізде болсын, Нұрланов жолдас, мына жігітті сұрап 
біреу-міреу келсе, үркітіп алып жүрмеңіз...-- деді Гончар үй 
иесіне. 


Неміс разведкасына «Көкпаевтың көмекшісі» есебінде мә- 
лім болған Нұрланов, шынында совет разведкасына көмек 
көрсетіп жүрген адал адам еді. 


5. Бухарест аэропортынан шыққан самолет, қарсы соққан 

| желмен арпалысып, бұдан үш күн бұрын Ағаевты қал- 
дырған квадратқа жетті. Келісім бойынша, Ағаев екінші само- 
детті костер жағып қарсы алуы керек еді. Бірақ, жерде жыл- 
тыңдаған от көрінбейді. Уақыт өтіп барады. 

Электр шамын бір жандырып, бір сөндіріп, «түсіңдер!» 
деп, экипаж диверсанттарды асықтыра бастады. Парашюттер- 
ге тағылып дайың тұрған жүктерді жерге лақтырып жіберді 
де Бом Бахи самолеттен қарғып төмен түсіп кетті. Қалған ал- 
тауы да бірінен соң бірі тоқтаусыз қарғып жатты. 

Жеті диверсантты түсіріп қайта оралғанда, экипаж аулақ 
жерде жанып жатқан отты көрді. Бұл кезде Бом Бахи баста- 
ған топ жерге жетіп қалған еді. Сондықтан олар Ағаев жаққан 
костерді көрмеді. Егер Ағаев осы маңда болып, самолет гүрі- 
лін естісе, бізді өзі іздеп табар деп ұйғарды Бом Бахи жерге 
түскен соң. 2 

-- Ұйқыларың келсе жата беріңдер! - деді ол қажып 
отырған жолдастарына. 

Әрқайсысы отырған орындарында ұйықтап қалды. Тек 
жалғыз Бом Бахи ғана біресе ұйықтап, біресе ояна береді, ұй- 
қы үстінде Ағаев келіп қалса ұрсып жүрер деп сескенеді. Ал, 
егер Ағаев біздің келгенімізді білмей жатса ше? Онда қай- 
теміз? Таба алар ма екенбіз оны ми далада? Таба алмасақ не 
істейміз? Ағаев болмаса, неміс разведкасының тапсырмасын 
жеке орындай алар ма екенбіз, деп өзінен-өзі күдіктеніп жат- 
ты Бом Бахи қалғып отырып. Дәл бүгінге дейін Ағаевтан кем 
қалмай немістердің белсендісі боп жүретін Бом, өздерін еш- 
кім қарсы алмаған соң қорқа бастады. Егер совет органдары- 
ның қолына түсіп қалсақ не боламыз деп састы ол. Өлмей сау 
қалудың жолын іздеп отырған Бом Бажи, кенет бір жоспар 
ойлап шығарды. Аяқ астынан ойлап шығарған арам ойына 
іштей риза болып, ол таңертең бәрі оянған кезде оңаша отыр- 
ған Бастаубаев Жарас пен Қалиев Сыдықтың қасына келді. 

«Қасқыр да жолдасына қастық ойламайды» дегіті ғой бі“ 
реу. Менен қорықпаңдар. Ана жақта мен әдейі белсенді боп 
жүрдім. Жүрегім таза. Сендерді де солай шығар деп ойлай- 
мын. Ебін тауып қашып, үшеуіміз НКГБ-ға берілейік, шыны- 
мызды айтайық, кешірер бізді,-- деп қуланды. 

«Қалауын тапсаң қар да жанады» дегендей, Бастаубаев 
пен Қалиев Бом Бахидың қулығына басында сеніп қалды. 

-- Жарайды, өзіңіз бастап келесіз ғой, бастаңыз, ердік 
сізге,-- деп айтып салды. 

-- Үшеуіміз ғана кетеміз бе, аналардың да кейбіреуін ала 
кетеміз бе? -- деп, Бом Бахи сыр тартып жақындай түсті. Он- 
Дағы ойы бұлардың ішінде қашу туралы бұрын сөз болды ма, 
болмады ма, болса кім мен кім келіскен екен, соны білу еді. 

Бом Бахи тым жылмыңдап кеткен соң, Бастаубаев пен Қа- 
лиев сезіктеніп үндемей қалды. 

-- Жарайды, ендеше үшеуіміз кетейік. Ауылға жетіп ал- 
ған соң ана төртеуі туралы айтармыз. Ұстаса соларды ұстап 
соттасын,-- деді Бом Бахи көзін алаңдатып. Әстіп айтсам, 
жолдастарын қимай сырын ашар деп ойлап еді, ана екеуі тіл 
қатпады.-- Мұны біреуге айтып қойып жүрмеңдер! 

Қашайық деген ұсынысты қолдай қоймаса да, Бастаубаев 
пен Қалиевтың неміс разведкасының тапсырмасын орындағы- 
сы келмейтіндерін Бом Бахи сезіп қалды. Тіпті реті келсе қг- 
шуға да теріс қарамайтындықтарын байқады ол. «Екі жыл 
бірге жүріп қалай білмегенбіз бұлардың сырын! Міне, істес 
осындай кісілермен», деп Бом Бахи ішінен ыза боп тұр. 

-- Сендер ана жүкті жинай беріңдер, Әлжан екеуіміз ай- 
наланы байқап келейік,-- деді Бом Бахи, біраз отырып ауқат- 
танып алған соң. 

Әлгі айтқаны рас болса, қасына байдың баласын ертпей, 
Қалиев екеуімізді алып кетуі керек еді, қашатын ойы жоқ бұл 
зәлімнің, деген ойға келді Бастаубаев, кетіп бара жатқан Бом 
Бахи мен Қадыров Әлжанның арттарынан қарап тұрып. 

-- Сақ болу керек бұлардан,-- деді Бастаубаев Қалиевпен 
бірге жүк жинауға кетіп бара жатып. 

Түске таман, қалған бес кісі жүкті жинап болып отырған- 
да, Бом Бахи мен Қадыров Әлжан келді. 

-- Төңіректе түк көрінбейді,- деді Бом Бахи. 

-- Тірі жанды қойып, жүретін жол да кездеспеді,-- деді 
Қадыров. 

-- Енді не істейміз, отыра береміз бе осылай? -- деді шо- 
лақ қол Керімбердиев ашуланып. 

-- Біраз отыра тұрайық. Мүмкін, мырза келіп қалар. 

Мырзаны күтіп отырғанда басқа біреу келіп қалса қайте- 

міз? Не дейміз оған? -- деп хауіптене бастады Керімбердиев, 

-- Келсе кезінде көре жатармыз. Мүмкін қоя берерміз, 
не тұтқынға алармыз ,не атып тастармыз. Жағдайға қарай ше- 
шерміз. Оған сенің басың неге ауырады, үрей шақырмай жа- 
та бер! -- деді Бом Бахи ренжіп. 

Бұлар бірімен-бірі тартысып жатқанда, қыбын тауып Қа- 
дыров Әлжан шетке Қалиевті шығарып алды. 

-- Маған бүгін Бом Бахи айтты: сендермен бірге қашып 
НКГБ-ға барамын деп. Маған да жүр деді. Бұларың не? Шын 
ба, қалжың ба? -- деді Қадыров, Бом Бахидан гөрі Қалиевке 
көбірек сенетін кісідей, 

22-- Астағыпыралда! Естіп тұрғаным осы! -- деп таңды 
Қалиев. 

-- Қой, жасырмасаңшы, Бом Бахи өтірік айтпаған болар,- 
деп қоймады Қадыров. 

лін Сендерге не керек, өздеріңе. Егер мына арандатқан іс- 
теріңді қоймасаңдар Ағаев мырзаға айтамын,-- деп ашуланды 
Қалиев. 

-- Жоқ, сен ашуланба! -- деп, татулыққа шақырып жыл- 
пыңдады Қадыров.-- НКГБ- -ға барғанды қойыңдар деп Бом 
Бахиға да айттым, сендерге де айтам. Неміс разведкасының 
тапсырмасымен ұрланып келген кісіні НКГБ кешірмейді. Ал, 
қашайық деген ойларың жалпы дұрыс. Онанда Бастаубаев 
үшеуіміз сенің Балхашыңа қашайық. Бом Бахиға түк айтпа- 
йық, ол білмей қала берсін, үшеуіміз ғана тайып отырайық, 
әз Гек НКГБ-ға бармайық. 

-- Басымды қатырма. Мен ешқайда бармаймын,-- деп Қа- 
дыровтан бөлініп Қалиев топқа қосылды. 

Тамақтанып алған соң, ор қазып, жүктерін көміп, екі- үш 
күндік азық алып, жігіттерін ертіп Бом Бахи түс ауа жүріп 
кетті. Бет алысы терістік. Ара- -тұра компосқа қарап қояды. 
Терістік жақта, Ағаевтың айтуынша, ауыл болуы керек. Жол- 
сыз құм жүрісті өндірмеді, аяқты артқа қарай сырғыта тү- 
седі... 

Қараңғы түскенше жол таба алмаған жеті жігіт, далада 
түнеп, ертеңіне тағы жүрді. 

-- Тұра тұрыңдар, мына жақта екі кісі келе жатыр! - 
деді і бір кезде Керімбердиев, қолымен көзін қалқалап. 

Бом Бахи мойнына асылған дүрбіні көзіне апарды. 

- ӨЙ, мынау біздің мырза ғой. Адьютанты екеуі келе жа- 
тыр. Сүйінші, жігіттер! -- деп, қуанғанынан айғайлап Бом Ба- 

хи жүгіре жөнелді. 

Бәрінен бұрын жетіп табысқан Бом Бахи, Ағаевты құшақ- 
тап сүйіп жатты. 

-- Сендер қайда жүрсіңдер-ей осы күнге дейін? Екі күн 
боп қалды сендерді іздегелі,- деп, Бом Бахидың құшағынан 
босаған соң Ағаев жігіттерге тап берді. 

-- Біз де сізді іздеп таба алмай жүрдік,- деді Қадыров. 

Жігіттерді ертіп Ағаев бір құдықтың басына алып келді. 
Құдық басында жібек парашюттен шатыр тігулі тұр. 

-- Иә, неге кешіктіңдер? -- деді Ағаев, шатырдың ішіне 
кіріп жайласқан соң Бом Бахиға. 

-- Сізден хабар болмаған соң доктор Грайф бізді жібер- 
мей ұстап қалды ғой. 

-- Қалайша! Бізден радиограмма бармады ма? 

-- Жоқ, бармады. 

-- Со-о-лай де! Апырау Грайф сендерді қалай жіберді 
онда? 

-- Тек сізге сенгендігінен жіберді, мырза. Сізге көп-көп 
сәлем айтты. 

-- Сәлемет болсын! -- деді Ағаев, сол екі арада манғаз- 
дана қап. 

Ағаевтың қабағына қарап, шатыр астында отырғандардың 
көпшілігі далаға шығып кетті. Ағаевтың жанында Бом Бахи 
мең Қадыров қана қалды. 

-- Сен Мұқатаевпен бірігіп Бухареске тағы бір радиограм- 
ма беріп көрші,-- деді Ағаев Бом Бахиға қарап. 

Бом Бахи шығып кетті. 

-- Ешкім жоқта сізге бір суық хабар айтып қояйын,-- деп, 
Қадыров Ағаевқа жақындай түсті.- «Бір қарын майды бір 
құмалақ шірітеді» дегендей, біздің ішімізде НКГБ-ға беріле- 
йік дегендер де бар көрінеді. 

Ағаев селк ете түсті. 

-- Қайсысы ол шатып жүрген? 

-- Қалиев Сыдық. 

Ағаев ойланып қалды: қалайша Қалиев НКГБ-ға барғысы 
келеді? Мүмкін оны біреу түртіп жүрген шығар? 

-- Сенбесеңіз Бом Бахидан сұраңыз. Маған со кісі айт- 
ты,-- деп, бастығы ойланып қалғанын көргенде тайқи баста- 
ды Қадыров. 

-- Шақыр Бахиды! -- деп бұйырды Ағаев, қабағын түйіп. 
Қадыров жып беріп шығып кетті де іле шала Бом Бахиға еріп 
қайтып келді. 

-- Қалиевтың НКГБ-ға берілейік деп жүргені рас па? -- 
деп Ағаев көзінің астымен Бом Бахиға тесіле қарады. 

Әңгіменің Қадыровтан шыққанын Бом Бахи сезе қойды, 
Не дерін білмей сасып қалды.-- Сен бара бер! -- деп, ол Қа- 
дыровты шығарып жіберді. Қадыров шыққанша беретін жауа- 

бын ойластырып жанталасты: «Рас!» десе, «сен маған неге 
айтпадың оңы)» деп, өзін сөгіп, Қалиевты атып тас- 
тайды. «Өтірік»- десе, Қадыровтың алдында өзі өтірікші боп 
қалады. 

-- НКГБ-ға берілейік деген сөзді Қалиевтан мен естігем 
жоқ. Самолеттен түскен соң Бастаубаев пен Қалиевке «қаш- 
сақ кайтеді...» деп мен өзім әдейі сынай айтып едім. Қашайық 
демесе де қашуға қарсы емес екенін байқап қалдым. Міне, әл- 
гінің айтып жүргені осы,-- деп Бом Бахи ақыры шынын ай- 
туға мәжбүр болды. 

-- Ей, миғұла! Сынағанда сүйтіп сынаушы ма еді. Қаша- 
йық деп ой сап жүрген өзің екенсің ғой,-- деп табалап жатты 
Ағаев. 

Айыпты шәкірттей төмен қарап, Бом Бахи ештеме айта 
алмай тұрып қалды. 

-- Қазір мен Қалиевқа ұрыссам, ол: НКГБ-ға кетейік де- 
ген мен емес, Бом Бахи дейді. Сонда мен не істемекпін. ІЖігіт- 
тердің көзінше сені атып тастауым керек қой. Солай ма? Егер 
саған шара қолданбасам, өзің салған ақымақ ой жігіттердің 
бастарында үзілмей қала береді. Ендігәрі қиыншылық туса 
қашқысы кеп тұрады. Ал, қиыншылық бізді қай жағымыздан 
болса да қауғалап тұр. Жоқ, әлде осылай бетіміз жөн бола бе- 
рер деп ойлайсың ба? Қалай деп түсінесің >? 

-- Қиыншылық болады, әрине! -- деп күбірледі Бом Ба- 
хи, мұрнының ұшын ұстап қойып. 

-- Міне, көрдің бе! Сөзсіз болады! Сенің ақылыңмен жі- 
гіттер біртіндеп қаша бастайды, Екеуіміз ғана қаламыз. Қаш- 
қын жігіттер НКГБ-ға барып біз туралы айтады. Сосын бізді 
де ұстайды. НҚГБ бізді басымыздан сипамайды, атады. Сепі 
мен атпасам, бәрібір НКГБ атады. Онан да сені өзім атып, 
жігіттердің қашам деген ойын дер кезінде сылып тастағаным 
жөн емес пе?,.-- деп Ағаев тоқтамады. 

Бом Бахи жылап жіберді. 

-- Ағатай, менен бір хателік кеткен екен, кешіре көр! -- 
деп, сорайған мойнын иіп Ағаевтың аяғына жығылды, 

-- Гұүр!-- деді Ағаев зекіп.-- Біреу көріп қойса ұят 6о- 
лады. «Өлімнен ұят күшті» деген қайда? 

Қалай тез жығылса, солай тез атып тұра келді Бом Бахи. 

-- Рахмет, ағатай! -- деп теріс айналып көзінің жасын 
сүртіп жатты. 

Ағаев шатырдан шыға келгенде жігіттер құдықты қоршап 
шылым тартып тұр еді. 

-- Сен не ойлап жүрсің, ә? -- Қабағын шытып, шетте тұр- 
ған Қалиевті Ағаев жақтан тартып жіберді. 

--- Түкте ойлағам жоқ, ағатай! -- деп, ауырып қалған жа- 
ғын ұстап, үрейлі көзімен шегіне бастады Қалиев. Мұны көр- 
генде, құдықты айнала тұрған жігіттер, үріккен малдай, дүр 
етіп бет-бетімен- қаша жөнелді. 

-- Бері келіңдер бәрің! -- Ағаев жігіттерін жинап алды.- 
Сендер сездіңдер ме, мынау бізден қашқысы кеп жүр екен, 
НКГБ-ға барып берілгісі келетін көрінеді. Ұмытқан болуы ке- 
рек, маған кезіккенше немістерге полицей болып совет соғыс 
тұтқындарын күзетіп қылмыс жасағанын. НКГБ білмейді дей- 
сің бе оны? Қолына түссең, Отанын сатқан жау деп дарға 
асады сені. Бар, кеткің келсе! 

-- Ағатай, бұл біреудің жаласы, қашамын деп мен ешкім- 
ге айтқам жоқ,-- деп Құттыбаевтың өлімі әлі күнге дейін көз 
алдында жүрген Қалиев жалбарына бастады. 

-- Тағы кім бар қашқысы кеп жүрген? Ана Қалиевпен 
бірге кетсін қазір! -- деді Ағаев, топты көзімен бір шолып 
өтіп. Топтан ешкім бөлініп шықпады.-- Естеріңде болсын, 
қашқысы келген адамды, сезсем өз қолыммен табанда атып 
тастаймын. 

Ағаев жігіттерін маңайда тұрған моланың қасына ертіп 
келді де екі қатар ғып тізіп, қарама-қарсы шарт жүгіндіріп 
отырғызды. Өзі ортаға шықты. 

-- Сендер қазір маған ант бересіңдер! -- деп, Ағаев қал" 
тасынан көлемі сіреңке қабындай құранды суырып алды. 

Құранды ұстап тұрып, Ағаев топ алдында сөз сөйледі. Ол 
герман разведкасының тапсырмасын беріле орындауды, бір- 
лікті сақтап, өзіне сөзсіз бағынуды талап етті. 

-- Сүйіңдер мына құдайдың кітабын! -- деді ол, әрқай- 
сысына құранды тосып.-- Міне, бұл сендердің құран алдында 
берген анттарың. Осыдан кейін ешқайсысың топтан қашып 
кете алмайсың. Бастарыңа қандай қиын жағдай туса да құран 
алдында берген анттарыңды ұмытпаңдар! Біріңді-бірің бақы- 
лап жүріңдер! Егер біреудің жат ойын сезсеңдер, уақытында 
әшкерелеп отырыңдар! Кімде-кім осы антты бұзып қашатын 
болса, ұсталған жерде атылады, ал ұстатпай кетсе бәрібір 
семьясынан айырылады. Оны естеріңде мықтап сақтаңдар! 
НКГБ-ның қолына түсуші болмаңдар! Түссеңдер атыласың-« 
дар. Қолға түсіп қалатындай қиын жағдай туса, НКГБ-ға бе- 
ріліп азап шеккенше, мына дәріні жұтып жіберетін болыңдар. 
Қиналмай төрт секундта қатасың да қаласың. Осыны істеген 
кісі НКГБ тұзағының азабынан құтылып қана қоймайды, сы- 
рын ана дүниеге ала кетеді, қалғандарымызды сақтап қалады... 

Сөйлеп болған соң, Ағаев жігіттерінің әрқайсысына у қо- 
сылған дәріні үлестіріп бере бастады. 


1. Тобының “жартысымен қосылған соң, бірер күн дем 
алып, майдың оны күні Ағаев іске кірісті. 

-- Біз осы күнге дейін қай ауылдың маңында жүрге- 
німізді білмейміз. Ең алдымен тұрған жерімізді анықтап 
алуымыз керек,-- деді ол таңертең жігіттеріне.-- Қазір 
төңіректі барлап келуге мен екеу-үшеуіңді жіберейін деп 
отырмын. Мысалы, Эакировті, Бастаубаевты, Дінішевті. 
Бәріміз жапырлап жүрмейік. Көзге түсіп қалармыз. 

Барлаудың мақсаты мен тәсілін түсіндіріп, Ағаев үш 
жігітін қоя берді. Өзі бір-екі қарулы жігітті ертіп, көз 
көрім жерде барлаушылардың соңынан жүріп отыратын 
болды. Шығысқа бағыт алып келе жатқан барлаушылар- 
ға біржарым шақырым жол жүрген соң, сәті түсіп, бес 
кісі кездесе кетті. Бестің бірі түйеге мінген жас бала, өзгелері 
салт аттылар: екі шал, екі ересек бала. Ішіндегі ең үлкені - 
жасы жетпіске келіп қалған соқыр шал. 

Күннің ыстығына қарамай басына тымақ, үстіне шапан ки- 
іп алған. Одан кейінгісі елуден асқан қара сақалды адам -- ар- 
мияға барып келген сияқты: үстінде солдаттың гимнастерка- 
сы, шалбары бар. 

-- Ассалаумағалайкөм, ақсақалдар! -- деп, әскери киінген 
Закиров жолды бөгеп тұра қалды. 

-- Ассалаумағалайкөм! -- деді қара сақал, баяу желе жор- 
тып келе жатқан аттарының басын тежеп. 

-- Иә, қайдан келе жатырсыздар)? -- деп, Закиров сөзді 
алыстан бастады. 

- Аманбай тоғайдан,-- деді торы ат мінген қара сақалды 
адам. 

-- О қай, Аманбай тоғай? 

-- Мына Киров атындағы колхоздың егіс бригадасы тұр- 
ған жер ше? 

--- Сіздер, немене, сол бригадада тұрушы ма едіңіздер?. 

-- Иә. 

-- Бригадаңыз алыс па? 

-- Осы арадан он шақырымдай жер болар. 

-- Өздеріңіз қай баласыздар)? -- деп, үндемей тұрған со- 
қыр шал сұрақ қойды осы кездь. 

-- Біз Ақтөбе облысынан келе жатырмыз, ақсақал, құ- 
дықтан су алайық деп түнде жолдан бұрылып едік, машина- 
мыз құмда жүре алмай тоқтап тұр, далада қонып шықтық. 
Әрі-бері өткен машина болса, көмек сұрайық деп жолға шық- 
қан бетіміз еді. 

- Әттеген-ай, бұл жерден машина сирек өтеді ғой,-- деп 
қойды соқыр шад, жаны ашып. 


ОН ҮШІНШІ ТАРАУ 

Закиров түйе үстінде отырған кішкене баламен ойнап сәй- 
лесе бастады. 

-- Атың кім, бала? 

-- Наурызбай,-- деді төрт жастағы кішкене қара бала, 
аузын толтыра жасқанбай сөйлеп. 

-- Кім баласысың? 

Жауап берудің орнына бала көзінің астымен қара сақалды 
адамға қарады. 

-- Сіздің бала ма? -- деді Закиров қара сақалдыға. 

-- Иә, әкесінен қалмай қыдырып бара жатқан түрі ғой, 
анау. 

-- Қайда бара жатыр едіңіздер?. 

-- Оялыға. 

-- Онда не бар? 

-- Сол жерде Киров колхозы тұрады. 

-- Алыс па еді. Оялы осы арадан? 

-- Әлі 35 шақырымдай жер бар. 

-- Ту, жігіт екен онда бұ бала, алыс жолдан қорықпай 
келе жатқан,-- Закиров ойнап баланың аяғын ұстай алды.- 
Тәттіге қалайсың? Жек көрмейсің бе? -- Бала жымиып күл- 
ді.-- Мә, же ендеше ағаңның сарқытын,-- деді ол, қалтасынан 
бір шоколад суырып беріп. 

Бала қуанып шоколадты қағып алды. 

-- Ал, сен қай баласың? -- деп соқыр шалдың қасында 
тұрған жас жігітке қарады Эақиров.-- Әскерге неге бармай 
жүрсің? 

-- Мен аурумын, әскерден босатылғанмын,-- деді жасы 
жиырмаға келіп қалған жігіт. 

-- Документің қайда? -- деді Закиров әдейі, жігіттің ау- 
ру екені түрінен көрініп тұрса да. 

Жас жігіт қалтасынан ақ билет шығарып ұсынды. Эакиров 
документті асықпай қарап шықты. 

-- Жарайды, жолдарың болсын! -- деді Закиров, жас жі- 
гіттің документін қайтарып беріп жатып.-- Гек, естеріңізде 
болсын, бізді көрдік деп ешкімге айтпаңыздар. Сіздерден жа- 
сырмай-ақ қояйық, біз әскерден қашқан кісілерді іздеп келе 
жатыр едік. «Ел құлағы елу» дегендей, өздеріңіз білесіздер 
ғой оны... 

-- Е, жөн қарағым. Ескертіп айтқандарың жақсы бол- 
ды,-- деп соқыр шал атын тебіне бастады. 

олаушылар көзден таса болғанда Эакировтер кейін қай- 
тып, мәліметін Ағаевқа жеткізді. Ағаев картасын жайып жібе- 
ріп Оялыны іздеді. Е, біз мына жерде жүр екенбіз ғой деп, 
қызыл қарындашымен картаға белгі салды. 

--. Осы маңайда Эмбі өзені болу керек, Жүріңдер, сол 
өзенді тауып алайық,-- деді Ағаев. 

Соңына бес жігітін ертіп, терістікке бет алып келе жатқан 
Ағаев, Эмбі өзенінің үстінен бір-ақ шықты. Өзенді бойлап бі- 
раз жүріп еді, бұзылған тамға кез болды. 

-- О, дүние! -- деп мәз болды Ағаев, бұзылған үйге кі- 
ріп.--- Шомылсаң су, қонсаң үй дайын. 

Екі жігітті өзге адамдарын шақыртып келуге жіберді де, 
үш жігітке тамның ішін тазалаттырып қойып, Ағаев өзен жа- 
ғасыпа барып отырды. «Ел көзіне түспей жүгімді тауға жет- 
кізіп адайлармен байланыссам, Қазақстанды қолыма алдым 
деп есептей бер. Баяғы өзім білетін адай болса, қолына қару 
ұстай алатын еркектің бәрі менің соңыма еруге тиіс. Оның үс- 
тіне Италияда қалған отрядымды алдырсам...» 

Ойға түсіп, шалқып отырған Ағаевтың жанына үйді таза- 
Хап болып "Закиров, Бастаубаев, Дінішевтер келді. 

-- Сендер бағанағы шалдар айтқан бригадаға барып қой, 
айран, ірімшік сатып алып келсеңдер жақсы болар еді,- деді 
әлгі ойдың ықпалынан шыға алмай отырған Ағаев. 

Ауыл тамағын сағынған жігіттер Ағаевтың ойын қуана 
қарсы алды. 


-- Шіркін-ай, сорпа ішіп бір әлденіп алар ма еді! -- деп 
тамсанып қойды Дінішев. 
-- Несін айтасыц, керемет болар еді! -- деп Закиров те 


бастығын жақтай сөйледі. 

-- Ал, керемет болса үшеуің барып келе қойыңдар. Тек, 
сақ болыңдар, сезік тудырып алмаңдар,-- деді Ағаев тәуекел- 
ге бел байлап, 

Жігіттердің бәрі тамға жиналған соң, Закиров, Бастаубаев, 
Дінішев үшеуі ауылды іздеп кетті. Ауыл өздері паналаған ескі 
тамнан алыс емес екен. Үш шақырымдай жер жүріп егіс бри- 
гадасының дәл үстінен шықты. Ауыл адамдары әскери форма- 
ны қызық көріп бұларды қоршап алды. Жасы отыз бестерге 
келіп қалған жылпос көсе адам, топты жарып қарулы адам- 
дарды үйіне шақырды. 

Жұрттың сұрағына дұрыс жауап бере алмай шатысып қал- 
Масақ жақсы болар еді, деп тыпыршып тұрған Закиров, жол- 
дастарымен көсенің үйіне жапырлап кіріп барды. Алдында се- 
негі бар бір бөлмелі аласа үйдің оң жағында ағаш төсек, сол 
жақта үлкен сандық, оған жалғаса биік үстел тұр. Төсек пен 
сандықтың екі арасына үш-төрт кісі сиятың секілді. 

-- Шоғары шығыңыздар! -- Үй иесі төрге қолын созды.- 
«Көптің жүзін білгенше бірдің атын біл» дегендей, аты-жөн- 

Деріңізді айта отырыңыздар! -- деді ол, үш жігіт жайланып 
отырған соң. 

Закиров атын атамады; әскер қатарында жүрміз, дезер" 
тирлерді іздеп келе жатырмыз, жолшыбай машинамыз жүрмей 
тоқтап қалып еді дегенді айтты. 

-- Е, жөн-жөн. Жолдарың болсын! -- деп қойды көсе жі 
гіт,-- Атыңыз кім? 

-- Менің атым Хасен,-- деп, өтірік айта салды Закиров,-- 
өзіңіздің ше? 

-- Ботақара,-- деді көсе жігіт. Мен де өздеріңіз сияқты 
әскерге барып, майданға кіріп қайттым. Мына оң аяғыма 
осколка тиіп жаралы болдым. Үйге келгелі тоғыз ай боп қал- 
ды. Біраз тынығып дем алған соң колхоз басқармасы брига- 
дир ғып қойды. Көп ұзамай әскерден бұрынғы бригадир қай- 
тып келді. Сонан соң мен тарыға шықтым...-- деп Ботақара 
өмірбаянын аузы-аузына тимей айтып отыр. 

Апырау, мынау неге өз өмірін айта жөнелді. Өз өмірін айт- 
қан боп бізден сыр тартқысы келіп отырмаса игі еді деп саса 
бастады Закиров. 

-- Ботеке! Өзіңіз бізбен замандас адам көрінесіз. Бұйым- 
тайымыз бар еді,-- деді Закиров, жылпос көсенің ойын бөл- 
гісі келіп. 

-- Е, айтыңыз! -- деп, Ботақара құлағын түре қалды. 

-- Біздің азығымыз таусылып қалыпты. Реті келсе, сіз- 
дерден бір қой сатып алғымыз келеді. Саудаласып жат- 
пай, сұрағаныңызды беріп, қойды алып жүре беретін ойы- 


мыз бар. 
-- Ойбай-ау, бізде сататын мал жоқ еді. Бригадирге ай- 
тып көрейін, сол бір ақылын таппаса...-- деп, Ботақара есік 


алдына шықты да айғай салды.-- Әй, Байжан. Бері келші! 

-- Бригадиріңіз кім еді? -- деді Закиров, көсе қайтып кел- 
генде. 

-- Атағожиев Байжан деген кісі. 

Үйге бойы ұзын, алып денелі, қара мұртты адам кіріп кел- 
ді. Жасы қырық бестер шамасында. Әскерде боп келген адам- 
ға ұқсайды. 

-- Жақында соғыс заемына жазылып, артық малымызды 
сатып жіберіп едік,-- деді Атағожиев, қарулы адамдардың 
келген ісін білген соң.-- Бәрінің малын білемін, ешкімде сата- 
тын мал қалған жоқ. 

-- Біліп тұрмын жағдайларыңызды. Сүйтсе де біздің жағ- 
дайды да еске алыңыз. Біз саудаласпайық, сұрағаныңызды бе- 
рейік,-- деп Эакиров тынбады. 

-- Өзіңіз анау бір бойдақ қойыңызды сатпасаңыз басқа- 

мызда артық мал жоқ екенін білесіз ғой,- деп Атағожиев кө- 
семен өзара кеңес құра бастады, 

Біраз қобалжып отырды да Ботақара бір қойын сатуға 
көнді. Қайтер екен деп қойына үш мың сом ақша сұрап еді, 
Закиров сөзге келмей ақшасын суырып тастады. Қолына үш 
мың сом қып-қызыл жаңа ақша тигенде Ботақара аузын ашып 
аңырып қалды. Балалардың бірін қойды алып келуге жібермек 
боп ол далаға шығып кетті. 

-- Тартыңыз!-- деді Закиров, бригадирге сигарет ұсы- 
нып. 

Атағожиев қолына алған сигаретінен шетел тілінде жазыл- 
ған жазуды байқап қалды, бірақ сыр білдірмеді. 

Бригадир үндемей отырған соң Эакиров үстел үстінде жат- 
қан газеттің бірін алып оқи бастады. 

-- «Социалистік құрылыс». Гурьев облыстық және қала- 
лық партия комитеті мен облыстық және қалалық еңбекшілер 
депутаттары Советінің органы.. Е, мынау жергілікті газет 
екен ғой,- деді Закиров. 

Үш жылға жуық совет газетін қолына алмаған жігіттер, 
елеңдеп құлақтарын түре қалды. Халықтың жағдайына, әсі" 
ресе, майдан хабарына қызыққаны сонша, Эакировтің міңгір- 
леп оқығанына шыдамай Бастаубаев та үстел үстінде жатқан 
ғазеттің басқа бір санын жұлып алды. 

Қарулы адамдардың газетті көзімен жеп, жанталасып 
оқып жатуы Атағожиевтің күдігін ұлғайта түсті. 

-- Ал, қой сіздерді күтіп тұр,-- деді Ботақара аздан соң 
қайтып келіп. 

Қонақтар далаға шықты. Күн еңкейіп қалыпты. Ауыл ба- 
лалары бұзауларын, лақтарын айдап кеп байлап жүр. Мал 
қайтатын уақыт боп қалса керек. Сыртта үй шаруасымен әбі- 
гер боп жүрген әйелдерден аздаған құрт, ірімшік, айран сатып 
алып, қойды жетектеп жігіттер кетіп қалды. 

Атағожиевтің есіне кеше Оялы ауыл Советі пр дседателі- 
нің айтқан сөзі түсе кетті. «Біздің ауданға неміс самолеті ке- 
ліп, парашютті десант тастап кетіпті, байқа, ауылыңа бөтен 
біреу келсе маған хабар бер» деген еді кеше колхоз орталы- 
ғында жүргенде өзін оңаша шақырып алып... 


2. Гурьевтен келген Шармайдың басшылығымен Жылой 

аудандық НКГБ бөлімшесі халықпен кең түрде байла- 
ныс жасады. Неміс самолетінің ауданға парашютистер түсіріп 
кеткенін партия, совет органдарының активтеріне, ауыл бел- 
сенділеріне, сенімді адамдарға айтып, жаңада көлген бөтен 

кісілерге көңіл аударуды тапсырды. Халықпен байланысты кү- 
шейте түсу үшін, аудандық партия комитетімен ақылдасып 
Шармай мен Кочетков бірнеше топ құрды, оларды ауданның 
түкпір-түкпіріне жөнелтіп жіберді. НКГБ қызметкерлерінің 
бұл еңбегі текке кетпеді. Майдың он екісі күні Оялы ауыл Со- 
веті председателінен мынадай хабар келіп түсті: 


«Кочетков жолдасқа! 

Оныншы май күні түнде маған Киров атындағы колхоздың 
жылқы фермасының меңгерушісі Бектұрлиев Байшуған келді. 
Бектұрлиевтің айтуына қарағанда, оның үйіне егіс бригадасы- 
нан бес кісі келіп түсіпті. Бестің бірі-- Наурызбай деген төрт 
жасар бала -- шай ішіп отырып шоколад жей бастаса керек. 
«Қарағым, мынау тәттіні қайдан алдың?» деп сұрайды Бек- 
тұрлиев. «Әскер берді» дейді бала. Сол кезде Берденбай де- 
ген соқыр шал: жолда үш қарулы адам, кездестірдік, машина 
іздеп жүрген көрінеді дейді. 

Осыдан кейін колхоз орталығына Атағожиев деген брига- 
дир келді. О да егіс бригадасына автомат асынған, әскери киі- 
мін киген бөтен үш қазақ келді. Қой, ірімшік, айран сатып алып 
кетті, ақшалары мол екен, қалталарында шетелдің сигареті бар 
деп хабар берді. 

Байқаңыздар, солар сіздер іздеп жүрген адамдар емес пе 
екен? Құдайбергенов. 

11 май, 1944 жыл». 


Құдайбергеновтың хабарына үлкен мән беріп, бір топ 
НКГБ--НКВД оперативтік қызметкерлерімен Шармай Ки- 
ров атындағы колхозға дереу жүріп кетті. Гоп ішінде Нылой 
аудандық НКГБ бөлімшесінің бастығы Кочетков Петр Лукич, 
аудандық НКВД бөлімінің бастығы Шоқанов Хамза бар. 

Шолдың шаңын көтеріп «Г.А.Э-51» машинасы жүйіткіп ке- 
леді. Жол ұзақ. Оялыға дейін жүз жиырма шақырым, егіс бри- 
гадасына дейін тағы қырық бес шақырым жер бар. Құлазыған 
жазық қу дала көз тартып, көңіл аударар емес. 

-- Өлең айтсақ қайтеді, жолдастар? -- деді, кабинаға ар- 
қасын тіреп отырған Шоқанов дауыстап сөйлеп. 

- -- Айтайық, бастаңыз! -- деді Шоқановтың өлеңді жақ- 
сы айтатынын білетін Кочетков. 


Стоить гора високая, 
По під горою гай, да ғай. 


деп, Шоқанов украинша бастап ала жөнелді. Қасында отырған 
жігіттер оған қосылып, өлеңді көтеріп әкетті: 

Зеленый-ғай .гүстесеньки 
Не начі справді рай... . 


Укранын өлеңінің сазына толғанып отырған Шармай, мар- 
құм әкесі жөнінде шешесінен естіген бір кезеңді есіне алды. 
Әкесі Константин Никитович Чернигов губерниясында туып 
өскен кедей адам еді. Өмірін жалшылықта, мұқтаждықта өт- 
кізіп, балаларын бақытты өмірге жеткізуді көксеген әкесі 1917 
жылы жаңа орнаған Совет өкіметін жақтап азамат соғысына 
кетеді. Совет үкіметі үшін күресте қаза табады. Үш жас бала- 
мен қалған шешесі кулактарға жалданып күнін көреді, бала- 
ларын өсіреді... Үш жасында экесінен айырылып, әке мейірімін 
көре алмай кетсе де, оның қиын-қыстау заманда дұрыс жолда 
тұрғанын шешесінен естіп біліп, Шармайдың әкесіне деген сү- 
Йіспеншілігі арта түседі. Әкесінің мыңдаған азаматтармен бір- 
ге Совет үкіметін қорғауға жанын қиып қосқан үлесін аса қа- 
дірледі. Ер жетіп есейген соң Шармай өз өмірін Совет үкіме- 
тінің жеңісін қорғауға сарп етпекші болды. 

-- Хамза! Қане, қазақша бір өлең айтып жіберші! -- деп 
қолқа салды Кочетков, украин өлеңін айтып тоқтаған соң. 

-- Сендер қосыласыңдар ма? -- деп күлді Шоқанов. 

-- Қосыламыз. Сөзін білмесек те күйін білеміз,-- деп Ко- 
четков қазақ өлеңін тыңдауға ынта қойды. 

Өлең айтуға жалықпайтын Шоқанов, өзі сүйетін халық ән- 
дерінің бірін бастап жіберді. 

Салмасам Айнам көзге ән болмайды, 
Кимесем екі бешпент сән болмайды... 


Шоқановқа ілесіп «Айнамкөзді» Шарипов та айтып отыо. 
Кочетков кейбір жеріне қосылған боп күйін созып қояды. 

Бір мың тоғыз жүз жиырма бесінші жылдан бері Қазақ- 
станда тұрып, қазақ халқының бауырмалдығын сүйетін Шар- 
май, қазақ өлеңінің сөзін білмегенге өкініп, әнді ішінен ыңыл- 
дап айтып отыр. Қазақ тілін үйренетін уақыт та болмаған 
екен ғой деп қояды ол, өткен өмірін есіне алып: 1932 жылы 
құрылыс техникумын бітірді, 1934 жылы институтқа түсем 
деп Свердловскіге кетіп қалды, 1936---1938 жылдары армия 
қатарында жүрді. Қазақ тілін үйрену керек екен деген ойға 
келді ол, Шоқанов айтып отырған әнді ұнатып. 

Шармай бастаған топ Киров атындағы колхоздың орталы- 
ғына соқпай егіс бригадасына келіп бір-ақ тоқтады. Бригадир 
Атағожиев пен оның көршісі Ботақарамен әңгімелесіп, қару- 
лы адамдардың қай мезгілде бригадаға келгенін, олардың түр" 
тұлғасын, сөйлеген сөздерін сұрастырып Шармай толық, жа- 
зып алды. Машинаға Ботақараны отырғызып, Шармай қару- 

лы адамдар кеткен жаққа қарай жылжыды. Ізбен жүріп 
отырып олар Әмбі өзені жағасындағы бұзылған ескі үйдің 
тұсынан келіп шықты. Тамның айналасында мүжілген сүй- 
ектер, сигарет қалдықтары, немісше жазуы бар қарындаш та- 
былды. 

-- Мынау алдыңғы күні менен сатып алып кеткен қойдың 
сүйегі болуы керек,-- деді Ботақара далада жатқан сүйектер- 
ді көргенде. 

ау самолеті парашютті десантын Жылой ауданына тас- 
тап кеткеніне Шармайдың көзі әбден жетті. Парашютистер 
ұзап кеткен жоқ, осы маңда жүр, деген ойға келді Шармай, 
олардың алдыңғы күні немесе кеше ғана тұрған жерін өз көзі- 
мен көргенде. . 

Уақытты созбай, Шармай тобы бригада маңындағы ферма- 
ларды аралауға жүріп кетті. Бір фермаға жақындай бергенде 

армайдың көзі далада мал бағып жүрген бақташыға түсті. 
Машинаны тоқтатып, ол қасында отырған аға лейтенант Ша- 
риповты бақташымен сөйлесіп келуге жіберді. Жасы алпысқа 
келіп қалған шоқша қара сақалды тайпақ шал, машинадан тү- 
сіп өзіне қарай келе жатқан кісіні көргенде, жирен атын тебі- 
ніп қарсы жүрді. 

-- Ақсақал! Осы маңайда кешелі-бүгінді қару асынып 
жүрген бөтен адамдарды көрдіңіз бе? -- деді Шарипов сәлем- 
дескен соң. 

Шал бірден жауап бере қоймады. 

-- Қайдан білейін, қарағым. Ганымаған соң өткен-кеткен- 
нің бәрі бөтен,-- деп бірдемеден жасқанып тұрғандай ол ше- 
шіле сөйлемеді. Шалдың бірдеме білетінін Шарипов сезіп 
қалды. 

-- Ақсақал! Мен Гурьевтегі НКГБ басқармасыныц қыз- 
меткерімін. Міне, менің документім,- деп Шарипов қызыл 
түсті куәлігін шалға ұсынды.-- Егер көрген-білгеніңіз болса 
жасқанбай айта беріңіз! 

Шал сауатты көрінеді. Қолына куәлікті алып асықпай оқи 
бастады. Әлбетте, ауылға келгенде қазақ шалдары докумен- 
тіңді сұрап, бүйтіп қарап жатпайтын еді. Мына шалға не бол- 
ған? Әлде менің НКГБ қызметкері екеніме сенбегені ме?., 
Шал куәліктегі суретке бір, Шариповке бір қарап алды да: 

-- Кеше мен он шақты қарулы қазақ жігіттерін көрдім,- 
деді. 

-- Қай жерде? 

-- Өздерің келе жатқан жол бойында бір бригада бар... 

-- Атағожиевтың бригадасы ма? 

-- Дәл өзі. Соның бер жағында үш-төрт шақырымдай 

жерде бұзылған там тұр, сонда жатыр екен әлгілер. Бұзылған 
үйде жатқан соң сескеніп қалып едім. Бірақ олар, әскерден 
қашқан екі дезертирді іздеп жүрміз деген соң тыныш таптым. 

-- Бұ қашан? Кеше дейсіз бе?. 

- Иә, кеше, дәл түс кезінде. 

Атағожиев парашютистерді алдыңғы күні көрсе, мына бақ- 
ташы шал кеше көрген екен. Бұл да болса бір қадам жаңалық 
еді. Енді парашютистер мен біздің арамыз екі күндік жол 
емес, бір-ақ күндік боп қалды. Ізіне түссек әлі-ақ қуып жетер 
едік, деп ойлады ішінен Шарипов. Ол машина жанында түре- 
геп тұрған Шармайды қол бұлғап шақырды. Кочетков пен 
Шоқанов машинадан қарғып түсіп Шармаймен бірге жүгіріп 
келді. 

-- Аман, ақсақал! -- деп, Шармай келе шалдың қолын 
алып амандаса бастады. 

-- Мына кісі,-- менімен бірге Гурьевтен келе жатқан 
НКГБ басқармасының басшы қызметкері, ал мына кісілер 
өздеріңіздің аудандық НКГБ, НКВД бастықтары -- Шари- 
пов шалға Шармайды, сосын Кочетков пен Шоқановты таныс- 
тырып жатты.-- Мына ақсақал парашютистерді кеше көрген 
екен,- деп баяндай бастады ол Шармайға. 

-- Жарайсың, ақсақал! -- деп ШАармай қуанып кетті.- 
Қай жерде? Қалай кезігіпті? 

-- Онысын әлі сұрағам жоқ.-- Шарипов шалға қарады.- 
Ал, ақсақал; сіз бізге кешегі қазақтарды қалай көргеніңізді, 
олар туралы білгеніңізді түгел баяндап беріңіз. 

-- Олар, немене, қашып жүрген адамдар ма өздері? -- 
деп, жауап берудің орнына шал сұрақ қойды. 

-- Ойбай-ау, ақсақал, олар немістердің самолетпен біздің 
облысқа әкеп тастап кеткен бүлікшілері ғой. Біз соларды із- 
деп жүрміз,-- деді Шарипов. 

-- Солай ма?!-- деп шал аңырып тұрып қалды.-- Бәсе, 
бізді көрдім деп ешкімге айтпа деуі жамаш еді... 


3. ЭЗакировтар егіс: бригадасының басында болып кеткен 

соң Атағожиевтің Оялыға барып келуі Ағаевтың тиы- 
шын алды. Не бар оған Оялыда? Сол біз туралы хабар жет- 
кізіп келді білем, деп сезіктенді Ағаев. 

Тамдарын тастап, Ағаев жігіттерін құдыққа қарай алып 
жүрді. Күн бата құдыққа жетіп, қалың қамыс ішіне түнеп, ер- 
теңіне сол жерде окоп қазып бекініс жасай бастады. Кім біле- 
ді алда не боларын. Қуғыншылар кеп қалса, мына жазық 

далада бәрібір қашып құтыла алмайсың. Қоян-қолтық алыса 
кетуге күш аз. Одан да жасырынып жатып, пулемет, гранатпен 
тасадан қырып салған қолайлы болар деп ойлады Ағаев. 

-- Мотор даусы естіледі, самолет болмаса игі еді. 

-- Дәл өзі, әне келе жатыр бір самолет. 

-- Мынау дәуде болса бізді іздеп жүрген самолет. “ТГезірек 
окоптарыңа кіріп, қамыс бүркеніп жата қалыңдар,-- деп бұ- 
йырды Ағаев- жігіттеріне. 

Самолет құдықтың тұсында қалықтап біраз жүрді де кетіп 
қалды. «Ақыры біз жөнінде хабар жеткен екен. Қап! Эаки- 
ровті ауылға бекер жіберген екем. Шыдай тұру керек еді. Осы- 
лар бүлдіріп келді» деп ішінен ыза боп отырды Ағаев, анда- 
санда Закиров пен Дінішевке оқты көзімен қарап қойып. «Өз- 
дерін өлтіре сабап алайын ба!» деген ой келіп кетеді 
арасында. «Гоқтай тұр, мырза! Хауіп төніп тұрғанда топ ішін- 
де наразылық тудырып алсаң қимн болар, сабыр, сабыр...»-- 
деп біреу араша сұрап, ой салып тұрғандай, Ағаевты баса тү- 
седі. 

Күн батып, ымырт жабыла бастады. Ағаевтың тобы шай 
ішіп, орындарынан жаңа тұрған кез еді. 

-- Мырза! Бізге қарай бір топ атты адамдар келе жа- 
тыр,-- деді Закиров алқынып. 

Ағаев жалт қарағанша болмады, аттылардың бірі көкке 
мылтық атып жіберді. 

-- Шата қалыңдар! Бірде-бірің берілуші болмаңдар! Ша- 
маларың келгенше күресіп бағыңдар! -- деп, Ағаев та атты- 
ларға қарай бір оқ атып жіберді. 

Бәрінен бұрын окопқа түсіп үлгірген Закиров қол пулемет- 
тен оқты жаудыра бастады. Аттылар дөң астына түсіп ғайып 
болды. Атыс тоқтала қалды. Біраздан соң салт атты адам же- 
ліп құдық жанына келді. 

-- Ей, көнетін болсаң мылтығыңды тастап шық! Көнбесең 
кеңге шығып соғыс! -- деді салт атты айғай салып. 

Ешкім көрінбеген соң салт атты қамысқа жақындай түсті. 
Тұсынан өте бергенде Бом Бахи аттың шылбырына жабыса 
кетті. 

-- Сен кімсің? -- деді Ағаев, қараңғыда аттының бетін 
анық көре алмай. 

-- Мен елшімін,-- деді атты адам. 

Ағаев аттыны жұлып жерге түсірді де бетіне фонарь жа- 
рығын тосты. Жерде шоқша сақалы бар сары шал жатыр еді. 
-- Қайдағы елшісің? -- деп түйіле түсті Ағаев шалға. 

-- Мені НКГБ-ның қызметкерлері жіберді, қан төкпесін, 
берілсін дейді сіздерге, берілмесе құртып жібереміз дейді. 

-- Жаның барда шыныңды айт! Қанша адам тұр әне 
жерде? 

-- О жерде жиырма шақты адам атқа мініп тұр, ал бар- 
лығы жетпіс-сексен кісі болады-ау деймін. Түгел қарулы. Ма- 
шиналары бар,-- деп жауды үрейлендіргісі келіп еліі асыра 
сілтеп айтып салды. 

-- Өзгелері қайда? 

-- Фермада қалды. 

-- Қасыңдағы кісілерің қайда: тосып тұр ма, кетіп қал- 
ды ма? 

-- Тосып тұр. 

-- Біз туралы кім хабар беріпті оларға? -- деп тағы төнді 
Ағаев. 

-- Оны білмедім. 

-- Білмесең қайтпайсың, бізбен бірге боласың, жол кәр- 
сетесің! -- деді Ағаев елшіге.-- Бірақ, байқа шал. Егер бізді 
адастырып, НКГБ-ның қолына түсіруді ойласаң, табанда 
атып тастаймын. Фамилияң кім өзіңнің? 

-- Бектұрлиев,-- деді елші шал. 

Екі орынбасарын оңаша шығарып, Ағаев ақылдаса бас- 
тады. 

-- Не істейміз енді? -- деді ол Закиров пен Бом Бахиға 
кезек қарап.-- Меніңше Алатауға барып тығылған жөн ғой 
деймін. 

Орынбасарлары Ағаевты қолдады. 

-- Жол-жөнекей түнде бригадаға кіріп, ауылды тас-талқан 
етейік. Үйлерін, мүлкін өртеп, қатын, бала-шағаларын қырып, 
бригадирді байлап ала кету керек. Тартсын жазасын! -- деп 
Ағаев қатуланды. 

-- Дұрыс,-- деді Закиров келісіп. 

-- Ал, Бектұрлиев, баста! -- деді Ағаев елші шалға.- Әл- 
гі НКГБ-ның отрядына соқтырмай бізді Атағожиевтың егіс 
бригадасына апар. 

Он төрт кісі автоматтарын кезеп Бектұрлиевтың соңына 
ерді. Қараңғы түн. Жым-жырт. Ешқайсысы үндемейді. «Бри- 
гадада не бар екен бұларға?» деп, толқып келеді Бектүрлиев. 
НКГБ-ның уәкілдері қайда жүр екен. Абайсызда мыналар үс- 
терінен түсіп, қан төгіліп кетер ме екен деп тиышсызданды ол, 

үн ішінде мысықтай болып қарулы топ ауылға кірді. 

-- Бригадир үйінде отыр екен,-- деді Закиров терезеден 
сығалап. . 

Қасына үш-төрт жігітті ертіп “Ағаев бригадирдің үйіне кі- 
ріп барды. Бригадир әйелімен аласа дөңгелек үстелді жағалап 
шай ішіп отыр екен. Рұқсатсыз топырлап кіріп келген суық 

түсті қарулы кісілерді көргенде бриғадирдің әйелі Жәмила 
шошып орнынан атып тұрды. 

-- Бригадир сенбісіңҘ -- деді Ағаев, төрде отырған адам- 
ға оқты көзімен қадала қарап. 

-- Мен,- деді Атағожиев. 

-- НКГБ-ның қызметкерлері қайда? 

-- Білмеймін, бұл ауылға ешкім келген жоқ. 

-- Байлаңдар мынаны, алып жүріңдер! -- деп, жігіттеріне 
бұйрық беріп, Ағаев үйден шықты. Далада тосып тұрған жі- 
гіттеріне зекіп жүр.- Не қарап тұрсыңдар! Шығарыңдар, қо- 
радағы аттарға қойлары болса байлап артыңдар. Ауыл адам- 
дарын бір үйге жинаңдар! 

Кеше НКГБ отрядынан пеміс парашпотистері туралы есті- 
ген ауыл адамдары, өздерін үйлерінен айдап шыққанда, бұлар- 
дың кім екендігін бірден біле қойды. 

-- Екі ат, бір түйе таптық. Басқа мінетін мал жоқ екен. 
Бір қойды байлап түйеге арттық,-- деп, Бом Бахи сыбырлап 
Ағаевқа хабар берді. 

Ағаев ауыл адамдары жиналған Ботақараның үйіне кіріп 
келді. Гар үй лық толған. 

-- Қарамаңдар маған жаман көздеріңмен,-- деп бастады 
сөзін Ағаев.-- Біз жау емеспіз, қазақтарды большевиктердің 
тырнағынан босатып, кең өмірге бастағымыз келген азатшы- 
лармыз. Көліктеріңді уақытша алып кетуге мәжбүр болдық. 
Кейін қайтарып береміз... 

-- Алсаң малды алып жүре бер, менің күйеуімді неге әке- 
тіп барасың? -- деп, жылап қоя берді Жәмила. 

-- Күйеуің ертең қайтып келеді, жылама,-- деп Ағаев үй- 
ден шығып кетті. 

Үй ішінде қала берген Бектұрлиев: 

-- Мені де еріксіз әкетіп барады. Тез хабар жеткізе қо- 
йыңдар: бет алысымыз Алатау, Жем бойлап жүреміз...-- деп 
жыпыңдатып айтып келе жатыр еді: 

-- Әй, шал, қайда қалдың? --деп Ағаев есікті қайта 
ашты. 

Бектүрлиев жып беріп үйден шығып кетті. 

-- Аналарға бірдеме айттың ба, немене? -- деді Ағаев да- 
даға шыққан соң. 

-- Е, жоға. 

-- Ендеше неге қалып қойдың? 

- Өзіңіз үндемей шығып кеткен соң...-- деп, шал күміл- 
жіп қалды. 

-- Байқа, шал! Гиыш жүрмесең басыңнан айырыласың. 
Ал, баста Алатауға. 

Бектұрлиевті алдына салып қарулы топ жолға шықты. 
Қолы байлаулы бригадир топ ортасында келе жатыр. Ат пен 
түйені екі жігіт жетектеп алған. Бригадирдің торы атына мініп 
алған Ағаев, біресе желе жортып, біресе аяңдап жігіттерін 
асықтырып келеді. Текесін алдына салып ешкі айдаған қой- 
шыдай, шоқша сақалды Бектүрлиевтің соңынан ерген жігітте- 
рін ат үстінен «жүр-жүрдің» астына алып аялдатар емес. 

Таң атты. Күң шықты. Әлі жүріп келеді. Өзі ат үстінде 
отырған соң біздің шаршағанымызды не қылсын дегендей, 
жігіттердің кейбірі оқты көзімен Ағаевқа қарап қояды, бірақ 
батып ештеме айтпайды. Мұны сезген Ағаев өзен жағасына 
жеткенде атынан түсті. Шаршап келе жатқан жігіттер құмға 
көсіліп отыра кетті. 

-- Осы жерде біраз дем алайық. Сендер суға түсіп келің- 
дер. Сонан соң ана қойды сойыңдар. Ет жеп, сорпа ішіп бір 
тойып алып, аттанайық,-- деді Ағаев, жігіттерінің көңілін кө- 
тергісі келіп. 

Жігіттер киімдерін шешіп суға түсіп жатты. 

-- Шеш қолың! -- деді Ағаев адьютантына, тұтқын бри- 
гадирді көрсетіп. 

Қолы босаған Атағожиев, өзенге барып су ішіп, құмға жа- 
та кетті. 

-- Әй, сен жатпа, бері кел! -- деді оған Ағаев, жігіттері 
суға түсіп болып, қойды союға кіріскенде. 

Атағожиевты алдына салып алып Ағаев оңаша жерге 
шықты. 

-- Сен 10-шы май күні түн ішінде қайда бардың? -- деді 
Ағаев тікесінен, Атағожиевқа қарама-қарсы отыра қап. 

-- Фермаға бардым,-- дей салды Атағожиев. 

-- Неге өтірік айтасың! Сол түнде сен Оялыға кеттің 
емес ле? 

-- Жоқ, Оялыға емес, фермаға бардым,-- деп болмады 
Атағожиев. " 

-- Ал, фермаға неге бардың? -- Не айтар екен дегендей 
Ағаев бригадирге тесіле қарап тұр. 

-- |Жұмыс бабымен,-- деді Атағожиев саспай. 

-- Біз туралы кімге хабар жеткіздің? 

Атағожиев үндемеді. 

-- Ә, солай ма! Мені білмейді деп отырған екенсің ғой. 

-- Білмейсің, әрине. Білсең соны айтасың ба? -- деп Ата- 
ғожиев ежірейе қалды. 

-- Қой, қой! Большевиктердің құйыршығы екенің бізге 
белгілі. Біз жөнінде хабар тасып жүргенің де белгілі,- деп 
Ағаев қолын бір-ақ сілтеді. 


183 


Атағожиевтың совет органына хабар бергенін мойынына 
қоя алмайтынын сезіп, Ағаев біраз ойланып отырды. Мұны 
босатуға болмайды, ату керек деп ішінен үкімін шығарып қой- 
ды Ағаев. Кенет, оған бір ой келе қалды...- 

-- Атың кім сенің? -- деді ол бір кезде түсін жылытып. 

-- Байжан,-- деді Атағожиев. 

-- Жарайды, ұрысты қояйық, кел татуласайық! -- деді 
Ағаев жымыңдап. 

Ағаевтың сол екі арада түлкідей боп өзгере қалғанына 
Атағожиев таң болды. Бір қулық жасағысы кеп тұрған шығар 
деп ойлады ол. 

-- Тыңда! Сендер айдалада жатып түк білмейсіңдер. Мен 
саған бір ғажап әңгіме айтайын,-- деді Ағаев оған жақындап. 

Ағаев «Түркстан - ұлт комитеті», «Түркстан легионы», 
«Алаш» отряды, немістердің көмегі, басшылығы жөнінде Ата- 
ғожиевқа бірталай әңгіме айтып тастады. Кеңес үкіметін ша- 
масы келгенше ұрсып бақты. Большевиктерді жеңіп, Қазақс- 
танда үкіметті өз қолына алғысы келетінін айтты. 

-- Қазақ халқының болашағын ойласаң, біздің қатарға 
түс! -- деді Ағаев сөзінің соңында. 

Бағанадан бері іші ашып, қаны қайнап отырған Атағожи- 
ев, жауыздык ұсынысқа шыдай алмай Ағаевты қылқындыра 
бас салды. Астында қалған Ағаев, мықты қолдан оңайлықпен 
босай алмайтынын сезіп, қалтасынан суырып шығарған пис- 
толетпен Атағожиевты өңменінен атып жіберді. Өлікті итеріп 
тастап, Ағаев түре келді. 


1. Жау тобымен Сарқасқа құдығының маңында кезде- 

сіп қалған Шармай отряды, пулеметтен оқ атылып 
қарсылық көрсетілген соң, қараңғыда адамдарын шы- 
ғынға ұшыратып алмас үшін кейін шегінді. Бекіністе жат- 
қан қарулы жау тобына бет алды . қойып кету жеңіске 
жеткізбейтінін Шармай түсінді. Мақсат -- жау тобын 
мүлде құртып жіберуде емес, қолға түсіріп алуда. Осы- 
ған сәйкес бір шара қолдануды жөн көрген Шармай, қа- 
сындағы Кочетков, Шоқановтармен кеңесіп, колхоздан 
ертіп ала шыққан Бектұрлиевті жау тобына елші ғып 
жіберуді ұйғарды. Бектүрлиев НКГБ отрядының күшті 
екенін, қарсыласпай берілуден басқа жол жоқ екенін 
жауға айтып барады. Егер осыған көнсе, Бектұрлиев 
жау тобын отрядқа алып келеді. Егер көнбесе, отрядқа 
жау тобының жауабын әкеледі. Егер өзін қайтармай қой- 
са, жау ішінде астыртын іріткі жұмыс жүргізеді. Ең құрығанда 
Бектұрлиевтың «Сендер қоршаудасыңдар!» -- деп баруы- 
ның өзі-ақ жау" тобына жік түсіреді. Міне, Бектұрлиевті 
жау тобына жібермекші болғанда Шармайдың көздеген мақ- 
саты осы еді. 

Жау тобына бару туралы ұсынысқа Бектүрлиев қарсы бол- 
мады, тез көне кетті, Міндетін түсіндіріп, Шармай шалды бе- 
кіністе жатқан жауға қарсы қоя берді. 

-- Әне, шал жетті,-- деді құлағын түріп тұрған Шармай, 
қамыс арасынан дыбыс естілгенде. 

Дала жым-жырт. Шармай әлсін-әлсін қолындағы сағатына 
қарап қояды. Уақыт өте ақырын жылжыған сияқты. Жарты 
сағаттай уақыт өтті, шалдан хабар жоқ. Өзара ақылдасып 
жатқан шығар, бірден беріле қою да оңай емес қой деп, Бек- 
тұрлиевтың кешігуіне дәлел тапқан Шармай, сабыр ғып тағы 
тосты. Шал кеткелі бір сағат болды әлі хабар жоқ. Шармай 
енді мазасыздана бастады. 

-- Жүріңдер, жақынырақ барып дыбыс берейік! -- деді ол 
жолдастарына шыдай алмай. 

Отряд жылжып құдыққа жақын барды. «Сен қазақ тілін- 
де бірдеме деп айт!» деп, Шармай ым қақты Шариповке. 

-- Әй! Қашанғы ойлана бересіңдер?! -- деп айғай салды 
Шарипов. 

Ешкім жауап бермеді. «Бұл қалай, ең құрығанда Бектүр- 
лиев үн шығаруы керек еді» деп ойлады Шарипов, Дыбыс ес- 
тілмеді. Шармайдың мазасы эбден кетті. 

ұлар шалды әлтіріп кетіп қалған шығар. ЮЖӨбүріңдер! - 
деп, Шармай бағанағы мылтық дауысы шыққан қамысқа қа- 
рай шаба жөнелді. 


ОН ТӨРТІНШІ ТАРАУ 

Қамыс ішінде келе жатқан |Шармайдың аты қарайған бір- 
демені көріп үрікті. Аттан қарғып түсіп Шармай қараңдаған 
жерге келді: ол -- қазылған жер екен. Қара деймін өздерін, 
бекініс қазып алыпты, деп ойлады жаудың мұндай қылығын 
күтпеген Шармай. Құдық төңірегін тінтіп шыққан отряд я ті- 
рі, я әлі адам таба алмады. Бектүрлиевты жау өздерімен бірге 
ала кеткен сияқты. Қайтпайсың десе шал не істейді, еріксіз 
кете барады да... 

Шармай отряды түн ортасына дейін төңіректегі ауылдарға 
барлау жүргізіп жортумен болды. Ол Киров атындағы кол- 
хоздың егіс бригадасына келіп кіргенде, кеш болса да ауыл 
адамдары әлі ұйықтамаған еді. Не болған бұларға. Гиыштық 
па екен? 

Бригадирдің үйін Шармай білетін, ана жолы көрген. Ауыл- 
ға кіре ол тура бригадирдің үйіне барды. Бірақ ешкім есік аш- 
пады. Қызық екен! Герезесінен шам жарығы көрініп тұр. Есі- 
гін неге ашпайды! Мүмкін, шамын сөндіруді ұмытып ұйықтап 
қалған шығар... Шармай үй айналып терезеге барды. 

Төсек үстінде етпесінен түсіп киімшең бір әйел жатыр, үй- 
де басқа ешкім жоқ. Шармай терезе қағып еді, әйел басын кө- 
терді. Шашы “дудыраған, көзі ісіп кеткен, түрі үрейлі. Шам 
жарығынан бәрі айқын көрініп тұр. 

-- Кешіріңіз, бригадир қайда? -- деді Шармай. 

-- Сіз кімсіз? -- деді әйел, жауап берудің орнына. 

-- Мен НКГБ-ның қызметкерімін, бригадир керек еді,- 
деді Шармай. 

Әйел терезеге жақындап Шармайға қарады. Үстіндегі 
формасы, түрі «НКГБ-ның қызметкерімін» дегенге сендірді 
білем, әйел жүгіріп далаға шықты. 

-- Күйеуімді бандиттер алып кетті! -- деп, жылап қоя 
берді әйел, Шармай есік алдына жеткенде. 

-- Қашан? 

-- Бағана, қараңғы түскен кезде. Кеткендеріне бірталай 
уақыт боп қалды. 

-- Неге әкетті оны? 

-- Білмеймін. Айтқан жоқ. Гек бар болғаны, «күйеуің ер- 
тең қайтып келеді» деген болды. Бірақ, менің жүрегім оның 
айтқан сөзіне сенбейді. Құтқарыңыздаршы күйеуімді! -- деп, 
көз жасын тия алмай әйел жалынып тұр. 

-- Қайда кетті олар? 

-- Алатауға бет алып барамыз деді ғой. 

-- Қайсысы айтты оны? -- деді Шармай, әйелдің сөзіне 
сенер-сенбесін білмей. 

-- Қастарында Байшұған деген бір шал жүр. Үйден бәрі 

шығып кеткен соң сол шал айтты: «Мені де еріксіз әкетіп ба- 
рады. Фермаға тез хабар бере қойыңдар, бет алысымыз - 
Алатау, Жем бойлап жүреміз» деді. 

«Пәлесін қара деймін өзінің, кетіп бара жатқан бағытын 
да айтып кетіпті» деп, Бектұрлиевқа риза боп Шармай сәл 
ойланып қалды. 

-- Ендеше фермаға неге тез хабарлай қоймадыңыздар! -- 
деді Шармай тыпыршып. 

-- Фермаға баратын көлігіміз жоқ. Екі ат, бір түйеміз бар 
еді, бандиттер алып кетті. Түн ішінде жаяу жүруге, әлгі бан- 
диттер кезігіп қалама деп қорықтық. 

Құлақтарын түріп отырған ауыл адамдары, Жәмиланың 
дауысын естіп, біртіндеп далаға шығып, Шармайдың төңірегі- 
не жинала бастады. 

-- Немене, қорықтыңдар ма? -- деді Шармай, қатын-қа- 
лаштың үрейлі түрін көргенде. 

-- Қорықпай енді,-- деді бір қатын.-- Мылтықтың күші” 
мен бәрімізді үйден айдап шықты. Әнебіреу атаманы ма, неме- 
несі, көзілдірік киіп алған мұртты жуан адам жұдырығымен 
түйіп те жіберді мені. Адыра қалғырдың қолы не деген қатты 
еді, кеудем әлі ауырып тұр... 

-- Ойбай-ау, өзгесін қойып: «..Қазақтарды большевик- 
тердің тырнағынан босатып, кең өмірге алып барғымыз келе- 
ді» дегенін айтсаңшы! -- деп тағы бір әйел мысқылдап күлді. 

Парашютистердің бригадада істеген қылықтарын, айтқан 
сөздерін түгел сұрастырып біліп, халықты жұбатып Шармай 
жігіттерімен фермаға жетуге асықты. 


2. Баяғыдан бері жіктеніп амалсыздан жүрген парашютис- 
тердің көпшілігі, оперативтік отрядпен кездесіп қап, Бек- 
тұрлиевтың хабарын естігенде, қайткен күнде Ағаевтан тезі- 
рек қашудың амалын ойластырды. Бірақ, бірігіп ойластырма- 
ды, әрқайсысы бөлек толғанды, Ағаевтың қиыт етсе мылтық 
ала жүгіріп, қорқытып алғаны сонша, жігіттер бір- біріне сСА- 
бейді, сезіктене қарайды. «Біріңді-бірің бақылап жүріңдер!» 
деп еді әнеукүні Ағаев. Абайламасқа да болмайды. Фашистер- 
дің тұтқыны боп жүріп, талай қиыншылықты бастан өткізіп, 
төзіп шыққанда, совет жеріне келіп алған соң Ағаевтың оғы- 
нан ұшу, қарап тұрып жан бере салғанмен бірдей емес пе! 
үзетте отырған Бастаубаев тамаққа тойып дөңбекшіп 
ұйықтап жатқан жігіттерден сырттай сынап сыр тартқан бо- 
лады. Аналармен сырласып әуре болудың керегі жоқ деп, шет« 
те жатқан Эакиров, Бом Бахи, Дінішевтерді ойынан сырып 

тастады. Олар Ағаевқа берілген адамдар, оңайлықпен қолға 
түсе қоймас. Анау жатқан Кадыров Әлжан бай баласымын 
деп өзін-өзі мадақтап Ағаевқа жағымсақтанып жүреді. Әнеу- 
күні «НКГБ-ға берілеміз дегенді қойыңдар» деп қандай қыл- 
ды. Сопың арқасында Қалиев таяқ жеп, оққа ұша жаздады. 
Кім білсін, жауыздығынан ба, әлде басқа бір оймен бе әйтеуір 
Ағаевқа жақын жүргісі келе береді. Ол да сақтанатын адам- 
дардың бірі. Ал өзгелері ше) Әй, менің сезуімше өзгелері Аға- 
евпен бірге неміс фашистерінің тапсырмасын орындағысы ке- 
ліп жүрген жоқ, реті келсе бәрі де қашып тым-тырақай бола- 
тын түрі бар сияқты. Бір қолынан айырылып, мүгедектікке 
ұшыраған Керімбердиевтің жатқан түрі мынау. Не жер қаза 
алмайды, не мылтық ұстай алмайды. Гұнжырап, қалың ой- 
дың құрсауына бой ұрып, сылбырайды да жүреді, жолы Аға- 
евтан аулақ жатқандығын түсінгендей. Арқаларын тіресе 
бұйыға жатқан Мұқатаев пен Оспанов та бірдеме ойлап жүр- 
генге ұқсайды. Кей уақытта өзара күбірлесіп қояды. Сондағы 
әңгіменің желісі не екенз Нақ Ағаевты жақсы көремін деп 
сыбырласпас. Қашудың жайы болар, сірә... Ал, анау Қалиев- 
ты жақсы білемін, ол менен қалмайды... 

Сөйтіп, жігіттерді сырттай сынап тоқсан торап ойға түсіп 
отырған Бастаубаев, күзет уақытының біразын осылайша іш" 
тей толғанумен өткізді де ендігі кезекшінің уақыты жеткен соң 
Қалиевты оятуға барды. Бектұрлиевтан басқаның бәрі рақат- 
танып қалың ұйқыда жатыр. Мана Ағаев егіс бригадасынан 
зорлап алып кеткен Ботақараның үлкен текеметіне Бектұрли- 
евты орап тастаған еді. Қапысын тауып қашып кетпесін деген 
ниетпен, текеметтің екі ұшын Ағаевтың орынбасарлары аста- 
рына мықтап баса жатыпты. Күні бойы шаршаған бишара 
шал, бесікке бөленген баладай, тырп ететін емес. Күн көзіне 
пысынап, терлеп-тепшіп әуреге түскен. Қиналған түріне қара- 
саң жантүршігерлік. әрдем беруге қақың жоқ, атылып қа- 
луың мүмкін. 

-- Сыдық! Әй, Сыдық! Тұр, кезегің жетті! -- деп Қали- 
евты ақырын оятты да Бастаубаев қайтадан орнына барып 
тұрды. 

Артынан іле-шала Қалиев келді. 

-- Ту, әбден шаршап қалған екенбіз ғой,-- деді ол есінеп. 

-- Шаршамай енді, түні бойы жүрген соң. Мен де әрең 
отырдым бағанадан бері. Барып біраз дем алайын, түні бойы 
тағы жүретін шығармыз.-- Бастаубаев кетіп бара жатыр еді, 
ойына бірдеме түскендей кейін қайтты.-- Есіңде болсын, ебін 
тауып бүгін түнде қашу керек, тек сақ бол! -- деп сыбырлап, 
жігіттердің жанына жете құлай кетті ол: 

Қас қарая жігіттерін ертіп Ағаев тағы жолға шықты. Көз- 
ге түртсе көргісіз қараңғы. Аспанды қалың қара бұлт тор- 
лап, жарқылдаған найзағай жаңбыр жауатындығын сездір- 
гендей. Ағаев болса ат үстінде, қасында жаяу келе жатқан жі- 
гіттерін асықтырып қояды. Бірақ аттың .жүрісіне олар ілесе 
алатын емес. Тамшылай бастаған жаңбыр шелектеп құйғандай 
үдей түсті. Әттең, осындайда паналайтын ең болмағанда бұ- 
зылған там да кездеспейді екен деп, киімінен су өткен Ағаев 
кейіп келеді. 

-- Анау от шыққан қай ауыл? -- деді Ағаев, түн орта“ 
сында жылтылдаған бір отты байқап қалып. 

-- Ол, Ақтөбе облысына қарайтын «Теректі» колхозының 
мал фермасы,-- деді Бектұрлиев. 

-- Сонда біз Гурьев облысынан шығып кеттік пе? 

-- Баяғыда шығып кеттік. Кеше өзіміз тұсынан өтетін Ки- 
ров атындағы колхоздың фермасы да, Жылой ауданына қара- 
ғанымен, Ақтөбе облысының жерінде тұрады. 

Су болған киімдерін кептіріп, бойларын жылытып алуды 
аңсап келе жатқан Ағаев, жігіттерін жолдан шығарып қал- 
дырды да, қасына Бом Бахи, Дінішевті ертіп ауылды барлап 
келуге кетті. 

-- Гоқта! Атамын!-- деп, біреу мылтығын кезенді, бұлар 
ауылға кіре бергенде. 

Ағаев жалт беріп кейін қашты. 

-- Отрядтың дәл үстіне кеп түсіппіз! -- деді ол қасында- 
ғыларға. 

Қашып бара жатқан Ағаев, жер ошақтан шыққан оттың 
сәулесі арқылы киіз үйдің маңында топырлап жүрген адам- 
дардың тұлғаларын көріп қалды. 

-- Әй, бері келіңдер! Гез! -- деп, далада қалған жігітте- 
рін шақырды Ағаев, жүгіріп келе жатып. 

Ауылда отряд бар екенін сезіп жігіттер /Ағаевқа қарай 
ұмтылғанда, Бастаубаев пен Қалиев кейін қаша жөнелді. Ба- 
сына хауіп төнгенде Ағаев бізді қуа қоймас деп ойлады олар. 

Сүріне-қабына жігіттеріне жетіп, Закиров жетектеп келе 
жатқан торы атты Ағаев бас салды. 

-- Ойбай, мына ауылда отряд бар екен. Жүріңдер тезі- 
рек! Ал, шал, алға түс! -- деп бұйырды ол, атқа»мініп жатып. 

Бүкшеңдей жүгірген жігіттерінің алдына бір, артына бір 
желіп шығып Ағаев байбалақтап жүр. 

-- Түгелсіңдер ме өздерің? Бір екеуің жоқ сияқты ғой! -- 
деді ол ат үстінен, ұзамай- жатып. 

акиров тоқтай қап жігіттерді санай бастады, 
-- Екеуі жоқ қой! 

-- Қай қайсысы? 

-- Бастаубаев пен Қалиев! -- деді Закиров. 

-- Қуыңдар! Ұстаңдар ол иттерді! -- деп, Ағаев жерге 
қарғып түсті де атының шылбырын Бом Бахиға ұстата салды. 

-- Қараңғыда қайтып іздейміз оларды? Екі ортада өзіміз 
қолға түсіп қап жүрерміз,-- деп Бом Бахи атқа тез міне қой- 
мады. 

«Қорқақ ит!» деп, Бом Бахиды періп жібергісі кеп бір оқ- 
талды да Ағаев атының шылбырын жұлып алды. Мырзасы- 
ның ашуланып қалғанын қараңғыда жарқ ете түскен көзінен 
сезді Бом Бахи. 

-- Жарайды, жүріңдер! Қайда барар дейсің, келер өзде- 
рі,- деп, Ағаев атқа қайтадан қарғып мінді.-- Зұлқайыр! 
Сен ана шалмен алда жүр! Мен арттарыңда жүрейін. 

Екі жігітінен айырылған Ағаев, тобымен терістікке бет 
алып кете барды. 

Осы кезде Әмбі өзенінде малтып келе жатқан Бастаубаев 
пен Қалиев арғы жағасына тақап қалған еді. Судан шығып, 
шешініп, киімдерін сығып, Бастаубаев төңірекке көз жіберді. 
Ауыл оты көрінбейді. Ешбір дыбыс естілмейді. 

-- Қой, бұ жерде тұра бермейік, жүрейік. Әлгінің астында 
аты бар, қуып келіп қалар,-- деді Қалиев, сыққан киімін қай- 
тадан киіп ап. 

-- Қайда барамыз? 

-- Шаңағы ауылға барамыз, отрядпен кездесеміз. 

Өзенді жағалай жүрген Бастаубаев пен Қалиев ұйықтап 
жатқан ауылдың үстінен шықты. Ауыл ішіне кіргенде бір ит 
шәуілдеп үріп қоя берді. 

-- Бұ қайсысың, әй!-- деп соза сөйлеген малшының да- 
уысын естіді Бастаубаев пен Қалиев. 

-- Біз, біз...-- деп, ит үргенде қайда барарын білмей тұ- 
рып қалған парашютистер, дауыс шыққан жаққа қарай жүрді. 

алшы шалмен амандасқан соң, парашютистер өздерінің 
бандадан қашып, НКГБ отрядын іздеп келе жатқанын айтты. 

-- Ә, ә!.. Онда бері келіңдер! -- деп, қайда апаратынын 
ашып айтпай малшы шал парашютистерді ауыл ішіне ертіп 
әкетті. Ұзамай шал бір киіз үйдің қасына келіп тоқтады. Па- 
рашютистерді тастап кетудің ретін таба алмай, ол іргеден үн 
қатты. 

-- Балам! Бері шығып кетші. 

Шалдың дауысын тосып отырғандай, іле-шала үйден Ша- 
рипов шыға келді. 

-- Кімсіңдер сендер? -- деді ол пистолетін кезеп шалдың 
қасында тұрған бөтен екі адамды көргенде. 

-- Біз неміс разведкасы әкеп тастаған парашютистерміз. 
"Тобымыздан қашып, сіздерді іздеп келе жатырмыз,-- деді 
Бастаубаев қолын көтеріп. 

-- Іздеп келе жатқандарың шын болса, қаруларыңды ана 
ақсақалға тапсырыңдар! 

Бастаубаев пен Қалиев мойындарына асынған автоматта- 
рын, қалталарындағы пистолеттерін суырып малшының қолы- 
на берді. 

-- Мында кіріңдер! -- деді Шарипов киіз үйдің есігін 
ашып, 

Үйде формасын киіп Кочетков отыр еді. Оны көрген Бас- 
таубаев пен Қалиев, тәуекелге бел байлап, не болса да көтер- 
Дік дегендей босағада қақиып тұра қалды. Парашютистерді 
Шарипов тінте бастады. 

-- Орысша білесіңдер ме) -- ден сұрады Кочетков, жауап 
алуға асығып. 

-- Білеміз,-- деді Бастаубаев басын шұлғып. 

Парашютистерді қатар отырғызып қойып Кочетков жауап 
алуға кірісті. 

-- Атағожиев қайда? -- деді ол ең алдымен. 

-- Оны кеше қожамыз атып тастады,-- деді Бастаубаев 
төмен қарап. 

-- Қожаң кім? 

-- Ағаев деген кісі. 

Парашютистерден көз алмай отырған Шариповтың есіне, 
Ағаевтың фамилиясын естігенде, бұдан бір жыл бұрын Тұүрк- 
мен Мемлекеттік хауіпсіздігі халық комиссариатының хабары 
түсе кетті. О хабарда: 1943 жылы июнь айында Люккенвальд 
разведкалық мектебін бітіріп шыққан бес кісілік топтың Түрк- 
мен жеріне келіп түсіп ұсталғаны, Люккенвальдта Ағаев Али- 
хан бастаған бір топ қазақ жігіттерінің Қазақстанға аттану 
үшін дайындықтан өтіп жатқаны айтылған еді. 

-- Қайсы Ағаев? Алихан ба? -- деп, осы хабар есіне түс- 
ҡен Шарипов, жауапқа қатыса кетті. 

-- Дәл өзі! -- деп Бастаубаев жалт қарады.-- Біледі екен- 
сіздер ғой! 

-- Біз жіберген елші шал қайда? 

-- Гоптың ішінде жүр. Жол көрсетесің деп Ағаев жібер- 
мей қойған. 

-- Нешеусіңдер өздерің? 

-- Он төртпіз. Екеуіміз, міне, қашып кеттік, Ағаевпен бір- 
ге он екі кісі бар. 

-- Гурьев облысына барлығың бірге келдіңдер ме, немесе 
бөлініп келдіңдер ме? 

--- Жеті-жетіден екі бөлініп келдік. Ағаев бастаған бірінші 
топ майдың екісінен үшіне қараған түні түскен. Екінші топ 
Ағаевтың орынбасары Бом Бахи дегеннің басшылығымен май- 
дың бесінен алтысына қараған түні келді. Мына екеуіміз сол 
екінші топпен бірге түстік, Сегізінші май күні Ағаевтың тобы- 
мен қосылдық. 

-- Келген мақсаттарың не? 

-- Тылда көтеріліс ұйымдастырыңдар, диверсия жасаңдар 
деп жіберді ғой неміс разведкасы. Бірақ, Ағаев тобын- 
дағы адамдардың көпшілігі немістердің тапсырмасын орында- 
ғысы келмейді. Көрерсіз, ұзамай қалғандары да қашып шы- 
ғады. 

-- Бір-бірлеп қашқанша, бәрің жабылып Ағаевты неге 
ұстап алып келмедіңдер? 

-- Ойбай, Ағаев жалғыз емес қой. Оның Эакиров, Бом 
Бахи деген бақандай екі орынбасарлары бар. Дінішев деген 
бас кесер адьютанты және бір дәрігері бар. Гөртеуі де Ағаев- 
тан қалысатын кісілер емес. Оның үстіне Ағаевқа жағымпаз- 
данып жүрген Қадыров Әлжан деген бір бай баласы бар. Осы 
бес-алты кісі неміс разведкасының тапсырмасын орындауға 
шындап кірісетін адамдар. 

-- Ал, Ағаев қайда қазір? -- деді Кочетков, оны тезірек 
ұстаудың қамын ойлап. 

-- Алатауға қарай кетіп барады. Түнде «Теректі» колхо- 
зының фермасына кіремін деп Ағаев сіздердің адамдарыңыз- 
бен соқтығып,қала жаздады. Сіздердің кісілеріңіз қуып кетті- 
ау деймін соларды. 

«Теректіге» барған Шармай шығар деп ойлады Кочетков, 
оның екі күннен бері хабарсыз кеткенін есіне алып... 

-- Олар бәрібір ешқайда қашып құтыла алмайды,-- деді 
Бастаубаев, ойланып отырған Кочетковқа.-- Біздің қару-жа- 
пдағымыз, жарылғышымыз, ақшамыз, барша мүлкіміз осы маң- 
да көмулі жатыр. Сол мүлкін іздеп Ағаев түбінде бір келуге 
тиіс. 

“-- Көрсетесіңдер ғой мүліктерің жатқан жерді? -- деді 
Қочетков парашютистерге сын көзімен қарап. 

-- Сөзсіз. Керек болса қазір алып барайық! -- деп, Бас- 
таубаев дайын екендіктерін көрсетті. 

Жауапты әзірше осымен доғарып, Кочетков далаға шықты. 
Парашютистердің қасына бір милиционерді отырғызып, ол 
Шариповты шақырды. 

-- Сонымен кейбір жұмбақ сұрақтар шешіліп қалды,-- де- 
ді Кочетков, біраз жерге ұзаған соң, қысқа жауаптың нәтиже- 
сін қорытып.-- Бірінші, өзімізге белгілі Ағаев бастаған топ 

келіп түсіпті. Екінші, майдың үші мен алтысында келген само- 
леттердің екеуі де Ағаевтың тобын бөлшектеп әкеп тастапты. 
Үшінші, Ағаев тобының саны, келген мақсаты, бара жатқан 
бағыты анықталды. Төртіншісі, Ағаев тобының мүлкі, әсіресе 
бұзылғыштары, біздің қолда дей беруге болады. Жарылғыш 
затсыз олар диверсия жасай алмайды. 

-- Иә, көп сұрақтар айқындалып қалды,-- деп келісті Ша- 
рипов.-- Бірақ, бірінші топтың мүлкі қайда жатқанын біз әлі 
білмейміз, 


3. «Теректі» колхозының фермасында НКГБ отрядымен 

соқтығысып қала жаздаған Ағаев тобы түні бойы жүріп, 
таңертең кішірек бір көлдің жағасындағы қалың қамысқа кір- 
генде бір-ақ тоқтады. 

-- Ей, шал, Алатауға енді қанша жер бар? -- деді Ағаев 
атынан түскен соң. 

-- Әлі елу шақырымдай жер бар,-- деді шаршап отыра 
қалған Бектұрлиев. 

-- Алыс екен! Қарап тұрсаң бір сағатта жетіп баратын 
жер сияқты,--- деп Ағаев көгеріп көрініп тұрған тауға қарап 
біраз тұрды. 

Екі кісісінен айырылып, ашуын ішіне сақтап жүрген Аға- 
ев, дем алуға кіріспес бұрын жігіттерімен тағы да сөйлескісі 
келді. 

-- Бұ қайсысың, әй? -- деп жалт қарады ол, біреудің қор 
ете түскен дауысын естігенде. 

-- Шешесінің баласы! -- деп Дінішев ұйықтап кеткен Мұ- 
қатаевқа қарап күліп еді, Ағаевтың ала көзін көріп ыржиған 
езуін тез жинай қойды. 

- Оят ананы! -- деп жекіріп жіберді Ағаев адьютантына. 

Дінішев жағадан ап көтеріп еді, қатты ұйықтап кеткен Мұ- 
қатаев оянбады. Гек Дінішев сылқ еткізіп жерге қайтадан тас- 
тап жібергенде ғана, басы жерге соғылып, Мұқатаев шошып 
оянды. Мұқатаевтың шошыған түрін көргенде, ашулы Ағаев 
мырс етіп еріксіз күліп жіберді. Закиров, Бом Бахи, Дінішев 
бастығын қостап мәз-майрам боп күліп алды. «Мысыққа ойын 
керек, тышқанға өлім керек» деген осы екен-ау деп ойлады 
шетте отырған Оспанов жолдасына жаны ашып. 

-- Иықтарыңдағы пагондарыңды, кеуделеріңдегі орденде- 
рің мен медальдарыңды ағытып түсіріңдер! -- деді Ағаев жі- 
гіттеріне зілді дауыспен, күлкі тиылған соң. 

Жігіттер тіл қатпай Ағаевтың бұйрығын орындай бастады. 

-- Ал, ағыттық,-- деді Оспанов. 

-- Жинап бәрін маған алып кел! -- деп Ағаев адьютантын 
жұмсады. 

Шешілген пагондар мен орден, медальдарды Дінішев бас- 
тығының алдына әкеп үйіп қойды. 

-- Енді қалталарыңдағы документтеріңді қолдарыңа 
алыңдар! -- деп, «жина!» дегендей Ағаев адьютантына белгі 
берді. 

Дінішев документтерді жинап тағы да Ағаевқа алып келді. 

-- Осы дұрыс болар. Енді сендерге қашатын жол жоқ. 
Документсіз қайда барасыңдар?! -- деп, Ағаев жігіттеріне 
ежірейе қарады. 

астығының ойын жігіттер сонда ғана ұқты. Жоқ! Жалған 
документтің бар-жоғы біздің қашуымызға кедергі жасай ал- 
майды. Үйтіп, бізді ұстай алмайсың. Ерегістіре берсең бүгін- 
ақ тайып тұрармыз, деп Оспанов ішінен ыза боп отыр. 

-- Ал, жата қалыңдар! Бес-алты сағат ұйықтап алайық. 
Ораңдар ана шалды! Оспанов, Керімбердиев, Мұқатаев. Үше- 
уің екі сағаттан кезекпен күзетте тұрасыңдар. Келе жатқан кі- 
сі көрсеңдер мені оятыңдар. Аттар мен түйе қамыстан шығып 
кетпесін, байқаңдар! -- деді Ағаев жатуға ыңғайланып. 

Закиров пен Бом Бахи шалды текеметке орап, текеметтің 
екі ұшын екеуі басып жата бастады. Өзара келісіп күзетте ал- 
дымен Оспанов түратын болды. Өзгелері ұйықтап қалған соң, 
қалғып отырған Оспанов суға түсті... Құрысын, кетемін бүгін 
деп шешті ол, судап шығып, көл жағасында біраз отырған соң. 
Еріккен Оспанов дүрбімен төңірекке көз салды. Кенет, көзіне 
ойпаттау жерде жақын жатқан бір ауыл көрінді. Қатын-қа- 
лаштан басқа ауылда жүрген ешкім жоқ сияқты. Ауылдың 
ар жағында тұсаулары бар екі-үш ат жүр. «Шіркін, анау жи- 
рен ат қолыма тисе...» деп тамсанып қояды жайылып жүрген 
аттарға тағы бір көз жіберіп. Жақын жерде ауыл тұрғанын 
Ағаевқа айтпау керек. Қаша қалсам түнде осы ауылға кеп 
паналауға болар. Бірден, екіден, қашқанша бес-алтау боп кет- 
кен жақсы болар еді. Алатауға жеткен соң қашып кету оңай 
тимес. Не де болса бүгін түнде жолға шыққан соң қашқан 
жөн. Мұқатаевтың маған еретініне күмән жоқ. (Жақсылап сөй- 
лессең Керімбердиев те көнуге тиіс. Гағы қайсысын ала кетсе 
болар екен? 

Екі сағат уақыт өткізіп, екінші күзетшіні оятуға оқталған 
Оспанов, Керімбердиевтің өз бетімен тұрғанын көрді. Көлдің 
ар жағында тұрып ол Керімбердиевке қол бұлғады. 

-- Бұ қалай болды, Кеңесбай, осылай сорлап жүре бере- 
міз бе? -- деді ол даусын баса сөйлеп, көзін уқалап жанына 
келген Керімбердиевке. 

-- Енді не істейміз? -- деді Керімбердиев, белгілі шырай 
білдірмей. 

-- Кетсек қайтеді? 

-- Қазір ме 

-- Жоқ, соңыра таман. 

Ашып тура жауап бере қоймағанмен Керімбердиевтің қа- 
шуға қарсы емес екендігін аңғарды Оспанов. 

-- Қалай қарайсың, Мұқатаев бізге ерер ме екен? -- деді 
ол тағы сыр тартып. 

-- Ереді,-- деді Керімбердиев ойланбай. 

Мына жауабынан кейін Керімбердиевке күмондануды Ос- 
панов қойды. 

-- Онда жақсы болды!-- деп орнынан тұрып Оспанов 
дем алуға жүре берді. Бекер қорқып жүреді екенбіз ғой бір- 
бірімізден, көпшілігіміздің ойымыз бірдей сияқты деп өкінді 
ол жатарда. 

Кеш болды. Терістік батысқа қарай, Алатауды беттеп, 
Ағаев соңғы сапарға шықты. Құдай бұйырса, бүгін түнде тау- 
дың бір қойнауына орналасармыз деп үміттеніп келеді ол. 

олдың екі беті қалың қамыс. Адам кіріп кетсе көрінер 
емес. Тығылуға осыдан артық қандай жер керек? Оспанов қа- 
сында келе жатқан Керімбердиевті түртіп қалды. Бірін-бірі 
түрткілеп белгі бере бастады олар. Атқа мінген Ағаев алда 
кетіп барады. Орынбасарлары Бектұрлиевты орталарына алып 
келе жатыр. Бір жаманы -- Мұқатаев солардың қатарына еніп 
кетіпті. Оны түртіп кейін қалдырсақ өзгелері сезіп қояр деп 
қорықты Оспанов. Жарайды, ебін тауып соңынан өзі келер 
деп, Мұқатаевтың артта қалуын тоспай, Оспанов жол жиегін- 
дегі қалың қамысқа кіріп жоқ болды. Бір-бірлеп жігіттер қа- 
мысқа сүңгіп тығыла берді. 

-- Кішкене тұра тұрыңдар, қамыстың сылдыры басыл- 
сын,- деді Оспанов сыбырлап, соңынай келген жолдаста- 
рына. 

Тып-тыныш болған қамыс іші бір-екі минуттан соң тағы 
сылдыр ете түсті. «Қозғалмаңдар!» деп белгі берді де Оспа- 
нов автоматын кезеп тұра қалды. Егер осы келе жатқан Аға- 
ев немесе Закиров, Бом Бахилардың бірі болса табанда атып 
тастаймын деп тістеніп тұр. Мүмкін, Мұқатаев шығар! "оса 
тұрайық! -- Осы кезде қамысты жарып, далбалаңдап Қады- 
ров шыға келді. 

-- ӘЙ, сен адасып жүрсің бе, әлде бізді қуып келесің бе?--- 
деп Оспанов автоматын Қадыровтың кеудесіне тірей қойды. 

Оспановтың жанындағы жігіттер Қадыровтың екі қолын 
шап беріп ұстай алды. 

-- Өй, қойыңдар, жігіттер. Қуғаны несі! Мен сендермен 
бірге болайын деп қашып келе жатырмын,-- деді Қадыров 
жалынышты түрде. 

Кадыровтың қашып келемін дегеніне Оспанов таң қалды. 

-- Артыңда кім бар -- деді ол, Мұқатаев келмес пе екен 
деген үмітпен. 

-- Ешкім жоқ. Мен қалып қойғанда өзгелері кетіп бара 
жатқан. 

Жігіттер Оспановтың белгісімен Қадыровтың қолын боса- 
тып, кейін жүрейік деп тұр еді, өздерін іздеп, жолмен қайтып 
келе жатқан Ағаевтың даусын естіді. 

-- Қай тесікке кіріп кетті екен, ол иттер! Бағана документ- 
терін алғанша автоматтарын тартып алып қойсамшы, Қап!-- 
деп, кіжініп қояды Ағаев. 

«Ә, оның жөн. Қолымызда автомат болмаса, қасыңда келе 
жатып, мүмкін, қаша алмас едік. Автоматтан қорқып қамыс- 
қа кірмей тұр» деп, ішінен қуанып отырған Оспанов біраздан 
соң терістікке қарай желіп өткен аттың дүбірін естіді. 

-- Кетті! -- деді ол, жолдастарына қарап. 

Қамыс ішінде бір сағаттай отырып, Ағаев ұзап кеткен соң, 
бес жігіт жолға шықты. 


1. Таң ата Шилісай қойнауынан шыға келген Ақтөбе 
облысының Байғанин аудандық оперативтік отря- 
ды төрт атқа мінген қарулы бес қазаққа кез бола кетті. 

-- Қаруларыңды тастаңдар! -- деп бұйырды отряд 
бастығы Корнилов Анатолий Васильевич, бес қазақтың 
кім екенін сезе қойып. 

Парашютистер автоматтарын, пистолеттерін жерге 
лақтырып тастап, аттарынан қарғып түсті де қолдарын 
көтерді. 

-- Сен қайдан жүрсің? -- деп, таңдана қарады Кор- 
нилов, жалғыз қолын көтеріп тұрған Керімбердиевке, 
парашютистерді тінтіп жатып. 

-- Мен Германиядан келе жатырмын,-- деді Керім- 
бердиев жасырмай. 

-- Қолыңды қалай жоғалттың? 

-- Диверсия жасаудың тәсілін үйреніп жүргенде ұстап 
тұрған жарғышым жарылып кетіп қолымды үзіп түскен 6бо- 
латын. 

-- Соған қарамай жіберіп жүр ме сені осында?. 

Керімбердиев басын шұлғып төмен қарады. (ау развед- 
касының қулығы мен опасыздығы Корниловты тебіренткен- 
дей. Қанша қырағы болса да совет адамдары қолы жоқ кісіні 
жау жіберді деп ойламас деген екен ғой жау разведкасы... 

-- Қайда бара жатырсыңдар? -- деді Корнилов Керімбер- 
диевтен көзін алмай. 

-- Берілейік деп сіздерді іздеп жүрміз. 

-- Өзгелерің қайда? 

-- Екі жолдасымыз алдыңғы күні қашып кеткен, қайда 
екенін білмейміз. Гүнде мына бесеуіміз Ағаевтан қалып қой- 
дық. Өзге жетеуі Алатауға тартты білем,--- деді Оспанов бәрі 
үшін жауап беріп. 

-- Жоқ, Алатауға емес, Ағаев Гурьевке тартып кетті. Сон- 
да Көкпаев деген біреуді тауып алып, рация арқылы неміс- 
термен байланыспақ. Хабарлайтын бір жоспары бар сияқ- 
ты,-- деп артта тұрған Қадыров сөзге араласа кетті. 

Біресе Оспановқа, біресе Қадыровқа қарап, Корнилов қай- 
сысына сенерін білмей қалды. 

-- Сен қайдан білесің оны? Кеше Ағаев Алатауға бара- 
мыз деп отыр еді ғой,-- деп Қорниловтың сенімсіз көзқарас- 
пен қарап тұрғанын сезген Оспанов Қадыровқа бас салды. 

-- Кеше түнде Ағаев жолда айтып келе жатқан болатын. 
Соны естіген соң-ақ, бір пәленің туарын сезіп қалып қойғам,- 
деп мойындады Қадыров, осы уақытқа дейін жолдастарына 
білдірмей жүрген сырын айтып. 

-- Сонымен қайсысың дұрыс айтып тұрсың? -- деп, Кор- 
нилов қабағын түйді. 

-- Оллаһи, мен шынымды айтып тұрмын. Ағаевтың Гурь- 
евке тартайық деген сөзін мен өз құлағыммен естідім,-- деп 
жалбарынды Қадыров, өзіне сенбей тұрғанға ашынып. 

-- Ағаев осы жігітке сенетін. Бізге айтпайтын сырын осы- 
ның көзінше айтуы мүмкін,-- деп осыған сеніңдер дегендей 
Оспанов Қадыровқа сілтеді. 

Корнилов біраз ойланып қалды. Ізіне түсіп Ағаевты қуар 
алдында Гурьев басқармасына Қадыровтың сөзін хабарлап 
қою керек екен. Мүмкін Ағаев Гурьевке бізден бұрын жетіп 
қалар... 

-- Мініңдер аттарыңа! Ажырасқан жерлеріңді көрсетің- 
дер! -- деп, асыққан Корнилов атына қарғып мініп алды. 

Жол-жөнекей Корнилов парашютистерден көп әңгіме есті- 
ді. Ағаевтың жолдастарына көрсетіп келе жатқан қорлығын, 
Оспановтардың қалай қашып кеткенін, аттарды қайдан тауып 
алғанын білді. 

-- Іштеріңде бірінші топпен ұшып келгендерің бар ма? -- 
деді Корнилов, кеше айтқан Гончардың әңгімесін есіне тү- 
сіріп. 

-- Бар,-- деді Оспанов, Корниловпен қатарласа беріп.-- 
Бірінші топпен ұшып келген мен ғана, мыналар екінші топпен 
келген. 

-- Бірінші топтың жүгі қайда? 

-- Сол алғаш түскен жерімізде. Бірақ жер атын біл-« 
меймін. 

-- Таба аласың ба со жерді? 

-- Табуым керек. 

Әңгімелесіп отырып, кейде аяңдап, кейде желіп Корнилов 
талай жер жүріп тастады. Күн көтеріліп ысып қалды. Түні 
бойы жүрген аттар шаршаған сияқты. Өздері де қалжыраған. 
Кенет, Корниловқа бір ой келді: апыр-ау, мыналар Гурьевте 
Көкпаев деген біреу бар дейді, оны біле ме екен Гончар... Қой, 
тездетіп Гурьев чекистерімен байланысайын. 

-- Айда, жігіттер, аттарыңды! 

Тебініп шаба жөнелген Корнилов отряды біраздан соң те- 
рістікке бет алып келе жатқан Шармай отрядымен түйісті. 

--- Сіз Ағаевтың ізінен бұрыс кеткен сияқтысыз,-- деді 
Корнилов Шармаймен танысқан соң. 

Корниловпен хабар алмасып, Шармай кейін оралды. Ұза- 
май олар Оспанов, Қадыровтардың түнде Ағаевпен ажырас- 
қан жеріне жетті. Із танитындар іске кірісті. Қадыровтың ха- 
бары дұрыс болып шықты, Алатауға тура тартпай, із солға 

бұрылды. Ағаевтың түні бойы жүрсе, күндіз тығылып жата 
тыны белгілі. Осы жолмен түні бойы жүрсе, мөлшері үшінші 
немесе төртінші нефтекачканың тұсына барып тоқтауға тиіс. 
Қазір, сөзсіз, бір жерде тығылып дем алып жатыр. Олай бол- 
са, мына шаршаған аттарды, ұсталған парашютистерді қал- 
дырып, машинамен дереу Ағаевтың ізіне түсу керек. 

Осы түйінге келген Шармай мен Корнилов отрядтары Құ- 
лақшы ауылына тартты. Құлақшы -- «Теректі» колхозының 
фермасынан үш-ақ шақырым жерде, Бүгін сол ауылға Гончар 
ұшып келмек еді. Машина да сонда. Оның үстіне «Киров» 
колхозына кеткен Шариповтың қарамағына Оспановты жет- 
кіздіртіп салу керек. Оспановты пайдаланып, Шарипов бірін- 
ші топтың жүгін тауып, қазып алуға тиіс... Әйтеуір, қанша 
асыққанмен Құлақшыға соқпай кетуге болмайтын болды. 

Шармай мен Корнилов Құлақшыға келе жатқанда, үшін- 
ші нефтекачканың бастығы қалақ бас зор Пахоменко Вениа- 
мин Алексеевич көрші колхоздан бір хабар алды. 

-- Мені сізге ферма бастығы жіберіп еді,-- деп айта бас- 
тады хабар жеткізген колхозшы.-- Кеше біздің фермаға орта- 
ларында бір шалы бар қарулы бес қазақ келді. Олар менің 
құнажынымды сойдыртып, етінің жартысын пісіртіп, қалға- 
нын шикідей салып алып кетті. Егер өзіміздің әскерлер болса, 
мұндай қиянат жасамаса керек еді. Гегі солар бандиттер бо- 
лу керек. 

Жау десанты түскенін чекистерден біліп, нефтепровод пен 
нефтекачканың күзетін күшейтіп сақ отырған Пахоменко, се- 
лЛектр арқылы көрші нефтекачкаларда күзетте отырған қару- 
лы оперативтік топтарға колхозшының хабарын жеткізіп, 
олардың келгенін тосып отырмай, өзі жанына жеті қарулы кі- 
сіні ертіп алып, парашютистерді іздеп жолға шықты. Ферманы 
беттеп келе жатқан Пахоменконың тобы, нефтекачкадан төрт- 
бес шақырым ұзай бергенде, тасадан шыққан автомат даусын 
естіп жата қалды. Жырада бұғып отырған жау, автоматынан 
оқ жаудырып маңына жолатар емес. Автоматтары болмаса 
да Пахоменко тобы мылтықтарымен жауға күш көрсете бас- 
тады. 

Осы кезде атыс болып жатқан жерге Пахоменкодан хабар 
алған екі оперативтік топ бірінен соң бірі келе қалды. Келе 
атысқа кірісіп кеткен Гурьев облыстық НКВД басқармасы- 
ның оперативтік уәкілі Хусаинов Ғазиз, жаудың бірін оққа 

ұшырып, автомат үнін өшіріп тастады. 

-- Жарайсың Ғазиз, мергендігіңді бір көрсеттің, әйте- 
уір! - деп, жанында жүрген бір жолдасы Хусаиновты мақтап 
жатыр. 

Автоматшы оққа ұшқан соң, атыс доғарылып тым-тырыс 
бола қалды. Бір топты басқарып келген Ақтөбе облыстық ми- 
лиция басқармасының басшыларының бірі подполковник Ле- 
бедев Сергей- Николаевич басын көтеріп айналаға көз жіберді. 
Сұлап жатқан өліктен басқа ешнәрсе көрінбейді. «Осылар аяқ 
астынан қашып кетпесе игі еді!» -- деп, хауіптеніп тұра берген 
Лебедев, жырадан көтеріліп өлікке қарай жылжып келе жат- 
қан бір парашютистің басын көріп бұға қалды. Сол-ақ екен, 
пулеметтен оқ жаңбырша жауып кетті. Тынған атыс қайта 
басталды. 

-- Атыңдар!-- деді Лебедев, қасындағы солдаттарға. 

Дүріс-дүріс оқ атылып жатыр. Пулемет үдей түсті. 

-- Өлгілерің келмесе беріліңдер! -- деп айғай салады Ле- 
бедев, пулемет тұтығып қалған кезде. 

Бірақ жау берілгісі келмеді, пулеметтен оқты жаудыра бер" 
ді. Мұны байқаған чекистер де атысты күшейте түсті. 

-- Лақтыр бір гранатаны!-- деді Лебедев қасында жат« 
қан солдатқа, жаудың қолға түскісі келмейтінін сезіп. 

олдат лақтырған граната пулеметчикті мұрттай ұшырды, 
Жау пулеметінің үні тынды. Атыс тағы тоқталып қалды. 

-- Өзгелері қашты білем, қуу керек! -- деді Лебедев, жа- 
нына келген Хусаиновқа қарап. 

Қасына бес-алты солдат ертіп Лебедев граната түскен жер- 
ге барды. Екі өлік, бір қол пулеметі, бір автомат, патрон сала- 
тын сумка, бірнеше консерв банкалары шашылып жатыр. Жы- 
раны жағалай өрлеген із көрінеді. Машинаға отырып алып, із 
қуып Лебедев пен Хусаинов келеді. Әлсін-әлсін машина тоқ- 
тай қалады. Хусаинов жыраға түсіп із қарайды. Сүйретілген 
із таусылар емес, оңтүстікке қарай кетіп барады. Жау эжептә- 
Уір жер жүріп тастапты. Соған қарағанда пулемет, автоматпен 
екі кісісін қалдырып, өзгелері жыраны бойлап баяғыда кетіп 
қалған сияқты, Әйтпесе, әлгі екі арада осынша жер кетіп қа- 
луы мүмкін емес. 

Бірқыдыру жер жүрген соң, машина үстінде отырған 
Лебедев жыра ішінде қашып бара жатқан үш кісінің басын 
байқап қалды. Тоқтай ғап отряд үш қашқынды қоршауға кі- 
рісті. 

-- Қойыңдар атысты, беріліңдер! -- деп айғай салды Ле-« 
бедев, атысқа кіріспес бұрын. 

1ШЖБау тыңдар емес, жауап берудің орнына граната лақты- 
рып әлек боп жатыр. «Қандай бұйрық болады?» дегендей, 
солдаттар Лебедевке жаутаңдап қарап қояды. 

-- Құртыңдар! -- деді Лебедев, солдаттардың ойын сезіп 
қап. 

Атыс ұлғая түсті. ау автоматтарының үні біртіндеп ба- 
сылды. Жыраға мойнын созып қараған Лебедев, үш қашқын- 
ның айқаса құлап жатқанын керді, ұрыс бітті. Лебедев, Ху- 
саинов, солдаттар өлік жатқан жерге жүгірді. 

-- Осы біреуі Ағаев болуы керек,-- деді Хусаинов, мұрт” 
ты өлікті көрсетіп.-- Қараңдар, жыраны өрлеп кеткен басқа 
із жоқ па екен! 

Жыраны жағалап жүгіріп кеткен бір солдат біраздан соң 
ентіге қайтып келді. 

-- Жолдас начальник! Әрі қарай ешбір із жоқ. 

-- Ол қалай! Тағы екі парашютист болуы керек еді ғой. 
Сонан соң біздің Бектұрлиев қайда) -- деп таң қалды Ху- 
санинов. 

Пахоменкоға келген колхозшының айтуына қарағанда, ке- 
ше ғана бесеуінің жанында шал жүрген еді, қайда кетті екен 
ол шал? Тоқта! Фермаға бесеуі барса, екеуі қайда болды екен 
сол кезде. Мұны Бектұүрлиев білуге тиіс... 

Қараңғы түсіп бара жатқан соң Лебедев пен Хусаинов 
өліктерді, трофеялық қару-жарақтарды машинаға тиеп алып 
нефтекачкаға қайтты. 


2. Түнде үшінші нефтекачка бастығының кабинетінде Гон- 
чар, Шармай, Кочетков, Шоқановтар ертеңгі күні істе- 

Летін әрекеттер туралы кеңесіп отыр еді, кабинетке өрт коман- 

дасының бастығы жас жігіт Такенов Жұмағали кіріп келді. 

-- Жолдас начальник! Бектұрлнев деген бір шал келіп тұр. 
Сізбен жолыққысы келеді. 

-- Ойбай келсін мұнда! -- деп, шалдың фамилиясын есті- 
генде Гончар қуанып қалды. 

Такенов жып беріл шығып кетті. 

-- Айттым ғой мен, тірі болса шал жол табады деп,- қуа- 
нышты Кочетков ерсілі-қарсылы жүре бастады. 

Такенов кабинеттің есігін ашып қалғанда, кіруге батыңқы- 
рамай тұрған Бектұрлиев көрінді. 

-- Кіріңіз, кіріңіз,-- деп, Кочетков Бектұрлиевке қарсы 
жүрді. 

Әлгінде батыңқырамай тұрған Бектұрлиев, кабинетте 
отырған адамдардың жылы жүзін көргенде, бас киімін қолы- 
на алып батыл кіріп келді. 

-- Амансың ба, шалым! -- деп Кочетков Бектұрлиевті бас 
салды. 

-- ШҮүкір,-- деді Бектұрлиев, шоқша сақалын бір сипап 
қойып. 

-- Мына кісі облыстық НКГБ басқармасының бастығы 
Гончар! -- деп Кочетков шалға бастығын таныстырды. 

Кочетков пен Шармайды білсе де, орталарында танымай- 
тын бір адам тұрған соң Бектұрлиев шешіліп сөйлемей түр еді. 
Енді, таныс емес адамның кім екенін біліп, ол ашыла бастады. 

-- Ту, сіздерді де көретін күн болады екен-ау! -- деп, ол 
орындыққа сылқ етіп отыра кетті. 

ектұрлиевтің осы бір отыра кет!сі, басынан қиын жағдай- 
ларды өткізіп, өмірден күдер үзе жаздап қалған адамның бей- 
несі еді. 

Бірер минут барлығы да үндемей отырды. 

-- Атағожиевты өлтіріп кетті ғой, білесіңдер ме оны) -- 
деп, сөзді. Бектұрлиевтың өзі бастады. 

-- Білеміз, Бәке. О кісіні жерлегенімізге бүгін бес күн 
болды! -- деді Гончар. 

Шал тағы да үндемей қалды. 

-- Ал, енді мен сіздердің тапсырмаларыңызды орындай 
алмадым,-- деді ол біраздан соң, кінәлі кісідей. 

-- Сіз тым кішіпейіл адам екенсіз,-- деп күлді Гончар.-- 
Бізше сіз тапсырманы жақсы орындап шықтыңыз. 

-- Жақсы дегеніңіз артығырақ болар. Жаумен жүріп, мен 
сіздерге түк хабар бере алмадым ғой. 

-- Қалайша? Атағожиевты ауылдан алып кетерде Эмбіні 
бойлап Алатауға тарттық деген кім еді? 

Бектүрлиевтың бетіне қуаныштық па, таңқалғандық па әй- 
теуір бір ерекше өзгеріс кірді. 

-- Е, сіздерге оны жеткізген екен ғой!-- деп ол кішкене 
көңілденіп қалды.-- Мен ойлап едім, қатындар сол сөзге мән 
бермеген шығар деп. 

-- Мән бергенде қандай, қатындар бізге сол түні болған 
істің бәрін айтты,-- деп сөзге Қочетков килікті. 

-- Онда қатындар жарады. Мен түк пайда: келтіре алмай 
қайта жауға жол көрсетіп, сіздерді адастырып кеттім бе деп 
уайымдап жүрдім,-- деп Бектұрлиев сақалын тағы бір сипап 
қойды. 

-- Жоқ, Бәке. Сіз бізге көп көмек көрсеттіңіз. Жау ішінде 
қорықпай жеті күн жүріп жеті кісіні бетінен қайырған аз жұ- 
мыс емес,-- деп Гончар шалдың арқасынан қақты- Негізгі 
мақсатты сіз орындап шықтыңыз. 

-- Ойбай-ау, олардың қашуына менің себебім тиіп пе? 

-- Әбден тиді. Сіз айттыңыз ғой оларға: қоршауда қал- 
дыңдар, тығылмаңдар, беріліңдер, бәрібір ұстайды деп. Өзде- 
рі қобалжып жүрген адамдарға сіздің сөзіңіз қандай әсер етті 
десеңізші!, 

Алғашқыдай емес, көңілі көтеріліп шал жайраңдап қалды. 

-- Иә, бағанағы атыс немен бітті? -- деп Бектұрлиев сұ- 
рақ қойды осы кезде. 

-- Бесеуін атып түсірдік, екеуі жоқ,-- деді Гончар.-- Сіз 
білмейсіз бе ол екеуінің қайда кеткенін? 

-- Білмеймін. Алдыңғы күні Ағаев сол екі жігітті бір 
жаққа жіберді. Қайда жібергенін, не себепті жібергенін мен 
сезбей қалдым. 

-- Алдыңғы күні дейсіз бе? 

-- Иә. 

-- Бүгінгі атыста олар болмаған екен ғой! 

-- Жоқ, бүгін атысқа қатысқаны бесеу-ақ. 

-- Ал, өзіңіз қалай құтылдыңыз Ағаевтан. Соны айты- 
ңызшы,-- деп, құмартып отырған сұрағын қойды Гончар. 

-- Менің құтылуым бір ғажап болды. Атыс басталып, бір 
адамы құлаған соң, біреуін пулеметпен қалдырды да екі жол- 
дасын ертіп Ағаев қаша жөнелді. Далбаңдап сайға қарай мен 
де жүгірдім. «Әй, шал, сен қайда бара жатырсың?» деп, Аға- 
ев мылтығын кезеді. «Ана аттарды алып келе қояйын» деп қу- 
ландым мен. Аттарды бір сайдың ішіне тұсап қоя берген едім, 
Ағаев сеніп қалды. «Біз мына жырамен жүре берейік, сен тез 
алып келе ғой!» дегені. Әншейінде қасынан бір елі қалдыр- 
майтын Ағаев, осы жолы ешкімді ерттірмей жалғыз қоя бер- 
гені емес пе. Тегі өзін атыс састырды білем. Мен аттың бір 
тәуірін ұстап міндім де, сайдың ішімен тартып отырдым. Бір 
ат пен бір түйе сол жерде қала берді. Гу! Таңертең іздеу ке- 
рек екен ғой о жануарларды,-- деп Бектұрлиев сақалын си- 
пап, тұнжырай қалды. 

-- Ештеңе етпейді, жануарлар қайда кетер дейсіз, таңер- 
тең тауып аларсыз. Бәрінен де сіздің аман құтылып шыққа- 
ныңызды айтсаңызшы! --- деп Гончар әңгімені тұжырды. 

Ертеңіне чекистер Бектұрлиевке өліктерді көрсетті. 

-- Басшысы мынау,-- деді Бектұрлиев, сілейіп жатқан 
мұртты жуанды аяғымен түртіп.-- Мені болыс қылып қоймақ- 
шы еді, енді көрдіңіздер ме жатқан түрін. 

-- Мә, мынауыңыз қызық екен, айтыңызшы, қалай деді 
сізге,-- деп қызыға түсті Гончар, өліктерден аулақ кеткен 
соң. 

-- Ойбай, оның шатып айтпағаны жоқ қой. Жақында боль- 
шевиктерді қырып, Қазақстанды өз қолыма аламын деді. Бая- 
ғыдағы «Алашорда» үкіметін қайта құрып, үкімет басында өзі 
отырмақшы. Колхоз, совхоз, МТС-тарды таратып, жеке мен- 
шікті шаруашылық құрмақ: о дүниеде кеңес деген болмайды, 
болыс, би, қажылар қожа болады, Сонда сені болыс қоямын, 


8% 203 


шал. Малың көп болады, бір қызды қатын қып аласың, мүм- 
кін бірнешеуін аларсың, оны өзің білесің. Гек мені тойға ша- 
қыруды ұмытпасаң болғаны. Самолетке отырып аламын .да, 
«Алаштың» сары жібек туымен Аллматыдан құйындай ұшып 
келемін. Құдай бұйырса, сонда бір ат шаптырып бой көтерер- 
міз... деп бөсті-ау кеп. 

-- Мәс-саған! -- деп қойды Гончар.-- Ал, сіз не дедіңіз 
оған? 

-- Е, не дерсің ол антұрғанға. «Ерте қышқырған көкектің 
басы жарылады» деуші еді, байқап сөйле балам деп едім, ашу- 
ланып қалды. Сонан соң сеніңкіремей, тоқтаған жерде өзімді 
текеметке орап басып жататын болды. Әлегімді шығарды емес 
пе, жауыздар! 

-- ІШарайсың, шалым! -- деп, жаудың азабына төзіп шық» 
қан Бектүрлиевке риза бобып қалды Гончар. 

-- Қой! Рұқсат болса, мен енді далада қалған малды іздеп 
тауып алайын! -- деп Бектұрлиев Гончарға қарады. 

Гончар мен Шармай бір күліп алды. 

-- Барыңыз!-- деді Гончар. 

-- Ни пуха, ни пера! -- деп қала берді Шармай. 

-- Міне, нағыз еңбек адамы! -- деп бас шайқап масаттан- 
ды Гончар.-- Кешеден бері малдың қамын ойлап тиышсызда- 
нып отырды, Не деген кішіпейіл, өзі өжет, халыққа берілген 
адам. Біздің күшіміз осындай саналы адамдардың, қалың бұ- 
қараның жәрдемінде ғой. Халық көмектеспесе біз не істер 
едік! Ағаевтың тағдыры осыған үлкен дәлел емес пе?!. 

Осы кезде сөйлесіп тұрған Гончар, Шармай, Кочетковтар- 
ға нефтекачка бастығы Пахоменко жүгіріп келді. 

-- Жолдас начальник. Сізді телефонға шақырады,-- деді 
ол Гончарға, 

-- Кім? 

-- Мақат аудандық НКГБ бастығы. 

Гончар жылдам басып нефтекачка бастығының кеңсесіне 
кірді де үстел үстінде жатқан телефонның құлағын алды. 

--- Алло! Иә... Тіпті жақсы болды. Құттықтаймын! Қайда 
жіберген екен оларды? Қойшы! Қызық болды ғой онда! Иә, 
иә, естіп тұрмын... Қой! Олай болса екеуін тезірек Гурьевке 
жеткіз! Мен қазір Гурьевке ұшып барамын. Жақсы. Хош!.. 

Шармай мен Кочетков Мақат аудандық НКГБ бастығы- 
ның хабарын Гончардың қуанышты түрінен, оның әрбір қыс- 
қа сөзінен сезіп тұр. 

-- Операция әлі біткен жоқ, жолдастар! -- деді Гончар, 
телефонның құлағын орнына қоя беріп. . 

-- Қалайша?! -- деп таңданды Кочетков. 

-- Анау екеуі Мақат аудандық НКГБ-ға беріліпті. Ағаев 
оларды Кекпаевпен байланысу үшін Гурьевке жіберсе керек. 
Бірақ бұлар қалаға бармапты. 

-- Операция біткен жоқ дегеніңіз осы ма? 

-- Жоқ, жақында тағы бір топ келмек. Ендігі мақсат -- 
сол топты түскен жерінде ұстау. 

-- Е, оның жолы бір басқа. Ағаевтың тобын түгел таптық 
қой, әйтеуір,-- деп тынышталды Кочетков. 


3. Мемлекет хауіпсіздігінің Гурьев облыстық басқармасы 

алдына жарқыраған қара жеңіл машина келіп тоқтай 
қалды. Машинадан облыстық партия комитетінің бірінші сек- 
ретары Круглов Сергей Иванович пен Гончар Иван Михай- 
Аович шығып, басқармаға кірді. 

Басқарманың екінші қабатына көтеріліп, Гончар Круглов- 
ты өз кабинетіне ертіп келді. Круглов қуанышты. 

-- Сіз жаңа фонтан туралы естіген боларсыа? -- деді ол 
Гончарға, стол үстінде тұрған графиннен стаканға су құйып 
алып жатып. 

-- Білемін,-- деді Гончар Кругловтың ойын сезе қойып -- 
Гурьев фонтаны туралы естімеген кісі кемде-кем болар. Га- 
зеттердің қай-қайсысына қарасаң да сол туралы хабар жүр. 

-- Иә. Газетке жазуға тұрарлық нәрсе. Жаңа ғана бұр- 
ғыланып аяқталған скважинадан сынау кезінде мұнайдың фон- 
тан болып шығуы Доссор промыселінің Қошқар участогінде 
мұнай қорының мол екендігін сыпаттайды. Қазір скважина 
тәулігіне он тоннаға жуық мұнай беріп тұр. Мақтанарлық-ақ 
табыс! 

Мұнайшылардың табысына шын көңлімен қуанып отырған 
Кругловтың қолына Гончар сейфтен алып бір тарақ қағазды 
ұстата берді, 

-- «Шыдай тұрыңдар, жақында сендерге көмек келеді. 
Жалынды сәлем. Феннер». - деп оқып шықты да Круглов 
таңданған пішінмен Гончарға қарады. 

-- Бұл - Герман разведкасының Көкпаевтың атына жі- 
берген соңғы радиограммасы, Дәл жіберетін күні, түсірілетін 
жері айтылмағанмен тағы бір топты жіберуге дайындалып 
жатқандығы айқындалып отыр. 

Чекистердің герман разведкасымен радио арқылы «ойын» 
ұйымдастырып жүргенің білетін Круглов сәл ойланып қалды. 

-- Немістердің Гурһевке топ-топ диверсанттар жіберіп 
жатуы кездейсоқ нәрсе емес. Олар Гурьев-Орск нефтепрово- 
дың істен шығарып, Совет Армиясын мұнайға зәру қылғысы 

келеді. Оның үстіне Гурьев мұнайының сапасы өте жоғары 
екенін жау жақсы біледі. Мұнай азайса шабуылға шығатын 
совет самолеті мен танкінің саны кемитін шығар деп дәметеді 
олар. Сөйтіп, қайтсе де жеңіске жетуді көздейді. 

-- Ол бір. Екіншіден, Бастаубаев, Қалиевтардың айтуына 
қарағанда, Ағаевқа герман разведкасы" диверсия арқылы ха- 
лық арасында наразылық тудырып, қазақ халқын Совет үкі- 
метіне қарсы көтеріліске алып шығуды тапсырса керек. 

-- Әне, көрдіңіз бе! 

-- Сергей Иванович, осы әңгімеге байланысты «Казах- 
станская правда» газетінің бүгінгі санында бір қызық хабар 
жүр екен, байқадыңыз ба? -- деп Гончар стол үстінде жатқан 
газеттерді ақтара бастады. 

-- Не жөнінде? 

-- Түрк полициясы жақын арада Түркияда фашистік ас- 
тыртын ұйым тауып, эшкерелепті... 

-- Ә, оқыдым,-- деп еске түсірді Круглов. 

-- Бұл хабардың біз үшін қызықтығы -- герман разведка- 
сының Түркияда фашистік астыртын ұйым құрғандығында 
емес. Герман разведкасының мұрын сұқпаған жері жоқ шы- 
ғар, сірә. Мәселе, сол әшкереленген ұйым басшыларының 
ішінде бізге белгілі Валиди Эакидің жүруінде. Валиди есіңіз- 
де бар шығар? 

-- Башқұрт контрреволюциясын басқарған Валидов пе? 

-- Дәл айтасыз. Шоқаев Мұстафаның досы. Шоқаев өл- 
ген соң Германиядағы Түркстан эмигранттары портфельге та- 
ласып Валиди Закиді Түркстандық ұлтшыл комитеттің ма- 
ңына жолатпаса керек. Валидидің соларға өкпелеп жүргенін 
сезген герман разведкасы оны Түркияда астыртын істерге 
пайдаланып қалған көрінеді... Міне, тыңдаңыз,-- деп Гончар 
газет хабарынан үзінді оқи бастады: Стамбул. 20 май. 
(ТАСС). Газеттердің хабары бойынша, Түркия полициясы 
жақын арада табылған фашистік ұйымның басшылары Ми- 
халь Атсыздың, Огуз Турканың және Эаки Валидің үйлерін 
тінткен. Тінтуде қолға түсірілген документтер, түрікшілдер 
ұйымы басшыларының неміс үлгісі бойынша Түркияның 
«Жаңа конституциясының» жобасы даярлағанын, «келешек 
үкімет» орындарын күн ілгері өзара бөлісіп алғанын дәлелдей- 
ді. Бұл ұйымның немістермен тығыз байланыс жасап, Берлин- 
нен қаржы алып тұрғаны анықталып келеді. Олардың наси- 
хат жүргізетін газет-журналдарының алғашқы сандары Гер- 
манияда басылып, одан Түркияға жіберіліп тұрған... 

-- Солай. Герман разведкасының халы нашарлап қалғап 
сияқты. Қай елде болмасын оның әрекеттері іске аспай әшке- 

реленіп жатыр. Дегенмен, немістер әлі күшті, күрес біткен 
жоқ, сіздер байқаңыздар, ана келе жатқан топтан айырылып 
қалмаңыздар,-- деді Круглов, сағатына бір қарап қойып, 

- Әрине, әрине,-- деп, келісті Гончар. 

Біраз эңгімелескен соң, Гончар телефон соқты. 

-- Жолдас Шармай! Сіз ана бөлмені аштыра қойыңызшы. 
Біз қазір Сергей Иванович екеуіміз... Ие, ие... 

Бөлмеде отырған Шармай мен Шарипов өз бастығы мен 
облыстық партия комитетінің секретарын көргенде орындары- 
нан тұрып сәлем берді. 

-- Мынауың барып тұрған арсенал ғой!-- деді Круглов, 
бәлмедегі чекистермен қол алысып болған соң, қару-жараққа 
қарай бас шұлғып, 

Чекистер Ағаев тобының қару-жарақтары мен мүліктерін 
тәртіппен кабинет ішіне тізіп қойған еді. Круглов бөлмені кө- 
зімен бір шолып өтіп, басын шайқады. 

-- Міне, трофеялық заттардың тізімі,-- деп Гончар ма- 
шинкаға басылған бір тарақ қағазды ұсынды. 

Круглов дауысын шығарып тізімді оқи бастады: 

еңіл пулемет -- 2 

Пулеметтің запас бөлшектері -- 1 жәшік, 

Автоматтар --8 

Винтовкалар --9 

Пистолет, маузер -- 10 

Әртүрлі патрондар -- 20 мың 

ранаттар -- 25 дана 

Жарылғыш зат -- 50 қилограмм 

Диверсиялық саймандар -- 2 жәшік. 

Шанғыш шишалар-- 140 

Ракетницалар -- 2 

бФадиостанциялар (барлық керек 


жабдықтарменен) -- 
Антисоветтік листовкалар 
(қазақ тілінде) -- 3 000-нан астам 


"Типографиялық станок-- 1 
Қазақша шрифтер, клишелер -- 20 килограмм 
"Толтырылған әртүрлі документтер -- 12 комплект 
Әртүрлі документтердің бланкалары-- 130 
Каучукті мөрлер, штамптар -- 136 
Совет ақшасы -- 6 6.6 000 сом 
Парашюттер -- 51 
Әскери және жай киімдер, бір айлық азық-түлік, Ағаев- 
тың күнделік дәптері, хаттары, тағы басқа ұсақ-түйек бұйым- 
дар. 

-- Өздерін керемет жабдықтаған екен, ә! -- деді Круглов 
таңданып, тізімді оқып шыққан соң.-- Еркіне қоя берсе, мы- 
на қару-жарақ, бұзғыштармен талай адамдарды қырып, көп 
өндірісті бүлдіретін ойлары бар екен. Жо-оқ, фашист мырза- 
лар. Большевиктер оңайлықпен беріле қоймайды. Мынадай 
ержүрек чекистер тұрғанда шпиондарды, диверсанттарды он- 
дап емес, жүздеп жіберсеңдер де қорықпаймыз, солай ма? -- 
деп Круглов Гончарға қарады. 

-- Сөз жоқ, солай Сергей Иванович. Партия мен халық- 
тың сенімі, көмегі арқасында чекистер қажырлы іске әрқашан 
дайын,-- деді Гончар. 

-- Ал істерің жемісті болсын! -- деп Круглов чекистермен 
қоштаса бастады.-- Мынау ақша жасанды емес пе екен? -- де- 
ді ол, шығып бара жатып, стол үстіне үйіп қойған отыз теңге- 
лік қызыл ақшаға көзі түсіп. 

-- Жоқ, жасанды емес, банкіге апарып тексеріп көрдік,- 
деді Гончар. 

-- Онда жақсы болды, созбай мемлекет қорына өткізің- 
дер, фашистерді құртуға көмегі тисін,-- деп Круглов бөлмеден 
шығып кетті. 

Облыстық партия комитетінің секретарын машинасына де- 
йін шығарып салып Гончар кеңсесіне келді. 

-- Маған тұтқын Мұқатаевты алып келіңіз! -- деді Гон- 
чар телефонмен түрме қызметкеріне. 


1. 1944 жылдың орта кезінде фашист армиясының 

Шығыс майдандағы халі нашар еді. Москва, 
Сталинград, Курск қалаларының түбінде тиген қатты 
соққылар оны едәуір ақсатып тастаған. Фашист армия- 
сының қатарында миллионнан астам адам жетіспеді. Гер- 
ман өндірісінде қалған жимрма үш миллион жұмысшы- 
лар мен қызметшілердің он бір миллионы әйелдер, жеті 
жарым миллионы соғыс тұтқындары мен басылып алын- 
ған елдерден еріксіз айдалып келген адам еді. Осы жағ- 
дайда бір миллион адамды өндірістен алып соғысқа жі- 
беру, майданды қару-жарақпен қамтамасыз ету ісіне үл- 
кен ауыртпалық тудырды. 

Совет Армиясы бүкіл майдан бойынша үздіксіз ша- 
буыл: жасап жатты. Совет одақтастары Алжир, Тунис, 
Морокконы жаудан тазартып, Сицилия мен Сардинияны 
алды. Европалық континентте екінші майдан ашылмақшы. Фа- 
шист армиясының еңсесі түсті. Күйрейтін күндерінің тақап 
қалғанын немістер ғана емес, вассальдық мемлекеттер, алда- 
нып еріксіз жүрген ұлт легиондары да сезді. Ұлт комитетте- 
рінің, оның басшыларының, уәкілдерінің беделі түсті. Легион- 
дар бөлімдерінің қатарында тәртіп бұзылып, топ-тобымен ле- 
гионерлер Совет Армиясына, партизандарға өтіп кетіп жатты. 

Германияның басына төнген ауыр жағдай фашист үкімет 
басшыларының үрейін ұшырды. Олар армия қатарын толық- 
тырып, өндірісін ақсатпас үшін «тотальдық мобилизация» 
жүргізуге мәжбүр болды. Онымен бірге не де болса вассаль- 
дық мемлекеттерді, легиондарды ыдыратпай ұстап қалуға күш 
жұмсады. 

Ұлтшылдарға ерік бермей қысып ұстап жүрген фашист 
үкіметі, легиондарды әлде де болса алдап пайдалана тұру 
мақсатымен комитеттер басшыларына құрылтай шақыруды 
тапсырды. Фашист үкіметінің есебі бойынша, шақырылмақшы 
құрылтайлар ұлтшылдық комитеттерге мемлекеттік заңды түр 
беріп, олардың беделін асыруға себеп болмақ. Құрылтайларда 
сайланған үкіметтер Германияның одақтастары есебінде өз 
төтелерінен Советтер Одағына қарсы соғыс жариялауға тиіс. 

ұндай қолға тиетін «азаттық», қабылданатын шешім легио- 
нерлердің жауынгерлік рухын көтеріп, тәртібін жөндеуге жол 
ашпақ. Міне, құрылтай шақыруды тапсырарда Герман үкіме- 
тінің көздеген мақсаты осы болатын. 

Қожаларының тапсырмасын арқашан бұлжытпай орын- 
Дайтын Каюм-хан, құрылтайға құлшына дайындық жасай 
бастады. Ол комитеттің жауапты қызметкерлеріне құрылтай- 
Да баяндама жасауды тапсырды, әрқайсысының атқарып жүр- 

ген қызметіне қарай баяндамалардың тақырыбын белгілеп 
берді, Өзі бір топ қызметкерлер ертіп Парижге жүріп кетті. 
Францияда жатқан легион бөлімдерін аралап, құрылтайдың 
мақсаты мен міндетін насихаттап, ұлтшыл легиондардан де- 
Легаттар сайлап алу жұмысын өз қолына алды. Құрылтайға 
бармақшы делегаттарды күні бұрын Потсдам қаласындағы 
пропагандистер мектебіне жіберте берді. Ондағы ойы: деле- 
гаттарды құрылтай қабылдайтын шешімге алдын ала дайын- 
дау, өз ықпалында ұстау, келешекте оларды комитеттің үгіт- 
шілері есебінде пайдалану, әйтеуір, Каюм-хан «Түркстан ұлт 
комитетінің» бар күшін, «Яни Түркстан» газетін, «Міллі Түр- 
кстан», «Міллі әдебиет» журналдарын құрылтай шақыру ісі- 
не, құрылтайдың маңызын, міндеттерін түсіндіруге жұмсады. 

Июньнің 8 күні таңғы сағат 8-де Штайнбергплац алаңында 
тұрған үлкен төрт қабат Вена императорлық клубына төрт 
жүздей кісі жиналды. Фон Менде бастаған үкімет адамдары 
балконға барып отырды. Екінші балконда басқа комитеттердің 
басшылары -- бүгінгі құрылтайдың құрметті қонақтары отыр- 
ды. Сахна түкпірінде залдағы делегаттарды сүзе қарап тұрған 
фюрердің портреті мәжіліске қатал түр бергендей. Сахнаға 
президент Вали Каюм-хан шықты. Күбір басылып, залдың іші 
тым-тырыс бола қалды. Салтанатты шыраймен басын қақши- 
та көтерген президент неміс, өзбек тілдерінде қысқа бастама 
сөз сөйледі. 

-- «Міллі Түркстан» бірлік комитетінің бірінші құрылта- 
йы ашылды деп жариялаймын! 

Мәжілісті ашқан соң Вали Каюм-хан делегаттарға құрыл- 
тайдың күн тәртібін баяндады. Өзі жасаған Программа бо- 
йынша, құрылтай үш күн жүрмек: сегізінші, тоғызыншы, он- 
ыншы июнь күндері. Сағат сегізде басталып, он сегізде тоқ- 
тайды; сағат 12.30-дан 14-ке дейін түскі ауқатқа үзіліс. Үш 
күн ішінде құрылтай президенттің есепті баяндамасын, коми- 
тет мүшелерінің қосымша баяндамаларын тыңдайды. Сосын 
құрылтайды құттықтаушы Герман үкімет адамдарына, құрмет- 
ті қонақтарға және бір-екі соғыс офицерлеріне сөз беріледі. 
Соңынан президент комитеттің программасы, «Ұлт мәжіліс 
мүшелері» мен «Түркстан комитетінің» мүшелерін жария- 
лайды. 

-- Құрылтайды басқарып алып баруды «Міллі Түркстан» 
комитетінің мүшесі Алман мырзаға тапсырамын!-- деді пре- 
зидент. 

Қол шапалақтанып жатыр. Вали Каюм-хан ырза. «Бәлем, 
сендерді өстіп алдайын» дегендей ішінен ыза күліп қуанады. 
Өзі мен Қанатбаевтар арасында туған тартыс легионға мәлім 

боп қалғаны Қаюм-ханға белгілі. Енді ол құрылтайды пайдач 
ланып, комитет ішінде тартыс бар деген сөзді теріске шыға- 
руды, өзінің бәрімен тату екендігін көрсетуді ойластырды. 

лман атанып кеткен Алмантаев құрылтай басшылығын 
қолға алып, бірінші сөзді президент Каюм-ханға берді. Баянч 
дамасын бастамас бұрын Каюм-хан канцлер Адольф Гитлер- 
дің атына телеграмма жіберу туралы ұсыныс кіргізді. Геле- 
грамманың текстін де оқып шықты. Қарсылық жоқ. Гелеграм- 
ма кете барды. Ойнақшып, құбылып Каюм-хан баяндамасына 
кірісті. Көп сөйлеп тастады. Өзі талай оқып жүретін Түркстан 
тарихына мол тоқтады... 

Алдыңғы қатарда отырған делегаттардың бірі -- Айтбаев 
Мәжит президенттің баяндамасын жақтырмай отыр. Баянда- 
масы терісін айналдырған тарих пен есер адамның арманына 
ұқсайды деп тыжырынып қояды ол. 

-- Баяндамашыға сұрақ жазба түрде берілетін болсын,- 
деді Алмантаев, президент трибунадан түсіп қасына барып 
отырғанда. -- Қазір қосымша баяндамаларды тыңдауға кірі- 
семіз. 

Баяндамашылар бірінен соң бірі мінбеге шығып сөйлеп 
жатты. «Міллі Түркстан азаттығы үшін күрестегі әрекеттер», 
«Міллі Түркстанның саяси және әскери үгіті», «Міллі Түркс- 
танның байлығы», «Халық бірлігі, тіл бірлігі...» тағы-тағы то- 
лып жатқан тақырыптар сөйленіп жатыр. 

Соңғы қатардан делегаттарды аралап президиумға қарай 
бір қағаз кетті. Алмантаев бүктелген қағазды ашып оқып 
шықты да президенттің алдына жайып салды. 

«Алман мырза! 

Не себепті Түркстан ұлт комитеті Шоқаев Мұстафаның 
еңбектерін басып таратпайды? Легионер Өтегенов». 

Шоқаевтың аты шыға келгенде, жадыраңдап отырған пре- 
зиденттің қабағы қарыс жабыла қалды. Қанатбаев пен Қай- 
гинді: комитеттен қуғызып, аз уақыт тыныштық тауып, енді 
осы құрылтайда президент боп бекігісі кеп жүргенде, Шоқаев- 
ты есіне салып тағы біреу шыға келді. Бұл не қылған адам 
екен? Делегаттардың арасында іріткі жасап бүлік тудырмаса 
жарар еді. 

...Бұдан әрі Каюм-ханның басына баяндамашылардың сөзі 
қонбады. Кімнің не айтып, не қойып жатқанында шаруасы 
болмай, сұраққа берер жауапты ойластырып басы қатты. Не 
десем екен? Әдетте, президиумға түскен сұраққа халық алдын- 
да жауап беру керек қой. Шоқаев мырзаның айта қоярлықтай 
басылған еңбегі жоқ, десем халық не айтады? Делегаттардың 
ішінде Вустрау лагерінде болған адамдар бар. Кезінде Шоқа- 

евтың бір кітабын Вустрауда Қанатбаев талқылап жүрген еді 
ғой. Сол еңбегін атап қалса не деймін. Қой, делегаттарға Шо- 
қаевтың аты аталған сұрақты жеткізбейін. Қайтсе де бұл сұ- 
рақтың тамырын жол ортада шауып тастайын... 

Құрылтайдың бірінші күнгі мәжілісі бітті. Делегаттар тар- 
қап жатыр. Вали Каюм-хан балконнан түсіп келе жатқан Фон 
Мендені машинаға дейін шығарып салып, «Империал» мейман- 
ханасына келді де Өтегеновты шақыртып алды. 

-- Сіз бұрын президенттің алдында болмаған шығар- 
сыз? -- деді президенттің күзетшісі Өтегенов келгенде. 

-- Жоқ, болмадым. 

-- Ендеше сізді алдын ала ескертіп қояйын. Сөйлескен уа- 
қытта президентті «Ата» деп атайтын болыңыз. Сосын пре- 
зиденттің алдында тәртіп сақтау керек. Егер титтей тәлімсіз- 
дік білдіріп, президентті ашуландырып алсаңыз, гестапоға қа- 
лай түскеніңізді сезбей де қаласыз. 

Күзетшінің ескертулерінен кейін Өтегенов басылып қал- 
ғандай. Бөлмеге ақырын басып кіріп, стол басында шылым 
тартып отырған президентті көргенде, ол әрі жүрмей есік ал- 
дында тұра қалды. 


-- Келіңіз! -- деді Каюм-хан қарсы алдында тұрған орын- 
дықты нұсқап.- Фамилияңыз кім? 
-- Өтегенов. 


-- Өтегенов! Өтегенов! -- деп жақтырмай қалды прези- 
дент,-- «ОВ-ыңыз» не? Сізше мен Каюмов болуым керек қой, 
солай ма? Ал, мен Қаюмов емес, Вали Қаюм-ханмын. Әй, 
мырза, соның дұрыс па! Өзің легионерсің, большевиктердің 
мұрасынан арылатын уақыт жетті емес пе. Бәріміз де түркс- 
тандықтармыз, Түркстанда туып өстік, өзімізге тән әдет-ғұр- 
пымыз бар, соны сақтай білу керек қой. Енді мен «Өтегенов» 
деген фамилияны естімейтін болайын. Сіздің фамилияңыз 
«Өтеген», ұмытпаңыз. 

Өтегенов үндемей отыр. «Ә» демей жатып легионерді мұ- 
қатып алғанына разы болып Каюм-хан іске көшті. 

-- Сіз Алман мырзаның атына сұрақ жазып жіберген 
екенсіз,-- деді ол легионерге тесіле қарап.-- Білмегендіктен 
жазған боларсыз. Мұстафа бек Шоқай-оғлының бізге қалдыр- 
ған ешқандай еңбегі жоқ. бас, Шоқай-оғылы кезінде «Яш 
Түркстан» атты журнал шығарған. Ашып айтсақ, оны да жал- 
ғыз шығарған жоқ. Журнал шығару ісіне қатынасқан адамдар- 
дың бірі мен. Сондықтан сіздің сұрағыңызды орынсыз деп та- 
уып, ел алдында ұялтпайыншы деп, әдейі жеке сөзге шақыр- 
ған едім. 

-- Ұқтым,-- деді Өтегенов әңгімені созбай, 

-- Ұқсаң жарадың, менің басқа сөзім жоқ,-- деді Каюм- 
хан. 

Өтегенов рұқсат сұрап бөлмеден шығып кетті. Каюм-хан 
тыныштық тапқандай болды. Бекер қорыққан екем, бүлік шы- 
ғаруға әлі келетін кісі емес көрінеді... Уақасы жоқ. Қайта дер 
кезінде басып тастағаным жақсы болды деп, өз қылығын өзі 
ақтағандай. 

Келесі күндері құрылтайдың екінші, үшінші мәжілістері 
өтіп жатты. Хаитов, Айтбаев, Алмантаев сияқты комитет мү- 
шелері қысқазсқысқа баяндамалар жасады. Баяндамашылар- 
дың тақырыптары: «Түркстанның Міллі тарихы», «Түркстан 
Міллі адабияты», «Түркстанның географиялық және қожалық 
структурасы», «Яни Түркстан» газетінің жылдық есебі», 
«Міллі Түркстан» журналының жылдық есебі», «Гүркстан ра- 
дио редакциясының істері жайында», «Түркстан Міллі күре- 
сінде ісләм дінінің маңызы» тағы басқалар. Бар-жоғы екі күн 
ішінде он тоғыз баяндама тыңдалды. 

-- Гүркстанның ұлттық батыры Азимовке сөз беріле- 
ді1!- дең жариялады Алмантаев, баяндамалар біткен соң. 

Бір-бірінен айырмалары аз баяндамаларды тыңдап жалық- 
қан делегаттар жаңалық естігісі кеп Азимовтың сөзіне құлақ 
түре қалды. Бірақ ол да «СС» полкі майданда ерлік көрсетіп 
жатыр» дегеннен басқа ештеме айта қоймады. Сөзінің аяғын- 
да «Түркстан ұлт комитетінің» ісін жандандыру үшін «СС» 
полкінің атынан құрылтайға он үш мың марка тапсырамын 
деді. 

Сөз молда Садыров Ғаниқараға берілді. Үстінде неміс офи- 
шерінің киімі, басында қауғадай ақ сәлдесі бар ұзын бойлы 
Садыров аяңдап басып мінбеге шықты. Ол «Түркстан ұлт ко- 
митеті» қызметкерлері мен делегаттардың бәрін орысқа шо- 
қынған большевиктерсіңдер деп балағаттап жатты. Жұрт ду 
күлді. | 

-- Осы молдаға не жетпей жүр, ей? 

-- Шайтан білсін бе оны! 

-- Баяндамашылардың бәрі большевиктерді жауымыз деп 
жатса, молда комитеттегілердің өзін большевиксіңдер дейді. 
Түк түсінбедім. 

-- Түсінбейтін түгі жоқ. Молда большевиктерге жаудан 
артқан жауыз болды,-- деп мысқылдап жатты делегаттар үзі- 
діске шыққанда. 

Құрылтайға қатысып отырған Шығыс-мұсылман «СС» 
полкінің гросс-молдасы Накибов Нұритдин-қожа Садыровтың 
көпшілік алдында мұқатылып қалғаныма разы болып жүр. 
Полк молдалығын азсынып Түркстан үкіметінің басшы мол- 

дасы болғысы келіп жүргенде, Садыровтың мінбеге шығып ке- 
туі ұнамай қалған. Әлі сол баяғы қызғаныштығы. 

..Бұдан екі жыл бұрын, Легионовада Садыровқа көмекші 
болып жалданғанда, Накибов құранды тіпті білмейтін, оқи да 
алмайтын. Садыров құран оқығанда бұл тыңдап, естігенін есіне 
сақтап сабақ алып үйреніп отыратын. Садыровтың соңынай 
қалмай, бір жатып, бір тұрып берілген шәкірт бола қал- 
ды. Бірінші батальонды Украинаға аттандырарда Мадер Са- 
дыровты бір топ шәкірт молдаларымен ала кетті. Оның ішін- 
де Накибов те бар. Біраздан соң Накибов құранның кейбір 
жерін естіген қалпында жаттап алып намаз оқитын дәрежеге 
жетті. Молдалыққа осы да жетер деп қуанды Накибов. Енді 
ол батальонның басшы молдасы болғысы келді. Байқап жүрсе 
Садыровтың дінге қайшы қылықтары да бар екен. Легионер- 
лерге «арақ ішпеңдер, күнә болады» дейді де әзі ептеп жасы- 
рын ішіп қояды, шошқаның етін де жеп жібереді, әйелдерге 
барудан да құр емес. Садыровтың көзін қалай жоғалтуды біл- 
мей жүрген Накибов, оның осы қылықтарын капитан Конфқа 
барып құлаққағыс қылады. Құдайшыл Копф ашуланды, Са- 
дыровты бас молдалықтан түсіріп, орнына Накибовты қояды. 
Ойлаған ойы іске асып Накибов қуанады. Осы кезде батальон 
қалмақ даласынан шегініп, Қырымға бет алады. Бас молда- 
лықтан түсіп қалғанына өкпелеп, бір топ легионерді соңына 
ертіп, батальоннан қашып Садыров Легионоваға келді. Эрни- 
ке оны жерден алып, жерге салып ұрсады да кейін Украинаға, 
сосын Грецияға ауыстырып жібереді. Сөйтіп легион молдала- 
рының ішіндегі ең мықтысы Садыровты ысырып тастап, На- 
кибов бірте-бірте Шығыс-мұсылман «СС» полкінің бас мол- 
дасы болып алады. Қазір Садыров өзінен көп төмен жатыр 
және алыста, басқа елде жүр. Дегенмен құрылтайда жақсы 
сөздер айтып басшылаоға ұнап қалса, үкімет мүшелігіне мен 
кірмей ол кіріп кете ме қайтеді деген қауып Садыровтың мін- 
беге шыққанына қызғанышты қаратып тұр еді. Енді ол қауып 
артта қалды, Накибов үкімет басынан орын алуға дәмелі... 

Үзілістен кейін мінбеге «Түркстан легионының» команди- 
рі капитан Эрнике шықты. Ол «Түркстан легионының» құры- 
луы, күресі және алдағы міндеттері жөнінде біраз сөз сөйлеп 
тастады. 

Құрылтайды құттықтап профессор Фон Менде сөйледі. Ол 
«Түркстан легионын» құруға сіңірген еңбегі үшін, Түркстан 
үкіметінің президенті Вали Каюм-хан мырзаны Герман үкіме- 
ті «Қара бүркіт» орденімен наградтағанын хабарлады. Қол 
шапалақтап жатыр. Фон Менде де мінбеден риза болып түсті. 
Вали Каюм-ханның «Гүркстан ұлт комитетінің» легион ал- 

дында беделін арттыру үшін жасағап өз әрекетінің дұрыстығы" 
на көзі жеткендей болды. 

Ақырғы сөз Вали Каюм-ханға берілді. Ол «Түркстан үкі- 
метінің» құрамына кіретін адамдардың тізімін оқыды. Тізім 
бойынша, Вали Каюм-хан бастаған он екі адам Түркстан үкі- 
метінің мүшесі, жиырма сегіз адам кандидаты, (ұлт мәжілісі- 
нің мүшелері) болып белгіленген көрінеді, барлығы қырық 
адам, оның көпшілігі өзбектер. Тізімді оқып шыққан соң Вали 
Каюм-хан құрылтайдың қаулысын ұсынды: 

1) Вали Қаюм-хан бастаған Түркстан үкімет мүшелері жә- 
не ұлт мәжіліс мүшелері бекітілсін; 

2) Түркстан үкіметі Германияның одақтасы есебінде 
СССР-ға қарсы соғыс жариялайды; 

3) Осы мақсатқа байланысты «Түркстан легионы» бұдан 
былай «Түркстан армиясы» деп аталатын болсын; 

4) Түркстан армиясын соғыс техникасының соңғы жетіс- 
тіктерімен қамтамасыз ету, лагерьлердегі барлық түркстан- 
дықтарды қамаудан босату, сөйтіп армия қатарын өсіру және 
офицерлік кадрды даярлау туралы Герман үкіметінің алдыпа 
мәселе қоюды құрылтай Түркстан үкіметіне тапсырды; 

5) Құрылтайды шақыруға және Гүркстан үкіметін құруға 
көмек бергені үшін Герман үкіметіне алғыс айтылсын; 

6) Герман Шығыс министрлігі арқылы неміс өндірісінде 
жұмыс істеп жүрген жұмысшы түркстандықтарға техникалық 
мамандық алуға мүмкіндік жасалып, болашақ Түркстанның 
маман кадрлары дайындала берсін; 

7) Құрылтай барлық делегаттарды -- түркстандықтарды, 
офицер, солдат, жұмысшыларды немістермен бірге СССО-ды 
толық жеңіп шығу үшін Қызыл Армия мен партизандарға 
қарсы аянбай қарулы күрес ашуға шақырады. 

-- Міне, заңды үкімет құрылды, СССР-ге қарсы ашық 
соғыс жариялап отырмыз, Герман үкіметі көмек беріп отыр, 
ендігі іс сіздерде, делеғат мырзалар. Бөлімдеріңе қайтып Түр- 
кстан армиясын жеңіске бастаңдар! Ии, үлкен дәулетке ие 
болған Түркстан жігіттері, жасасын Темір балалары! -- деп 
сөзін аяқтады Вали Каюм-хан. 


2. Түнгі сағат екіде Гончардың кабинетінде тұрған те- 
лефон шылдыр ете түсті. 

-- Алло!-- деді Гончар телефонның құлағын алып. 

-- Жолдас Гончар. Сізді Новобогат ауданы сұрап жатыр. 
Қазір...-- деген телефонистканың дауысы естілді.-- Сөйле- 
сіңіз! 

-- Алло, Гончар тыңдап тұр. 

-- Жолдас Г ончар! Мен Хасанов Рақым деген ауыл мек- 
тебінің мұғалімімін. Эабурунье поселкесінен телефон соғып 
тұрмын. Амансыз ба? 

-- Қайырлы кеш, жолдас Хасанов! -- деді Гончар алқына 
сөйлеп тұрған дауысты аңғарып.-- Иә, не боп қалды? 

-- Мең әлгінде ғана, сағат бірден қырық бес минут кеткен- 
де біздің поселкенің үстінен Гурьевке қарай ұшып бара жат- 
қан самолеттің дауысын естідім. "Гегі екі-үш моторлы самолет 
болуы керек, өте биікте ұшып бара жатса да тым анық естілді. 
Осы еді айтайын дегенім. Бейуақытта ұшып бара жатқан соң, 
жаудың самолеті шығар деп, сізге хабарлай салғанды жөн көр- 
дім. Мазаласам, кешіріңіз! 

-- Рахмет, жолдас Хасанов, рахмет хабарыңызға. Кешіре- 
тін түгі жоқ. Сіз үлкен қырағылық жасап тұрсыз. 

-- Рахмет. 

-- Хош, жолдас Хасанов! 

Міне, біздің органның күші қайда жатыр! -- деп ойлады 
Гончар, Хасанов азаматтың хабарына разы болып. Халықтың 
бірлігі, Отанын сүюі осы емес пе. Гүн ішінде өзінің тынышты- 
ғын қиып, ауылдан телефон соғып тұрғанын көрмейсіз бе. Не 
деген саяси қырағы адам! Басқа біреу болса түнде ұшып бара 
жатқан самолетке мән бермей жүре берер еді. Тіпті мән бер- 
генінің өзінде де, мемлекет хауіпсіздігін сақтайтын органдар 
бар ғой, көрер, білер деп өз жөніне кете баратындар да жоқ 
емес. Ондай адамдар біздің органдардың күші халық екенін 
түсінбейді. Рақмет, саған мұғалім Хасанов. Сен самолет дыбы- 
сын естіп қана қойған жоқсың, оған мән бердің, күдігіңді сол 
минутында хабарладың. Жаудың жоспарын қүні бұрын біліп, 
немесе қылмыс істеуге кетіп бара жатқан ізін уақытында көр- 
ген қандай қымбат. Дереу шара қолданып, жауды қылмысқа 
жеткізбей ұстауға болады ғой онда. Міне, Хасановтың еңбегі 
осында. Әлгі самолет жаудікі боп, тағы диверсанттар әкеп тас- 
таса, сол сағатында болмаса да біз бәрібір білеміз ғой. Дивер- 
санттар қайтсе де ұсталады. Сөз жоқ, қолға түседі. Дегенмен 
ол дер кезінде ұсталғандай болмайды-ау. Қолға түскенше жау 
біреуді өлтіріп, өндіріске зиян келтіріп кетуге құштар боп тұ- 
рады емес пе... 

Қолындағы сағатына қарады да Гончар кнопканы басып 
қалды; 

-- Қызметкерлерге ескертіп қойыңыз, кетіп қалмай отыра 
тұрсын,-- деді ол, кабинетке кіріп келген секретарына.-- Қа- 
зір маған Шармай келсін. 

Хасановтан алған хабарын айтып, Гончар оперативтік ба- 
лім бастығының орынбасары Шармаймен ақыл қосты. 

-- Мен осы самолетпен Феннер жіберем деген үш адам 
келе жатыр ма деп ойлап отырмын. Тез қимылдап, парашю- 
тистерді түскен бетінде ұстау керек. Дереу Сарқасқа құдығы- 
ның маңында жатқан оперативтік топқа рация арқылы хабар 
бергізіңіз, дайын тұрсын. Аэропортпен байланыс жасаңдар, 
Гурьевтің тұсынан өткен самолетті бақыласын. Новобогат ау- 
дандық НКГБ бөлімшесінің бастығына телефон соғыңдар, ау- 
дан үстінен өткен самолеттің маршрутын анықтасын. Басқар- 
мада қызметкерлерден екі оперативтік топ құрыңыз. Олар 
қаруланып жүруге дайын тұратын болсын... 

армай бастықтың нұсқауларын блокнотқа жазып алды 
да шығып кетті. Түнгі жұмыстан қалжырап үйлеріне қайтқа- 
лы отырған қызметкерлер, секретарь ескерткен соң бірдеме 
болып қалғанын сезіп Шармайдың басқарма бастығынан шық- 
қанын тосып отыр еді. Әрқайсысы Шармайдан тапсырма алып 
қайтадан іске кірісті. 

Гурьев облысына жау самолетінің келуі туралы Нарком- 
ның атына тығыз шифртелеграмма жазып жіберіп отырған 
Гончардың телефоны тағы сылдырлады. 

-- Алло! 

-- Жолдас Гончарсыз ба? 

-- Иә, мен. 

-- Мынау тағы сол Хасанов қой, “Эабурунһедегі. 

-- Иә, иә. 

-- Бағана сізбен сөйлескеннен кейін, арада бір сағат уақыт 
өткізіп самолет -Забурунье арқылы кейін қарай қайтып бара- 
ды. Гурьевке жеткен-жетпегенің біле алмадым, Менің есебім- 
ше, жетіңкіремеген де шығар. Соны айта салайын деп телефон 
соғып тұр едім. Кешірерсіз, тынышыңызды алғаныма! 

-- Ой, рақмет, жігітім. Не деген азамат едіңіз. Біздің ты- 
нышымызды қойыңызшы, қызмет сондай ғой, өзіңіз неге 
ұйықтамай жүрсіз? 

-- Мен бүгін ауылдық кеңседе кезекші едім. 

- Ә, жақсы, жақсы. 

Телефонның құлағын орнына қойып Гончар қабырғада ілу- 
лі тұрған картаға барды. Эабурунье қайда? Міне, Каспий те- 
ңізінің жағасында жатыр. Мөлшері Гурьевтен 170--180 ша- 
қырым жерде болуы керек. Ары-бері 340--260 шақырым. Ал, 
немістің десант тасып жүретін самолеті бір сағатта мөлшері 
250 шақырымдай жер алады. Хасановтың айтуына қарағанда, 
самолет бір сағатта қайтып оралған көрінеді. Оның есебі дұ- 
рыс. Самолет Гурьевке жетпей қайтқан екен. 

-- Аэропортпен байланыстыңдар ма? -- деді Гончар 
Шармайды шақырып алып, 

-- Аәропортта біздің қызметкер отыр, жаңа ғана телефон 
соқты, Гурьевтің маңынан өткен ешбір самолет жоқ Дейді. 
Мен сізден шыққан соң біздің кезекші Новобогат аудандық 
бөлімшесінің бастығымен сөйлескен еді. Самолет туралы ол 
ештеме білмейді екен. Әлгі бір әзірде өзі телефон соқты. Са- 
ғат екі мөлшерінде Новобогат поселкесінің үстінен Гурьевке 
қарай бір самолеттің әткенін көрген кісілер бар деді. 

Гончар Шармайға Хасановтың екінші хабарын айтты. 

-- Немістер парашютистерді Новобогат ауданының терри- 
ториясына тастап кетті білем,-- деді ол ойланып отырып. 

-- Солай болды. Біз Сарқасқа маңында текке тосып жүр- 
ген екенбіз. 

Кабинетке кезекші кіріп келді. 

-- Жолдас подполковник! Жаңа ғана Новобогат аудандық 
НКГБ бөлімшесінің бастығы телефон соқты. Сағат үшке он 
бес минут қалғанда Новобогат поселкесінің тұсынан батысқа 
қарай самолет қайтты деді. 

-- Міне, көрдің бе! -- деді Гонпчар Шармайға.- Әлгі Хач 
сановтың айтып жүргені рас болды. 

Кезекшіні қоя берді де Гончар мен Шармай операцияның 
жоспарын сызды. 

-- Сонымен,-- деді Гончар жоспарды қорытып,-- Новобо- 
гат аудандық бөлімшесі аудан активтері, милициямен бірге 
таңның атқанын күтпей қазірден бастап парашютистерді із- 
деуге кіріссін. Мақат аудандық бөлімше қызметкерлері Ново« 
богат отрядына қарсы жүрсін. Гурьевтен екі отряд шықсын. 
Бірі теңіздің жағалауымен Новобогат поселкесіне қарай бар- 
сын. Екіншісі Орал өзенін бойлап Бақсай ауданының шек- 
арасына дейін барып қайтсын, Бар күшті жұмсап ертеңнен 
қалдырмай парашютистерді қолға түсіріп алу керек. 


3. Түс боп қалды. Күн шыжып тұр. Хұсамнов Ғазиз баста 
ған оперативтік отряд жүк машинасымен шаңды бұрқы- 
ратып, құйындатып келеді. Гаң ата шыққан машина аузынан 
бу атып қызып қалған. 
-- Машинаға су құйып алу керек еді,-- деп қояды шофер. 
-- Машинаңды қойып өзіміз де шөлдедік. Бүре бер. Ал- 
дымызда Қазыбай құдығы бар,-- деп асықтырып келеді каби- 
нада отырған Хұсаннов. 
Құлазыған дала. Жол бойында сусын ішіп шығатын бірде- 

бір ауыл жоқ. Әй, Гурьевім-ай. Қойның бай болғанмен бетің 
солып қалыпты-ау,-- деп тамсанып қояды шофер. 

-- Әне құдық! -- деп бір кезде саңқ ете түсті мойнын со- 
зып отырған шофер. 

-- Тоқта! -- деді Хұсаинов құдыққа тақай бергенде, екі: 
айрық жолдан бірдемені көргендей. 

Кабинадан атып шығып Хұсаинов айрылған жолға жүгі- 
ріп барды. Көзі алдамаған екен, жолда велосипедтің ізі жатыр. 
Бұл қайдан келген велосипед құла түзде!.. Маңайда ауыл жоқ. 
Осындай шілде күні сусыз қу далада қай ақымақ велосипед- 
пен жолға шықты екен. 

- Әй, мына жол қайда барады, қайсысың білесің ? -- деп 
айғай салды Хұсаинов машинада отырғандарға. 

-- Ол Гурьевке апаратын жол,-- деді шофер. 

-- Бері келіңдер! -- деп Хұсайнов машинадағыларды ша- 
қырды.-- Көрдіңдер ме? 

-- Ойбай, мынау велосипед қой! 

-- Рас, ей. Жүрмейтін жерден жүрген не қылған велоси- 
пед екен. 

-- Мынау сау сиырдың боғы емес дегендей... 

Әрі ойлап, бері ойлап Хұсаинов жолдастарымен велосипед- 
тің ізін күдікті деп тапты. 

-- Тарт құдыққа !-- деді Хұсаинов шоферге, кабинаның 
есігін ашып жатып. 

Суға тойып, жуынып, желпініп алған соң Хұсаиновтың 
отряды велосипедтің ізіне түсіп Гурьевке қарай тартып 
отырды. 

-- Спилометріңді белгілеп қой!-- деді Хұсаинов шоферге, 
жүре берерде. 

ашина зымырап келеді. Он шақырым, жиырма шақырым, 
отыз шақырым жер жүрді, велосипедтің ізі жеткізер емес. 
Апыр-ау, мынау із қалаға барып кірмесе не қылсын. Уақыты- 
мызды босқа өткізіп алсақ не болды деп тынышсыздана бас- 
тады Хұсаинов. Мүмкін, бұл қала жақтан шыққан із шығар... 
Ұзамай велосипедпен зымырап кетіп бара жатқан бір адам кө- 
рінді. 
-- Ә, сәті -- деп қойды Хұсаинов.-- Айда машинаңды! 

Велосипедші адам артына жалт қарады да велосипедінен 
түсіп жолдың шетіне жата кетті. Шаршаған екен дегізу ниеті- 
мен. Машина велосипедшінің тұсына келгенде тоқтай қалды. 
Хұсаинов кабинадан шыға сап жол шетінде жатқан адамға 


қарай жүрді. 5 
-- Сен кімсің) -- деді ол тақап келіп, 
-- Кісімін. 

-- Фамилияң кім деймін? 

-- Оны қайтесің? 

-- Қайдан келесің? 

Велосипедші үндемеді. Хұсаиновтың көзі велосипедке түс- 
ті. Жарқыраған жаңа велосипед екен және өзі бұрын көзге тү- 
сіп жүрген велосипедтерге ұқсамайды. 

-- Тұр! -- деп Хұсаинов ақырып жіберді велосипедшіге, 
пистолетін суырып.-- Тінтіңдер! 

Велосипед иесі орнынан атып тұрып қол көтерді. Қоршап 
алған отряд адамдары оны тінте бастады. Қойын қалтасынан 
паспорт, шалбар қалтасынан пистолет, компос шықты. 

-- Қай жерге түстің? -- деп сұрақты бірден қойып қалды 
Хұсаинов, пистолет пен компасты көрген соң. 

Велосипедші үндемей басын төмен түсірді. 

-- Жолдастарың қайда? -- деп болмады Хұсайнов, 

Велосипедші жылап жіберді: 

-- Ағатай! Шөлдеп өлгелі тұрмын. Су беріңіз... сосын ай- 
тайын,-- деп алқынып жерге жата кетті. 

Отряд адамдарының бірі жүгіріп барып машинада қалған 
флягі мен кружкасын алып келді де су құйып берді. Қомағай- 
лана ішкен велосипедші бір кружка суды қалай сіміріп тас- 
тағанын сезбей қалды. Көзі жауап күтіп тұрған Хұсаиновқа 
түсті. 

-- Менің фамилиям Қапалақов,-- деді ол біраз үндемей 
тұрған соң.-- Гүнде үш кісі парашютпен түстік. 

-- Жолдастарың қайда? 

-- Гүскен жерде қалды. Осы жолмен кейін жүрсеңіздер 
дәл үстінен барып шығарсыздар. 

-- Жүр, отыр машинаға, көрсет бізге жолдастарыңды! 

Қапалақовты велосипедімен қоса машинаға отырғызып, 
оперативтік отряд кейін жүрді. Ганыс жол. Машина зымырап 
келеді. 

Жол үстінде есін әбден жинап алған Қапалақов, қолға тез 
түсіп қалғанына аң-таң боп отыр. Ол Дрезден қаласында өт- 
кізген айларын, «Арбайтсгемайншафт Түркстан» институты- 
ның қызметкерлерін, әсіресе, өздерін Қазақстанға аттандырар 
алдында Ольцшаның сөйлеген сөздерін есіне түсірді. 

.Ольцша сонда Вена қаласында болып өткен Түркстан- 
ның бірінші құрылтайы туралы әңгімелер айтқан еді. Вали 
Каюм-ханның орден алғанын, құрылтайдың Түркстан үкіме- 
тін сайлағанын, Түркстан үкіметінің Советтер Одағына қарсы 
соғыс жариялағанын Ольцша толық баяндап берген. 

-- Көрдіңдер ме,-- деді Ольцша, құрылтайдың мәнін баса 
айтып.-- Басында біз Гүркстанды өз қолымызбен алып бере- 

міз бе деп ойлаған едік. Енді құрылтайда сайланған жаңа үкі- 
мет Түркстанды өзі босатқысы кеп жатыр. Біздіңше, бұл игі- 
лікті іс, Керек көмекті герман үкіметі аямайды. Жболдарың 
болсын. Түркстан халқын большевизмнен азат ету үшін жау 
тылында еңбек етіп жатқан Көкпаев досыңа көмек көрсетсең- 
дер, сендер де болашақ мұсылмаң мемлекетінің кірпішін қала- 
ған ерлері боласыңдар. 

Қапалақов Ольцшаның әңгімесін ұйып тыңдап қапты. 
Ольцша разы. Осылардың қолынан бірдеме келетін сияқты, 
бекер сезіктеніп жүрген екенмін дегендей. Сөзіне көңіл бөліп 
отырғандарын пайдаланып, әңгімені үзбей, Ольцша тапсырма- 
ға көшті. 

-- Біріншіден, Көкпаевқа ақша, радиоаппаратын, құран, 
тағы басқа керекті заттарды жеткізіп бересіңдер. Екіншіден, 
Ағаевты іздеп тауып Көкпаевпен таныстырасыз. Ағаевқа ра- 
диоаппаратура табыс етесіз. Міне негізгі міндет осы. Меніңше, 
тапсырма қиын емес сияқты. 

-- Қолдан келетін іс сияқты,-- деп келісті Қапалақов.- 
Ал, тапсырманы орындаған соң не істейміз. 

-- Көкпаевтың қарамағында боласыздар. Ол рация арқы- 
лы бізден тапсырма алып тұрады. Соның айтқанын істейсіз- 
дер. 

-- Көкпаевтың адресі бар ғой? 

-- Бар. Ол Гурьев қаласында тұрады..Адресін дәл жүрер- 
де берем. Көкпаевпен кезіккен соң, қалада жатып қалмай, 
Ағаевты іздеуге кірісіңіздер. 

Ольцша портфелінен Гурьев облысының картасын алып 
столға жайды да, парашютпен түсетін жерді, сосын Гурьев қа- 
ласына қарай жүретін жол маршрутын түсіндіре бастады. Қа- 
лаға қалай кірудің, Көкпаевты қалай іздеп табудың әдістерін 
айтты. Тапсырма орындарда кездесетін әртүрлі жағдайларды 
талқыға салды... 

Қапалақовтың ойын асығып келе жатқан Хұсаиновтың 
дауысы бөліп кетті. 

-- Қай жерде жолдастарың? -- деді Хұсаинов кабинадан 
басын суырып, Қазыбай құдықтың түсына келгенде, машипа 
үстінде отырған велосипедшіден. 

-- Тақап қалдық, жүре беріңіз осы жолмен,-- деп қолын 
тура сілтеді велосипедші. 

Біраз жол жүрген соң Хұсаинов жолдың сол жақ бетінде 
оқшау отырған екі кісіні көрді. Машина тоқтаған соң екі кісі 
жүгіріп. барып жыраға тығыла қалды. 

-- Аналар ғой? -- деді ол велосипедшіге, жырадан қылти- 
ғап екі басты көрсетіп, 

-- Солар,-- деді Қапалақов басын изеп. 

Велосипедшіні алдарына салып оперативті отряд жыраға 
қарай жүрді. Жақындай келе екі бастың алдында кезеулі жат- 
қан автоматтарды көрді. 

-- Тоқтай тұрыңдар. Аналар атып жіберуі мүмкін,-- де- 
ді Қапалақов. 

-- Сен айт, атпа де. 

-- Әй, тұрыңдар, таста қаруды! Мені танымай жатырсың- 
дар ма? Мыналар өзіміздің кісілер ғой,-- деп айғай салды Қа- 
палақов. 

Екі адам бастарын сэл көтеріп, бір-біріне қарап бірер ми- 
нут жатты да орындарынан тұрды. 

-- Қолдарыңды көтер! -- деп бұйырды ЖХұсаинов, екі 
адамның жанына жетіп алған соң. 

Жерде жатқан автоматтарды жинап алып отряд адамдары 
қолға түскен парашютистерді тінтуге кірісті. Әрқайсысынан 
бір-бір пистолет табылды. 

-- Жүктерің қайда? -- деді Хұсаинов парашютистерге. 

-- Әне жерде көмулі жатыр,-- деп парашютистердің бірі 
жыраға қарай бас шұлғыды. 

-- Кәне, көрсет. 

Қазылған жерден жеті парашют, бірнеше жәшік шыға 
келді. Бір жәшік толған құран, листовкалар, бір жәшік жа- 
рылғыш заттар, бір жәшік радиоаппаратура. Басқа жәшіктер- 
де жарты миллион совет ақшасы, көп документ, оқ, тағы-тағы 
со сияқты заттар бар екен. 

-- Ал, тиеңдер мына заттарды, кетейік,-- деді Хұсаинов 
жолдастарына. 

Олжалы машина жолға түсіп Гурьевке тартып отырды. 

Тапсырманы орындап, қуанып қайтқан Хұсаинов тобын 
Гурьев НКГБ басқармасы да қуанышты хабармен қарсы ал- 
ды: Қапалақов тобын әкеп тастаған жау самолеті Астрахань-« 
нан өте берерде ұсталып чекистердің қолына түсіпті, 


ІІ. ШБауды қуа отырып, Совет Армиясы июль айының 
екінші жартысында Польша жеріне кірді. 

Көптен бері ұлттық бостандығы үшін күресіп келе 
жатқан поляк халқы, жаудан босаған жерде Отан тағды- 
рын өз қолына алды. 21-июль күні поляк халық үкіметін 
құрды. Халық үкіметі сол күні Людовой армиясы мен 
СССР-да құрылған 1-поляк армиясын біріктіру туралы 
заң қабылдады және ертеңіне тарихи манифест шығар- 
ды. Ол манифест Польшаның демократиялық бағытта 
құрылатындығын көрсетті. Лондонда отырған эми- 
гранттық үкіметті заңсыз деп жариялады. 

Мұны естіген Лондон эмигранттық үкімет басшысы 
Миколайчук, оның Польшадағы Крайовая Армия ко- 
мандирі генерал Бур-Комаровский Варшавада көтеріліс ұйым- 
дастыру туралы шешім алды. Көтерілістің мақсаты: Совет 
Армиясы жеткенше Варшава қаласын қолға алып, астанада 
эмигранттық үкіметті орналастырып қою, Совет Армиясының 
шабуылын бәсеңдету, Польшада демократиялық мемлекет ор- 
натуға жол бермеу. 

Совет Армиясы Варшава маңына келіп жетті. Прага тү- 
бінде арпалыс боп жатқанда, 1 август күні, Крайовая Армия 
Варшавада көтеріліс бастады. Неміс комендатурасы тұрған 
үлкен үй, көтерілістің басталғандығын жариялап, бүкіл қала- 
ны жаңғырықтыра жарылды. Қала іші алай-дүлей соғыс боп 
кетті. 

Осы кезде Миколайчук поляк халық үкіметінің уәкілдері- 
мен келісім жасауға Москваға ұшып келді. Ол Варшавадағы 
көтерілісті халық үкіметінің уәкілдеріне ықпал жасау үшін 
пайдаланып бақты. Жаңа үкіметтен эмигранттық үкімет мү- 
шелеріне 80 процент орын беруді және 1935 жылғы фашистік 
конституцияны сақтап қалуды талап етті. Халық үкіметі мұн- 
дай орынсыз талаптармен, әрине, келіспеді. Енді Миколайчук 
көтерілістің сәтті боп аяқталуын тіледі. 

Крайовая АрмЯясының жасырын ұйымдастырған көтері- 
лісі Людовой Армиясының басшыларын, подпольедегі демо- 
краттық ұйымдарды, Варшавада қалған халық үкіметінің уә- 
кілдерін қатты қынжылтты. Олар көтерілістің мақсатын сезді. 
Көтеріліс ұйымдастырушыларды сөкті. Бірақ, амал қанша, 
ұрыс басталып қалды. Еріксіз Крайовая Армиясына көмек 
беруге тура келді. Сөйтіп, Людовая Армиясы, демократтық 
ұйымдар, қала тұрғындары көтеріліске амалсыз араласып кет- 
ті. Халық үкімет өкілдерінің, Людовая Армия басшылары- 
ның табанды талаптары арқасында Варшаваны қорғау штабы 


құрылды. 

Екі-үш күн ішінде көтерілісшілер қаланың кейбір маңызды 
буындарын қолына алды. Телефон станциясы, почта, Напа- 
льон алаңындағы көп қабатты үлкен үй, политехникалық 
институт, электр станциясы. поляктардың қолына түсті. 
Дегенмен, ең маңызды орындар -- вокзалдар, Висла өзенінен 
өтетін көпір немістер қолында қалды. Немістер ұзамай қа- 
лаға қосымша күш жеткізіп алды. Көтерілісті басуға штандар- 
тенфюрер «СС» Дерлавангер бастаған немістің жазалылар 
полкі, Власов армиясының бір полкі, тағы басқа бөлімдер 
келді. 

13 август күні Дерлавангердің сұрауымен Варшаваға Шы- 
ғыс-мұсылман «СС» полкі келді. Бұл кезде Варшаваның батыс 
жағында көтеріліс басылып, соғыс шығыс жағында жүріп жа- 
тыр еді. Шығыс-мұсылман «СС» полкінің Белоруссияда көр- 
сеткен сенімсіздік жағдайын білген Дарлавангер келген күн- 
нен бастап оған ерік бермеді. Ол полкті төртке бөліп, әр бөлім- 
ді өз батальондарының алдына салып айдады. 

Түркстандықтар араласқан неміс бөлімдері қала ортасын- 
да Кароль Эигмут ескерткіші, Элатная фабрика, Поли Бруль 
резиденциясы аймағындағы ұрыстарға қатынасты. Ұрыс күш- 
ті болды. Поляктар әрбір үй, әрбір әтаж, әрбір бөлме үшін 
жан аямай соғысты. Бір этажды бермеу үшін бес күн соғысып 
отырып алған күндері де болды. 

Қала қансырап жатса да Бур-Комаровский мен .Лондон 
эмигранттық үкімет министрлері Вислаға кеп қалған Совет 
Армиясы және 1-поляк армиясымен байланысқысы келмеді, 
көтеріліс боп жатқан жерлердің координатын хабарламады. 
Олардың түкке тұрмайтын ерегісі немістер үшін жаман болған 
жоқ. Совет Армиясы Варшаваға шабуылға шыққанда неміс- 
тер көтерілісті басуға асықты. Тек 12 сентябрь күні ғана-- 
көтеріліс басталғанға 42 күн толғанда -- 1-поляк армиясы қа- 
лада соғыс жүріп жатқан ошақтар туралы мәлімет алды. Совет 
Армиясы көтерілісшілерге самолетпен азық-түлік, қару-жарақ 
әкеп тастады: 1-поляк армиясының алты” батальоны Висла 
өзенінен өтіп Варшаваның бір шетіне аяқ басты. Әлсіреп бара 
жатқан жауынгерлер біраз жеңілдік алғандай болды. Бірақ, 
Висланың екінші жағына өткен поляк бөлімдері немістердің 
мықты қорғанысын бұзып қалаға кіре алмады. Ашық тас жа- 
ғада тұрған поляк бөлімдері айнала жауып тұрған оқтан таса 
таба алмай шегінді. Немістер бар күшін тағы да көтерілісші- 
лерге қарсы жұмсады. 

Көтерілісшілердің жағдайы әбден нашарлап, жеңілетіндік- 
тері белгілі болған соң, 1-поляк армиясы мен Совет Армия- 
сының басшылары Крайовой Армия басшыларына ұсыныс жі- 

берді: совет артиллериясы мен авиациясының қорғауын пай- 
даланып, немістер шебін бұзып көтерілісшілер Висланың оң 
жағасына өтуге тиіс. Өздерімен бірге көтерілісшілер қала 
халқын ала шығуға тырысуы керек, әсіресе, әйелдерді, бала- 
ларды, кәрияларды, жаралы- ауру адамдарды. Фашист айуан- 
дарынан құтылатын басқа жол жоқ еді. Басында келісімін 
берген Крайовая армиясының басшылары, кейін, 30-сентябрь 
күні өз келісімін орындаудан бас тартты. Олар немістерге бе- 
рілуді жөн көрді. Крайовая армиясы басшыларының шешімі- 
не наразы боп, немістерге берілгісі келмеген Людовой Армия- 
сының бөлімдері Висла өзенінен өтіп 1-поляк армиясымен 
қосылғысы келді. Совет Армиясы дене шынықтыру институты 
мен Цитадели аймағында орналасқан неміс артиллериялары- 
ның позициясына оқ жаудырып Людовая Армиясының бөлім- 
деріне. Висладан өтуге мүмкіндік жасады. Варшанада қалған 
Бур-Комаровский екінші октябрь күні тізе бүгу жөніндегі ак- 
тіге қол қойды, Крайовая Армиясының қалдығы тұтқындық- 
қа беріле бастады. Қалада берілмей оқ атып жатқан жалғыз- 
ақ «Макаров казармасы» қалды. 

Дерлавангер Азимовты шақыртып алды. Азимов соңғы 
кезде іштей қайғырып жүретін. Асанжолов тобы партизандар- 
ға өтіп кеткен кезде ол да Гұрамысовтың үлгісімен ротасын 
ертіп партизандарға немесе Совет Армиясына қосылуды аң- 
саған еді. Сөйтіп отырып, партизандар келіп тиіскенде, Асан- 
жоловтың айғайынан сескеніп, партизандармен аяусыз соғы- 
сып кетті-ау! Осы бір, қылығы үшін өзін-езі кешпестей қайғы 
жеп қапаланатын. Өстіп жатқанда Вена қаласына құрылтайға 
баратын боп қалды. «Енді бәрібір сатқынның нағыз өзі бол- 
дым» деп ренжіп, Азимов қызметке тағы да қызу кірісіп кет- 
ті. Құрылтайдан кейін Юратишкеге қайтып келсе полкі Мин- 
скіге ауысып кеткен екен. Соңына түсе қуып Минскіде полкін 
әрең тауып алды. Ұзамай Минскіден полк Узда қаласына көш- 
ті. Осы кезде Совет Армиясы үлкен шабуылға шығып, неміс- 
тердің мықты деген «Митте» армияларынң бүктеп-жаншып қуа 
бастады. Немістердің алдына түсіп алып, Узданы тастап қаш- 
қан Шығыс-мұсылман «СС» полкі Польшамен шектес Гродно 
қаласына барып бірақ тоқтады. Гродно маңындағы ұрыста 
Херман оққа ұшты. Полк басында Азимов қалды. Белорус- 
сияның шығыс шекарасынан келіп тиіскен Совет Армиясы 
тоқтамастан батыс шекарасынан құйындай өте шықты. Бело- 
руссиядан қаншама айрылмауға тырысқанмен, немістер оны 
ұстап тұра алмады. Қашып келе жатқан фашист армиясы, 
Варшавада поляктардың көтерілісі бұрқ ете түскенін естіп, 
«жығылған үстіне жұдырық» дегендей жанталасты да қалды. 

Содан бері міне, бір жарым ай бойы Азимов Варшава көтері- 
лісіне қатысып келді. Дерлавангер шақырады дегенде, бір пә- 
денің болатынын ол сезе қойды. 


-- Қалайсың, бала !-- деді Дерлавангер, кезіккен сайын 
Азимовты өзіне жақын тартып ойнайтын әдетімен. 
-- Жақсы, әке! Құттықтаймын сізді жеңіспен! -- деп Ази- 


мов шалдың алдында ойнақшып тұра қалды. 

-- Соғыс әлі біткен жоқ, бала. Макаров казармасына бір 
топ қызыл поляктар бекініп, берілмей жатыр. Сен полкіңді 
алып, сол казарманы босатып кел. 

Азимов ойланып қалды. «Бұл құрғыр Варшаваға келген 
бетте полкті бөлшектеп жіберіп еді ғой! Енді: «полкіңді алып, 
казарманы босатып кел» деуін қарашы! Не айтасың оған! 
Оның үстіне бекіністе жатқан қарулы поляктарды алу да оңай- 
ға соқпас. Бір жарым ай оқтың астында жүріп аман қалғанда, 
енді көтеріліс бітті деп тұрған күні, полкімді қырғынға ұшы; 
ратып алсам не болды. Жоқ, жоқ, бармау керек, түркстандық- 
тардың өмірін сақтап қалу керек. Әлі де болса кеш емес, полк- 
ті ертіп Совет Армиясына өтіп кетудің қамын ойластыру 
керек... 

-- Кешіріңіз, мен үш күнге дейін полкті соғысқа алып ба- 
ра алмаймын,-- деді Азимов орнынан тұрып. 

-- Неге? Неге үш күнге дейін? -- деп таңданды Дерла- 
вангер. 

-- Дәл бүгін мұсылман дін мейрамы -- рамазан айты. Айт 
үш күн болады. Айт күндері соғысу -- құдай алдында үлкен 
күнә,-- дей салды Азимов. 

Айтуын айтса да рамазан айты қазір емес екенін біліп қой- 
са қайтемін деп тынышсыздана бастады ол, 

-- Сіз ренжімеңіз. Мен молдаға барып сөйлесіп келейін. 
Егер молда рұқсат берсе, қазір полкті аламын да сіздің бұй- 
рықты орындауға кетемін,-- деді Азимов, түнере қалған Дер- 
лавангерді көргенде. 

-- Бар, тезірек қайт!-- деді Дерлавангер Азимовтың қы- 
лығын қызық көріп. 

Азимов жүгірген бойы полк гросс-молдасы Накибовке 
келді. Басына ақ сәлде орап, астына әдемі кілем төсеп, малда- 
сын құрып ішінен бірдеме оқыған боп күбірлеп отыр екен. 

-- Нұритдин хожа! Ойбай, құтқарыңыз ұлдарыңызды, 
өлім төніп тұр! -- деп Азимов молдаға жабыса кетті. 

Ойбайлап полк командирінің өзі жүгіріп келген соң, қою 
қара қасы тікірейіп, Накибов абыржып қалды. 

-- Е, алла-тағала, сақтай көр өзін!..-- гросс-молда ызың- 
дап ішінен тағы бірдеме оқи ала жөнелді. 

Молда «аумин!» дей бергенде, оның тоқтауын асыға күтіп 
тұрған Азимов, келген ісінің жайын айтты. 

-- Қарағым-ау, өтірік айту күнә ғой, күні жетпеген рама- 
зан айтын бүгін басталды деп қалай айтам. Жоқ, қарағым, 
өтірік айта алмаймын,-- деп ат-тонын ала қашты Накибов. 

-- Ойбай-ау, Нұритдин-хожа, балаларыңыз өледі ғой ен- 
ді. Балаларыңның өмірін сақтап қалу үшін айтқан кішкене өті- 
рікті құдай өзі кешіреді,-- деп болмады Азимов. 

-- Жоқ, жоқ. Мүмкін емес. Түркстан жолында өлген аза- 
мат болса, жаназасын өзім шығарып саламын,-- деп Накибов 
та көнгісі келмеді. 

-- Сіз қалай түсінбейсіз,-- деп ашынды Азимов.-- Бір 
жарым ай ішінде Варшавада қырық тоғыз кісіміз өлді. Сіз 
олардың: жаназасын шығардыңыз. Енді мына соғыста полк 
түгелімен қырылады. Бәріміздің жаназамызды тағы шығарар- 
сыз. Құп! Ал, сонан соң не істейсіз? Қайда барасыз? Кімге 
молда боласыз? Қалай күн көресіз? Сіз мына кілем үстінде 
балаларыңның арқасында отырсыз. Мына дүниелерді бала- 
ларың арқасында тауып алып отырсыз. Егер балаларың бүгін 
қырылып қалса, бұ-дүниені алып та жүре алмайсыз, ертең-ақ 
сізден тартып алады. Ойланыңыз! 

Артына сақтап отырған сөзін Азимов айтып тастады. Қа- 
телеспеген екен, ойы дәл тиді. Келешек туралы, дүние туралы 
айтқан сөздері молданы тұсады. Молда үндемей қалды. Осы 
дұрыс айтып тұр-ау. Расында ертең полк қырылып қалса мей 
қайда барам! Немістер мені не қылсын, тастап жүре береді. 
Мына дүниеден айрылам-ау онда деп ойлап отырған Накибов, 
алтыным түсіп қалған жоқ па екен дегендей қойын шалбар 
қалталарын қолымен басып қойды. 

-- Мәселе дүниеде емес қой, қарағым,-- деп қуланды На- 
кибов.-- Құдайдан қорқып айтқаным болмаса, азаматтардың 
өмір сүруіне мен қарсы дейсің бе. Сен де құдайдың уәкілі шы- 
ғарсың, мүмкін алланың әмірімен кеп тұрған шығарсың. 
Ренжіме шырағым. Айтқаныңды істейін. 

«Темірді қызған кезде соқ» дегендей, мойыны астына түс- 
кен молданы Азимов кідірместен Дерлавангерге алып барды. 

-- Командир мырза! Сіз, мүмкін, білмеген шығарсыз, бү- 
гін рамазан айты басталды ғой. Рамазан айты -- құдай тойы. 
Мұсылмандар үш күн бойы айттап жатуға тніс. Айт күндері 
оқ атып, қан төккен мұсылманға құдайдың қарғысы тиеді,- 
деп гросс-молда өтірікті қиыстырып жалбарына бастады. 

Дерлавангер не дерін білмей кідіріп қалды. Ол да құдайға 
сенетін фашистердің бірі. Сөйтсе де құдай тойының соғысқа 
қандай кедергісі бар екенін жете түсінбей таңдана түседі. Әри- 

не, мүмкіндік болса мейрам күні соғыспаған жақсы-ақ. Ал, 
мүмкіндік болмаса ше? Қазір соғыс уақыты ғой.. Дерлаван- 
гер іштей ыза болды. Азимов пен гросс-молданы қуып шығып 
соғысқа айдағысы келді Бірақ, ОКВ-ның соңғы бір нұсқауы 
есіне түсіп, ашуын сыртқа шығармай ұстап қалды. Герман үкі- 
меті ұлтшылдар комитеттерін, легиондарды әлде де болса ал- 
дап пайдалана тұру мақсатымен 1944 жылы июнь айында Ве- 
на қаласында әдейі құрылтай ұйымдастырып өткізді емес пе. 
Үкімет сондай шара қолданып отырғанда, құдай тойын сый- 
лаған боп мен бұлармен бір рет келіссем, немістердің беделін 
арттырғаннан басқа көп зиян келтіре қоймаспын деп қуланды 
Дерлавангер. 

-- Жарайды, барыңдар, тойлаңдар,-- деді ол жымиып.- 
Бірақ қала ішінде емес. Осыдан он сегіз шақырым жерде ша- 
руашылық взводының обоздары тұр. Сонда барыңдар, қауіп- 
сіз болады. 

Азимов пен Накибов рақмет айтып қуанғандықтарын біл- 
дірді. Накибовты шығарып жіберіп, Азимов Дерлавангердің 
қасына келді. 

-- Мынау, мейрам құрметіне байланысты сізге тартқан ме- 
нің жеке сыйлығым,-- деді бір пакетті Дерлавангердің алдына 
қойып жатып. 

Пакет ішінде бір мың марка бар екен, Дерлавангердің көзі 
жайнап кетті. 

-- Қой, осынша көп марканы неге бересің, өзіңе керек 
болмай ма? -- деп қымсынған болды Дерлавангер. 

-- Алыңыз, алыңыз! Мен болсам бойдақпын, қайтемін 
оны, ал сіздің семьяңыз бар,-- деген болып Азимов пакетті 
жылжыта түсті. 

-- Көп рақмет, саған! - деп Дерлавангер қуанып қолын 
ұсынды. 

Азимов қолын қысты да шалдың мойнына асыла кетті. 
Ойламаған жерден сыйлық алып, өзін сүйетінін білген Дерла- 
вангер, елжіреп Азимовты арқасынан қақты, Пакетті стол 
тартпасына тастап жіберіп, шкафтан бір бөтелке коньяк алды. 

-- Сіздің тойыңыз үшін! -- деді Дерлавангер рюмканы 
көтеріп жатып. 

Бір-екі рюмка ішілген соң, шалдың көңілді отырғанын пай- 
даланып, Азимов көтерілісті басуға қатысқаны үшін түркстан- 
дықтарды наградтау туралы мәселе қойды. 

-- Оның жөн!-- деп келісті Дерлавангер.-- Сен полкің- 
мен жүре бер, барып орналас, наградтарды алып соңыңнан 
мен өзім келейін. 

Айтқанындай-ақ, Шығыс-мұсылман «СС» полкі Варшава- 

дан алшақ орналасып, бірнеше ошақта ет, палау пісіріп әбігер- 
леніп жатқанда” Дерлавангер келді. Полкты сапқа тұрғызып 
қойып, мейраммен құттықтады да Дерлавангер өз қолымен 
Азимовтың кеудесіне бірінші және екінші дәрежелі екі темір 
крест орденін, алтын медаль және атакаға көп шыққандығын 
көрсететін белгі тақты. 

-- Жақсы еңбектерің үшін бәрің де наград аласыңдар, 
Наградты соңынан Азимов мырзаның өзі тапсырады, Ал қа- 
зір тойға кірісе беріңдер! -- деп Дерлавангер бір жағынан бү- 
кіл полкке күні бойы наград беріп әбігерленгісі келмесе, екінші 
жағынан полк алдында Азимовтың беделін көтере түсуді көз- 
деді. 

Полк басшыларымен бірге шарап ішіп, палау жеп біраз 
отырған соң Дерлавангер кетіп қалды. Бір қапшық орден, ме- 
дальдарды Азимовке тастап кетті. Гой қыза бастады. Қызып 
алған Азимов полкті түгел көтермей, әр взводты бөлек-бөлек 
шақырып награда үлестіруге кірісті. Басында бір-бірден үлес- 
тіре бастаған Азимов, соңынан біріне екіден, кейбіреулеріне 
тіпті санамай уыстап медаль-ордендерді беріп жатты. Өзіме 
екіден, үштен бергенде, менің бір-бірден үлестіріп отырғаным 
қалай, аяғаным ба санаусыз дүниені деп ойлады Азимов... 

Бұлар далада еркіндеп ойын-сауық құрып жүргенде, Ма- 
каров казармасы алынды деген хабар келді. Қазармада бекі- 
ніп отырған бар-жоғы 47 адам болса керек. Немістер оларды 
жүздеген адам деп текке даурығып жүріпті. 

-- Казарманың маңында үш мың неміс қаза тауыпты! -- 
деді қалаға барып келген бір неміс солдаты. 

«Құдай бізді бір апаттан сақтаған екен» деп ойлады Ази- 
мов мұны естігенде... 


2. ЖХерман өлген соң «СС» бас басқармасында «Мұсыл- 

ман бөлімін» басқаратын орын бос қалды. Түркстан ха- 
лықтарының жәйін біліп, осы орынға ие болатын адам «СС»- 
тен табылмады. «СС» бас басқарма бастығы Бергер былтыр 
өзі берген Ольцшаны қайтаруды тілеп Шелленбергке қолқа 
салды. Шелленберғ Ольцшаны бермеді, бірақ Бергермен өзара 
келісім жасады. Ольцша алтыншы басқармада да, «СС» бас 
басқармасында да қызмет істейтін болды. 

Ольпша күшейді. Оның қолына Түркстанға байланысты 
герман разведкасының жұмысы ғана емес, империялық «СС» 
бас басқарманың саяси жұмысы да көшті. Енді Ольцша бұрын 
Шығыс Министрлігі кедергі жасап іске асыра алмай жүрген 
кейбір мәселелерін «СС» бас басқармасының күшімен орын- 

дауды ойластырды. «СС» күшін пайдаланып өзінің «Үлкен 
Түркстан» атты сүйікті жоспарын жылжыта бергісі келді. 

Көп күш жұмсап, Ольцша «Арбайтсгемайншафт Түркс- 
тан» институтын құрды, болашақ «Үлкен Түркстан» колония- 
сын меңгеретін кадрлар дайындай бастады. Ісләм дінін жол- 
ға қойды, «Мулла шуле» деген мектеп ұйымдастырды. Шығыс- 
мұсылман «СС» полкін орнатты... «Үлкен Түркстан» колония- 
сын құруға керекті шараларды қолданып қойды. /Жетіспей 
тұрған басты мәселе -- ұсақ ұлт комитеттерінің бытырап жа- 
туында. «Үлкен Түркстан» атты жоспарына сәйкес, Ольцша 
Ұлт комитеттерін «Мұсылман комитеті» деп біріктіргісі келген 
болатын. Бұл комитеттің бөлімдері есебінде «Түркстан ұлт ко- 
митеті», «Еділ-Орал» комитеті, «Азербайжан комитеті», «Қы- 
рым татарлары басқармасы», «Терістік Кавказ комитеті» кі- 
руге тиіс еді. Бірақ, комитеттердің басшылары, әсіресе, Вали 
Каюм-хан, президенттік орындарынан айрылып қалатынын се- 
зіп бірігуден бас тартты. Па, шіркін! Әрқайсысы бөлек мемле- 
кетті басқарып отырғысы келеді. Не деген ақылсыз адамдар. 
Кім оларға бөлек мемлекет жасатып, еркіне қоя береді екен 
деп кейіді Ольцша. Комитеттерді біріктіруге кезінде Шығыс 
Министрлігі қарсы шыққан соң Ольцша бұл ойын қоя тұрған 
болатын. Қазір «СС» бас басқармасынан орын алған соң, гер- 
ман армиясының майдандағы ауыр жағдайын дәлел ғып 
Ольцша бірігу мәселесін тағы көтергісі келді. 

Бір рет ұсынысы сәтсіздікке ұшырап аузы күйіп қалған 
Ольцша, осы жолы «Мұсылман комитетін» ұйымдастыру ісін 
турасынан шаппай абайлап алыстан бастады. Комитеттердің 
әйтеуір бір бірігетіндігіне Ольцша күмәнданбайды. Сондық- 
тан, зорлап әуре боп жатпай, комитеттерді бір саяси орган- 
ның төңірегіне үйіруді жөн көрді. Барлық мұсылман комитет- 
теріне ортақ «Түрік бірлігі» атты газет шығаруды ұсынды. 

ұл ұсынысты комитеттердің бәрі қолдап қабылдады. Әр ко- 
митет орталық редакцияға өздерінің өкілдерін берді. Вали Ка- 
юм-хан редакцияға Омархановты бөліп, газет басшылығын өз 
қолына алуды тапсырды. Орталық газет «Түркстан комитеті» 
қызметкерлерінің қолында тұрса, өзге комитеттерден гөрі күш- 
ті, беделді екендігімізді көрсетеміз деп ойлады Вали Каюм- 
хан. Бірақ газеттің бірінші редакторы боп тағайындалған 
Омарханов президенттің сенімін ақтай алмады. Газеттің тұң- 
ғыш саны татар тілінде шықты. Істің басы өз ойындай боп 
шықпағанына ашуланған Каюм-хан газет қызметінен Омарха- 
новты қайтарып алды. 

Ольцша комитеттердің басшыларын «СС» бас басқармасы- 
на шақырып алып жиналыс ашты. Жиналыста «Түркстан бір- 

лігі» газетінің редакторын тағайындады. Редакция қызметкер- 
лерін Ольцшаның келісімінсіз ешкім өз бетімен басқа жұмыс- 
қа ауыстырмайтын болды. Сөйтіп, Ольцша «Мұсылман 
комитетін» ұйымдастыру ісіне «Түрік бірлігі» газеті арқылы 
жол салды. 

Келешекте комитеттердің бірігуіне Шығыс-мұсылман «СС» 
полкінің ұлғаюы, күшеюі үлкен себеп болады деп есептеді 
Ольпша. Осыған байланысты ол мынадай ұсыныс енгізді: 
Нолк сан жағынан ұлғайтылып, «СС» шығыс-түрік құрамасы» 
деп аталатын болсын. Құрама «Түркстан», «Еділ-Орал», «Қы- 
рым»... батальондарынан тұрады. Құрама мен батальондарды 
неміс офицерлері, ал батальон ішіндегі кейбір бөлімдерді Түр- 
кстан офицерлері басқарсын. Үкіметті де, армияны да өзбек 
басқару керек деген Каюмның теориясы өзінен өзі қала бере- 
ді. Билік тек немістер қолында ғана болады. 

Алтыншы басқарманың қызметкерлері «СС» шығыс-түрік 
құрамасының командирлігіне жарайды деп Гарун Эль Ра- 
шидті атады. 

Гарун Эль Рашид 60 жастағы адам, ұлты неміс. Бірінші 
дүние жүзілік соғыс кезінде Оттаман армиясында қызмет іс- 
теген, түрік полковнигі атағын алған. Сол кезде ісләм дінің 
қабылдап мұсылман болған. 1919--1920 жылдары Германияға 
қайтып келіп тыңшылық жұмыс жүргізетін дербес бюро құ- 
рады, онымен бірге коммерциялық іспен шұғылданады. Итало- 
Абиссина соғысы уақытында Эфиопияда тұрып Италия раз- 
ведкасында қызмет істейді. Соңғы жылдары Империялық 
мемлекет хауіпсіздігінің Ұлы Муфти жанындағы уәкілі. 

Танысу үшін Ольцша Гарун Әль Рашидті өзіне шақырды. 
Алпыс жылдық өмірін қызу өткізсе де, Гарун әлі тың көріне- 
ді. Гүркиядағы, Италиядағы қызметтерін сөйлеп ала жөнел- 
генде тоқтар емес. Барып тұрған көк мылжың. Неміс болса 
да мұсылман екенін, Ұлы Мұфтимен жасаған қарым-қатнасын 
айтқанда әңгімесінде шек жоқ. Мақтаншақтығы да жететін. 

Ольцшаға Гарун онша ұнамады. Дегенмен өзі неміс, өзі 
мұсылман, бұрын түрік жауынгері, Әнвер-Пашаның сыбайла- 
сы болған, Ұлы Мүфтимен ауыз жаласып жүрген әлдеқандай 
мистикалық адам, «СС» құрамасын басқаруға жарар деп ке- 
лісті Ольцша. «СС» шығыс-түрік құрамасының структурасы, 
командирі белгіленді. Енді «СС» құрама солдаттарының фор- 
масына тағатын таңбасын табу керек». «СС» рейхсфюрері 
Гиммлердің бұйрығы бойынша таңбаны «СС» армиясына түс- 
кен тұрғын немістер (райхсдойче) ғана жағасына таға алады. 
Ал, «СС» армиясына түскен басқа елдердің адамдары жаға- 
сына басқа таңба тағуға тиіс, Немістен басқа адамдардан әс- 

кери бөлім құрылған сайын, әрқашан Гиммлердің бекітуіне 
жаңа бөлім солдаттарының жағасы мен жеңіне тағатын таңба 
жобасы ұсынылатын көрінеді. Таңбаның жобасын көрмей ол 
жоспарды қарамайды екен. Сондықтан Ольцша эксперттерге 
«СС» шығыс-түрік құрамасына символ бола алатындай таң- 
баның жобасын жасауды тапсырды. Эксперттер екі түрлі таң- 
ба ұсынды: бірі-- қасқырдың басы, екіншісі -- жарты ай, 
Ольцша эксперттер ұсынған таңбаларды комитеттердің бас- 
шыларымен бірігіп талқыға салды. Сөйтіп, олар «СС» шығыс-- 
түрік құрама солдатының жағасына қасқыр басы, жеңіне оғы- 
мен садақ белгісі таңба боп қабылдансын деген шешімге то- 
қырды. 

Сонымен жоспар жобасы жасалды. Жоспарды Бергер қа- 
былдап, Гиммлер бекітті. Енді Ольцша құрама үшін коман- 
дирлер іздестіре берді. 

«СС» бас басқармасының комитеттерге табанды түрде қо- 
жалық жасап жатқанын комитет қызметкерлері көрмей отыр- 
ған жоқ. Комитет ісіне «СС» кіріскелі Шығыс министрлігі де 
Каюм-ханға бұрынғыдай ара түсе алмайтын болды. Комитет 
қызметкерлерінің көзіне Шығыс министрлігінің беделі аластап, 
«СС» бас басқармасының беделі артып бара жатқандай көрін- 
ді. Комитет қызметкерлерінің көпшілігі «СС»-тің бытыраған 
комитеттерді бәрібір біріктіретініне мойын қойып Каюм-хан- 
ды тыңдамайтын бола бастады. 

Қуғында жүрген Қанатбаев соңғы кезде Ольцшаның кү- 
шімен Берлинге қайтып келген болатын. Ольцша оның іскер, 
еті тірі адам екенін естіп «Арбайтсгемайишафт Түркстан» 
институты қызметіне пайдалану үшін :лақыртып алған. Қа- 
натбаевтың легионнан босап Берлинге келгенін, Ольцшаға ба- 
рып жүргенін естіп, Каюм-хан оны тағы бір қулықпен комитет 
қызметіне шақырды. Шақырғанда жай қызмет емес, жақында 
француз партизандарына өтіп кеткен өзінің екінші орынбаса- 
ры Алмантаевтың орнына қоятынын айтты. 

Каюм-ханды көргенде Қанатбаевтың төбе шашы тік тұрып, 
жүрегі айныды. Оның көз алдына өмір бойы есінен шықпай- 
тындай болып қалған гестапо тұтқынында өткізген күндері 
елестей кетті. 

-- ..Сен совет агенті екендігіңді мойныңа аласың ба? - 
деп еді тұтқиылдан гестапо қызметкері, Қанатбаевты ең бірін- 
ші жауапқа шақырғанда. 

-- Совет агенті! Ұғынбаймын! Әлде совет жауы дей- 
сіз бе? 

-- Совет агенті деймін. 

-- Жоқ, мен совет агенті емеспін. Бұл жала. Егер мендей 

адамдардың бәрі совет агенті бола берсе, большевиктердің жа- 
уы жоқ болар еді... 

-- Қысқарт! -- деп столды бір қойып, ақырып жіберді гес- 
тапо қызметкері.-- Сен неге «Түркстан ұлт комитетінің» ішін- 
де іріткі салып жүрсің: 

-- Большевиктермен күресті кең түрде жүргізудің амалын 
айтқан едім. Соны іріткі деп айтқан болар сізге. 

-- Тапқан амалың -- қазақ-қырғыздарды легионнан бө- 
ліп, жиналған күшті әлсірету ме? Бұ қалай, күресті кең түрде 
жүргізу ме, немесе күреске іріткі салу ма? 

-- Мен Түркстанға Татария мен Башкирияны қосып ала- 
йық, сөйтіп күшімізді молайтайық дегенмін. Оған Вали Каюм- 
хан көнбеген соң қазақ-қырғыздарды Түркстаннан бөліп, та- 
тар, башқұрттармен қосуды тілек еткем. Бұл іріткі емес. 

-- Оны рейхслейтер Розенбергтің атына жазған сендер 
едіңдер ғой. Солай ма? Солай. Герман үкіметі сені қолдамады, 

үркстан территориясын бекітті. Ендеше Гүркстанды ажыра- 
туға болмайды. Оған басқа жерді қосуға да болмайды. Менің 
алдымда профессор Фон Менде берген қорытынды жатыр. 

ерман үкіметінің шешімін біле тұра, оған қайшы өз пікіріңді 
түркстандықтардың басына құя бергенің қылмыс. Бұл әрекет- 
ті сен совет разведкасының нұсқауымен істеп жүрсің. 

-- Жоқ, совет разведкасы деген артық сөз. Мен қайта со- 
веттің жауымын. Герман үкіметінің шешімін маған үкімет 
адамдарының ешқайсысы хабарлаған жоқ. Каюм-ханның пікі- 
рін мен үкімет шешімі деп санамаймын. Ол -- қолынан түк кел- 
мейтін залым, кариерист адам. Большевиктерге қарсы күрес 
ұйымдастырудың орнына комитетте өзі іріткі жасап жүр. Шо- 
қаевты өлтіргені аз болғандай, енді бізге қол сала бастады. 

-- Жап аузыңды, ит!-- деп, қасына түнеріп жетіп келді 
гестапо қызметкері.-- Сен бір қылмысты мойныңа алмай жа- 
тып, тергеу үстінде екінші қылмыс істеп отырсың. Түркстан 
үкіметінің президентін балағаттауға кім саған право бер- 
ді ӘӘ 

Зекіріп тұрған гестапо қызметкері, көзді ашып жұмғанша 
қолындағы жуан таяқпен Қанатбаевты маңдайынан періп жі- 
берді. Жарқ ете түскен көзін маңдайынан аққан қан басып, 
есінен танып, Қанатбаев құлап түсті... 

Өзге көрген қорлығын былай қойып, Каюм-ханның жала- 
сы арқасында басына тиген осы бір таяқтың өзі ғана Қанат- 
баевты ыза қылатын. Гестапоның таяғынан сол қабағы тесі- 
ліп қалған. Жиі-жиі қағылып тұратын кірпігіндей, тесік қаба- 
ғын жауып тұрған жұқа терісі сөйлеген кезде бүлкілдеп 
тұратын болды. Осы бір жаңа белгісі болмаса Қанатбаевтың 

түрі де, ойы да өзгермеген сияқты. Каюм-ханды қанша жек 
көргенімен, оның қолынан енді ештеме келмейтініне көзі жет- 
кен Қанатбаев, Ольцшадан «Арбайтсгемайншафт Түркстан» 
институтына жібермеуді «Түркстан комитетінде» қызмет іс- 
теуге мүмкіндік беруді сұрады. 

-- Сіз ұйымдастырған «Түрік бірлігі» баяғыда өзіміз Ро- 
зенбергке жазатын талаптармен сәйкес келіп жатыр. Сол та- 
лаптарымды сіздің басшылығыңызбен орындап шыққым ке- 
леді,-- деді Қанатбаев бұл сұраудың мәнін аша түсіндіріп. 

Олыьпша келісті. Қанатбаев Комитетке барды. Президент- 
тің Хаитовтан кейінгі екінші орынбасары болып тағайындал- 
ды. Өзі жақтас комитет қызметкерлерімен ақылдасып, Қанат- 
баев «СС» Шығыс-мұсылман құрамасында командир бола ала- 
тын адамдардың тізімін жасап Ольцшаға берді. 


3. Варшава көтерілісі басылған кезде, август айында бас- 

талған Словакия халық көтерілісі қызып тұр еді. Бүкіл 
Словакия партизандық соғысқа айналып кетті. Бірқыдыру 
батыс қалаларда Чехословакия республикасы жарияланып 
қалды. 

Шығыс-Түрік «СС» құрамасы Миява қаласына келгенде, 
неміс-фашист командованиясы паотизандар қолында қалған 
қалаларды босатып алу үшін үлкен операцияға дайыңдалып 
жатқан-ды. Октябрьдің 22-күні бүкіл Словакия бойынша кө- 
терілісшілерге қарсы жалпы шабуыл басталды. Операцияға 
армия бөлімдері, танкті, моторлы бөлімдер, «СС» полиция бө- 
лімдері қатысты. Терістікте -- Липтовска Осады қаласының 
ауданында, батыста Банска-Бистрица, шығыста ТГәлгарт, оң- 
түстікте Гисовеп, Эволен қалаларының аудандарында қатты 
соғыс болды. Көтерілісшілер қолдарындағы қалаларды ерлік- 
пен қорғап бақты. Бірақ, іштеріне, кіріп кеткен буржуазия уә 
кілдерінің сатқын саясаты көтеріліске көп кесір тигізді. Қы- 
зыл Армия келгенше көтерілісшілер қалаларды ұстап тұра ал- 
мады. 27-октябрь күні көтерілісшілердің саяси орталығына 
-айналған Банска-Бистрица қаласы жау қолына түсті. 27-28 
октябрь күндері партизан отрядтары ығысып Низшие Татры, 
Словацкие Рудные горы, Большая және Малая Фатра таула- 
рына орналаса бастады. 

Партизандарды қуып тауға тыққанға еліріп фашистер той 
жасап жатты. «Айыбы бар адам жиыннан қалмайды» деген- 
дей, осы бір кезде «СС» Шығыс-Түрік құрамасына Берлиннен 
Хаитов келе қалды. 

-- Құраманың жауынгерлік рухын көрейін деп келдім,- 

деді ол ААзимов жинаған құрама командирлерімен танысып 
жатып. 

-- Менің білуімше, солдаттардың жауынгерлік рухы со- 
ғыста көрінуші еді. Сіз қалай ойлайсыз? -- деп Азимов Хаи- 
товты қағытқысы келді. 

-- Әрине, соғыс үстінде айқын көрінеді. 

-- Қанша уақытқа келдіңіз? 

-- Бір-екі күнге. 

-- О,о. Бір-екі күнде түкте көре алмайсыз. Біз қазір пар- 
тизандарға қарсы күреске дайындалып жатырмыз. Жата тұ- 
рыңыз. Соғысқа қатысыңыз. Сонда өз көзіңізбен құраманың 
жауынгерлік рухын көресіз,-- деп жатыр Азимов. 

--- Жоқ, ойбай, рақмет, көп жата алмаймын. Басқа бөлім- 
дерге де бару керек, уақыт тар. Біз «СС» құрамасын үлгілі 
ұйым деп есептейміз. Өткен соғыс туралы әңгімелессек те сол- 
даттардың жауынгерлік рухы белгілі боп қалар,-- деп жалтақ- 
тай бастады Хаитов 

ШТтабтан шыққан соң Хаитов гросс-молда Накибовты оңа- 
шалап алды. 

-- Вали Каюм-хан ата сізге ерекше сәлем және рақмет айт- 
ты! -- деді Хаитов, молданы өзіне қаратқысы кеп. 

Шығыс-мұсылман «СС» полкі Варшава көтерілісін басуға 
қатысқан кезде Накибов есі шығып жатқан поляктарды тонап, 
жинаған алтын, асыл заттарының бір бөлегін Словакияға жү- 
рер алдында Вали Каюм-хан мен Хаитовке жіберген-ді. Сый- 
ға сый дегендей, олар да маған бір жақсылық істер деп дәметіп 
жүретін Накибовтың «Вали Каюм-хан ерекше рақмет айтты» 
дегенде жүрегі тулап, құлағы түріле қалды. 

-- Сіздің жақсылығыңызды біз ұмытпайтын болдық, Нұ- 
ритдин-хожа,-- деп Хаитов молданың қолын алды. 

-- Өстіп шет жерде жүргенде бір-бірімізге қараспасақ не 
болады. Онда қүдай жолымызды оңғармайды. 

-- Қарасудың да жөні бар ғой. Ал, сіздің мына қарасуы- 
ңыз қисапсыз данышпандық іс болды. Жіберген асыл затта- 
рыңыз дәл бір керек боп тұрған кезде келді. Майдан жағдайы 
өзіңізге белгілі, немістерден қазір көп көмек күтуге: болмай" 
ды. Азаттық күрес үшін қаржыны барған сайын көп ұстауға 
тура келеді. 

-- Әрине, әрине,-- деп келісіп жатты Накибов. 

-- Айтпақшы, Вали Каюм-хан ата айтып еді: Нұритдин- 
хожа біздің жағдайды түсініп отыр, бізге бәрін жіберіп қойма- 
ған болар, өзіндік қоры бар шығар, тағы біраз қарассын деп. 
Есіме түскені жақсы болды ғой. Аманатын айтпай ұмытып кет- 
сем президент өкпелейтін еді,-- деп қуланды Хаитов. 

Осы бір сөзді айтуға Хаитов әжептеуір дайындалған еді. 
Молдадан асыл заттар алғанда Каюм-хан екеуі таң қалған бо- 
латын. «Бұ қу шалдың бізге жібергені осынша болса, өзінде 
екі-үш есесі қайтсе де қалды ғой. Бірдеме ғып шалдың тағы 
біраз алтынын шығарып алу керек» деген болатын сонда Ка- 
юм-хан. Бірақ, қалай? Берлинге шақыртсақ қайтеді? Осы 
жерде екеулеп көндірер едік оны, деді Хаитов. боқ, шақыруға 
болмайды, дүниесін тығып тастап келер, оның қу басы не ке- 
рек бізге, деген Каюм-хан. Ойлап-ойлап Хаитовты «СС» Шы- 
ғыс-Түрік құрамасына командировкаға жібермек болды. Хан- 
тов келісті. Екеуі бірігіп молдамен сөйлесудің жолын іздес- 
тірді... Міне, жоспарланған сөз айтылып қалды. Өзінің әдейі 
осы іспен келгенін білдірмей, жанамалатып, қисындырып айт- 
қанына Хаитов ішінен мәз болып тұр. 

-- Ойбай, қарағым-ау. Қайдағы қор менде. Дүние кезіп 
жүрген кісіде қор болушы ма еді. Тапқан асылымның бәріп 
дерлік сіздерге жіберген болатынмын. Өзімде бір кесек алтын 
қалып еді, оны түрік гербасын жасап бер деп ювелирге тапсы- 
рып қойдым. Қажы боп жүріп, жағама алтын түрік гербасын 
тақпасам менің қасиетім қайсы,-- деп жымың-жымың етті На- 
кибов. 

-- Әлбетте, әлбетте. Гүрік гербасы сізге әбден керек, Нұ- 
ритдин-хожа,-- деп тайқи бастады Хаитов, молданың оңай- 
лықпен алтын бере қоймайтынын сезіп.-- Оныңызды білген 
болсам, президент болмақ тұғын құдай болса да Вали Каюм- 
хан атаның аманатын айтпайтын едім сізге, көп болса мені 
ұрсушы еді. 

-- Гек, олай деп айтпаңыз. Адам баласының аманатын 
жасырып қалған күнә болады. Қайта айтқаныңыз жақсы бол- 
ды. Президенттің аманатын орындадыңыз. Бірақ, мен... 

-- Ештеме етпейді, жоқ болса қайтесіз, жоқ екен “деп ба- 
рармын. 

Кім біледі, Хаитов пен Накибовтың арбасуы осымен бітер 
ме еді, әлде созыла түсер ме еді, егер бұларды асқа шақырып 
Азимовтың деншигі келмесе. 

Хаитовтың келуіне байланысты Азимов өз пэтерінде екі 
түйетауықты қуыртып, палау пісіртіп ас жасатып қойған еді. 
Қасына төрт-бес жолдасын қоса шақырып ол Хантовке құр- 
мет көрсетті. Екі сағаттай ішіп, жеп, ойнап, күліп отырған соң 
қонақтар тарқай бастады. 

-- Анау да кетсін! -- деді Хаитов, үйде қалған вэвод ко- 
мандирі Якумовты көрсетіп. 

-- Ол менің сенімді адамым, бізді күтіп жүр,-- деп Ази- 
мов Якумовты шығарғысы келмеді. 

-- Менің саған айтатын құпия сөздерім бар. Дұрыстап 
тыңда да аузыңнан шығарма. Есіңде болсын, бұл Каюм-хан- 
ның аманаты,-- деді Хаитов, айтар сөзіне алдын ала үлкен 
мэн беріп. 

Азимов ықласын салды. 

-- Майдан жағдайын білесің ғой? 

-- Білем. 

-- Жағдай жөнделуге тиіс,-- деді Хантов білгір кісідей.-- 
Жаңа қару шығайын деп жатса керек. Советтер Одағын жо- 
йып жіберуге төрт жаңа ракета болса жетеді дейді. Сөйтсе де 
күтпеген жерден шыға келетін оқиғалардан аулақ болу керек. 
Мені саған әдейі Каюм-хан жіберді. Біздің естуімізше, сен 
Варшавадан байып қайтқан көрінесің... 

Азимов сөз бетін аңғарып қалды. «Ә, ә, саған алтын керек 
боп жүр екен ғой!..» Дегенмен сабырлық жасап әңгіменің ар- 
тын тосқысы келді. 

-- Иә, құр қол емеспіз,-- дей салды ол, ешқандай байлығы 
болмаса да. 

-- Жақында біз Берлиндегі түрік студенттері арқылы тү- 
рік үкіметімен сөйлестік. Олар бізге қиын жағдай туатын бол- 
са түрік паспортын бермекші болды. Бірақ ақшасыз не істей- 
сің. Гүрік достарға 10 мың сомдық алтын, я доллар беруге 
тура кеп тұр. Сен қараспасаң болмайды,-- деп түйді әңгімесін 
Хантов. 

Ашуы келген Азимов қалш-қалш етіп кетті. 

-- Сонда 10 мың сомдық алтынға неше паспорт аласың- 
дар? -- деді ол, әлі де болса анықтай түсіп. 

-- Өзімізге жетер, әйтеуір сен паспортсыз қалмассың,- 
деді Хаитов. 

Өзін-өзі әрең ұстап отырған Азимов, палауы орталап қал- 
ған табақты стол үстінен жұлып алып Хаитовтың басына лақ- 
тырып жіберді. 

-- Иттің баласы! - .Долданған Азимов пнстолетін суы- 
рып алды:-- Қашқыларың келген екен, ә! Сендер сияқты оң- 
бағандарға сеніп жүрген біз ақымақ. Жақсы, мені құтқарар- 
сың, ал сен үшін соғысып жүрген солдаттарды кім құтқарады? 
Тек өз бастарыңды ғана ойлап, үкіметке не болу үшін халық- 
тың қанын төккізіп алдап жүр екенсіңдер, иттер. Енді Түр- 
кияға арттарыңды тосудан басқа ештеме қалмады. Осылай деп 
айтып бар Каюм-ханыңа. 

-- Қой деймін, ей. Саған не болған! -- деп, Хаитов жаман 
састы. 

-- Сен Каюм-хан комитетінің соғыс бөлімін басқарасың. 
Каюм-хан екеуің бізді СССР-ға, Америка, Англия, Франция, 

Италия, тағы басқа елдерге қарсы қойдыңдар. Біз жауласпа- 
ған ел қалмады. Сонда біздің досымыз кім? Айтшы қане! Не- 
ге сен біздің тәніміз, қанымызбен сұрқияша ойнайсың? А!.. 

Азимовтың ашуына шек болмады. Оның дауысы шыққан 
сайын, басынан қан сорғалап тұрған Хаитов, суға түскен та- 
уықтай бүрісіп, жалт-жалт қарайды. 

-- Он сағат уақыт беремін. Егер осы мөлшерде Чехослова- 
киядан тайып тұрмасаң, үстіңнен түскен жерде атып тастай- 
мын,-- деп Азимов қолындағы пистолетін ойнатты. 

Хаитовтың қорыққаны сонша, орнынан тырп етер емес. 

-- Бар, жуын! -- деді Азимов, пистолетін қабына салып 
жатып. 

Сонда ғана Хаитов қимылдай бастады, үстіне жабысқан 
майлы күрішті сілкіп түсіріп, самайынан аққан қанын сүртіп, 
қолын жууға кірісті. 

-- Ешқайда жіберуші болма мынаны,- деп Азимов ко- 
менданттық взвод командирі Якумовке бұйрық берді.- Бүгін 
осында жатып ұйықтап шықсын да, таңертең көзін жоғалта- 
тын болсын. Байқа! 

Зәресі ұшқан Хаитов, Азимовтың бұйрығын мүлтіксіз 
орындады. Таңертең ерте ешкімге көрінбей, поезға отырып 
Берлинге жүріп те кетті, 


1. Кеңсесіне кіріп отыра бергенде Каюм-ханның көзі 

стол үстінде жатқан пакетке түсті. Жалма-жан бір 
шетін жыртып жіберіп, пакеттен машинкаға басылған қа- 
ғазды суырып алды. «Ресей халықтарын азат ету коми- 
тетінің манифесі...» деп басталыпты қағаз. Орыс тіліне 
шорқақ Каюм-хан, омбы қарға малтыққан аңдай, алқы- 
нып, сүрініп манифесті әрең оқып шықты. «Бәсе, орыс 
комитеті» деген атты «Ресей халықтарын азат ету коми- 
теті» деп өзгертіп алпарысып жатқанда-ақ осы иттің бір 
пәле шығарғысы кеп жүргенін сезіп едім. Орыс жері жет- 
пегендей-ақ, «біртұтас Ұлы Ресей үшін!» деп ұран тас- 
тап жатқанын қарашы!.. Ресей төңірегіндегі халықтар! 
Бытырамаңдар, бөлшектенбеңдер. Әрқайсысың өз бетің- 
мен бәрібір бөлек мемлекет боп тұра алмайсың. Еліңді 
большевиктерден босатып алуға, сосын отаныңды қор- 
ғауға күшің жетпейді. Бірігіңдер орыстармен. Күшімізді бір 
жерге жинап елімізді большевиктерден азат ету үшін аттана- 
йық!..-- депті Власов манифесінде. 

Басы салбырап, түрі қуарып, көзі үңірейіп, ауыр қасіретке 
түскен кісідей Каюм-хан әрең отыр. Кабинетіне кірген Қанат- 
баевқа да қарамайды. Үн жоқ. 

-- Не болды сізге. Неге үндемейсіз? 

Каюм-хан үндеместен алдында жатқан қағазды сырғытты. 
Біресе Каюм-ханға, біресе қағазға қарап, не болғанын біл- 
мей біраз тұрды да Қанатбаев қағазды жұлып алып оқи бас- 
тады. 

-- Мә, саған! -- деді Қанатбаев; қағаздың мәніне түсіңген 
соң.-- «Мұртқа өкпелеп жүргенде сақал шығып» деген осы 
болды ғой. 

Қанатбаевқа көзін бір төңкеріп тастады да ернін жымқы- 
рып ап Каюм-хан үндемеді. «Тілі тартылып қалғаннан сау 
ма» деп ойлады да Қанатбаев: 

-- Міне, Власов деген тағы бір қожа шықты. Қалай ба- 
ғынбассың оған, егер манифесін Гиммлер бекіткен болса. 

-- Жоқ, кәпір бізге қожа бола алмайды, тіпті Гиммлер 
қолдаса да,-- деп атып тұра келді, бағанадан бері үндемей 
отырған Каюм-хан.-- Гүркстанның қожасы -- мен! Мені құ- 
рылтай сайлаған. Мені Розенберг қолдайды. Розенберг Гимм- 
лерге бағынышты адам емес, О да фюрердің бір қолы. 

-- Әй, білмеймін. Менің сезуімше, Розенберг «СС»-тың 
әрекетіне қарсы ештеме істей алмай жүр ғой,-- деп айтып сал- 
ды Қанатбаев өзінің күдігін. 

-- Тұра тұр, асықпа. Мен қазір профессор Фон Мендеге 
барып келейін,-- деді Каюм-хан. 


ОН СЕГІЗІНШІ ТАРАУ 

Айнаға қарап, бетін бір сипады да Каюм-хан шығып кетті. 
Ол тағы ойға түсті. Өмір бойы орыс мемлекетіне кіріп үйреніп, 
қалған түркстандықтар Власовтың үндеуіне сеніп қалса қай- 
тем? Кімге арқа сүйеймін? Германияның халі күн сайын на- 
шарлап барады. Шынымен-ақ президенттік таққа отыра ал- 
май кетемін бе? 

Мысықтай ұрлана басып Каюм-хан Фон Менденің есігін 
ашты. 

-- Кешіріңіз! -- деді ол, табалдырықтан аттай бере.-- Бү- 
гін Власовтың манифесін алдым. Бізді орыстармен бірігуге 
шақырады...-- дей беріп еді: 

-- Білемін,-- деп басын изеді Фон Менде. 

Каюм-ханға қожасының «білемін» деген бір сөзі оқтан кем 
тиген жоқ. «Е, е, бұлар қосуға келісімін беріп қойған екен ғой» 
деп жүрегі зу ете түсті. 

-- Түсінбедім, профессор мырза. Үш жыл бойы орыстар- 
дан бөлек мұсылман мемлекетін орнатамыз деп түркстандық- 
тардың басын қатырдық. Енді барып, бөлек болмаймыз, орыс 
мемлекетіне кіреміз десек, халық түсіне ме бізді? Әрине түсін- 
бейді? Ендеше бұл қандай саясат. Қалай деп ұғынуға болады 
Власовтың үндеуін? 

-- Власовтың үндеуі Шығыс Министрлігінің саясатына 
сәйкес келмейді. Оны біз қабылдамаймыз. Біздің саясат саған 
белгілі. Сол саясатты жүргізе беру керек. 


-- Бәсе, солай болса керек еді! -- деп Катом-хан қуанып 
қалды.-- Онда тағы бір сұрағым бар, профессор мырза, 
-- Айт! 


-- Власов манифесті Гиммлер мырза бекітті деп жазыпты. 
Ол бекер сөз бе? 

-- ЮЖоқ, бекер емес. Бірақ, Шығыс елдерін билеуге байла- 
нысты саясатты фюрер Шығыс Министрлігіне тапсырған. 
Гиммлер мырза асыра сілтеушілік жасап отыр. Розенберг мыр- 
за да айтты, Гиммлердің біздің іске қыстырылуы заңсыз деп. 
Ұқтың ба? Бар, алаңдамай жұмысыңды істей бер. 

Каюм-хан қуанып қайтты. «Түркстан -менікі, ешкімге бер- 
меймін» деп бекіді ол. Бірақ қуанышы көпке бармады. Ұзамай 
көңілі тағы бұзылды. 

-- Вали Каюм-хан мырза!-- деді оған бір күні телефон- 
мен орыс тілінде.- Сөйлеп тұрған Власов. Сіз менің манифе- 
сімді алдыңыз ба? 

-- Алдым. 

-- Ал, сіздің жауабыңызды тосып отырмыз. Басқа коми- 
теттер бізбен қосылып жатыр. Сіз не айтасыз? 

-- Өзгеде менің шаруам жоқ. Ешкіммен қосылмай- 

мын, басымды ауыотпаңдар! -- деп Каюм-хан өрескел жауап 
берді. 

-- Жарайды, кейін өкініп жүрмесеңіз болды. 

-- Алло-алло! -- деп Каюм-хан тағы бірдеңе айтқысы ке- 
ліп еді, Власов телефонның құлағын тастап жіберді. 

«Қайтара сөйлеспейтіндей қылдым» деп мәз боп отырған 
Каюм-ханды Ольцша шақырды. 

-- Сіз қашанға дейін бірігуден бас тарта беретін боп отыр- 
сыз? -- деп бас салды Ольцша, Каюм-хан келгенде. 

-- Мен түсінбеймін, Ольиша мырза. Біресе «Мұсылман 
комитеті» боп бірігіңдер дейсіз, біресе орыстармен бірігіңдер 
дейсіз. Қай сөзіңізге нануға болады? Құбылып тұрған бір нәр- 
се әйтеуір,- деп Каюм-хан да Ольцшаға тап берді. 

«Менің бақшама тас лақтырып жатыр. «Мұсылман коми- 
тетін» құрам деп тырысып едің, біз көнбеген соң түк шығара 
алмадың. Бекер қожаңдайсың. Өз қолыңнан іс келмеген соң 
Власовқа жол беріп, соның сөзін айтып, сойылын соғып отыр- 
ғаның белгілі болды деп жүрген шығар, бұл ит. Эх, Каюм! Ка- 
юм! Егер Власов компаниясы Гиммлердің ойлап шығарған 
жоспары екенін білсең сен бүйтпес едің, құйрығыңды қысып, 
тез келісе қояр едің. Сен бәрін Власовтан көріп жүрсің, ақы- 
мақ. Власов Советке сенен кем жау емес. Бірақ, дәл осы жол- 
ғы :коспар оныкі емес, рейхсфюрердікі. Власовты шақырып 
алды да: сен барлық антисоветтік күшті жина, біріктір, мани- 
фест шығар, үлкен күреске дайындал деп тапсырды рейхсфю- 
рер. Міне, Власов сөйтіп көтерілді. Құлашын кең сермеп аку- 
ла шыға келгенде, шортанға ұқсаған мен: «Мұсылман комите- 
тін» құрушы едім, Власовпен қосылуға жол бермеймін» деп 
қалай тіресіп тұра аламын. Алл, мен шортан боп акулаға жол 
берсем, сен сияқты шабақтар не істемек? Ақымақсың, сен, Ка- 
юм-хан!..» 

-- Егер сіз тек жеке басыңызды ойлап, портфельге таласа 
берсеңіз, түк ұғынбайсыз да білмейсіз. Ұғыну үшін алды-арт- 
қа көз жіберіп, кеңірек қарау керек. Қазір 1941, 1942 жыл 
емес. Тіпті 1943 жыл да емес. 1944 жылдың аяғына кеп түр- 
мыз. Майдан жағдайы өте қиын. «Түркстан комитеті» бол бө- 
лек отырғанды былай қойып, «Мұсылман комитетін» құру ту- 
ралы жоспардың өзі де қазіргі жағдайда жеткіліксіз боп отыр. 
Қазір барлық күшті біріктіріп, жауды Германияға жеткізбей 
қайта ығыстыру керек. Қалайша сіз осыны түсінбейсіз? Түр- 
кстан қолға түспейтін болса президент дайындап не керек. 
«Екі жерде екі төрт» екені қандай даусыз болса, о да солай 
айқын нәрсе. Мұны ұқпаған адамға президент боламын деп 

текке шірену ақымақтық Іс істегенмен бірдей,-- деп Ольцша 
батыра-батыра қатты сөйлеп тастады. 

Ольцшаның сөзіне мойын қойғаны ма, әлде айтар сөзін 
ойластырып отыр ма, кім білсін, Каюм-хан үндемей қалды. 

-- Сізден басқа комитеттің басшылары Власовтың мани- 
фесін қабылдап жатыр. Армян, Грузин, Азербайжан, Терістік 
Кавказ, Қырым татары комитеттері Власовқа барып қосыл- 
ды. Шетте қалған жалғыз сіз. Ойланыңыз. Шатаққа ұрынып 
жүрмеңіз,-- деп Ольцша бастырмалатып жатты. 

-- Жоқ, меп Власовпен қосылмаймын, әурелемеңдер ме- 
ні,-- деді Каюм-хан. 

-- Қалай қосылмайсың?! -- деп Ольишаның көзі шығып 
кете жаздады.-- Айта берсең, бұл Власовтың ғана манифесі 
емес, рейхсфюрер бекіткен манифест. 

-- Менің қожам Розенберг мырза. Сіз оны жақсы білесіз. 
Со кісі шешсін. Мен түк білмеймін,-- деп Каюм-хан тайқып 
шыға келді. 

-- Мен Розенбергпен сөйлесіп отырғам жоқ, сізбен сөйле- 
сіп отырмын, Қосыласыз ба Власовпен, жоқ қосылмайсыз ба? 
Маған тоқетерін айтыңыз! 

-- Қосылмаймын!-- деп кесіп тастады Каюм-хан. 

-- Ендеше тайып тұр бұл жерден,-- деп Ольцша орнынан 
атып тұрды.-- Жетер енді сенімен әуреленгеніміз. Президент 
боламын деген арманыңды ұмыт. Президент болмақ түгіл, ма- 
ңынан жүруге де жарамайтын татымсыз адам екенсің өзің. 

аюм-хан да сасқанынан тұра келді. Ол ойлап еді, Розен- 
берг келіспеген соң, «СС» басқармасы алдап-сулап мені көн- 
діргісі кеп жүр екен деп. 

Сөздің аяғы жалыну да, талап та емес, қауіп-қатермен біт- 
кен соң ол тыпырши бастады. 

-- Ольцша мырза! Неге керек ондай сөз...-- деп келе жа- 
тыр еді. 

-- ШЖоғалт көзіңді! -- деп Ольцша бақырып, еденді аяғы- 
мен теуіп қалды. Каюм-хан жалпаңдап кабинеттен атып 
шықты. 

Қызулықпен ойын Каюм-ханға айтып тастаған соң. Ольц- 
ша соңғы жоспарын іске асыруға кірісті. Ол Қанатбаевты ша- 
қырып алды. 

-- Сіз Власовтың манифесін оқыдыңыз ба? -- деді Ольц- 
ша Қанатбаевты жайдары қарсы алып. 

-- Оқыдым. 

-- Түркстаннан басқа комитеттердің Власовқа барып қо 
сылғанын естіп жатқан боларсыз), 

-- Әрине. 

-- Герман үкіметінің бұл әрекетіне сіз қалай қарайсыз? 

-- Мен дұрыс деймін. Ресей халықтарының басын бірік- 
тіріп большевизмге қарсы алып шығу-- қазіргі жағдайда ең 
дұрыс шешім. Дегенмен біріккен күрес нәтижелі боп шығу 
үшін мен манифестке бір кішкене түзетпе енгізген болар едім. 

-- Айтыңыз! 

-- Власов: «Тұтасқан Ұлы Ресей үшін!» деп ұран тастап 
отыр. Меніңше, бұл ұран орыстардан басқа ұлттардың ынта- 
сын өсірмейді. Күресу үшін бір кісіге бағынып біріккен жөн, 
бірақ жауды жеңіп алған соң басқа ұлттарға өз бетімен тұруға 
ерік беріледі делінсе, ұлт комитеттері Власовпен ықтиярлы 
қызмет істер еді,-- деді Қанатбаев. 

-- Бұл жөнінен Мен сізді қостаймын. Менің «Мұсылман 
комитеті» деген жоспарым аяқсыз қалмақ емес. Жауды жеңіп 
шыққанша тұра тұрар, ал жеңістен соң ол жоспар қайта шы- 
ғады. 

--- Онда жақсы болды. Менің басқа тілегім жоқ. 

- Ендеше, сіз қимылдайтын уақыт жетті. Сіз бір топ жол- 
дастарыңызды ертіп Вали Каюм-ханнан кетіңіз де Гүркстан 
комитеті атынан Власовпен келісім жасаңыз. Келісім жасалған 
соң Каюм-хан өз алдына іске жарамай қала береді, сіз Власов 
комитетінде Гүркстан бөліміне"ие боласыз. Қалай? 

-- Мен дайын! -- деп, баяғыдан немістерге өзінің беріл- 
гендігін дәлелдеуге тырысып жүрген Қанатбаев, Ольцшаның 
ұсынысына жармаса кетті. 


2. ТГарун Эль Рашид Миява қаласына келіп, Азимовтан 

«СС» құрамасын қабылдап алып жатты. Ол Азимовты 
өзіне жақын тартып, беделін пайдаланып, құраманы тез арада 
меңгеріп кетуді ойлады. 

Құраманы қабылдап алған соң Гарун Эль Рашид қолына 
тиген күшті езінше орналастыра бастады. Азимов бастаған 
Түркстан полкін Миявадан 8 шақырым тұратын Старая Тура 
селосына жіберді. Азербайжан батальонын Старая Буға село- 
сына (Миявадан 6 шақырым), Қырым-татар батальонын Ми- 
явадан 5 шақырым тұратын тағы бір селоға жайластырды. 
Миява қаласында құраманың штабы, санитарлық, шаруашы- 
лық бөлімдері ғана қалды. 

Азимовтың бөлімі саны жағынан батальоннан аспаса да 
Гарун «Түркстан полкі» деген атты бұрынғы қалпында қал- 
дырды. Полк ішінде бірден өзгеріс жасамады, полкпен жақын 
танысқанша абайлай тұрғысы келді. 

Түркстан полкі Старая Тура селосына жаңа орналасып 
бола берген кезі еді. Полк дәрігері Хабаров Азимовтың кең- 
сесіне кіріп келді. 

-- Бүгін полк ауруханасына танымайтын бір адам келіп 
дәрі сұрады. Күдікті адам сияқты. Партизан шығар деп қал- 
дым. Кімге айтса болар екен? -- деді Хабаров ақылдасқан 
боп. 

-- Қайда ол? 

-- Кетіп қалды. Мен оған ертең сағат төртте кел, дәріңді 
дайындап қояйын дедім. 

-- Жақсы болды. Ешкімге айтудың керегі жоқ. Ертең са- 
ғат төртке таман өзімде отырамын. Егер келе қалса, сездір- 
мей маған хабар бергізе ғой. Мен сөйлесіп көрейін онымен. 
Мен келгенше кетіп қалып жүрмесін, дәріңді бермей тосты- 
ра түр. 

Ертеңіне сағат төтте Азимов хабар алды. Дәріханаға ке- 
шегі адам келіп отыр екен. Хабар алысымен Азимов дәріхана- 
ға екпіндетіп кіріп келді. Дәрі тосып отырған адам сәл абыр- 
жып қалды. 

-- Сен партизанбысың? -- деді Азимов.- Жасырмай-ақ 
қой. Мен сені қамауға алайын деп тұрғаным жоқ. Қай парти- 
зансың?., Чехтікі ме, советтікі ме? 

-- Мен партизан емеспін,-- деп танды белгісіз адам. 

-- Жарайды, айтпасаң ғой. Маған сенің мойындағаның 
керек емес. Мен сенің командиріңмен кезігіп сөйлескім келеді. 
Соны командиріңе айта бар! -- деп Азимов белгісіз адамның 
жауабына сенбегендігін және өзінің партизан отряды қоман- 
диріне бірдеме айтқысы келетіндігін білдірді. 

-- Сіз мені кім деп тұрсыз? Қателесіп тұрған шығарсыз,-- 
деп, белгісіз адам сыр бермей тайқақтап есікке қарай жылжи 
бастады. 

-- Сен менің кім екенімді білдің бе? «СС» полкінің коман- 
дирі обер штурмфюрер Азимов дерсіз. 

Белгісіз адам жып беріп далаға шығып кетті. Азимов оған 
бөгет жасаған жоқ, қумады да. 

-- Ұстап алу керек еді өзін,-- деді Хабаров біраз үнсіз- 
діктен соң. 

-- Дәрісін алып па еді? 

-- (Жоға. Қазір дайын болады деп мен әлі бермей: отырғам. 
Тоспай кетіп қалды ғой. Қорықты білем. 

-- Ендеше ол тағы келеді... 

Айтқанындай-ақ, арада бірер сағат уақыт өткізіп, Азимов 
пен Хабаров сөйлесіп отыоғанда, дәріханаға әлгі адам тағы 
келді, 

-- Мен әмиянымды ұмытып кетіппін,-- деді ол өзі отырып 
кеткен ағаш төсектің үстіне көз жүгіртіп. 

--- Біз ешқандай әмиян көргеміз жоқ,- деп Хабаров та 
ағаш төсектің айналасына көз жіберді. 

Белгісіз адам күлді. 

-- Сіздің менімен ашық сөйлескеніңіз рас болса, отырған 
жерде қалған пистолетімді алуға рұқсат етіңіз! -- деді Ази- 
мовке қарап. 

-- Алыңыз! -- деді Азимов, ешқандай пистолетті көрме- 
се де. 

Белгісіз адам ағаш төсекке салынған матрацтың шетін кө- 
теріп қалды да астында жатқан пистолетті суырып алды. «Қа- 
ра деймін мұның қуын, пистолетін астына сап, әртүрлі жағдай- 
ға күні бұрын дайындалып отырған екен өзі» деп түсіне қойды 
Азимов. 

-- Сіз кешіріңіз мені! Ұстап алатын шығар деп сезіктеніп 
шыңымды айтпай кетіп едім. Енді сіздің рас айтып тұрғаны- 
ңызға сендім. Сөйлескіңіз келсе айта беріңіз, мен - отряд 
командирі Ян Штефкович. Сөзіңізді бұлжытпай тиісті жеріне 
жеткіземін. Ал партизан отряды туралы сұрақ қойғыңыз 
келсе, мен сізге ешқандай жауап бермеймін. 

Партизандармен астыртын тілдесуді аңсап жүрген Азимов, 
кездейсоқ партизан емес, отряд командирі Ян Штефковичпен 
қызық жағдайда кездесе кеткеніне қуанып қалды. 

-- Маған партизан отряды туралы ешқандай мәлімет ке- 
рек емес. Егер сіз командирі болсаңыз, мені Совет командова- 
ниясының уәкілімен жолықтыра аласыз ба? -- деді Азимов 
турасынан. 

-- Оны сізге ертең айтайын, таңғы сағат тоғызда,-- деп 
Ян Штефкович шығып жүре берді. 

Уәдесін орындап, ертеңгі сағат тоғызда Азимовтың пәтері- 
не Ян Штефкович кіріп келді. 

-- Ә, Янис. Жоғары шығыңыз!-- деп шай ішіп отырған 
Аззимов орнынан тұрып қарсы алды. 

Қасында отырған деншигін шығарып жіберіп, Азимов қо- 
нағының алдына шай құйып шыны аяқ қойды. 

-- Сіздің өтінішіңізді Совет командованиесінің уәкі- 
ліне жеткіздім,-- деді Ян Штефкович, шыныдан шай ұрт- 
тап жатып.-- Сізбен кездесуге олар қарсы емес. Бірақ, ол 
үшін біздің бір жауапты тапсырмамызды орындап шығуыңыз 
керек. 

-- Айтыңыз! -- деді Аззимов келісіп. 

--- Осы селода біздің 26 партизан қамауда жатыр. 

-- Білемін. 

-- Ертең оларды немістер Братислав қаласына гестапоға 
айдап кетпекші. Сіз солардың қамаудан қашып шығуына жәр- 
дем жасаңыз,-- деді Ян Штефкович. 

-- Тапсырмаңыз қиын екен! -- Азимов сәл ойланып 
қалды. 

-- «СС» полкінің командирі үшін қандай қиыншылық бо- 
лушы еді. Істегіңіз келсе сіздің қолыңыздан бәрі келеді,-- де- 
ді Ян Штефкович қалжың-шынын араластыра сөйлеп. 

-- Жақсы,-- деді Азимов көп ойлап жатпай.-- Совет уә- 
кілдеріпе айта барыңыз: бүгін түнде бұл тапсырманы қайтсем 
де орындап шығамын. 

Ян Штефковичті шығарып сап, Азимов партизан отряды- 
ның тапсырмасын орындау жолдарын ойластыра- бастады. 
«Бір есептен 26 партизанды тұтқында ұстауға жауапты «СС» 
полкі емес, полиция ротасы екені жақсы болды, партизандар- 
дың қашып кеткені үшін мен жауап бермеймін деп ойлады ол, 
Азимовтың көз алдында 26 партизанның түтқында жатқан 
жері түсті: селоның бір шетінде оқшау тұрған шаруаның жа- 
байы үйі, түрме болатын сиқы жоқ, күзеті де күшті емес, үйді 
күзетіп словак полициясының үш адамы тұр, үй мен штаб ара- 
сында сигнализапиялық байланыс та жоқ». Азимовтың басын- 
да бір жоспар тоқыла бастады. 

-- Сен Якумовты шақырып келе қойшы! -- деді ол денши- 
гіне жоспары пісе бастаған кезде. 

Якумов Вахитты сенімді адамдарының бірі деп санайтын 
Азимов. Бір кезде немістер Якумовты еврей деп атып тастай 
жаздаған. Сонда ол, еврей емес екендігін Азимовке айтып, кө- 
мек сұрап жалбарынған болатын. Немістер алдында беделі 
бар Азимов: «Мен оны жақсы білемін, ол еврей емес, тәжік» 
деп, арашаға түсіп Якумовты бір өлімнен құтқарып алып қал- 
ған. Сол үшін Якумов Азимовты сүйіп, айтқанын мүлтіксіз 
орындап жүретін. Азимов оны взвод командирі ғып, сосын ро- 
та командирі ғып өсіріп, соңынан қалдырмай келе жатыр. 

-- Саған бір жауапты тапсырма берейін деп тұрмын,- 
деді ол Якумов келгенде. 

-- Сіздің тапсырмаңызды орындауға мен әрқашан дайын- 
мын,-- деді Якумов. 

-- Олай болса бері кел! -- деп Азимов қолына қарындаш 
алып, партизандар қамаулы жатқан үйдің аймағын қағазға 
сызып түсіре бастады. 


Түн. Ояна кеткен Якумов сағатына қараса екіден кетіп ба- 
ра жатыр екен, тез киініп далаға шықты. Көзге түртсе көр- 
гісіз қараңғы. «Ә, сәт!» деп қуанып, әдейі бөлек жатқызылған 

он солдатты оята бастады. Құпиялы тапсырма орындауға бач 
ратыны жөнінде кештен ескертілген солдаттар, шу шығармай 
ақырын киініп жатты. Қайда баратынын, қандай тапсырма 
орындайтынын олар әлі білмейді. Бар білетіні -- жауапты, құз 
пиялы тапсырма. Олардың мұндай тапсырма орындауға ба» 
ратынын жолдастары да білмейді. Азимов пен Якумовтан бас- 
қа ешкім білмейді. 

-- Құрама командованиесі партизан отрядымен күресу ту- 
ралы құпиялы үлкен жоспар жасап жатыр,-- деді Якумов сол- 
даттар киініп, қарулапып, жүруге дайын боп тұрған кезде, 
операцияның нақтылы сырын ашпай.-- Сол жоспар бойынша 
біз қазір түрмеде жатқан партизандарды босатып жіберуіміз 
керек. 

Солдаттар түсінбей бір-біріне таңдана қарады. 

-- Таңданатын ештеме жоқ. Құпиялы жоспар болған соң 
бізге егжей-тегжейін айтпайды. Істе дегенің істеу керек,-- деп 
Якумов жекіп тастады.-- Байқандар, күзетте тұрған полицей- 
лер түрлеріңді анық көрмейтін болсып. Жақындап барған соң 
үш-үштен бөлініп үш күзетшіге тап бересіңдер. Қолдарын бай- 
лап, ауыздарына шүберек тығып, үндерін шығартпай жатқы- 
зып қоясыңдар. Алысатыны болса, есінен тандырарлықтай 
ұрып жіберіңдер, бірақ өлтірмеңдер. Түсіндіңдер ме? Ал, кет- 
тік, тасырламай ақырын шығыңдар. 

Далаға шыққан соң қарулы он солдатты Якумов сапқа 
тұрғызып, ертіп кетті. Село ұйықтап жатыр. Көшеде жүрген 
бірде-бір жан көрінбейді. 

-- Бөлімше! -- деп әдейі естірте команда берді Якумов қа- 
рауытып түрме көрінген кезде. 

Дыбыстарын шығармай келе жатқан солдаттар, түрмеге 
жақындай бере аяқтарын біркелкі сартылдата басты. Түрме 
күзетуші полицейлер неміс солдаттары келе жатқанын сезіп 
аңырып тұр: «Братиславқа ертең жөнелтеміз деп еді, бұл қа- 
зай, әлде ертерек алып кетейін деп жатыр ма екен», деп тұрған 
сияқты. 

-- Бөлімше! Тоқта! -- деп, түрмеге төрт-бес қадам қалған- 
да Якумов команда берді. 

Солдаттар аяқтарын сарт-сұрт басып тоқтай қалды. 

-- Әй, күзетшілер, қайдасыңдар! -- деп айғай салды Яку- 
мов, орнынан қозғалмай. - 

Күзетшілер жүгіріп келе қалды. Дайын тұрған он солдат 
тап беріп қолын қайырып үш кісіні лезде байлап тастады. Тін- 
тіп, бірінің қалтасынан кілт тауып алған Якумов, түрменің 
есігін ашты. Фонарь жарығы сығылысып бүрісіп отырған тұт- 
қындарға түсті. 

-- Қашыңдар!-- деді Якумов дауыстап, есікті шалқасы- 
нан ашып тастап. 

Тұтқындар түсінетін емес, өздері жауып қойып, өздері қа- 
шыңдар деп тұрғаны қалай деген сияқты, көздерінде сенбеу- 
шілік белгісі бар. Орындарынан қозғалмай отыр. 

-- Қашыңдар дедім ғой, мен сендерге! Тұрыңдар! -- деп 
ақырып жіберді Якумов. 

Тұтқындар орындарынан тұра бастады, сөйтсе де түрме- 
ден кететін емес. 

-- Мен Ян Штефковичтің бұйрығымен келіп тұрмын, қа- 
шасыңдар ма, жоқ па? -- деп долданды Якумәв. 

Ян Штефковичтің атын естіген соң-ақ ұясынан пыр-пыр 
етіп шошып ұшқан құстай, көзді ашып-жұмғанша тұтқындар 
түрмені босатып түн қараңғысында ғайып болды. Байлаулы 
жатқан үш полицейді түрмеге әкеп тығып, сыртынан құлып 
салып, көзге түспей солдаттарымен Якумов казармасына жетті 
де, бір жаққа барып келгендігін ешкімге білдірмей тым-тырыс 
жата қалды. 

-- Жарайсың, жігіт екенсің! Түнде түрмеге партизандар 
шабуыл жасапты деп, немістер даурығып жүр,-- деді Азимов 
таңертең Якумовтың қолын қысып жатып. 

Үшінші күні Ян Штефкович Азимовке қуанышты хабар 
жеткізді: 

-- Сізді бүгін түнгі сағат 12-де совет партизан құрамасы- 
ның командирі Снежинский жолдас тосады. 

-- Қай жерде? 

-- Татра тауында, Панские Яворина төбесінің бөктерінде. 
Пароль-- (Жұлдыз. 

Азимовтың қуанышында шек жоқ. Міне, бақыт. Совет 
партизан құрамасының командирімен кезігіп сөйлескен бақыт 
емес пе. Совет Армиясының қатарына қайта қосылып, сатқын 
деген атымды өшіру үшін, жан аямай фашистерге қарсы соғы- 
сатын күн туса, маған содан артық не керек? Алда тұрған ке- 
зігу Азимовты еріксіз қиялға орап алды. Осы кезде үйде қал- 
ған әке-шешесін, туған Андижан қаласын, достарын есіне тү- 
сірді ол. Сағынған екен елін-жерін. Көзіне жас алды. «Апы- 
рау, сөйлесем деп шақырып алып атып тастаса қайтем!» деген 
бір күдік келе қалды Азимовке. Мейлі атса атсын. Жау қо- 
лында өлгенше, совет адамдарының арасына барып өлейін. 
Неде болса кезіксем екен, көрсем екен деп Азимовтың ынтасы 
тауға қарай шапты. 

Полкі ұйықтаған соң, «Гүркстан» деген атына мініп алып, 
түн қараңғысын жамылып, Азимов Татра тауына қарай желе 
жортып кетті. Қалай кезігер екем, не дер екен, кешірер ме екен 

менің қылмысымды... деген сияқты ойлар, жауап керек қылып, 
тыныштық бермей келе жатты. Жастығымды ескермес дейсің 
бе. Он тоғыз жасымда тұтқынға түсіп қалдым. Не өмір көр- 
ДІм мен он тоғыз жыл ішінде. Оқу оқып өмір жолына жаңа 
түсе бергенде соғыс басталып кетті. Бір жыл соғысып, жара- 
лы боп жау қолында қалдым. Өлтірем, көмем деді жау. Мен 
өмір сүргім келді. Бірақ өмірдің қиын-қыстау қалтарыстарын- 
да сүрініп қалдым. Тұрамын деп, байқаусызда өз еліме қол 
көтеріп алдым. Қайтейін, Отан алдында айыбым зор-ақ. Атып 
жібермей тілдесуге келсе, айтар едім соның бәрін, кешір деп 
аяғына жығылар едім... 

Болашақ тағдырын ойлап, кейде желіп, кейде шауып келе 
жатқан Аззимов, Панские Яворина төбесіне тез жетті. 

-- Пароль! -- деп қараңғыда бір кісінің даусы саңқ ете 
түсті. 

- Жұлдыз! -- деді Азимов. 

Жақындап кеп екі кісі аттан түсті. Екі совет офицері, бір 
неміс офицері кездесе кетті. 

-- Фамилияңыз кім» -- деді совет офицерінің бірі үңіле 
қарап. 

-- Азимов. 

-- Өте жақсы, мен-- подполковник Снежинский, совет 
партизан құрамасының командирі,-- деп таныстырып жатты 
өзін сөз бастаған адам. 

Алззимовтың аузына сөз түспей қалды. Күні бойы, жол 
бойы ойлап, айтам деп келе жатқан сөздері бытырап кетті. 
Бұ не? Совет офицерлерін көріп қуанғандықтың салдары ма 
әлде? 

-- Мен Отан алдында айыптымын. Кешіріңіздер! Өз пол- 
кімді алып совет партизандарына өткім келеді. Совет азамат- 
тарының қатарына қайтадан тұрып, қасықтай қаным қалған- 
ша фашистермен жан аямай күресуге құштармын,-- деді Ази- 
мов турасынан тоқ етерін айтып. 

-- Азамат! -- деді Снежинский.-- Балам, көп бүлік жаса- 
дың. Бірақ, соны ұғып, уақытында ақылға келдің. Сенің аза- 
маттығың -- міне, осы қылығыңда. Баласының бұзақылығын 
шешесі қалай кешірсе, сенің қылықтарыңды Отан солай ке- 
шірер... 

-- Рақмет !-- деп, Азимов көзінен ыршып түскен жасын 
сүртіп жатты. 

-- Ал, полкті алып өтем дегенің үлкен игілікті іс. Келің- 
дер! Отан үшін қызмет істеңдер! Полкты алып келу деген 
оңай іс емес. Оны дұрыстап ойлап істеу керек. Сіз әзірше да- 
йындық жұмысын жүргізе беріңіз. Байқаңыз, сақ болыңыз. 

Өтіп келетін күнді біз өзіміз айтармыз. Хабарды Ян Шітефко- 
вич жеткізер,-- деді Снежинский. 

Азимовке керегінің өзі осы еді. Мәселе шешіліп қалған соң, 
өз басынан кешкен оқиғаларын айтпады. Кейін полкті алып 
барған соң жайланып отырып айтармын деп ойлады ол. 

-- Бүгінгі кездесіп сөйлескеніміз жайында қазір құрамаға 
қайтқан соң Москваға хабарлаймыз,-- деді Снежинский, қош- 
тасып жатып, 


3. Рождество күнінің қарсаңында қасына бір орыс парти- 
занды ертіп Ян Штефкович келді. 

-- Полкті алып өтетін уақыт жетті,-- деді Ян Штефкович, 
амандасып болған соң.-- Декабрьдің 24-і күні вайнахт (рож- 
дество). Немістер үшін вайнахт ең бір жақсы мейрам. Барлы- 
ғы ләйліп мас болады. Соны пайдаланып, 24-і күні араларың- 
дағы немістерді, полициялық күзетші ротаны құртып, полкті 
жолға алып шығу керек. Миявадағы штаб офицерлеріне тиіс- 
пей-ақ қойыңыз, олар төңірегіндегі басқа бөлімдерді шақырып 
алса ұрыс қызып кетіп, сіздер шыға алмай қаларсыздар, тек 
штабтың құпиялы документтерін ала келсеңіз болады. 

-- Түсінікті,- деді Азимов қуанып. 

-- 24-декабрь күні партизан отряды сізді күтіп Ваг өзені- 
нің арғы бетіндегі тауда жатады. Ваг өзеніне дейін жеті-ақ ша- 
қырым, ол көп жер емес. Әйткенмен, дұрыстап дайындалмаса- 
ңыздар аз жердің өзі көп боп кетуі мүмкін,-- деп ескертіп қой- 
ды Ян Штефкович. 

Полкты күшпен алып кетуге болмайтынын Азимов білді, 
Ол полктың рота, взвод командирлерімен сөйлескісі келді. Се- 
бебі полкте неміс офицерлері, молдалар тұрғанда, оларға біл« 
дірмей ашық сөйлесудің ретін таба алмады. Азимовке ойлама- 
ған жерден тағдырдың өзі көмекке келе қалды. 

-- Балам! Достарымыздың мейрамы болғалы жатыр екен. 
Сыйлық тартып мүфтиге барып келсем деп едім. Вали Каюм- 
ханға да сыйлық табыс етсем жаман болмас еді. Қалай қарай- 
сың, егер мен Берлинге жүріп кетсем? -- деп, Азимовке гросс- 
молда Накибов келді. 

-- Ойбай-ау, Нұритдин-хожа. Балаларыңыз мейрамды 
сізсіз қалай өткізеді» -- деп, жібергісі келмеген кісідей сасқан 
болды Азимов. 

-- Ой, тәйірі-ай! Мұсылман мейрамы дейсің бе, менсіз бол- 
майтын,-- деп кейін қалды Накибов. 

Накибовтың кеткісі келгеніне Азимов іштей қуанып отыр. 

-- Жарайды, Нұритдин-хожа, барып келіңіз,-- деді ол ой- 
ланып шешкен кісідей. 

-- Бәрекелді! Жасың ұзақ болсын, қарағым! -- деп көңіл 
деніп кетті Накибов. 

-- Қане, Нұритдин-хожа, батаңызды беріп жіберіңіз! -- 
Азимов екі қолың түйістіріп аузына тақап алып келді. 

Накибов қолын жайып күбірлей жөнелді... «Сен, қу шал, 
менің совет партизандарына өткелі тұрғанымды білмей тұр- 
сың ғой, білсең бүйтіп батаңды бермес едің» деп Азимов күліп 
жібере жаздап тұр. 

-- Әумин! -- деп Накибов алақанымен бетін бір сипап өтті, 
Азимов те молданың ісін қайталады. 

-- Нұритдин-хожа! Өзім келгенше сүріндірмей дұрыс жол- 
мен алып жүре көр деп құдайға тапсырып кетіңіз мені. 

- Гапсырдым, қарағым, тапсырдым,-- деді Накибов шын 
көріп.-- Ал, жүрейін, кімге айтар сәлемің бар! 

-- Ешкімге- айтар сәлемім жоқ, өкпеледім мен оларға,- 
деп ААзимов қолын бір-ақ сілтеді. 

Басын шайқап, молда шығып кетті. Берлинге жалғыз мол- 
Да ғана кеткен жоқ, вайнахтқа барып қайтамыз деп, полкте 
жүрген бірнеше неміс офицерлері де жүріп кетті. Полктың ба- 
сында Азимов қана қалды. 

Полкты әкетуге кедергі жасайтын қауыпты адамдар жүріп 
кеткен соң, Азимов қалған командирлермен сөйлесуге дайын- 
далды. 

-- Осында партизандар жүр. Өтіңдер бізге дейді. Сен қа- 
лай қарайсың! -- деп жеке шығарып алып кейбір офицерлері- 
нен сұрады. 

Бірақ, оның қай мақсатпен ақылдасып тұрғанына көздері 
жетпей, қорқып, қол астындағы командирлері пікірлерін ашып 
айта алмады, «осында партизандар жүр» дегенге сенбеген кісі 
сияқты қарады. Азимов оны сезді, қынжылды. Мүмкін «СС» 
полкінің командирі болған соң менен қаймығатын шығар деп, 
әлде болса да күдер үзбеді. Егер мені Гарун шақырып алып 
«Жүр, партизандарға өтіп кетейік» десе, не айтар едім! «ІЖүр, 
кетейік» деп айта алар ма едім? Жоқ, ол фашистерге берілген 
адам, шын көңілімен қашайық деп маған айта алмайды, егер 
айтса, сынай айтады, мен оған көнбеуім керек, көніп қалсам 
табан астында атып тастайды. Олай болса, маған бағынышты 
командирлер менің сөзіме де солай қараған шығар, менің ішім- 
ді қайдан білсін олар деп, жігіттерінің бет алысын Азимов 
қайта дұрыс деп тапты. 

24-декабрь күні Азимов ерте тұрды. Формасын киіп, қа- 
руын асынып, жігерленіп үлкен іске дайындалып жатты. Яку- 

мовпен бірге өздері сайлап жүрген взводтың даярлығын кәріп 
шықты. Сағат тоғызда полктың орта және кіші командирлерін 
Мектеп үйінің астындағы үлкен залға жинауға бұйрық беріп 
қойды. Сағат тоғыз болғанда полк командирлері жиналған 
залға екпіндете басып Азимов кіріп келді. Командирлер отыр- 
ған орындарынан атып тұрды. Бәрінің түрі жабыңқы. Тығыз 
жинап алған соң, не боп қалды екен деп елеңдеп тұр. 

-- Жолдастар!..-- деді Азимов, алдында тұрған командир- 
лерді шолып қарап өтіп. 

«Мырза! Мырзалар!» деп сөйлеуге мә:кбүр болған азамат- 
тар көптен естімеген құлаққа жылы сөз шыға келгенде, елең- 
деп қалды. 

-- Жолдастар! Бізді Отанымыз шақырып жатыр. Бүгінгі 
күннен бастап мен фашистерге қызмет істемеймін. Сіздерді со- 
вет партизандарына өтіп кетуге шақырамын,-- деді Азимов 
әрбір сөзін жігерленіп сөйлеп. 

Командирлер ауыздарын ашып аңырып қалыпты. 

-- Шақында мен совет партизан құрамасының командирі 
Снежинский деген подполковникпен кездесіп сөйлестім,-- деді 
Азимов, командирлерін сендіргісі кеп.-- «Баласының бұзақы- 
лығын шешесі қалай кешірсе, сенің қылықтарыңды Отан со- 
лай кешірер. Келіңдер! Отан үшін қызмет істеңдер!» деді Сне- 
жинский. Бұл жалғыз маған айтылған сөз емес, бүкіл Гүрк- 
стан полкінің командирлері мен солдаттарына арналып айтыл- 
ған сөз. Жауға алданып жүрудің бір шегі бар шығар. Совет 
адамдарының қатарына тұрып фашистерден кек алайық, күз 
нәмізді өтейік. 

Отырғандарда үн жоқ. 

-- Сіздер, мүмкін, сенбей тұрған шығарсыздар. Мүмкін, 
барайын десем атып тастар деп қорқып тұрғандарыңыз да бар 
шығар. Міне, менің қаруым! -- беліне асынған пистолетін ше- 
шіп Азимов командирлерінің біріне берді.-- Мен енді қарусыз 
тұрмын. Егер бәріңіз фашистерге беріліп, мені жауыз деп тап- 
саңыздар дәл қазір атып тастаңыздар. Бірақ, мен сіздерді фа- 
шистерге берілді дегенге сенбеймін. Ал, неге үндемейсіздер! 
Мен енді команда беруге кірісемін: немістермен қалғыларың 
келетіндер сол жаққа шығыңдар, менімен ЕРІН совет партизан- 
дарына баратындарың оң жаққа шығыңдар! 

Бағанадан бері үндемей тұрған командирлер дүр етіп тегіс 
оң жаққа шыға келді. Сол жаққа бірде-бір адам барған жоқ. 
Азимов қуанып кетті. 

-- Алыңыз!-- деді командирлерінің бірі Азимовке қару- 
ын ұсынып. 

Азимов қаруын беліне қайтадан байлап алды. 


252 


-- Жолдастар! Бөлімдеріңді жинап жолға алып шығу үшін 
30 минут уақыт беремін. Кешігуге болмайды. Тез кету керек. 
Көпірдің ар жағында бізді тосып партизандар жатыр. Ренжі- 
меңдер, әрқайсыңа көмекші ретінде бір- бір солдат ертіп жібе- 


ремін. Екеулеп солдаттарды тез жинай қойыңдар! -- деді Ази- 
мов сағатына қарап.-- Сұрақтарың бар ма? 
-- Шоқ. 


-- Ал, ендеше кеттік. 

Далаға шыға келген Азимов мектеп жанында даяр тұрған 
Якумовтың автоматты бір взводын көрді. Өздеріне жүктелген 
міндеттерін жақсы түсінген солдаттар мектептен шыққан ко- 
мандирлермен араласып кете барды. 

Командирлер жатақтарындағы бөлімдерін жинай бастаған 
кезде дүрс-дүрс етіп жарылған гранаталардың дүмпуі естілді. 

ұл -- мейрам күні төсектерінен жаңа тұрып жатқан неміс по- 
лиция ротасын орындарынан тырп еткізбей жайратып салып 
жүрген Якумовтың бір топ жігіттерінің соңғы әрекеті еді. 

Полк алаңға жинала бастады. Сағатына әлсін-әлсін қарап, 
тыпыршып Азимов тұр. 

-- Шорановтың ротасынан басқалары түгел жиналды,-- 
деп баяндады Якумов, жиналып жатқан полкті бір аралап 
келіп. 

-- Жоранов неге кешігіп жатыр?, 

-- Білмедім. 

-- Бар, тезірек алып шық! 

Жүгіріп кеткен Якумов тез кері қайтып келді, түрі үрейлі: 

-- Ойбай, Жоранов менің солдатымды атып тастап, рота- 
сымен қашып кетіпті. 

Якумовтың хабары Азимовты төбесінен қойып қалғандай 
болды. «Барып тұрған сатқын сол екен ғой, қап! Бұрын біл- 
мегенімді қарашы. Мектелтен шығармай жайлап кететін 
едім»... деп Азимов ыза боп өкініп тұр. Полк ішінен бірен-са- 
ран сатқындардың шығатынын Азимов сезген, бірақ дәл қай- 
сысы осындай қилы кезеңде аяғынан шалып қалатынын айыра 
алмаған-ды. Сөйтсе де, сақтық жасап, Азимов күні бұрын-Яку- 
мов взводының автоматты солдаттарына ерекше тапсырма бе- 
ріп қойған: «Егер жатаққа .қайтқан соң келісімінде тұрмай 
сатқындық әрекет жасайтын командир болса, өзін табанда 
атып тастап бөлімін алаңға алып шығатын бол!» Міне, коман- 
дирлерге ертіп жіберген автоматты солдаттар вэводына қай- 
тып оралды. Гек Жорановқа еріп кеткен солдат қаза тапты... 
Жораповтың сатқындығы жалғыз солдаттың өмірімен бітсе 
Тағы бір сәрі ғой, ол сатқындыққа қапаланып жүрген мұқым 
рота солдаттарын өлімге алып кетті. Ол ол ма! Бағана, коман- 

дирлерді мектепке жинамас бұрын, Азимов бір топ сенімді 
адамдарын Мияваға жіберген болатын. Ол адамдар есебін 
тауып штабқа кіріп, сейфті бұзып, «СС» құрамасының барлық 
құпиялы документтерін осында алып келмек еді. Дабыл қағып 
барған Жоранов, сол адамдардың штабтан аман шығуына ке- 
дергі жасауы мүмкін. 

Азимов полкін ертіп жүруге ыңғайланды. 

-- Немістер келе жатыр! -- деп, көзіне дүрбі тосып айнала 
қарап тұрған Якумов айғай салды осы кезде. 

-- Қай жақтан? 

-- Миява жақтан. 

-- Ух, шайтан! -- деп, ыза болып кіжінді Азимов.-- Кәпе, 
немістердің жолын тосып жата қалыңдар! Оларды қырып тас- 
тамай бәрібір кете алмаймыз. 

Бекініп отырған Азимов полкы Старая Тураға тақап қал- 
ған немістерді оқпен қарсы алды. Ойда жоқ жерде алай-дүлей 
соғыс боп кетті. Енді қолға түссе немістерден жақсылық көр- 
мейтінін сезген түркстандықтар, жан аямай атысып, екі сағат- 
қа созылған соғыста немістерді жеңіп шықты. Галай адам осы 
арада қырылып қалды. Полкын жинап алып Азимов Ваг өзе- 
ніне қарай тартты. 

Азимов өзенге тақай бергенде, әлдеқайдан келіп жеткен 
бір неміс взводы көпір аузында пулеметтерін құрып бекіне бас- 
тады. Мұны көрген Азимов қайрылмады, сыр бермей бірқа- 
лыпты келе жатты. Көпірге екі жүз метрдей тақай бергенде 
Азимовтың жолын кесіп неміс өфицері тұра қалды. 

-- Жол жоқ!-- деді неміс офицері бір қолын көтеріп, тоқ- 
тай қалыңдар дегендей. 

-- Неге жол жоқ? Кімге жол жоқ? Маған ба? -- деп ақыр- 
ды Азимов, сөзге келмей. 

-- Неге жол жоқ екенін түсіндіріп жату менің міндетім 
емес. Көпірден ешкімді өткізбеу туралы мен бұйрық алдым,- 
деп шікірейді неміс офицері. 

-- Ешкімді өткізбе деген бұйрықтың маған қандай қатына- 
сы бар? Мен «СС» полкының командирі, оберштурмфюрер 
«СС» Азимовпын ғой! 

Әлгінде ғана шікірейіп тұрған взвод командирі «СС» полк 
командирінің кәріне шыдай алмай абыржып қалды. 

-- Мен фюрердің бұйрығымен партизандарды құртуға ке- 
тіп бара жатырмын. Сенің мені ұстайтын қандай хақың бар? 
Атып тастайын ба өзіңді! -- деп, құлаштап кеп жұдырығымен 
Азимов неміс офицерін жақтан тартып жіберді. Неміс офи- 
нері ұшып түсті.-- Аш жолды! -- Азимов құлап жатқап неміс 
офицеріне атамын дегендей пистолетің кезеді. 

Созылып жерден әрең тұрған неміс офицері, полкпен алы- 
суға шамасы жетпейтінін түсініп бекіністе жатқан солдаттары- 
на қол бұлғады. Көпір аузында пулеметті жастана жатқан 
солдаттар кейін шегініп полкке жол ашты. Сөйтіп, көпірден 
өте шыққан полк, Гатры тауының бөктерінде партизандармен 
табысып мәз-майрам болды. 


4. Гуілдеген сирена бүкіл Берлинді жаңғырықтырып кетті. 
-- Азаматтар! Әуе дабылы жарияланады. Бомбапанаға 
барыңыздар! Тыныштық сақтаңыздар!..-- деп, репродуктор 


сиренаның ашы даусына басып саңқылдап тұр. 

удоктың дауысын естісімен-ақ Вали Каюм-хан «Гүркстан 
комитеті» тұрған Ноенбергерштрасседегі он төртінші үйден 
атып шықты. Қызметкерлеріне қарайтын емес. Жүгіре басып 
бомбапанаға кетіп барады. Бір топ қызметкерлермен көшеге 
Қанатбаев та шықты. 

-- Атаңды қара. ААяғы жерге тиер емес,-- деп қалжыңда- 
ған болады Қанатбаев, жалт-жалт қарап жүгіріп бара жатқан 
Каюм-ханды көргенде. 

-- Енді қайтсін, жан керек қой. 

-- ЖШалтаңдауын-ай әзінің! Қатынжан неме еді, қатынын 
іздеп бара жатқан жоқ па екен? 

-- Е, е. Басына бомба түскелі тұрғанда қатыны да, сен де 
бәрібір оған. 

Сиренаның даусы ышқына шықты. Қаланың бір шетіне 
дүрсілдеп бомба түсе бастады. Каюм-ханды мазақтап асықпай 
келе жатқан Қанатбаев жолдастарымен жүгіре жөнелді. Ас<- 
панда ұшып жүрген самолет моторларының дыбысы айқын 
естіліп тұр. Бомба жақын жерге түсті. Қанатбаев жолдастары- 
мен бір үйді тасалап біріне-бірі жабыса қалды. Бомба түсіріліп 
өткен соң, шаба жөнеліп жетті-ау бомбапанаға. Сірескен халық. 
Сығылысып, тырмысып әрең кірді. Шошынған түрлері дала- 
дан үрей әкелгендей. Ешкім үндемейді. Жарылған бомбалар- 
дың дүмпуі бомбапананы сілкінтіп тұр. Бер дір-дір етеді. 

Сығылысқан халықты шолып тұрған Қанатбаевтың көзі 
Каюм-ханды шалып қалды, Каюм-хан қабағын түйіп, ойға ба- 
тып, бүрісіп тұр. Бишара! Жайраңдап жүретін бұрынғы түрі 
жоқ. Жүзі жабық. Ойы басына сыймай бықсып тұр. Әсіресе 
басын қатырып тұрған ой -- Азимовтың полкымен партизан- 
дарға кетіп қалуы. Неге) Азимовтен бұрын да легионнан қаш- 
қандар аз емес еді ғой. 1943 жылы Совет Армиясына ротасы- 
мен Тұрамысов кетіп қалды. 1944 жылы француз партизанда- 
рына Алмантаев өтіп кетті. Ольцша мен Фон Менде жер 

теуіп, бұрқанып шулап жатты: ұят-ай! Легион командирлері 
қашып жатыр. Тіпті президенттің орынбасары да кетіп қал- 
ды... Бірақ Каюм-хан бүл айғайға онша қинала қоймады, қай- 
та ол оқиғаларды әзінің сасық теориясын дәлелдеу үшін пайда- 
лануды ойлайды. «Түркстандықтардың ішінде ең тазасы, се- 
німдісі өзбектер...» деп, өзінің дұрыс жолда тұрғанын көрсет- 
кісі келеді. Сөйтіп, өзінше беріспей келе жатқанда, Азимовтың 
полкімен партизандарға кетіп қалум Каюм-ханның сасық тео- 
риясын айрандай төкті. Содан бері неміс достары өзіпе салқын 
қарайтын болды. Енді Каюм-хан жатса да, тұрса да өзі тура- 
лы Фон Менденің көзқарасын түзетіп алудың жолын іздеді. 
Қазір де соны ойлап тұр... 

Бұрынғыдай емес, аспаннан төнген ажал сағатын күтіп, па- 
налап отырған халық бүгін баспанада едәуір бөгелді. 

-- Азаматтар! Әуе дабылы тоқтады! Қауып өтті! - деп 
хабарлады репродуктор. 

Демі ішінде отырған халық, аман қалғандарына шүкір ай- 
тып, қыбырлай бастады. Енді қайсысы болмасың бомбапапа- 
дан тез шығуға асық. Үйін көріп, туыстарымен табысқанша 
тыныштық жоқ... Есікке жақын тұрған Қанатбаев, Айтбаев- 
тар бәрінен бұрын шығып комитетке қарай тартты. Жол бойы 
бұзылған, құлаған үйлер жиі кездеседі. 

-- Масқара! -- деп, Айтбаев шошынған кісідей тұра қал- 
ды.- Біздің комитеттің тамтығы да қалмапты. 

Бәрінің көзі быт-шыты шығып қирап қалған «Түркстан 
комитетінің» үйіне түсті. 

-- Мынау жаман ырым, жігіттер, біз құрыдық!-- деді 
Омарханов. 

-- Үй жоқ жерде күй жоқ. Ісіміз осымен бітті. Енді қайыр 
сұраудан басқа ештеме қалмады,-- деп жабықты Салими. 

Омарханов пен Салимиге оқты көзімен бір қарады да Ка- 
ююм-хан түркстандықтарға еріп қирап жатқан үйге келді. Үй 
тас-талқан болған. Қарайтын ештемесі жоқ сияқты. Басы сал- 
бырап, салы түсіп біраз үндемей тұрған соң Каюм-хан өз бе- 
тімен кете барды. 

-- "Гацертең Шығыс Министрлігінің жанына жиналың- 
дар!-- деді ол қызметкерлеріне кетіп бара жатып. 

Осымен бітті сенің өкімің, Каюм-хан! Ісің көмілді мына 
шаң-топырақтың астында. Сенің көмитетің жер бетінен өшті. 
Хош! Қайда барсаң онда бар. Енді Түркстан халқының тағ- 
дырын мен өз қолыма аламын. Былай тұр жолымнан!.. Осыны 
айтпақ болып оқтанған Қанатбаев, ақырғы рет Каюм-ханның 
ертең айтатын сөзін естігісі келді. Көп болса Фон Мендеге ба- 
рар. Не айтар екен Фон Менде? 

Таңертең Қанатбаев Шығыс Министрлігінің қасына келді. 
Жігіттер жиналып жатыр екен, ұзамай Каюм-хан кеп қосылды. 

-- Ал, жігіттер, тыңдаңдар! -- деді Каюм-хан шірене, қо- 
лын қалтасына сап.-- Профессор Фон Мендемен ақылдасып 
мынадай шешім алдық. Сендер Берлиннен көшуге тиістісіңдер. 
Баратын жерлерің Дортмунд қаласы, Германияның терістік- 
батыс бөлігі. Кейбіреулерің терістік Италияға жүресіңдер. 
Мұнда тек Хаитов пен «Яни Түркстан» газеті редакциясының 
қызметкерлері ғана қалады. Мен бүгін Мариенбадқа жүремін. 
Ар жағын бара көре жатармыз. 

Жігіттер ойланып қалды. 

-- Сонда қайсымыз Дортмундқа, қайсымыз Италияға жү- 
реміз? Италияның қай қаласына барамыз? Кімге барып жү- 
гінеміз2 -- деді Омарханов, президенттің хабарын ұнатпай. 

-- О жағын біз әлі анықтаймыз. Түстен кейіп тағы осы 
жерге келіңдер. Мен қолдарыңа документ беремін. Жол жа- 
йын айтып түсіндіремін,-- деді де Каюм-хан Шығыс Министр- 
лігіне кіріп кетті. Омарханов, Салими, тағы басқа бір топ ко- 
митет жігіттерін ертіп Қанатбаев өзінің пәтер үйіне алып 
келді. 

-- Ал, енді мені тыңдаңдар! -- деді Қанатбаев, жайласып 
отырған соң.-- Біз Каюм-хан айтқан Дортмунд қаласына да, 
Италияға да бармаймыз, өздерің естідіңдер ғой, Каюм-хан 
әйелін іздеп Мариенбадқа кетеді. Келе ме, ол сендерді іздеп, 
келмей ме, бір алла біледі. Хаитов досы осында қалады. Көр- 
діңдер ме, сендермен ешқайсысы санасқысы келмейді. Қалай 
жетсең олай жет деп шыға келді. Қазір «ол жүру қиын. Ай- 
нала әскер. Бір жерге түсіреді де тастайды. Не істейсің сосын? 
Жоқ, біз Каюм-хан көрсеткен жолмен жүрмейміз. Біз Дрез- 
денге барып, әзірше Ольцшаның «Арбайтсгемайншафт Түрк- 
стан» институтына паналаймыз да, кейін Власовтың комитеті" 
не кіреміз. Басқа жол жоқ. ТГаңдаңдар өздерің! 

-- Ольцша жіберер ме екен институтына? --- деді Омар- 
ханов. 

-- Жібереді. О жағына мені қоя беріңдер. Тізім жасаймын 
да қазір Ольцшаға барамын. Өзі де айтқан болатын, Власов- 
қа барып қосылыңдар деп. Болысуға тиіс. Мен Власовпен ке- 
ліскенше Ольиша сендерді институтының ісіне пайдалана тұ- 
рады. Оған кадр керек, 

-- Қарсылық жоқ,-- деді Омарханов келісіп. 

Өзгелері де Қанатбаевқа еріп Дрезденге кетуге ықыласта- 
рын білдірді. 

-- Кедістік қой...-- деді Қанатбаев сөзді қорытып.-- Жү- 
ріңдер, түс болып қалды, тамақ ішейік. 

Завернер көшесіндегі қытай ресторанына кіріп, тамақ ішіп, 
түркстандықтар электричкаға отырмақшы боп келе жатты. 

-- Гоқтай қалыңдар! -- Қарапайым киінген бір неміс, рес- 
тораннан кешігіңкіреп шыққан Омарханов пен Айтбаевты тоқ- 
татты.- Фамилияңыз кім? -- деді ол кез келген біріне, поли- 
циялық жетонын көрсетіп жатып. 

-- Айтбаев. 

-- “Сіздің ше? 

-- Омарханов. 

-- О! Маған сіз керексіз,-- деді неміс Омархановқа. 

-- Не үшін? - деді Омарханов таңданып. 

-- Салими қайда) -- деді неміс жауап берудің орнына. 

-т Білмейміз,- деді Айтбаев өзіне қауып болмаған соң. 

-- Жоқ, сендер білулерің керек. Көрсетіңдер маған Са- 
лимиді! 

-- Қайтып көрсетеміз жоқ кісіні, 

-- Олай болса сіз менімен еріп жүріңіз! -- деді неміс, үн- 
демей қалған Омархановқа қарар. 

Омарханов неміске еріп жүре берді. 

-- Сен қалма! -- деді ол Айтбаевқа кетіп бара жатып. 

Айтбаев” неміс пен Омархановтың соңынан қалмай жүріп 
отырды. Қайда апарао екен? Не қылар екен? Не себепті ұста- 
дыЭ сазнмиДі неге іздеп жүр? Гағы қайсысы нендей өсек жет- 
кізді екен?.. Бұл сұрақтардың біріне де Айтбаев жауап таба 
алмады. 

Неміс Омархановты алдына сап гестапоға кіріп кетті. Гес- 
тапоға кірер-кірмесін білмей бірер минут көшеде тұрды да 
Айтбаев Шығыс Министрлігіне тартты. 

-- Омархановты гестапо ұстап алып кетті! -- деді алқына 
жеткен Айтбаев, Шығыс Министрлігінің жанында бір топ жі- 
гіттермен тұрған Каюм-ханға. 

-- Не үшін? 

-- Не істеп еді ол сонша? 

-- Босатып алу керек! -- десіп жатты ашулы жігіттер. 

-- Гестапо қызметкері сені де іздеп жүр. Байқа!-- деді 
Айтбаев, топ ішінде тұрған Салимиді көргенде. 

-- Менде несі бар? -- деп ашуланып Салими шыға келді. 

Жігіттердің, көзі Қаюм-ханға түсті. 

-- Бұ қалай, Каюм-хан, мырза! Бізді тықсырып болып, ен- 
ді Салынд қуғындауға кірістіңіз бе? -- деді Қанатбаев алара 
қарап. 

Не айтарын білмей абыржыған Каюм-ханның көзі Қанат- 
баевтың маңдайына түсті: тесік қабағын жауып тұрған жұқа 
терісі бүлк ете қалды. «Білесің ғой өзің, мына қабақты қай 

жерде, не себепті тесіп бергенін!» деп Каюм-ханның есіне сал-« 
ғандай. 

-- Мен түк білмеймін, жігіттер! Оллаһи! -- деп қорыққа- 
нынан ат-тонын ала қашты Каюм-хан. 

-- Енді кім біледі, сіз білмегенде. Президент бірдеме деме- 
се қылмыссыз адамда гестапоның шаруасы не» -- деп Қанат- 
баев баса түсті. 

-- Менің ешбір қылмысым жоқ, сіз бірдеме деген шығар- 
сыз? -- деп Салими де жармаса кетті. 

Топ ортасында Салими болмағанда, сөзінің әлі де болса 
жүріп тұрғанын көрсетіп қызметкерлерін қорқытып қою үшін 
Каюм-хан мойындар еді: ие, мен хабар бердім гестапоға, қай- 
тесіңдер, қысыңдар арттарыңды дер еді ол. Бірақ Салимидің 
көзінше оны айтуға бата алмады. 

-- Мен ештеме дегем жоқ, өздері бірдеме істеп қойған шы- 
ғар,- деп жалтақтай берді Каюм-хан. 

-- Жүріңдер, гестапоға барайық, білейік! -- деп Қанат- 
баев жігіттерді ертіп жүріп кетті. Каюм-хан орнында қала 
берді. 

-- Мен бармаймын гестапоға, ұстап ап әлегімді шыға- 
рар,-- леді Салими, жолда келе жатып. 

-- Саспа! Гестапоға ешқайсымыз да бармаймыз. Каюм- 
ханның көзінше әшейін айта салғаным ғой. Қазір Ольцшаға 
барармыз. Со кісі Омархановты құтқаруға жәрдем жасар,-- 
деді Қанатбаев. 

Жолдастарын ертіп Қанатбаев Вальмерсдорф ауданына 
тартты. Ольцшаның мекемесі жақында Фербеллинер алаңына 
НСДАП-тың шетел бөлімі тұрған үйіне көшіп келген болатын. 
Қанатбаевтан басқалары ол үйде әлі болған жоқ-ты. 

-- Міне, Фербеллинер алаңы! -- деді Қанатбаев, таныс 
жерді көргенде. 

Жолдастарын пропуск бюросында қалдырып Қанатбаев 
Ольшшаға кірді. Ольцша комитет қызметкерлерін Дрезденге 
көшіру туралы Қанатбаевтың шешімін дұрыс деп тапты. Дрез- 
денге баратын адамдардың тізімін бекітті. Гестапоға телефон 
соғып Омархановты босату, Салимиді іздемеу туралы әмір 
берді. Омархановты «СС» басқармасына жібер деді. Власов- 
пен тезірек келісіп, тиянақты іске кірісуді Қанатбаевтан талап 
етті. 

-- Айттым ғой мей сендерге: біз үшін Ольцша бәрін іс« 
тейді. Гек оның айтқанын істесең болды, ол бізді әрқашан қол« 
дайды,-- деді қуанып шыққан Қанатбаев, жолдастарын көр« 
генде. 

- Иә, не істеді ол? -- деп Салими шыдай алмай тұр. 

-- Гестапоға телефон соқты: Омархановты босат, Салими- 
ді іздеме деп. Омарханов қазір осында келу керек. 

Салими де, басқалары да Қанатбаевтың мына хабарына 
қуанып қалды. 

-- Ал, енді не істе дейді бізге? 

-- Власовпен тезірек бірігуді талап етеді. Міне «Арбай- 
тсгемайншафт Түркстан» институтының іс басқарушысы 
Шломстың атына жолдама хат жазып берді. Жолға керек қар- 
жы, документтер берді. Қыл аяғы институттың адресін, теле- 
фонын да көрсетіп берді: Гашенбург Палэ, 3, телефон 24-7-231. 
Не керек енді осыдан артық! 

Жолдастары Қанатбаевтың еңбегіне разы боп қалды. 

-- Не болды ей, сендерге. Гым дүрілдеп кетіпсіңдер,- 
деді осы кезде анадай жерде келе жатқан Омарханов. Омарха- 
новты жігіттер қоршап алды. 

-- Қамап қоя жаздады, иттер,-- деді Омарханов күле сөй- 
леп.--- Кеше, әуе дабылы болған күні, сен Салими екеуің 
«Түркстан комитеті» қызметкерлерінің арасында «құрыдық!» 
деп, дәрменсіздік көрсетіп, жұрттың зәресін алыпсыңдар дей- 
ді. Мен: олай емес, тек комитет үйінің бұзылып қалғанына 
қынжылғанымды айтып едім деймін. Жоқ, сен үрей тудыр- 
дың, соғыс уақытының заңымен үрейлендіруші адам ату жа- 
засына тартылады, сен білесің бе оны деп жекіді-ау кеп. 

-- Сосын? 

-- Әне, сені «СС» бас басқармасы бір ісіне керек қылып 
жатқан көрінеді. Әйтпесе атылатын едің. Екінші рет қолға түс- 
сең өлесің, кет! -- деп қуып шықты. 

Жігіттер күліп жіберді. 

-- Мен бірден-ақ Каюм-ханның хабары екенін сезе қой- 
дым. Кеше сол еді ғой, «дүрлікпеңдер!» деп жетіп келген. Не 
деген зәлім адам, ә! Қызметкерлеріне қамқорлық жасаудың 
орнына, құртып жіберудің амалың іздеп жүреді. Бәрімізді қу- 
ып, жалғыз өзі не істеймін деп жүр екен! -- деді Омарханов 
назаланып. 

-- Жарайды, қалғысы келсе қалсын ол ит, Хаитовтей кү- 
шігін құшақтап. Біз кетеміз ертең. Жаңа жол, жаңа бағыт біз- 
ді тағы нендей жаңалығымен қарсы алғысы келіп тұр,-- деп, 
Қанатбаев жолдасын жұбатып құшақтай алды. 

Ертең Дрезденге аттанбақ боп келісіп, Қанатбаев тобы 
кешке таман пәтер үйлеріне тарқады, 


Алматы қаласы. Дзержинский көшесі. 

Қазақ ССР-ы Мемлекеттік Хауіпсіздігі Халық Комисса- 
рының орынбасары полковник Кенжалин тұтқын Ольц- 
шадан жауап алып отыр. 

Кенжалин риза. Оның басшылығымен Қазақстан че- 
кистері герман разведкасының 1943--1944 жылдары жі- 
берген разведкалық-диверсиялық топтарын ұстап әшке- 
реледі. Герман фашист империалистерінің Қазақстан мен 
Орта Азияда көтеріліс ұйымдастырмақ болған қауіпті әрекет- 
терін дер кезінде тыйып тастады. Енді, міне, Совет Армиясы 
жеңіске жеткен соң, осы қауіпті әрекеттерді ұйымдастырған 
фашистердің бірі Ольцшаны Германияда ұстаттырып, Алма- 
тыға алдырып өзі тергеу жүргізуде. «Үлкен Түркстан» науқа- 
нына байланысты жау тылында болған оқиғаларды жан-жақ- 
ты айқындап ашуда. 

Уақытында құлшына қызмет істесе де, Ольцша қазір фа- 
шистердің агрессорлық қылмысты соғысын, Шығыс Министр- 
лігінің, «СС» бас басқармасының, герман разведкасының сұм- 
дық әрекеттерін әшкерелеп, қылмысын мойындап отыр. 

-- Шынын айтқанда,-- дейді Ольцша, өз қылмысын аз да 
болса ақтағандай,-- менің Түркстанға қарсы жасаған әрекет- 
терімнен ешбір нәтиже шықпайтынын мен соғыс бітпей тұрып- 
ақ сезгенмін. Айтуға тұратын жалғыз-ақ іс-- Көкпаев тобы- 
ның еңбегі ғана еді. Бірақ ол да майдан шебі -- совет терри- 
ториясынан шығып кеткен соң аяқсыз қалды. 

-- Сіз, немене, Көкпаев тобын шынымен Герман разведка- 
сына қызмет істеді деп ойлайсыз ба? 

-- Енді қалай?! -- деп анырып қалды Ольцша. 

-- Жоқ, қателесесіз. Көкпаевтың тобы чекистердің басшы- 
лығымен қызмет істеген. 

-- Қойыңызшы! -- деп шошып кетті Ольцша.--Біз ендеше 
Көкпаевтың еңбегін өзіміздің табысымыз деп ойлап жүрсек. 

Ольцшаның еңсесі әбден түсті. 

-- Сіз жауабыңызда Түркстан науқанына тартылған 
адамдардың ішінен бірде-бір фашисті жақтап ерлік көрсет- 
кен кісіні атай алмадыңыз. Өздеріңізге берілді деп есептеп 
жүрген Көкпаев тобы да бұл қатардан шығып қалды. Ал, мен 
сізге Совет Отанын жан аямай қорғаған батырларды жүздеп, 
мыңдап көрсете аламын. Мінекей, қараңыз! Отан соғысы жыл- 
дары тек қана Советтер Одағының батыры деген жоғары 
атақты 10.940 адам алды, солардың ішінде 97 қазақ, 66 өзбек, 
ію түркмен, 15 тәжік, 12 қырғыз бар. Үкімет ордендерін, ме- 
дальдарын алған жауынгерлердің саны бұдан әлденеше көп. 
Сіз осының мәнісін түсінесіз бе? 


ТҮЙІН 

Ольцша таңданып басын шұлғиды. 

-- Сіздер Совет халықтарының достығын түсінбегенсіз- 
дер. Бізде Заң бар: ұлттық республикалардың қай-қайсысы 
болса да Советтік Социалистік Республикалар Одағынан бөлі- 
ніп шығуға ерікті. Бірақ, Советтер Одағының халықтары бо- 
лінгісі келмейді. Шоқаев, Вали Каюм-хандар советтің ежелгі 
жаулары, ал Хаитов, Қанатбаевтар -- сатқындар. Олардың 
арам ойлары, әрекеттері совет халқына тән бола алмайды. 
Олар халяқ мүддесін ойлап жүрген адамдар емес. 

Кенжалиннің бұл сөздеріне Ольцша мойын қояды. Ол са- 
лы суға кетіп, телміріп ара-тұра терезеге қарай береді. Бойлап 
өскен Алматының сұлу бұйра ағаштары көзін тартқандай. 
Ашылып сөйлеп отырғанына, пиғылына қарағанда, келешекте 
бостандық алуға дәмеленетін тәрізді. (Жоқ, Ольцша мырза! 
Нюренбергте жүріп жатқан Халықаралық соғыс трибуналы- 
ның алдында тұрған Розенберг және басқа да фашист үкіме- 
тінің басшылары секілді сен де сот арқылы жауап тартасың. 

Жазған протоколдарын тағы да бір қарап шығып, Кенжа- 
лин тұтқын Ольцша берген жауаптардың кейбір жерлерін ай- 
қындауға кірісті: 

-- Сонымен Қанатбаевты қайда кетті дедіңіз? 

-- Ол соңында жүрген кішігірім топ жолдастарын ертіп 
февраль айында менің нұсқауыммен Дрезденге кеткен бола- 
тын. 13-февраль күні Дрезден қаласы қатты бомбаланып қи- 
рады. Менің «Арбайтсгемайншафт Түркстан» институтым мен 
«Мулла-шуле» мектебімнің күл-талқаны шықты. Сосын Қа- 
натбаев Власовты іздеп Мариенбад қаласына жүріп кетеді. 
Власовпен табысады. Бірақ, олар жарытып ештеме істей ал- 
майды. Совет Армиясы тақап қалғанда бәрі батысқа қарай 
қашады. Власов ағылшындарға өтіп кетпекші болады. Өйткен- 
мен қашып құтыла алмайды. Менің естуім бойынша, ол төңі- 
регіндегі сатқын генералдарымен бірге Совет Армиясының қо- 
лына түсіп қалады. Ал, Қанатбаев болса, Власовтан бұрын 
қарманып қашқан бойы ағылшындарға барып жетеді. 

Ольцшаның дұрыс айтып отырғанын Кенжалин сезеді. 
Власовтың Совет Армиясы қолына түсіп қалғаны рас. Тергеу 
үстінде Власовтың сатқындық әрекеттері, Қанатбаевпен жаса- 
ған келісімдері, олардың арам ниеттері толық айқындалған. 

-- Ал, енді Вали Каюм-хан қайда жүр? 

-- Ол Хаитов екеуі американдардың қолына түскен бо- 
латын. 

к-- Оны қайдан білесіз?. 

--- Оны маған бұрынғы әйелі Руд Хендшель айтты. Вали 
Каюм-ханды американдарға табыс еткен сол екен. Каюм-хан- 

нан құтылған күні Руд Хендшель бір неміске күйеуге тиіп ке- 
те барған. 

Кенжалин сәл ойланып қалды: соғыс бітісімен Америка- 
Англия разведкаларының «Түркстан легионына» қатысқан, 
неміс тұтқындығынан босаған совет жауынгерлерінің арасын- 
да астыртын жүргізген жауыздық әрекеттерін Кенжалин жақ- 
сы біледі. Вали Каюм-хан, Хаитов, Қанатбаев сияқты жауыз- 
дарды империалистік разведкалардың Совет Одағына қарсы 
құпия: күрес үшін пайдаланатындары сөзсіз. Герман фашист 
разведкасымен күрес бітсе де, алда Америка, Англия развед- 
каларымен күрес өрши түсетінін, қарулы соғыс біткенмен че- 
кистер үшін құпия соғыс әлі бітпегенін Кенжалин түсінеді. 

